
ŠUMA I ŠOKCI 
(Iz bilježnice moga muža). 


Sva sela diljem naše Šokadije leže opkoljena šumama. 
Nekad, a nije tome odviše davno, značile su te šume golem 
kapital za eksploataciju, dok danas tek mjestimice viđamo 
po nekoliko starih hrastova, ostavljenih, da dočekaju zadnju 
dicitaciju. Po njima vidimo, kako su naše šume izgledale. One, 
što su stoljećima rasle, a isječene i uništene od jedne lakome 
i nesavjesne generacije. Daleki prostori oko tih starih hrastova 
pošumljeni su ponovno, i ja bi željela samo jedno, i to, da 
naša kasnija pokoljenja dočekaju zrelost tih novih šuma svje- 
snije nego njihovi pređi, i da iz njih izvuku onu korist, koju 
su od stare šume, u zgodan čas izvukli tuđinci, potpomognuti 
nesvjesnim ili nesavjesnim ljudima, nažalost iz naše sredine. 


* 


U srednjem vijeku, za turskog gospodstva nad Slavonijom, 
bili su ovi krajevi vrlo slabo naseljeni, Viši teren je bio skoro 
sav obrastao šumom, a nizinom su se sterale bare, s gustim, 
kadikad neprolaznim šašem i sitom. 

U doba ratovanja bio je taj kraj podesan za skrivanje 
hajduka, pa su se ovi doista po našim šumama kupili, i s uspje- 
hom provodili razbojničke napadaje. 

Godine 1686. započelo je protjerivanje Turaka od Budima 
do Niša, pa s udruženim silama Austrijanaca, Hrvata i Ma- 
džara počelo je lagano čišćenje Turaka iz Madžarske i Sla- 
vonije. 

Bitkom kod Slankamena 19. VIII, 1691. u kojoj je Ludovik 
Badenski potukao Mustafu Kočoprčlija, bijaše Slavonija potpuno 
oslobođena. 








Franjo barun Trenk očistio ju je oko 1740. godine od 
hajduka, koje je po šumama zarobljivao, i uvrštavao u svoje 
čete kao pandure. NS 

Sada je granica između kršćana i Turaka bila Sava, a uz 
obalu Save sterale su se naše šume. Osim Otoka i Morovića 
nije bilo većih naselja, a naseljivali su se u te poludivlje 
krajeve Bosanci. U Bosni je još vladao Turčin, pa tko mu se 
nije htio pokoriti, ili se je ogriješio čime o zakon, prebjegao 
bi u Slavoniju. Tako su nastajala naselja, a poslije sela, i u 
selima novi naraštaj: — Šokci. 

Vojna Krajina koje je bila otprije zavedena u Hrvatskoj, 
sada je protegnuta i na Slavoniju, i to je bila jedina vlast, 
koja je potpuno na vojničku upravljala cijelom granicom. Naši 
su krajevi bili podijeljeni na dvije veće vojne jedinice: brod- 
sku i petrovaradinsku pukovniju. Međa im je bila između 
današnjeg županjskog i šidskog kotara. 

U vrijeme Vojne Krajine morali su Šokci, koji su bili 
sposobnima proglašeni, služiti regrutsku vježbu dva mjeseca. 
Ta vojna dužnost protegla se je na daljnih dvanaest godina, 
i to tako, da je svaki morao čuvati granicu godišnje po dva 
mjeseca. Tu dužnost vršili su u svom odijelu, o svojemu kruhu, 
jedino su im puška, patrone i pribor bili državni. Vojnici su 
svaki pet dana službe dobivali plaću, zvanu »koštiva« (Kost- 
geld) u iznosu od šest krajcara, koja im se nije isplaćivala, 
nego obračunavala u porezu. 

Sve današnje civilne vlasti bile su za Vojne Krajine pod 
vojničkom upravom. Tako je Krajina imala svoj porezni ured, 
sud, gruntovnicu, a pod vojnom vlasti bilo je i zdravstvo i 
školstvo. Sudstvo je bilo originalno: sudilo se je bez branitelja 
i različitih pravnih lijekova. Kućne razmirice, manje krađe, 
neposlušnost i slične stvari sudio bi kapetan kod satnije 
(kumpanije) običnom kaznom od dvadeset pet batina. Krupniji 
slučajevi išli bi pred viši vojni sud, a potpuno nepokorni 
elemenat, osobito ako bi se radilo o ciganima, dao bi kapetan 
od svojih osobitih ljudi na tihi način potući iz pušaka. 

Općinama se je upravljalo od prilike ovako: Osam sela 
potpadalo je pod jednu kumpaniju, koja je imala sijelo u jed- 
nom od tih sela. Svako je selo slalo dnevno svojega ordonanca 
na raport. U kumpaniji zabilježila se je. u seosku-općinsku 

knjigu svaka novost. Ordonanc bi knjigu donio u svoju općinu, 
a na večer bi knez vidio, što ima novo. Po potrebi sazvao bi 
bubnjem domaćine pred općinu, i pročitao im naredbu. 

Godine 1873. dokinuta je Vojna Krajina. Šokci su dugo 
za njom žalili, i tu eru nazivaju još i danas zlatnom dobom. 

Kako vidimo, sa protjerivanjem Turaka iz ovih krajeva 
pali su svi veliki šumski kompleksi u ruke vojnim vlastima. 
Šume su bile prazne i nije bilo nikoga, tko bi ih svojatao. 
Obližnji stanovnici su trebali drva i žirovine, a to im je uprava 
Vojne Krajine i davala. Šumama je upravljala do svojega pre- 
stanka uprava Vojne Krajine, a poslije su ta područja dobila 
građansku upravu. Petnaestog srpnja 1881. izdan je cesarski 
i kraljevski manifest, u kojemu su bili postavljeni propisi i 
naredbe glede spajanja Hrvatsko-Slavonske krajine s kralje- 
vinom Hrvatskom i Slavonijom. U manifestu, koji je upravljen: 
»Mojim krajišnikom  hrvatsko-slavonskoga  krajiškoga  po- 
dručja«, a koji je potpisao u Ischlu Franjo Josip I., stoji između 
ostaloga: »Pošto ste vi na temelju Mojega manifesta od 8. kolo- 
voza 1873. jur i u pogledu obranbene dužnosti uspoređeni 
ostalomu pučanstvu zemalja Moje krune Ugarske, i pošto se 
hrvatsko-slavonsko krajiško područje gradjanskom upravom 
upravlja, to Sam odredio, da se to područje s Mojimi kralje- 
vinami Hrvatskom i Slavonijom, a time sa zemljami Moje 
ugarske krune sjedini. Usljed povjestnih dogadjaja povjeriše 
Vam Moji uzvišeni predje stražu na južnih medjah austrijsko- 
ugarske monarkije, oslanjajuć se prosvijetljenim pouzdanjem 
na Vaše junačke krieposti, na Vašu neutrudivu budnoću i 
zadovoljnost, i na Vašu požrtvovnost, koja je upravo naslied- 
nom postala. Vi ste tu zadaću tečajem viekova odanošću vršili. 

Vaš cesar i kralj hvali Vam na tom. Sveobće priznanje 
za sve ono što ste učinili Vi i Vaši otci, živjet će u grudih 
čovječanstva, dok je svieta i vieka. 

Sva prava i osobite pogodnosti, što ste ih do sada uživali, 
ostati će Vam usčuvane i prigodom prelaza u nove odnošaje. 
Isto tako pobrinuo sam se Ja i zato, da osim dosadanjih, u 
krajiške investicionalne svrhe posvećenih sredstva još i dalja 
sredstva u svrhu Vaše osobite dobrobiti obraćena budu. Upo- 
triebljujte ta sredstva razboritom mjerom i mudrim oprezom«. 


* 


Šume su u glavnom ovako podijeljene: najveći dio je 
dobio šumski erar, kojemu je neograničeno gospodarilo ma- 
džarsko Ministarstvo poljoprivrede u Pešti, a pod njegovu 
su upravu spadale i šume. Manji dio dodijeljen je investi- 
cionoj zakladi. Iz dohodaka investicione zaklade imale su se 
graditi željeznice, urediti Sava i graditi daljni nasipi uz savsku 
obalu. Investicionom zakladom upravljala je zagrebačka vlada, 
a u doba najjače sječe tih šuma bio je dugo godina banom 
zloglasni Khuen-Hedervary, pa se posebni savski nasipi nisu 
gradili, a željeznice, koje su novcem iz te zaklade načinjene, 
svojatali su Madžari kao svoje, okrstivši ih sa M. A. V.i 
tvrdeći, da je to privatno vlasništvo madžarske vlade. 

Od najmanjeg dijela šuma, koja je još uvijek imala vri- 
jednost mnogih milijuna, formirane su imovne općine. Šume 
iz naše okoline potpale su pod brodsku imovnu općinu sa sije- 
lom u Vinkovcima, i petrovaradinsku sa sijelom u Sr. Mitro- 
vici, Zadatak tih imovnih općina je bio, da svoje žitelje, tako 
zvane pravoužitnike, opskrbljuju gorivim i građevnim drve- 
tom, a ostali višak zrelih šuma prodadu, i novac upotrijebe 
po svojemu najboljem mišljenju. Uprava imovnih općina bila 
je sastavljena od imovinskih vijećnika, a ti vijećnici bili su 
delegati, birani i poslani u imovinska vijeća. od svojih seoskih 
općinskih odbora, i to iz svakog sela po jedan. 

Činovnici su u našim imovinskim općinama bili Hrvati, 
ili Srbi, ali samo oni, koji su se slijepo pokoravali madžarskim 
nalozima. 

Imovne općine su imale svoje godišnje proračune. Svaki 
put, kad bi u te proračune imalo da uđe štogod korisno za 
peštansku vladu, činovnici su dobili nalog, da vijećnike za 
tu stvar predobiju. 

Nažalost bilo je uvijek dosta naših činovnika, koji su 
potpuno izvršivali peštanske naloge, i dosta Šokaca vijećnika, 
koji su slab otpor pokazivali protiv peštanskih želja, i zado- 
voljavali se mrvicama, koje su im davane zato, da Pešta bez 
zapreka provodi svoje planove. 

Tako umjesto da su Šokci svijesno iskoristili edikt, kojim 
su postali vlasnici toga dijela šuma, oni su, mekani i nesvijesni, 
potpomogli eksploatiranje šuma u korist Madžara, zadovolja- 
vajući se time, da zauzmu u tom poslu jadne uloge imovinskih 

vijećnika, kirijaša i kočijaša, a di! i jsi iji 
j “a doji : j kadikad i najsiromašnijih 

No, oci su jeli kiselo grožđe, a sinovima su utrnuli i 

Prošlo je doba bogatih šuma. Šume su nestale, a rodino 
su iščezle lagane zarade i novac, a zemlja, koja je sada postala 
glavna egzistencija Šokaca, ostala je podvodna. 

Za vrijeme eksploatiranja šuma nije Šokcu smetala na- 
bujala Sava, koja se je prelijevala preko njegovih šuma i 
livada, ali po nestanku šumskih poslova prijetila je Šokcu 
od čestih poplava, koje su odnosile sjetvu ekonomska propast 

Mladi i moderniji naraštaj birao je od dva zla manje i 
odobrio zidanje savskoga nasipa na teret bivše krajine Šara 
kojoj je bila zadaća, da o svojemu trošku taj nasip izgradi, 
fa ljetnje za svoje vlastito zemljište, dok je Šokca 
ostavila, da svoj dio sam i ž 
pie m brake j plati, a ako ne može, da padne u 

. Bila je to nijema osveta šume, koja se kao i svaki drugi 
snažni elemenat osvetila besvijesnim i lakoumnim ljudima. 


*k 


Nije tome davno, možda desetak godina dj 
Kovačev, star ali uspravan još hodao fa ns e oma 
drost i dijeleći mlađima savjete. »Čekaj«, govorio je on, »svoj 
kruh jedete, a tuđu brigu nosite. Takovi ste vi dan danas 
Ništa u vama nema ozbiljno. E, kad sam ja bio mlad, — A 
znaš li ti, kako je ono zlatno doba bilo? — He, ne znaš 
i odakle bi znao? A kad ne znaš, ne moraš ni znati. Ne ćeš 
ti takovo doba dočekati, jer znaj, mora doći još jedared veliki 
rat, i što od njega preostane, to će opeta živjeti. Znam ja 
Piše to u starim knjigama. Nu najprije se mora ovo obistiniti: 
sin se s ocem ne će slagati, i još gore, ni kćer g materom mad 
Ne vjeruješ, jelda? A zar se svi ne dijelimo? Gdje su zadruge? 
Gdje se sin s ocem slaže?« I žmirkajući malenim očima pljuc 
a posprdno, mahnuo rukom i pošao dalje. 

., Stari je Stipa Adamčić još živ. Savijen mu je nekadašnji 
ina. Nagluh. — Nezadovoljan današnjim Sede Kad 
ka Povolši zagleda se u daljinu i pripovijeda, kako je 
a . ilo. Sjeća se on onoga dobrog grencerskog doba, kad 

. Tuge cvale, a šume bile bogate. Sjeća se golemih tru- 
Paca, što su ih vukli u daleki svijet, i gospode, koja su onda 

ovdje bila, i voljela se s njime porazgovoriti. »E, bio sam 
onda i ja nešto, a ne kao sada, sjena od čovjeka. Drugačije 
se onda živjelo. Šuma je bila naša, — razumiješ li sinko? — 
Hambare i plotove i bunare smo od hrasta pravili. — A sada? 
Šta da govorim, — znaš sine i sam«. BE. 

Stari Adam Karlin još grije stare kosti na suncu, sjedeći 
na klupčici ispred kuće. Dobro ne vidi, ne zapaža mnogo sa- 
dašnjost, ali može da se uživi u prošlost, pa pripovijeda. Ne 
voli ga mlad svijet slušati. — Što je bilo, bilo je, — što se 
to nas tiče? — A opet — — — 

I stari Marko kolar, — i djed Šolić — — — 

Pa tako iz pripovijedanja tih staraca, koje susrećeš kat- 
kada za sunčanog dana, kako podupirući se o štap staračkim 
klecavim koljenima idu selom, sjede pod omiljelom lipom ili 
se odmaraju, vraćajući se s obližnje njive, kuda ih je srce 


povuklo, da vide svoju zemlju, a onda umorni sjeli putem uz: 


rub mirisave livade i puše lulu, nastale su ove slike iz doba, 
kad je naša bogata šuma nestajala. 

U BIRTIJI GAZDA STEVE 


Vrbanja. Jesen. 1885. 


.U našem selu ravne i barovite slavonske Posavine, gdje 
malarija nikada ne jenjava, komarac tek s mrazom nestaje, 
sada je konjunktura. U velikoj seoskoj gostionici, koja je gra- 
đena prostrano, po propisima Vojne Krajine, vrvi od života. 
Nije nedjelja ni svetac, nego predvečerje radnoga dana, a ipak 
je sve puno gostiju, pa birtaš Steva ima i prepune ruke posla. 

Napolju pada jesenska dosadna kiša, koja raskvašava dru- 
move, stvara barice na putevima, i uvlači se vlagom čovjeku 
do kostiju. ; 

U prvoj sobi gostionice zrak je bio toliko zasićen dimom, 
isparivanjem vlažnih odijela, ostacima vina, da i petrolejske 
lampe prijete već otkazati službu. Pa ipak svi Stevini gosti 
u toj sobi, njih oko osamdeset uživaju, što su ovdje, Sva se 
lica sjaju od veselja i zadovoljstva, a nigdje traga kakvoj 
brizi. Njihova su pluća dosada udisala samo čist zrak u kranj- 
skim i ličkim gorama, ili u slavonskim šumama, pa se ne 
bune protiv ovoga smrada, a od buke i galame nije nitko 
nervozan. Živci su tih ljudi netaknuti. Ovoj generaciji dano 
je u naslijeđe veliko bogatstvo zdravlja od njihovih pređa, 
koji su jednoličnim, mirnim seljačkim životom to zdravlje 
stekli. 

Bili oni članovi zadruge ili šumski radnici, znali su, što 
će cijelog tjedna kod svojih kuća jesti. — Jednostavnu i tešku 
seljačku hranu, a ovdje, — na ovom mjestu slasti. — Samo kaži, 
samo naruči, — i evo, — već trči birtaš, da što prije dobiješ, 
što želiš. Hoćeš li gulaš, pečenje, kobasice sa žemičkama, bije- 
log ili crnog vina, sve dobiješ, pa tko ne bi bio zadovoljan; što 
Više možeš ovdje da budeš i obijestan i pust. : 

U prvoj sobi ima šest velikih iv" Pet stolova su 
zauzeli šumski radnici, Ličani i Kranjci, a šesti stol čisti do- 
morodci, — Šokci. 

Uz šokački stol sjede oko dvadeset Šokaca. Većina njih 
stalno voze šumske trgovce, jer svaki bolji trgovac ima svoga 
kočijaša među Šokcima. Nekoji od tih Šokaca došli su se 
propitati, da li je došao kakav nov trgovac, koji bi trebao 
kočijaša, dok dvojica od njih imaju svoje posebno zanimanje. 
Svi su ti ljudi, što sjede za dugačkim stolom, piju vino ili 
rakiju, seljaci, i trebali bi da budu ratari ili stočari, ali kad 
se nudi takova osobita prilika za lagano zarađivanje novaca, 
tko će lud orati, kad i poslovica kaže: »Sijanje varanje, a 
kirija gotov novac«. Nije nj to kočijašenje uvijek najlakši 
posao, jer katkad treba uzde satima držati u ukočenim rukama, 
dok hladan vjetar brije i kiša pada; treba za to imati dobra 
kola, i jake konje. Pa ipak za seljački pojam to je ugodno 
zvanje, a i važno. 

Dvojica se od njih nisu bavili kočijašenjem, jer oni su — 
pomodari. 

Danas, poslije svjetskoga rata, i u doba velike krize na- 
ravno, nema više pomodara, a tko bi i imao ambicije za to 
neobično zvanje, fale mu sredstva i okolina, u kojoj bi se 
mogao razvijati. 

Pomodari su sjedjeli za pročeljem. Obojica Dukić Mija 
i Čuponja Ilija, bili su seljaci, svaki s posjedom od nekih 
dvadeset jutara zemlje. Nu sve, što je bilo vezano uz ratarstvo 
ili stočarstvo, njih nije interesiralo. Koliko bi morali namiriti 
svoje konje, ili dovesti drva iz šume, to su se na taj posao 
dugo skanjivali, i konačno ga preko volje izvršili. Svoja su 
polja izdavali drugome na obradu, i zadovoljavali se polovi- 
nom prihoda. Dobro bi bilo, ako je štogod urodilo, a ako nije, 
i opet se je živjelo. Oni nisu nikakova smisla imali za obitelj- 
ski život, a ženu su gledali tek kao cilj prirodnih potreba ili 
užitka. — Bili su bećari. — Razmišljali su samo o tome, gdje 
će kakove svatove otračiti, kuda treba na kirvaj otići, gdje 
će biti kakova pijanka, u kojoj se treba naći, — i, što je 
glavno, — kako da se oblače, jer — oni su pomodari! 

Što je za modelarsku ženu Paris u pogledu mode, to je 
za nekoliko sela Šokadije Dukić Mija i Čuponja Ilija. Opančari 
su im morali krojiti opanke po njihovu ukusu, zimi od crne 

ljeti od žute kože. Čarape su im čičkano pletene iž živahno 
obojene vune, a šešire su nosili utisnute na vrhu glave u tri 
ćoška. Sve je to po njihovu mišljenju bilo otmjeno oblačenje 
Šokca, Što se kod gradskih muškaraca odražava u izboru boje 
kravata, to je kod njih u sastavljanju boja tkanica. Najefekt- 
niji dijelovi njihove garderobe su kožnati pršnjaci i kožusi, 
po kojima su umetnuta okrugla parčad ogledala, opšivena 
šarenim kožicama. Njih dvojica su nerazdruživi. Oni doduše 
ništa jedan za drugog ne osjećaju, ali su im interesi povezani. 
Začudo, oni su i slični jedan drugome, kao da su braća. Obo- 
jica su stari oko trideset godina; visoki, vitki, dugoljasta lica, 
pravilnih crta, kestenjave kose i zelenih očiju. Svaki od njih 
nosi u lijevom uhu po naušnicu, kosu dijele po pola glave od 
zatiljka do čela, brkovi su im toliko podrezani, da se mogu 
tek malo zasukati. Kod hodanja kicoški zabacuju lijevu nogu, 
a onda za neko vrijeme opet desnu ili ih povlače. Tijelo drže 
uspravno, glave visoko, a kretnje su im ohole. Kad ih čovjek 
promatra u hodu, mora se i nehotice sjetiti na pauna. 

A Od njihova se vina nije nitko napio, niti je tko zapušio 
njihove cigarete. Oni su ovdje svako veće, pa čekaju, da se 
tko od boljega društva napije, da im onda pjevaju, pripovije- 
daju slane šale, povedu kolo, i podcikuju doskočice. Oni se 
obično ozbiljno drže, jer doista nije lagano drugog razveseliti, 
Er pomamiti, — a sam ostati gospodar svojih osjećaja i raspo- 
loženja, jer pomodari vrlo dobro znadu, što stoje vino i cigani, 
a oni nisu ovdje, da svoj novac troše, nego da tuđe pečenje 
jedu, tuđe vino piju, i, ako je moguće koju tuđu forintu kući 
ponesu. : 

Od poznatih kočijaša sjedjeli su oko stola Ilarko Kovačev, 
Tunjica Matić, Mija Radov i Tunja Nikoljačić. 

Iarko Kovačev je tip za sebe. — On nema u sebi ništa 
seljačko. Pustolovna je narav, i samo zato, što živi u dobrim 
Prilikama, nije počinio nikakovo djelo u svojem životu, koje 
se obično nagrađuje vješalima. On je visok i košćat, što je 
karakteristika ove rase. Lice mu je suhonjavo, oči malene, 
koje lopovski kriju svoj pogled. Kad s kime razgovara, nje- 
gove se tanke usne podrugljivo smiješe, riječi su mu slatke, 
1 čovjek se mora pitati, što je istina: — ono, što govore nje- 
&ove riječi, ili ono, što odaje izraz lica, jer to su uvijek dva 
kontrasta. On je uvijek čisto obučen, pristojno i građanski. 

U razgovoru je neumoran, uvijek kritizira druge, ali ne do- 
pušta nikome, da njega ispravlja ili opominje. Ako se pruži 
prilika, on će prvi iznevjeriti kočijaško društvo, i ako može 
sjesti za stol trgovaca, koji ga se onda više ne će lagano rije- 
šiti. Ilarko je dobro situiran gospodar; on ima oko šezdeset 
jutara zemlje, goveda, konja i svinja, U kući je sam sa ženom, 
jer je jedinca sina, s kojim se nije mogao slagati, isplatio 
nekom malom sumom i odbacio ga. Pa kad je taj sin izgubio 
sve, što je imao, i bolestan umirao u vinkovačkoj bolnici, 
Ilarko je ostao hladna srca. Svršio je s njime, i dopustio, da 
ga mrtva zakopaju na groblje siromaha, — ne opraštajući mu 
neposluh ni mrtvome. ' 

Ilarko je držao slugu, nu obično je gledao, da ga ne plati. 
Taj sluga obrađuje s njime zemlju, ako dospiju, i namiruje 
s njime marvu na najprimitivniji način. Svinje i goveda pasu 
šumom i poljima, dok ne zapadne snijeg, a onda dobivaju 
goveda slame, dok svinjama ne da nikada ništa. Jedino na 
konje pazi gazda Ilarko. Po njegovu je mišljenju konj toliko 
vrijedna domaća životinja, da gospodar treba da joj posveti 
osobitu pažnju. Za konje on ima razumijevanja i samilosti. 
S njima on vozi gospodu, dolazi u doticaj sa svijetom, i zara- 
đuje novac. On bi vrlo malo značio bez konja, ali s dobrim 
konjima on je u svom i okolnim selima divljenja vrijedan; 
on je traženi kočijaš, koji može birati svoje mušterije. Harko 
bi o konjima mogao danima pripovijedati, a da nikada ne bi 
iscrpio temu. i 

Bio je ponosan, a valjda jedinstven, što nikada nije zalu- 
čio ždrebeta. Kod njega je ždrijebe sisalo tri godine, u kola 
se počelo prezati s pet. On je i kod druge marve pustio, da 
priroda zalučuje, tako da su prasci kod njega sisali šest mje- 
seci, a telići dvije godine. 

U to je doba Ilarku bilo trideset šest godina, a bio je po 
drugi put oženjen. Druga mu je žena bila mlada udovica Eva, 
koja ga je i preživjela. On nije ni prvu ni drugu uzeo radi 
njihovih duševnih vrlina, radi bogatstva, niti je tražio u braku 
drugarstva, razumijevanja i nježnosti. On se je ženio, jer su 
mu baš te žene bile poželjne, a od njih je tražio, da mu budu 
vjerne ljubovce, i u kućanstvu poslušne sluškinje. On nije 
svojoj ženi nikada govorio o poslovima i svojim planovima, 
a sve je žene omalovažavao i nazivao ih »trapunjare«. 

Nije vjerovao u Boga, rugao se vjerskim obredima, a 
ljubav za njega nije postojala. Takav je čovjek bio. Ilarko 
Kovačev. 

Tunjica Matić, tek nešto preko dvadeset godina star se- 
ljak, bio je neoženjen, a od ukućana je imao samo oca i mater. 
Sa svojim familijašima Matićima rastao se je tek prije dvije 
godine. U diobi dobio je trideset jutara zemlje, dva vrlo dobra 
konja, goveda i svinji. — Svojom vanjštinom i karakterom 
nije bio sličan Šokcu. Fizionomijom naličio je više Slovaku; 
širokog lica i jakih ličnih kostiju, srednjega rasta, širok i jak. 
U razgovoru je bio brbljav, lažljiv i drndlav. Lakom na jelo 
i piće, a obučen uvijek neuredno i prljavo. Nije imao smisla 
za ratarstvo, kuću i familiju. Najvolio je kočijašiti, biti u 
gostionici, piti i pripovijedati. Alkohol je smatrao Božjim bla- 
goslovom, a znao bi se razžestiti, ako bi tko tvrdio, da rakija 
škodi. Običavao je, što je vrlo rijetko kod Šokaca, i čikati. 

Uz ovu dvojicu, od kojih je Ilarko vozio trgovce zato, da 
se miješa s gospodom, a Tunjica zato, da može piti, spominjem 
još Miju Radovoga, visokoga crnomanjastog Šokca, koji je 
nosio bradu, rezanu po uzoru brade Franje Josipa I, a koči- 
jašio je zato, jer je bio siromah, a nije volio raditi napornoga 
posla, Kao kontrast ovima bio je svakako Adam Nikoljačić. 
Adam je bio lijepog pravilnog rasta, uredan i čist Šokac, rado 
viđen u društvu, nenametljiv, a od prirode nadaren bistrim 
prosuđivanjem. Vozio je samo jednog trgovca, Engleza Mister 
Greena, a kao plaću dobivao bi za svaku vožnju pet forinti 
u zlatu. On je bio vrijedan domaćin, pa iako se je bavio i 
kočijašenjem, jer takovu priliku za zaradu nije htio propu- 
stiti, vodio je uredno svoje gospodarstvo. Tek se je vratio iz 
Vojništva, oženio se iz ljubavi, što se u ono doba nije često 
dešavalo, — jer ili su roditelji djevojku birali, ili se je momak 
iz kakvog interesa ženio. 

Svi su se oni skupili u birtiji, da čuju naloge za sutrašnji 
dan, da razgovaraju i piju, i nikom se nije žurilo kući — samo 
Adamu Nikoljačiću. 

> U drugoj sobi, isto toliko prostranoj, bili su sakupljeni 
škribani, kasatori i gospoda lugari. Kada spominjem lugare, 
odmah dajem i naslov »gospodin«, da se ne uvrijede, jer nema 
Veće uvrede za lugare, nego da im uskratite naslov gospodina. 

'Tu je bilo više malih stolova. Za nekima je drušivo ve- 
čeralo, neki su slagali račune, a neki pomalo pili. Škribani su 
desna ruka trgovaca, koji vode izradu u šumi, zapovijedaju 
radnicima, a odgovorni su, da bude dobro izrađen materijal. 
Oni opskrbljuju radnike živežnim namirnicama, a kod obra- 
čuna ih kajišare. Isto tako postupaju i s kirijašima. Svojim 
se gospodarima ulaguju, ponizni su do skrajnosti, jer im 
savjest nije nikada čista. Kasatori su predradnici, a obično 
se jedni i drugi regrutiraju od bačvarskih obrtnika. Gospoda 
lugari, (kad ovo pišem, mislim uglavnom na onu staru gardu) 
bili su svi od reda vojnici, i obično odsluženi podčasnici. Onaj, 
koji je bio dosta lukav, a svaki mu je ozbiljni rad smrdio, 
pošao bi u lugare i odmah postao »gospodin«. Plaća im nije 
bila velika, u ono doba oko deset forinti na mjesec, ali ovisilo 
je o sposobnosti pojedinca, kako će udovoljiti službi, propi- 
sima i sebi. Njihov je rad bio ugodan i lagan. Svaki dan otići 
u šumu, ui svoj srez, i paziti, da nitko na nelegalan način ne 
odnese štogod; ako se to ipak dogodi, onda po mogućnosti 
spriječiti krađu, ili prijaviti šumarskom uredu. Od savjesne 
se službe slabo moglo živjeti, a najmanje tako iskvarenom 
staležu, kao što su bila gospoda lugari. Skoro svi su bili teški 
alkoholičari. Alkohol im je valjda i pomagao, da njime pod- 
grijani smišljavaju smicalice pred svojim pretpostavljenim, 
i da budu ohrabreni u provođenju svojih tamnih poslova, koji 
se uglavnom mogu mirne duše nazivati krađa. Nikada nisu 
gusjenice tako obrstile šume, niti orkani učinili toliko izvala, 
koliko su štete šumi nanijeli gospoda lugari. Bilo je slučajeva, 
gdje pošumljivanje mladim hrastićima nije nikad uspjelo, jer 
su gospoda lugari dobiveni žir prodali, a novac, određen. za 
nadnice kod sađenja, turili u svoj džep, ili su za par prasaca 
pustili čopor svinja na pošumljivani kraj, i svinje su naravno 
žir izrovale i pojele. 

Gospoda lugari ne bi u sezoni rada nijedno veče propu- 
stili, da ne dođu na čašicu razgovora u birtiju, osim ako se je 
već koji temeljito opio u šumi kod škribana. 

Kad bi koji od gospode lugara unišao u drugu sobu, 
određenu za sitnu gospodu, gospodin bi lugar glasno pozdra- 
vio, da svrati na sebe pozornost onih škribana, koji izrađuju 
šumu u njegovu reviru. U slučaju da ne bi bio odmah pozvan 
k stolu od svoga škribana, naručio bi najmanju količinu vina, 

i kao uvrijeđena veličina sjeo bi tamo postrance. No takav 
se je slučaj doista rijetko dešavao, jer svaki je šketiban vodio 
točno u evidenciji svoga gospodina lugara, znajući, koliko mu 
ovaj može napakostiti u ispravnom radu, a opet, ako mu j 
sklon, kolike nekorektnosti smije izvesti, i koliko će moći še 
E irpodara ukrasti u šumi, a to se je od škribana 
Treća soba je bila najmanja. Na i j i 
prostrti su čisti stolnjaci, a šok što bi E Pie čemo 
unosio od jela ili pića, bilo je uredno i ukusno priredito. Tu 
su sjedjeli trgovci, poslovođe poduzeća, a dolazio bii Šumar 
kao i činovnici od šumske direkcije. Trgovci su bili većinom 
stranci, većim dijelom Nijemci. Bilo ih je, koji su samo Jegalno 
kupovali, a bilo ih je i takovih, koji su nastojali uz legalno 
kupljenu šumu i deset puta toliko ukrasti. Jedan od tih po- 
sljednjih bio je trgovac Prochaska, podrijetlom Čeh Ag 
kupovao samo izvale (vjetrom izvaljene hrastove) Kad bi u 
zgodnom srezu, ili bolje, u srezu sa zgodnim lugarom došao 
do petnaest me dvadeset izvala, imala bi njegova kompanija 
od osam radnika i do pola godine posla. Radnici bi po noći 
potkopavali još čitave hrastove, po danu ih izrađivali, a ako 
bi potkopavanje ostavilo mnogo vidljivih tragova onda bi se 
na tome mjestu palila vatra, Kad bi u jednom stegu postao 
posao suviše sumnjiv, selilo bi se u drugi srez. Gospodin 
Prochaska je obično radio u par srezova, a robu, koju je na 
taj način dobio, prodavao bi jačim trgovcima. Prochaska nije 
poznavao skrupula u svojemu poslu. Kad nije bio u šumi . 
poslu, tražio bi prilike, da se karta. Vrijedno je spomenuti 
jednu Prochaskinu karakteristiku, a ta je bila, da je on onako 
zdepast, trbušast, ali energičan i podmukao, bahato palio svoje 
Sad meu ra kakovoj svečanosti banknotama od deset 
"zalim ulica zed ha in htio pokazati, kako je bogat, 
Za jednim malenim stolom u toj gospodskoj sobi sjedio j 
ko mio gospodin, šiljaste crne Ta a ki. ia 
: vaj a jem Francuz Larger, Sjedi on već treći dan 
< a irtiji, sa svakim prijazno razgovara, sve propitkuje, 
1. je namjere nikom ne kazuje. Iz njegova razgovora 
ire se, da je od šumske struke, i to baš zabrinjuje trgovce, 

koji su već ovdje uvedeni u posao, jer njima nije poželjna 
nikakova konkurencija, pa ni francuska. 

— Dobar večer gospodo — pozdravi dubokim baritonom 
visok krupan gospodin, obučen u tamnu uniformu, s teškim 
čizmama na nogama, ulazeći u sobu. 


Svi prisutni uljudno odzdravljaju došljaku, a osobito 


Prochaska, koji se je sav uzvrpoljio, i izgubio veliki dio 

svojega inače dostojanstvenog držanja. i 
— Gospodine savjetniče, je li po volji partija dardla? Si- 

gurno ste poslije večere — govori Prochaska još uvijek se kla- 


njajući šefu šumske uprave, a svojemu zemljaku, šumaru Stra- 


zaku. ' 
Šumar se je malo predomišljavao i odgovorio: — Pa, —— 
i možemo. Samo ne dugo. Najdulje do deset. Hoću već jedared 
da se ispavam. Sit sam ja već toga kartanja i pijančevanja do 
jak Kako god želite, gospodine savjetniče — spremno od- 
govori Prochaska, — možemo kartati do deset. Samo me ispri- 
čajte na čas, idem po karte, i da naručim crnu kavu. 
Kad je Prochaska izišao na vrata, promijenio mu se izraz 
lica, iz licemjerne poniznosti — u triumfalno zadovoljstvo. 
* On prođe srednjom sobom, spazi svoga škribana Josicu, pre- 
friganog Ličanina, ćoravog na jedno oko. Otkada jei kako 
Josica izgubio jedno oko, ne zna se točno. J edni kažu, da mu 
je skočila varnica iz vatre, kad je pekao slaninu u šumi, dok 
drugi tvrde, da su mu oko izbili šumski radnici kod isplate, 
jer ih je htio zakinuti za jedan dio zarade. Josica je sjedio Ss 
lugarem, u čijem srezu zasada još nije Prochaska radio. Pro- 
chaska produlji svoj put do prve sobe, potraži u kelneraju 
birtaša Stevu, i naruči kavu i karte, pa zastane kod kočijaš- 


kog stola. ik ' 
— Ilarko, sutra ćemo u šumu — značajno namigne Pro- 
chaska svojemu kočijašu i prijatelju. — Dođi sutra po mene 


u sedam sati. No, a šta se vi svi skupa držite tako kiselo ve- 
čeras? Gazda Stevo, donesi ovamo deset litara vina. Gle, na- 
ših pomodara! Piju svaki po malu rakiju, baš kao nove mlade. 
— E, moj gospodaru, slabo ćemo i vino piti, nismo mi ve- 
čerali, a u džepu ni bugera. Bolje vi za mene 1 druga Miju 
naručite po jednu večeru — upada pomodar Čuponja. 

— Pravo mi je, naručite gulaš ili pečenje, što vam se 
sviđa, ali — Prochaska digne kažiprst u vis — ako noćas ustre- 
bamo cigane, onda da ste ih stvorili odmah. 

— Bit će u redu, i najvećem poštenju gospodaru — od- 
govara drugi pomodar Đukić Mija. — Adam Nikoljačić priđe 
Prochaski i zamoli ga, da pozove M. Greena, jer da bi ga htio 
upitati, treba li kola za sutra. 

— Kazat ću mu, sigurno će on sutra na primanje — od- 
govori Prochaska, pođe u drugu sobu, a kažiprstom pozove 
svoga škribana, koji to odmah opazi, jer svojim jedinim okom 
dobro pazi na svaki mig gospodarov. Zajedno izađu u pokrajni 
mračni hodnik, i tamo će Prochaska Josici: — Čuješ uhvati 
večeras lugara Cosića, čestito ga udesi i podaj mu ovih 50 fo- 
rinti, no daj mu i razumjeti, da mu ja taj novac ne dajem za 
njegov lijepi brk, već neka mi se pošteno vlada u šumi. 

— Razumijem, gospodaru. Evo već i ovaj iz sreza So- 
movca kaže, da ima četrnaest izvala, 

— Možeš mu reći, da ćemo već i k njemu doći, — i po- 
časti ga vinom. Sada pazi, kako ćeš udesiti s Ćosićem. On mora 
noćas biti mrtav pijan. Ako ne možeš ti izdržati, zovni pomo- . 
dare u pomoć, a sutra da si mi u osam sati kod naše kolibe u 
Svenovu. — Prochaska protare ruke sa zadovoljstvom, što je 
sve dobro udesio, i vraćajući se u gospodsku sobu još u sebi 
prokalkulira, koliko da izgubi u kartanju sa Strazakom — 
dvijesto ili tristo forinti, — jer njemu se ne daje izravno 
On hoće da svoj dio dobije na kartama. — Igrat ćemo partiju 
po deset forinti; izgubit ću dvadeset do trideset partija, pa 
kako ispalo da ispalo, — zaključi Prochaska. Kad je prošao 
pored M. Greena, reče mu: — Vaš kočijaš bi s vama da govori, 
i moli vas da izađete. 

M. Green je tip Engleza — židova. Suh i dugačak, kuka- 
stog nosa, prodirnih očiju na uzanom izbrijanom licu. Na nosu 
mu je cviker, a obučen je u kockasto odijelo. On ustane, i 
obrati se mladome čovjeku, što ležerno sjedi, prebacivši nogu 
preko noge, i puši cigaretu. Časom ga promatra — i pomisli: 
— kako su ovi Slaveni drugačiji od nas; jer taj mladi div, što 
sjedi i gleda pred sebe, nije mnogo sličan na trgovca. — On 
podigne pogled i sanjarski se zagleda kroz vrata, da sa zani- 
manjem promatra, što se u drugoj sobi zbiva. Na usnama mu 
lebdi smiješak žalostan i podrugljiv, kao da sve shvaća dobro, 

što se ovdje događa, kao da zna, što ne valja, ali ne može po- 
moći. Tek koji put nervozno prođe dugom elegantnom rukom 
kroz mekanu plavu kosu. A taj snažni mladi čovjek, u ko- 
motno tamno zelenom odijelu, jedan od rijetkih naših trgo- 
vaca, jedan, koji legalno šumu radi i kojega radi popularnosti 


zovu gospodar Jaša, — moj je tata. : 
— Hvala, gospodin Prochaska, odmah ću — veli M. Green 
i nadoveže: — Gospodine Jašo, jeste li se predomislili? Hoće- 


mo li sutra primati? Ja trebam još nešto »Wagenschussa« za 
ovu lađu, pa ako vi ne ćete prodati, morat ću tražiti dalje. — 
M. Green govori loše hrvatski, i miješa nj emačke riječi. . 

— Da vam dam još robe uz ovu nisku cijenu? O, mister 
Green, vi ste doista preduzeli engleske kuće jeftino opskrbiti 
pokućtvom od slavonske hrastovine. — Ja ne određujem cijene 
— mister će Green — pa vam doista ne mogu više platiti. — 
Pa dobro, dobro, pristajem. Ali škartiranja ne ću, primajte od 
reda. — Primat ću, kako želite, jer vjerujem, da vi sami ne 
ćete dopustiti, da makar što primamo, i da time pokvarim re- 
nomće slavonskoj hrastovini u Londonu — kavalirski uzvrati 
Englez i pođe, da obavijesti svoga kočijaša, kada će se poći u 
šumu. 

Na jednom manjem stolu bilo je već sve priređeno za kar- 
tanje, a tu je već bila servirana i crna kava. nA) 

— Mogli bi početi, gospodine savjetniče — javi se Pro- 
chaska. Strazak je baš dovršio razgovor s Francuzom Largerom, 
došao do kartaškog stola i rekao: — Evo me, ja sam tu. Pošto 
ćemo igrati partiju, gospodine Prochaska? a Ako vam je s 
voljom, možemo kao obično, po deset forinti. ' 

Strazak kimne glavom u znak pristajanja, sjede, i kartanje 
započne. Za kratko vrijeme prekidao je muk njihova stola 
samo kratak uzvik: — Terc, kvart, kvint, četiri kralja i tI 

M. Green požuri se u prvu sobu, i stane do kočijaškog 
stola. Tu se je večeralo, natakalo vino, i svi su bili u najboljem 
raspoloženju. š m. 

— Adame, ujutro u šest sati krenut ćemo u šumu, a1 ti, 
Mija, budi spreman i porani, da voziš gospodina Gamiršeka. 

tra imamo mnogo posla. 
Kr ii Morana zasjedi — rekoše kočijaši. M. Green se 
okrene, ode u svoju sobu, da pregleda neke račune i legne na 
počinak. 

— U zdravlje, braćo — digne Adam svoju čašu, ispije vino 
i »laku noć!«, 

— Adame, jesi li lud, toliko vino i večera, a ti uteče kući 
— zaprepašteno će Tunjica. Adam se nije osvrtao, nego otvori 
vrata, i nestane u mraku. Tunjica ne može da pojmi, da netko 
može takovu priliku i takovo društvo ostaviti. Digne se sa 
svojega mjesta i htjede da pođe zaustaviti Adama, no Ilarkova 
se ruka spusti na njegovo rame. Male mu se oči podrugljivo 
svjetlucaju, a s ustima razvučenim u smiješak započinje govo- 
riti: — Kamo ćeš ti, Tunjice? Šta tebe košta, ako će on kući? 
Svatko neka radi, što hoće. Gdje ćeš ti drugom zapovidat? 

— Bazu mu ljubim, ne znam, kako može čovjek da poludi 
za jednom ženskom? Da mi je i sto puta žena, ne bi ja radi nje 
ovakovo društvo ostavio. Slušaj, Tunjice, ti si još mlad, tii 
ne znaš, što su trapunjare. Kad te žena uhvati i okuje, gore si 
okovan nego u tamnici. Pazi, kad se budeš oženio, čim ona 
tebi jednu, a ti gledaj, da ju nadmudriš. Jer, znaš li ti, kada 
treba ženu poslušati? Eto, onda, kad vidiš, da svinje iz čorde 
idu polagano kući. 

— Pa to je kao i nikad — nasmije se slatko Tunjica, — 
no hajde da se napijemo. 

Ilarko će: — Stani, da ti pripovijedam. Došao ja u nedjelju 
u zoru kući. Moja Eva spakovala nešto svojih tralja, pa će meni: 
— Ilarija, ti živiš kao pustahija, ja ne ću više da podnosim 
ovakav život. Da znaš, odselit ću se mami. A ja njoj kažem: — 
Idi ženo, ja ću sebi dovesti drugu. — Ona se uzjoguni: — Pa 
ti bi baš htio, da ja odem, ali da znaš, baš ne ću. — Nemoj, 
nitko te i ne tjera. Kad je ona vidjela, da pristajem i ovako i 
onako, ona sva zla, raspremila svoje stvari, pa udri u plač. 
Ja lijepo otišao u štalu, dao konjima sijena, prostro veliki 
kožuh u sjenaru pa odspavao do podne. Kad sam se digao, 
ručak je bio spremit, zajedno smo ručali i nikome ništa. Vidiš, 
da sam ja oko nje lijepo, da sam joj rekao: — Ljubice moja, 
srce moje, neka se bijesiti, ne ću više biti poseočar, ona bi 
meni najprije očitala bukvicu, a poslije, kad bi se vraćao 
kasno iz bircuza, ona bi sve više trapunjala. Da sam ju istu- 
kao, ona bi otrčala materi, ja bi imao čitavoga vraga. Zato, 
ovako je najbolje. — Slušaj, da ti još nešto kažem. Jesi li ti 
kada vidio Šokca da žvali duhan? Ja nisam vidio nikoga, samo 
tebe. Kako bi ti, ovako mlad, kupio čikliće pa stavljao taj gad 

u usta? Znaš li, da se radi toga ne ćeš nikada moći oženiti? 
Koja cura će se za tebe udati kada smrdiš iz usta, a slina ti 
curi po bradi. Kani se ti toga đubreta. 

Takova nenadana navala iznenadila je Tunjicu, pa on 
instinktivno prijeđe rukom preko brade, a onda uvrijeđeno 
odvrati: — Valjda će se koja i za mene naći. — No, i to će 
mi biti roba — dobaci Ilarija, pljucne, i okrene se pomoda- 
rima. 

U drugoj je sobi škriban Josica nemirno pogledavao na 
vrata. Već je prošlo osam sati, a lugara Čosića još nema. Znade 
on točno nalog gospodarov, a poznato mu je, šta i od toga za- 
visi. Nije potrajalo dugo, i Čosić uđe u gostionicu, pođe ravno 
Josicinu stolu i pozdravi sa »dobar večer«. — Klanjam vam 
se, gospodine šumaru, klanjam — diže se Josica i pruži stolicu 
došljaku. — Gdje ste tako dugo gospodine? Već sam se pobo- 


jao, da ne ćete večeras doći. A ja dosada sam s gospodinom . 


iz Somovca. Što želite? Hoćete li s nama šilera, ili možda 


bijeloga? 
Čosić je srednjega rasta, lica pravog alkoholičara, pri- 
ličnog trbuha, a na slatke ponude Josicine odgovara: -— Masno 


sam večerao, bit će i za mene bolje, da pijem šiler, 

— Sigurno, gospodine šumaru, samo izvolite. U našega 
gazda Steve je uvijek dobro vino, birano. On šiler kupuje 
samo u Šarengradu, a bijelo u Srijemskim Karlovcima — 
govori Josica, napunja čaše i nazdravlja. 

Lugaru iz Somovca je dobro poznata ona ljubavna poslo- 
vica: Gdje dvoje diše, treće se ne piše. — Zna on, da se ta 
poslovica još više odnosi na takove poslovne ljude, kao što su 
Čosić i Josica, zato se kratko preporuči, i ode. 

Čim su njih dvojica ostali sami, Čosić se nakostriješi: — 
Čuješ ti, Josice, sutra da ste mi ti i tvoj Prochaska i vaši 
Kranjci selili iz šume, a dugu, što ne izvučete za dva dana, 
svu ću zaplijeniti. Znaš li ti, kukavče, da ste vi kod mene ku- 
pili osamnaest izvala, a ja danas nabrojao preko pedeset izra- 
đenih hrastova, a gdje je još ono, što ste posakrivali, da ja ne 
pronađem? Tu prestaje svaka šala, zato zorom napolje — brzo 


je govorio Čosić, a izgled mu je bio strog i nepopustljiv. Josica “ 


se je uprepastio: — Kako, ta kako, dragi gospodine? Što se: 
je zbilo za Boga dragog? Da vas nije tkogod uvrijedio, gospo- 
dar Prochaska ili ja? 

— Ma, niste me uvrijedili, ali uvrijedit će me hrastovi, 
koje ste mi ukrali. Ja ne mogu ništa da dopuštam. Nisam ja 
dulje vremena zalazio među vaše radnike. Mislim imam posla 
s prijateljima, i poštenim svijetom, ali danas sam imao šta 
vidjeti. Što je bilo, bilo je, — ali sutra napolje. Možeš zvati 
tvoga gospodara, da mu kažem, ako sutra ne odvede Kranjce 
prijavit ću cijelu stvar šefu šumske uprave. — Josica se je 
sabrao. Pustio je, da se bujica lugareve srdžbe saspe nad nje- 
govom glavom, da dobije vremena i dobro smisli, kako će se 
braniti. On nedužno pogleda u lugara i započne: — Dragi go- 
spodine šumaru, vi ste se prepali radi tih nekoliko hrastića? 
Pa što je to? Zar to ne rade svi? Zar vi možda mislite, da zato 
ne zna gospodin šef? Samo pogledajte kroz vrata gospodske 
sobe. Ha? Šta vidite? Moga gospodara, kako se karta s gospo- 
dinom šefom. Ja vas još pitam, zar nisu Madžari ovu našu 
djedovinu badava oteli? — Metnite ruku na srce, gospodine 
šumaru, pa kažite, je li vama od nas ikada krivo učinjeno? 
Zar nije moj gospodar dao i vama zaraditi, a ja mislim, da će 
vas se dobro sjetiti, kad posao bude gotov. 


Sve to, navedeno slatkim riječima, bilo je presnažan ar- 
gumenat, da im se Ćosić i dalje odlučno usprotivi. Zarađivao 
je on rado na lagan način, pa je njegova mašta odmah počela 
da radi, i u duši je čuo već zveckanje novca. Što se je odnosilo 
na Peštu i Madžare, to je darnulo, njegov nacionalni osjećaj. 
Rado bi on galamio na sva usta protiv Madžara, ali kao lugar 
ne smije, jer od njih dobiva položaj i svakog mjeseca plaću. 
Stoga se je protiv Madžara iskaljivao samo pred povjerljivim 
osobama, i u četiri oka. — Josice, Josice, ti si stari lopov. Što 
veliš o Madžarima, nemaš krivo, kad tvrdiš, da su nam oteli 
našu šumu. Nu znaj, ja sam položio zakletvu, da ću vjerno 
čuvati državno dobro, koje mi je povjereno. — On guene vina, 
zapali cigaretu, pa gledajući ravno Josicu u oči nastavi: — Što 
se tiče tvojega gazde, ne mogu se baš na njega potužiti, — 
Samo on često zaboravlja, da sam ja prvi u mojemu srezu, a 
tek onda svi ostali. Hiljade vi zarađujete kod mene, a meni 
hoćete makar čime oči da zamažete. Imadem i ja troška, mo- 
ram i ja živiti. Eto, moju kćer spremam za udaju, a ona bome 
kao udavača iz gospodske kuće mora biti svim i svačim opre- 
mljena. 

Josica je pažljivo slušao lugara i ozbiljno kimao glavom, 
odobravajući mu svaku riječ, ali je otvorio oči i usta na za- 
ključnu rečenicu Čosićevu, koja je glasila: * Što se tiče tebe i 
tvojega gazde, znaš, najbolje bi bilo, da vi zasada selite iz 
šume, a za poslije možemo divaniti. 

Josica se nije dao smesti, napuni čaše i ponudi, da piju. 
— Zdravi bili, gospodine! On pričeka, da se čaše isprazne, a 
onda nastavi povjerljivo: — Znate li, gospodine, kako bi bilo 
najbolje? Kazat ću vam. Gledajte, kad bi mi sada u jesen 
izašli iz šume, sada, kad drugi ljudi idu u šumu, da rade, 
svašta bi svijet govorio. Nego ja ću kazati mojemu gospodaru, 
da zaište od direkcije sto hrastova na doznaku, a on je s onom 
gospodom od direkcije jako dobar, pa će i dobiti. Mi ćemo 
zasada samo markirati, da radimo, a kad doznaka dođe, on će 
uplatiti, — i sve će biti u redu. Vama, gospodine šumaru, evo 
zasada pedeset forinti, a kad posao svršimo, napravit ćemo 
bratski račun. ' 

Josica je ispod stola dodao smotani novac lugaru. Ovaj 
primi novac, i kao da se je predomišljavao, je li dosta dobio 
ili da uvrijeđeno novac vrati. Konačno pogleda kradomice u 
banknote, koje je držao u ruci pod stolom, i pošto se je uvjerio, 
da je to doista u banknotama pedeset forinti, naglo ih spremi 
u džep, a onda velikodušno završi: — Za ovaj put: ću vam 
još progledati kroz prste, ali ako ovako dalje nastavite, onda 
ćemo svako sebi. Hajde, točite! Kazao sam već, masno sam 
večerao pa žeđam. — Josica sav zadovoljan toči vino, i naru- 
čuje novu litru. % 

— Hvaljen Isus i Marija — pozdravlja, ulazeći u drugu 
sobu, gazda Polda Bartolov, po selu, »po pismu« zvan Purić, 
seoski načelnik. Obilazi on redom stolove i pruža svoju ruku 
svakome na pozdrav, kao biskup svoj posvećeni prsten na 
poljubac. Redom pita, kako je, i što ima novo. Nikoga on ne 
bi obišao, da se ne bi tkogod uvrijedio. Kad je došao do lugara 
Cosića, zapita ga, da li je gospodin feršter ovdje, jer da ima 
s njime važnoga razgovora radi žirovine. Dobivši jestan od- 
govor, obeća im, da će se vratiti u njihovo društvo na čašu 
vina, i ode u sobu, gdje su bila gospoda. ' 

Hodao je teškim i tromim korakom, po kojemu se je 
opažalo, da je na njegovu organizmu rakija odavno počela 
svoje razorno djelovanje. I ako om nema više od pedeset go- 

dina, kosa mu je rijetka i sijeda, lice mu je žuto, obrazi mu 
se objesili kao kesice, ramena se spustila, a ruke lijeno vise. 
Usprkos toga u selu vlada mišljenje, da gazda Marko pijan 
više znade nego drugi trijezan. Zahvaljujući tome mišljenju, 
zahvaljujući ondašnjem izbornom redu, a i tome, što je sa svim 
gazdinskim kućama bio u bližnjem ili daljnjem srodstvu, njemu 
je načelnička stolica bila osigurana, dok živi. 

Kad je ušao u gospodsku sobu, pozdravi i opet sa »Hva- 
ljen Isus i Marija«, redom se izrukuje, priđe Strazaku, dohvati 
stolac, sjedne do šumara i započne: — Gospodine, baš vas 
tražim. Imam s vama važna divana: radi se o žirovini. — 
Strazak se okrene nevoljko i odgovori: — Najbolje će biti, 
da dođete k meni u osam sati u ured, — i nastavi kartanje, 
htijući s time završiti razgovor s načelnikom. Nu ovaj ili toga 
nije primijetio ili nije htio da primijeti, pa nastavi: — Zašto? 
Možemo mi to i ovdje svršiti. Mi, općinski odbor, zaključili 
smo zamoliti vas, da dopustite, da mi tjeramo naše svinje u 
čitav Bok. Teško je pastirima čuvati svinje tako, kad ih ovdje 
smiješ, a tamo ne smiješ puštati. Ako vi još žira trebate za 
pošumljivanje, naši će ga pastiri nakupiti. Znate, mi bi sutra 
svinje pustili u Bok, a ja sam već večeras mojemu svinjaru 
kazao da tjera svinje iz Svenova u Bok, jer u Svenovu nema 
žira. Došao sam, da vam to javim, da ne bi bilo poslije kakovih 
neprilika. — Strazak položi karte na stol i reče: — Ne ide to 
tako, gazda Polda. Ja ne mogu to ovdje na prečac dopustiti. 
Moram o tome imati akt, izdati rješenje, i o tome obavijestiti 
lugara. 

Načelnik nije popuštao: — No, no, ako ne može već biti 
odmah za cijelo selo, a ono, — nemojte bar moje istjerati, a 
Mi ćemo se već porefenat. 

Strazak pristane na posljednji prijedlog, da se riješi na- 
metljivog načelnika. 

Većina trgovaca se je oprostila i otišla spavati. Ostao je 
samo Francuz za svojim stolom. Prochaska je za vrijeme raz- 
govora izračunao, koliko je izgubio, i uvjerio se, da razlika u 
korist Strazaka iznosi osamnaest Partija, pa odluči izgubiti još 
sedam. 

Napokon je i načelnik uvidio, da smeta kartašima, zaželi 
im mnogo sreće i pođe s pram Francuza, koji ga je sa simpa- 
tijom promatrao, i značajne mu poglede slao. Francuz ga po- 

zove, da bude te večeri njegov gost, i upita ga, šta bi najvolio 
iti. . D DI . .s 
mo Slože se za jedno teško crno vino, od kojega im gostioničar 
donese jednu bocu. Razgovor je započeo s načelnikovim pita- 
njima, kako mu je, kako se ovdje osjeća, da limu se ovdašnji 
ljudi sviđaju, i razumije se, da je na sve očekivao jesne i 
pohvalne odgovore, jer načelnik je bio uvjeren, da: ovako. 
pitomog i gostoljubivog kraja nema, kao što je Šokadija, a ni 
divnijih ljudi, nego što su Šokci. : 
Gazda Marko je sada imao pred sobom predstavnika 
stranoga i velikog naroda, a o tom narodu on osim imena 


nije ništa znao, pa je htio tu priliku što više iskoristiti. Stoga . 


je nakanio ispitati Francuza, da mnogo toga sazna o životu 

njegovih sunarodnjaka, kako bi u općinskom vijeću miri 

pokazati svoje znanje, i kod svojih još više u cijeni porasti. 

Francuz mu je na sve pripravno odgovarao, i još nadodao, 

da dobra vina i oni imadu, samo im manjka šljivovica, koja se 
kod njih ne proizvodi, nego to piće nadomješta destilirano 
vino, koje oni nazivaju konjak. Načelnik primijeti, da ito ne 
mora biti ružno, ali da šljivovicu ništa ne može nadomjestiti. 
Eto, ljudi su ovdje probali peći rakiju od dudova, kje 
kajsija, i svakakvog voća, ali to je sve badava, šljivovica os aje 
šljivovica. On sam to najbolje zna, jer ujutro, odmah jod 
ustane, draži ga kašalj, i u ustima mu je nevoljko, no čim se 
napije šljivovice, svega toga nestaje. Sva okolina grom 
odmah veseli izgled. Čovjek se osjeća sigurniji, a pamet iva 
bistrija. — Vjerujte — nastavlja načelnik s tumačenjem — 
dođem kadikad u priliku, da ili u općinskim poslovima ili u 
kućanskim ne znam šta da odlučim. Napij em se šljivovice dva, 
tri puta, i odmah je odluka stvorena. Kad je čovjek umoran, 
sajtluk rakije otklanja umornost, i vraća dobru volju, a ja 
veću brigu rastjeruje i donosi dobro raspoloženje. Prije de a 
otvara apetit, a ljeti za najveće žege može nadomjestiti vodu, 
i čuva od groznice. Kad se čovjek nauči na šljivovicu, kra 
može je zaboraviti, jer ima nešto u grlu, što ju traži i 2 a 
mira, dok se je ne napiješ. — Francuz je s interesom s ušao 
hvalospjev šljivovici, a onda odluči, da vodu skrene .. 
mlin. Spomenuo je, kako je čuo, da će se doskora ko mo 

graditi željeznica, da i Francuska ima željeznice, no a. a 
buni protiv njih, jer gaze marvu i sve, što im pod put dođe; 

često svojim iskrama zapali plastove sijena i zrela žitna polja, 
da se često događaju nesreće, jer kad se sukobe takve dvije, 
ne mogu se obići, i kako se on nada, da će veliko francusko 
vijeće zabraniti željeznice. Čim je Francuz spomenuo želje- 
znicu, načelnik je izgubio svoje duševno ravnovjesje i dobru 
volju, jer s pitanjem toga prokletog ajzibana bila je skopčana 
i njegova načelnička egzistencija. Kad je vidio, da Francuz 
misli jednako kao i on, odmah mu je bilo lakše pri duši, i 
najradije bi ga bio poljubio. Počeo je govoriti, da mu je to 
najteža briga, otkako je postao načelnik, i ako ju sretno pri- 
vede kraju, selo mu mora biti zahvalno, dok postoji. Vlasti 
hoće da grade željeznicu od Vinkovaca do Save kod Gunje, 
a ta bi pruga trebala ići tik sela, i sjeći njihove njive i pa- 
šnjake. Cijelo je selo protiv toga, osim učitelja i dva tri došlje, 
a on je glava, koja mora selo od toga zla obraniti. Svi su 
spremni, da to zlo spriječe, pa makar morali sjekire uzeti u 
ruke i glave svoje položiti. Napokon veli još načelnik: — Što 
će nama željeznica? Mi imamo, hvala Bogu, svoje dobre konje, 
pa kad moramo kamo na put, oni su nas dosada vozili, a vozit 
će nas i u buduće. Ako vlastima baš treba željeznica, eno im 
šume. Neka šumom grade pruge, ona je daleko od sela i njiva. 
Da je ban Jelačić na kormilu, on to ne bi dopustio, a sada, 
dabome, kad tuđina vlada, ništa ne ispada po narodnoj želji. 

Francuz mu je povlađivao. Rekao mu je, kako mu je 
osobito drago, što je daleko od svoje domovine našao čovjeka 
s istim nazorima, kao što je i on, i kako ga smatra svojim 
starijim prijateljem ili ocem. Gazda Polda ohrabren tim do- 
kazom simpatije poče mu govoriti »ti« i »sinko«. Konačno se 
dogovore, da će se idućih dana opet sastati i raspravljati stvar 
o željeznici. Francuz se diže, plati račun, zaželi načelniku 
laganu noć, a načelnik se uputi k Josicinu stolu, da vidi, što 
radi on i njegovo društvo. 

Tako su u gospodskoj sobi ostali samo Strazak i Procha- 
ska; obojica uvide, da je došao momenat, kad treba prekinuti 
kartamje. 

 Strazaku je bilo stalo, da bez svjedoka spremi dobitak 
u džep, a Prochaska je htio povesti Tazgovor o novome poslu. 

— Dragi moj gospodin Prochaska, već je davno deset sati 
Prošlo, hoćete li, da prestanemo ili da nastavimo partiju? — 
kavalirski upita Strazak. 

_— Možemo obračunati — odgovori Prochaska, pripaljući 
novu cigaru. — Vi ste imali opet večeras vrašku sreću. Izgu- 
bio sam dvadeset i pet partija. 

On se nasmiješi: — Bit će, da imam sreće u ljubavi. 
_ Ne bih rekao, da pretjeravate, gospodine Prochaska. Kažu, 
da je lijepa snaša Tena uplela u svoj niz 'dukata pet novih 
sulferina — smijući se odgovori Strazak, aludirajući na Pro- 
chaskinu avantiru. — Doista? Pripovijeda se. — No, da, — 
ali izvolite vaših dvije stotine pedeset forinti. — Hvala, go- 
spodin Prochaska, a večerašnji ceh plaćam naravno ja — 
s osobito zadovoljnim izgledom odvrati šef šumske uprave, i 
digne se, da pođe kući. 

— Gospodine savjetniče, htio sam vas još nešto zapitati 
i moliti — upade Prochaska, a veliki dio zadovoljstva sa Straza- 
kova lica nestane. — Moji su ljudi kod vas u Svenovu gotovi 
s poslom oko izvala, pa bi vi meni mogli doznačiti, ili odobriti 
uz naknadnu dražbu nešto vjetroloma, i koji ogorjeli hrast, 
da ove moje jadnike sada pred zimu ne šaljem kući, a za 
robu, koju ja izrađujem, dobri su i lošiji hrastovi. — Iako 
Strazak dobro zna, da za dobiveni novac treba učiniti protu- 
uslugu, on ipak preko volje odgovara: — Znate i sami, da ja 
vrlo nerado činim takove stvari, a zapravo ih i ne bi smio 
činiti, jer mi obavljamo velike i male prodaje, pa svaki trgo- 
vac može na taj legalan način svoje potrebe namiriti, no 
s vama ću još samo ovaj put učiniti iznimku. 

— Hvala vam, gospodine savjetniče! Ja sutra idem sva- 
kako u šumu, pa izvolite sa mnom. Možemo tamo časom taj 
posao svršiti — navaljuje Prochaska. Strazak pristane, zaželi 
Prochaski laku noć i do viđenja sutra u jutro u sedam sati, 
pa se rastanu. 

Prochaska je ostao sam i odbijao dimove iz svoje cigare, 
razmišljajući o svojim poslovima. 

Napokon se digne i pođe, da vidi, što radi njegov škriban 
Josica. Kad je došao u drugu sobu, sa zadovoljstvom konsta- 
tira, da je lugar Čosić već u dobrom raspoloženju, samo da 
se je društvo povećalo s nezvanim načelnikom. —- Priđe 
k stolu. Svi su ga oduševljeno pozdravili, a po namigivanju 
Josicinom shvati, da je posao s Čosićem utanačen. Predloži 
društvu, da pozovu k sebi pomodare, da ih oni pjesmom raz- 

vesele, i naloži Josici, da ih pozove. Škriban ode u prvu sobu, 
u kojoj je zrak bio nepodnošljiv. Većina šumskih radnika je 
spavalo na podu, ili sjedeći na klupama, podbočivši na ruke 
zamorene glave. 

Za kočijaškim stolom sjedjeli su neveselo pomodari i ko- 
čijaš Tunjica. Pred njima prazne litre, tek je Tunjica pio 
rakiju na vlastiti račun, jer mu je Prochaskino vino nestalo. 
Josica ih pozove u drugu sobu, da pjesmom razvesele lugara, 
i ako je moguće da pomognu spraviti ga pod stol. Sav ceh 
plaća naravno on. Pomodari najprije izrabe priliku, pozajme 
od Josice svaki po forintu, s obećanjem, da će prvom prilikom 
povratiti, i presele se u drugu sobu. Za pomodarima pođe i 
Tunjica, držeći u ruci svoj deci rakije. 

Pošto se je Prochaska uvjerio, da je društvo u krasnom 
raspoloženju, naruči za njih vino, i uvjeren, da je njegova 
prisutnost nepotrebna, pođe u svoju sobu, do koje je dopirala 
pjesma pomodara, praćena hrapavim lugarevim glasom: 


»Digni, Kajo, kraj od šlingeraja, haj! 
Da te lola čizmom ne ukalja — 
— — — čizmom ne ukalja — — 


* 


Francuz Larger otvori vrata gostionice i udahne svjež 
zrak punim plućima. Zadigne ovratnik kaputa, i skine šešir, 
da mu noćni zrak osvježi glavu. Razvedrilo se. Noć je oba- 
vijala selo kao neko živo tamno biće. Na nebu je visio mjesec, 
velik, srebrn, kao osvjetlani talir. Gola su stabla stajala nepo- 
mično. Po njima se je cijedila vlaga. Barice na drumu svjetlu- 
cale se u mjesečini. Skoro je sve selo spavalo, tek negdje bi 
se još zatrnilo crveno svijetlo petrolejske lampe. Francuz 
pođe uz kuće putem, popločenim neravnim ciglama. Negdje 
ga prene iz misli lavež pasa. — Na crkvi otkucavaju satovi. 
On prođe pored seoskih kuća sam i tuđ. Put ga navede do 
velike prizemnice, na kojoj su prozori još bili osvijetljeni. 
Zastane. Nasloni se o vlažno stablo nenadano privučen idi- 
ličnom slikom. Iza osvijetljenog prozora i bijelih zavjesa 
zapazi stariju gospođu, kako plete u dubokom naslonjaču. Za 
glasovirom sjedi »gazda Jaša« i svira napamet neku čez- 

nutljivu slavensku melodiju, dok mu oči počivaju na mladoj 
djevojci, skoro djetetu, koja je vezla neki fini čipkasti vezi 
vragoljasto mu se smiješila. me Bio je to i opet moj tata, a # 
lijepa crnka bila je poslije godina moja mama, — Moja draga 
lijepa mama! — — U Francuzovoj duši probudi se golema 
čežnja za njegovim rodnim krajem, za sunčanom Provanceom, 
gdje blagi mistral duše, — i okreće krila vjetrenjača, gdje se 
more plavi, plavi, i u malom gradiću na njega misli jedna 
nježna mlada žena, ona, radi koje je pošao u daleki svijet, 
s teškim misijama svoje firme, ali i obećanjima za dobru 
karijeru, ako ih ispuni. M 

I sada je tu. Ako uspije, sve će želje moći ispuniti svojoj 
Hčlene. Mnogo će novaca zaraditi, uživat će izniman položaj, 
i kao ugledan čovjek vratit će se nakon nekog broja godina 
u domovinu. Prvi mu je zadatak nagovoriti ili potplatiti one 
glavnije osobe, da dobije željeznicu kroz šumu, gdje bi se 


trebala graditi rezara i pilana. — I gle! Sreća mu se već u 
početku smiješi! — Pa ipak, sve to laganje i zavaravanje 
njemu se ne sviđa. — Ali, — Helene! — ona, koja toliko od 


njega očekuje. Koja vjeruje u njega i traži njegove sposobno- 
sti. Koja nikada ne bi bila sretna kao žena malog činovnika 
sa stanom od dvije sobe. — Hšlene, koju on obožava. 

Uzdahne i vrati se u gostionicu. Zatvori se u svoju sobu 
i zapali svijeću. Prihvati blok i počne skicirati pismo: »Mon- 
sieur! — Stalno mogu računati, da ću uspjeti u svojem prvom 
zadatku. Potplaćivati ne ću trebati nikoga. Ljudi su ovdje 
još neosviješćeni i neupućeni, pa ću lagano provesti vaš nalog 
i udesit ću, da se željeznička pruga gradi kroz šumu«. 

Prestane pisati. Predomislio se je. Nije htio, da mu šef 
sazna, koliko lagano rješava svoj zadatak. Podere pismo i baci 
ga u peć, — ugasi svijeću, — i stane kraj prozora. Zagleda 
se u mjesec. 

Isti je taj mjesec sjao i nad Provanceom, 

* 

Jutro je osvanulo hladno, no bez oblaka, Zemlja i bare 

su se isparivale, magla se je vukla oko kuća, oko stabala, nad 


livadama, oko šume, lijeno kuljala, negdje se lagano dizala. 
Zrak je mirisao vlagom i trulim drvetom. Čordaš je trubio 

selom i kupio čordu. Krave su polagano išle, pružajući vra- 
tove mučući, a kad bi koja trgla glavom, zabrecnula bi joj 
klepka, obješena oko, vrata. Neka je mlada snaša povezana 
crvenom maramom otvarala kapiju. Zvono je zvonilo na ju- 
tarnju misu, bake se požurivale u crkvu. — Pred Stevinu 
birtiju dotjerao je kola u naznačeno doba Ilarko Kovačev. 
Konje je zaustavio blizu staze, uzde nekoliko puta omotao oko: 
lijevče, a sve četiri »štrange« otkopčao, jer se je nadao, da 
će morati duže vremena čekati. Pođe u gostionicu, da se pri- 
javi Prochaski, da mu kaže, kako je s njegove strane sve 
spremno na polazak, a i da čuje, kako je prošla noć, jer su ti 
događaji bili zapravo seoske novine. i 

Od gazda Steve sazna, da je društvo ostalo do pet u 
jutro, i da su pomodari morali najprije načelnika, a onda 
lugara Ćosića odvesti kući. Prochaska prođe pored Ilarka, 
pušeći već cigaru, i naloži mu, da još malo pričeka. — Gospo- 
din će savjetnik s nama u šumu. Jesi li, Ilarko, spremio u 
kola vino i meso? To će nam dobro u šumi doći za ručak. 

Poslije čekanja 'ođ jednoga sata pojavi se i Strazak. 
Posjedaše u kola i krenuše u šumu. 

Blatan je put vodio kroz selo. Ilarko je podržavao konje, 
da ne polete u oštar kas, jer bi svi bili uprskani blatom. 
Sokak je bio širok. Polovicom druma, gdje su kola morala > 
prolaziti, uzduž se je protezala kaljuga, jer cesta nije bila 
građena. 

Prolazili su tako dobro im poznatim glavnim sokakom 
sela, uz zidane seoske kuće, — sa širokim avlijama, s kojima 
su paralelno stajale komorice, a iza njih hambari i štale. 
Negdje su još stajala i drvene stare kuće, s visokim izre- 
zuckanim zabatima. Kad su prošli selo, prijeđu na poljski put. 
Cijelo je polje i svaka njiva za sebe ograđena hrastovom 
ogradom. Po nalogu uprave Vojne Krajine mnogo je hiljada 
hrastova u tu svrhu posječeno i pocijepano. ' 

Nije nekad trebao pastir da čuva marvu, da ne prijeđe 
u štetu. Njivu je čuvala ograda, a sve, što nije bilo ograđeno, 
stajalo je pašarenju na raspoloženje. 

Doskora su se dovezli do šume. Magla se je digla, i u 
bistrom, vedrom jesenjem danu hrastovi su ponosno stajali 
jedan pored drugoga. Lišće je već opalo, i šumsko je tlo bilo 
pokriveno šuštavim  crveno-žutim sagom, a goli hrastovi 

pružali su pripravno svoja golema tjelesa čovjeku, da se 
njima koristi, Hiljadama godina spremala je šuma tlo, a . 
nama su rasla djeca njezina. Ti stogodišnjaci, koji su neka 
u mladenačkom poletu samo rasli, i nastojali, da uvijek nad- 
vise svoju šumsku braću, već su davno prestali dizati se u 
vis k nebu, i samo su širili svoj obujam, dobivajući svake 
godine po novi kolut. Njihovi vrhovi, koji su nebrojeno puta 
pozdravili izlaz sunca, mnogim su se vihorima sagibali i odo- 
lijevali im, njihovi vrhovi, koji su bili mnogo puta izloženi 
krutoj zimi, napuštaju borbu za daljni život, i postaju 
brki. ' 
prie sona je šuma pružala mnogo, što je u životu trebao, 
počam od kolijevke pa do posljednjeg staništa: mrtvačke 
DM kika plodovima othranjivali su se čopori svinja, a 
na manje sjenovitim mjestima pasla su goveda, i do ća 
othranjivale svoju ždrebad, Ali sada vlada tu njome tu i 
tuđa je ruka došla, da odnese iz nje sve, što e gr veđojevi! 
stor je to tako golem, stabla tako gusta, te se čini, da ni 
e estati. A 
e s kaos bogato davala šakom i kapom, no nažalost 
osljednji put. ski 
j mlati dobro živi, zarađuje, a nitko ne pita, što će biti, 
kad šume nestane. š Na+ 
Konji se žure. Kad točak dođe do koje hrastove žile, što 
se je putem prepriječila kao debela zmija, Ilarko oprezno 
suzdržava konje. . ' j 
Putem prolaze pored svinjarske kolibe, pokrivene sla- 
mom, a iz nje izlazi stari čoban, i skida s onaj ia s: 
šešir gospodi u čast. O pojasu mu visi tikvica s ra eh . 
pred kolibom na hrastovoj grani visi pola ođAPanaa pra . 
Susreću oni putem i uzgojene kobile, što vrištanjem i 
vaju svoju ždrebad, i uzdignuta repa  potrče  uspor 
s kolima. j I 
Naiđu oni i na mladog seoskog momka, koji se penje na 
vrh hrasta, zabijajući drvene klinove u pukotinu meos 
kore, da na vrhu stabla isiječe pčelca i povadi med. . . 
zastanu kolima i dive se mladom čovjeku, koji za deseta! a 
meda poduzima tako vratoloman posao. 

Tako napokon stignu do Prochaskine kolibe, koja je 
imala dva odjeljenja. Jedno veće za radnike, a manje za škri- 
bana i hranu. 

U kolibi se je dimilo, jer je na ognjištu gorjela vatra. 
Kuhao se je veliki lonac graha radnicima za ručak. 

Mali Kranjac, kuhar, pazio je na taj ručak, i nalagao 
suhe grane, da vatra bolje gori. 

Gospoda su sišla s kola, a Ilarko ispregne konje, pokrije 
ih pokrivačima, i baci pred njih sijena, 

Prochaska pozove dva radnika, da pomažu kod doznači- 
vanja stabala, i ode u škribanovo odjeljenje. Probudi Josicu, 
koji je tek u zoru bio legao, i hrkao na svojem ležaju. Strazak 
upita Josicu i radnike, nisu li vidjeli lugara Cosića, jer je on 
već odavna trebao biti u šumi, a kad je čuo, da ga nitko nije 
vidio, počeo se je ljutiti: — S tim se čovjekom ne može. 
Pijan, pa pijan uvijek. Morat ću ga kod prvog izvještaja pred- 
ložiti na otpust iz službe. Radi njegova nemara mogu još i 
sam imati neprilike. 

Prochaska i Josica vrlo dobro znadu, da Ćosićevo za- 
kašnjenje imaju oni na svojoj duši, pa se pogledavaju, osobito 
kad je bio govor o otpustu. 

Jedan od radnika uzme sjekiru, kojom će se zatesavati 
mjesta na stablima, gdje će god čekićem biljegovati, a drugi 
klupu, kojom će mjeriti debljinu stabla. Prochaska brzo po- 
nudi Josicu, da nosi šumarski čekić, što Strazak odbije s ne- 
povjerenjem, i zapovjedi Josici, da traži s njima vjetrolome. 

Ovako se zapute šumom. Dugo su hodali, dok su pronašli 
tri vjetroloma i dva ogorjela hrasta. Tih pet stabala bilo je 
doista premalo, da Prochaska dođe do svog računa za izgu- 
bljeni i potrošeni novac u prošloj noći. To uvidi i Strazak, pa 
pristane na nagovor, da doznačuje suhare i polusuhare. Sada 
je doznačivanje išlo mnogo brže, jer je ovih bilo dosta u šumi. 

Iiarko je ostao kod kolibe, pazio na konje, i spremao 
ručak sebi i svojoj gospodi. 

Odsjekao je šibu, načinio od nje ražanj, pa na nj počeo 
naticati komadić mesa, za njim parče slanine, i napokon 
krišku luka. Tako redom, dok sav ražanj nije bio iskićen tom 
poslasticom, 

Preda ga malom Kranjcu, i strogo zapovjedi da na njega 
Pazi i okreće na sošicama pored vatre. 

Sunce je pokazivalo da je podne prošlo, kad su se Strazak, 
Prochaska i njihovi ljudi vratili iz šume. ' 

Došli su i radnici, ogorjeli od. sunca i vjetra, snažni, sa 
žuljavim rukama od teška posla, da pojedu svoj grah, i da se 
svaki zasladi povelim čvarkom. 

Strazak je bio gladan, i pođe odmah u kolibu, da vidi, 
je li im Ilarko priredio ručak, i da se okrijepi šljivovicom, 
koju je Ilarko uvijek u takovim prilikama ponio u tikvici, 
išaranoj narodnim šarama. Prochaska iskoristi priliku, zovne 
Josicu na stranu pa mu brzo u pol glasa rekne: 

— Čuješ! Kad budeš vidio, da Strazak najslađe jede, a 
ti uzmi jednu suharicu, pa tresni njome o krov kolibe, što 
bolje možeš. Kad te upitamo, što se je dogodilo, ati reci, da 
se je grana od ovog velikog hrasta odlomila =i.+ pokaže kaži- 
prstom na ravan hrast, što je stajao do kolibe, pa nastavi: 
— Nadam se, da će Strazak na to pristati, da mi i ovaj hrast 
doznači, pa ako tebi pruži čekić u ruke, da ga čekićuješ, onda 
trči s jednim radnikom što brže možeš, i čekićuj još barem 
dvadeset hrastova. Nu pazi samo lijepe i ravne. Razumiješ li? 

Prochaska ode u kolibu, a za njim Ilarko, koji je svojoj 
gospodi namjestio ugodna sjedala, dok je sam stajao, da ih 
može posluživati. 

IlJarko skine ražanj s vatre, odreže svakom komad kruha, 
a na kruh poslaže pečenog mesa, pržene slanine i luka. rd 
Meso je bilo sočno, jer se je pržilo uz slaninu, a luk. je bio 
masnog okusa, i dražio želudac, da bude zaliven vinom. KAN 

— Znade naš Ilarko da priredi ručak — govorio je 
Strazak jedući, 4 | 
— Samo, gospodine savjetniče vi ništa ne pijete, — nudio 
j chaska. 

i) jati su oni sa slašću jeli, tresne nešto o kolibu, kao da 
će se krov provaliti. ' 

Strazak i Prochaska skoče uplašeni, a na vratima se 
pojavi Josica, i rastumači, da je s obližnjeg hrasta pala suha- 
rica, da je moglo biti zla, i da na koncu čovjek nikada ne zna, 
gdje može da strada. ' 

Strazak ozlojeđen, što mu je ta upadica pokvarila ras- 
položenje, naredi Josici, da ga premjeri i dade mu čekić, da 
ga čekićuje. Svoj nalog završi riječima: — Ne će on nas ubiti, 
nego mi njega, — Nasmije se svojoj dosjetki, iskapi čašu i 


34 








započne dalje jesti. Prochaska je sada počeo pripovijedati o 
najmilijoj Strazakovoj temi, — o lijepim snašama i djevojkama, 
samo da Strazakove misli skrene na drugi pravac, da mu ne 
dođe na um čekić. 

Ilarko je progledao cijelu tu igru, i koliko je mogao, po- 
magao je Prochasku. Pred konac ručka pojavi se Josica, 
nehajno hodajući, i vadeći nožem iverke iz čekića, koji preda 
Strazaku, kao da nije ništa ni bilo. 

Strazak upiše javljene mu dimenzije hrasta sa suharicom, 
i službeni dio posjete u šumi je bio gotov. 

Prochaski je sjalo lice od zadovoljstva. Sve je uspjelo, 
kako je predviđao, pa je zavaljen u svoje sjedalo pušio cigaru 
i nazdravljao Strazaku. No prije nego se je počeo mračak 
hvatati, sjeli su u kola, da ih dobri Ilarkovi konji povezu kući, 


Lugara su Ćosića te noći doveli kući pomodari. Bio je 
bez svijesti od pića. Cijelim putem do kuće, a još i kod kuće, 
kad ga je njegova žena svlačila, desna mu je ruka bila zava- 
ljena u džep od hlača, gdje su mu prsti grčevito. držali dobi- 
veni novac od Josice. Njegova je podsvijest ipak toliko radila, 
da je znao, da taj novac mora kući donijeti. Čosićeva žena 
bila je Brođanka, i vrlo oštra jezika. Imali su jedinicu kćer, 
koju je trebalo za udaju po varoški spremiti, a kao partija 
javio se kancelist kod suda u Brodu. 

Čosić nije imao ni novaca, a ni imetka. Bilo je mjeseci, 
kad je svu plaću znao zapiti, i tada se je osjećao kao pofureni 
mačak, a predbacivanja ženina nisu izostajala ni jutrom ni 
večerom. U takovim mjesecima bio je Ćosić revan lugar, jer 
mu kod kuće nije bilo opstanka, ' 

Pred podne se je probudio iz dubokog sna, i još je uvijek 
držao ruku u džepu. 

— No vraže prokleti, jesi li došao k sebi — pozdravila ga 
je Bara, a on siromah ne zna, kuda će sa glavom, toliko je 
teška, a grlo mu gori. Žena odmah poče sve jače na njega 
navaljivati. On se iskašlje i pogleda je umorno-mutnim 
očima. — Nemoj, ženo, odmah zlo. Noćas sam morao biti u 
društvu, imao sam račun s Prochaskom, a i gospodin šef je 
bio tamo — opravdava se Ćosić, — Evo ti novci, pa ih spremi. 

Bara prihvati novac, radoznalo ga razmota i počne pre- 
brajati; nu kad je vidjela, da nema više od pedeset forinti, 

naruga se jetko: — Jesu li to ti veliki novci, što imaš da 
dobiješ na račun od Prochaske? Oni svi zarađuju teške 
hiljade, a tebi makar čime zube zamažu. — Pa i mogu tako 
s pijanom budalom. — Ona stane pred njega u pravom 
ratničkom stavu, podbočivši ruke o struk, i ispružena vrata: 
— Pa, čovječe, čime ti misliš, da mi našu kćer opremimo za 
udaju? 

Ako ne može biti, kako se doliči jednoj gospodskoj kćeri, 
onda bolje neka skoči u Savu od sramote. A ja zajedno 
s njome. Eto, svoj toj nesreći ćeš biti samo ti kriv. 

Ćosić uvidi, da je žena danas osobito ratoborna, da ne 
koriste izgovori ni obećanja, pa se šutke skupi, metnu u torbu 
kruha, slanine, uzme pušku, i ode iz kuće prema svom reviru. 

Izlazeći iz kuće čuo je još Barin blagoslov: — Da Bog da 
se živ ne vratio! 

»*k 


Na kraju sela prostran je seoski pašnjak, a usred pa- 
šnjaka velika vrba i bunar. Put u Cosićev revir vodio je preko 
tog pašnjaka. Čim je Čosić opazio đeram, osjeti ponovo žeđ, 
koja mu je sušila grlo. Uputi se bunaru, izvuče kabao s vo- 
dom i, kad se je napio, sjedne pod vrbu. 

Tupo je zurio pred sebe. Glava mu je bila teška, a u njoj 
je nešto kucalo na sve strar,e. Noge su mu i ruke omlohavile, 
i ni za što nije imao volje. Godio mu je svjež zrak i osjećaj, 
da nikuda ne će ići. S vremenom osjeti glad, odveže torbu, 
izvadi kruh i slaninu i počne jesti. Odlučio je ovdje ostati 
do sutona, a onda će poći nekamo. Nu kuda? U birtiju? Piti 
danas nije želio. Kući? Tamo ga čeka nastavak ženine pro- 
dike. On uzdahne duboko, 

Okupljen tim mislima spazi najednom kola. Prepozna 
Ilarkove konje, i na najveće svoje zaprepaštenje Strazaka i 
Prochasku, kako sjede u zakošku. 

“Ne vjerujući pravo svojim očima, prijeđe rukom preko 
njih, kao da želi zlu sliku odagnati od sebe, nu ponovno po- 
gleda i uvjeri se, da je to zbilja. 

Odmah je shvatio, da su oni bili kod njega u šumi. Nu 
kako da nije baš nitko njega obznanio, pa on je čitavu noć 
bio s Josicom! Lopov lički prevario ga je, i na koncu njegova 
žena ima potpuno pravo, da je on budala. 

Sada ne preostaje ništa drugo, nego prići putu, javiti se 
šefu i pronaći zgodan izgovor. 

Samo da se sve to ne odigrava na seoskom pašnjaku! 
Kakav li će izgovor naći? 

Strazak prepozna odmah lugara, koji je stajao kraj puta 
u ukočenom vojničkom stavu. Naredi Ilarku, da stane pored 
njega. Krvave, mutne oči i crveni nos Ćosićev izdale su Stra- 
zaku sve, što je bilo noćas s njegovim lugarom. Ilarko zaustavi 
konje, i podrugljivo se nasmiješi jadnoj figuri lugarevoj, a 
Čosić kojemu nije izbjegao njegov smiješak, pozdravi i od- 
mah otpočne: — Pokorno javljam, gospodine nadšumaru — — 
Strazak mahne rukom, i kimajući glavom prekine: — Slu- 
šajte, Cosiću, vi ste moj najlošiji lugar, Ili ste pijani ili ma- 
murni. — Na riječ pijan počeo je Ćosić protestirati, nu Stra- 
zak mu odgovori: — Šutite. Vi ste jedan matori pijani ma- 
garac. — Ta se je uvreda učinila Ćosiću prevelika, i to još 
kazana pred svjedocima, i on se isprsi, da uzvrati: — Ja sam 
kraljevski službenik šumskog erara —, a Strazak mu povi- 
šenim glasom dobaci: — koji će u prvom mojem izvještaju 
biti predložen na otpust, a ako ne ćete biti pokorni, otpustit 
ću vas odmah sutra na vlastitu odgovornost. — Tjeraj Ilarko! 


Konji zakasaše, kola su se brzo odmicala, a Ćosić je 
ostao sam stojeći, bez misli, ostavljen od cijeloga svijeta. 
Kao da se je danas sve protiv njega urotilo. U glavi mu je 
brujalo, i on nije mogao pojmiti, kako to može biti, da njegov 
šef njega naziva pijanim magarcem. On nije bio više načistu, 
je li on još gospodin, je li on uopće ikad bio gospodin ili nije. 
Stade filozofirati, da je to tako slično kao i u vojski. I tamo 
stariji oficir nagrdi svakakvim imenima mlađeg, a opet na 
koncu svi su gospoda. S time bi ovo pitanje bilo za njega 
riješeno. Ali ono o predloženju za otpust? To bi bilo nešto 
strašno. Bože sačuvaj, da se to dogodi! Kako onda kući doći, 
čime kćer udati, od čega živjeti — i piti? Uto mu padne na 
pamet spasonosna ideja. Prochaska je dobar sa Strazakom, 
on će to njemu za volju urediti, pa neka siječe hrastove, kako 
hoće. 

Ovako zamišljen, turoban, pođe u selo i navrati se u prvu 
gazdinsku kuću na razgovor, gdje ga prijazno dočekaju sa 
šljivovicom, 

Isti dan, tek nešto ranije od Prochaske, pošli su u šumu, 
svaki u svojim kolima Mr. Green i gazda Jaša. Adam Niko- 
ljačić, poznati Greenov kočijaš, imao je ustrajne i lijepe, 
njegovane žerave, koji nisu nikada teška posla radili, pa se 
je Mr. Green brzo u njegovim kolima odmicao od sela. Na 
pedeset koraka za njim kasali su konji Mije Radovog, s 
gazdom Jašom, koji je sjedio u zakošku sa svojim lovačkim 
psom, dok je do njega bila naslonjena puška. Volio je on 
plandovanje po šumi, pa je svaku priliku iskoristio. Tako i 
ovaj put. — Kad se svrši primanje — mislio je — mogu proći 
šumom. — Nakon vožnje od poldrug sata došli su u sječinu 
revira Bok, gdje je radila firma »Franz Gamiršek«, a zamje- 
njivali su ga u poslu sinovi. Svakako je to bila radnja većeg 
stila, i — u njoj je bilo zaposleno oko osamdeset radnika, 
koji su imali da kupljenih dvije hiljade hrastova sruše i izrade 
u građevnu robu. Kako u to doba nije bilo još pilana u našim 
krajevima, a nije bilo uobičajeno, da se čitavi trupci izvoze, 
to su radnici pomoću podužih pila na primitivan način rezali 
od najboljih trupaca građevni materijal, nazvan »Waggen- 
schus«. Trupac za takovu robu bio je izrezan po duljini na 
tri dijela, dva poluvaljka, i srednji dio u obliku daske, koja 
. je sadržavala srce trupca. 

Primanje je prolazilo jednostavno. Mr. Green poslovođa 
neke londonske drvarske tvrtke, imao je sreću, da kupuje bez 
konkurencije. Bio je naime jedini kupac te robe. Kao takav 
mogao je od dobrog izabirati najbolje, i za jeftin novac slati 
svojoj firmi u London, U Slavoniju je došao kao mlad čovjek, 
a posao je dovršio kao sijedi starac. Bio je veseo, korektan, 
prijazan i gentleman. Kako je ovaj put imao pred sobom 
mladog gentlemana, to je bez prigovaranja pregledavao po- 
jedine komade, koje su mu radnici pružali na uvid. 

Primljene komade tovarili su kočijaši u kola, pod njih 
smještali slame i šaša, da se na ozlijede, i vozili na rijeku 
Spačvu, gdje je čekao šlep za tovar. 

Gazda Jaša je pošao pregledati robu, koja je preostala. 
Bile su to dužice, koje su kupovali Nijemci, izrađene od dru- 
gorazrednih trupaca i ostaci: grane, kvrge, otpaci od dužica, 
što se je moglo prodavati samo kao taninsko drvo tvornici 
tanina, koju su Englezi sazidali 1882. u Županji. Kad se je 
vratio, sjeo je na panj, milovao svoje pseto, što mu je ležalo 

do nogu i čekao Mr. Greena, da svrši primanje. Na hrastu 
iznad njega sjedjela je šumska kreštalica, grijući se na jese- 
njem suncu, koje je prolazilo kroz ogoljele grane, i igralo po 
šarenom sagu šume. 

Mr. Green napokon zatvori svoju bilježnicu, gdje je upi- 


sivao dimenzije kupljene robe i pođe gazda Jaši. — Gotovo 
je, hvala Bogu — reče, i sjede do njega. — U redu — odgo- 
Vori mirno gazda Jaša. — Hoćemo li račun napraviti? — 


zapita Mr. Green. — Možemo i večeras — odgovori mu mladi 


čovjek, htijući se proći šumom, koju je neobično volio, — 


No Mr. Green nastavi: — Vi ste mi više puta obećali pripo- 
vijedati, tko je i kako prvi eksploatirao ove šume. Sada imamo 
vremena, pa ako ste dobre volje, kazujte mi. Mene to ne- 
obično zanima. Bit ću vam zahvalan, ako me uputite u histo- 
riju ovih šuma, u kojima, kako vidite, polako ostavljam svoju 
mladost. I 

-— Drage volje, Mr. Green. U tom slučaju moram kušati, 
da vam opišem, kako su stari Rimljani izvlačili hrastove 
trupce iz naših šuma. Oni su naime prvi eksploatirali naše 


«današnje šume, a pretpostavljam, da osim sjekira i lopata nisu 


imali nikakova alata. 

.Dakle, stari su Rimljani znali za te šume, i za odlične 
hrastove u njima. Da su oni eksploatirali te šume, svjedoče 
zaostali tragovi. Sigurno ste opazili onu razvalinu uz put, 
kuda ste se danas vozili. Narod ju zove »Zvjezdan-grad«. 
On se pritom nasmiješi i njegovo lice poprimi skoro djeti- 
njast izgled: — Vele, Mr. Green, da tamo noću divne vile 
kolo vode, a ipak on je tek ostatak jedne rimske fortice, 
sazidane za vrijeme onog rimskog eksploatiranja. 

— Mislite? — zamišljeno upita Englez, — Nije li on 
možda ostatak kakove turske utvrde? 

— Ne. Ja mislim drugačije. Radio sam s mojim ocem 
šumu oko Zvjezdan-grada. U samoj razvalini izrastao je hrast. 
Ja sam mu prebrojio kolutove. Bilo ih je četiri stotine osam- 
naest. To znači, da je hrast toliko godina star, a ako računate 
još, da se je morao u razvalini napraviti humus, da hrast 
ima hrane i da raste, onda je prilično vjerojatno, da je to 
bila rimska fortica, srušena prije najezde Turaka. Nu pođimo 


dalje. Rimljani su upotrebljavali isključivo vodene putove. 


Naravni vođeni putovi su bili Sava kao granica šuma, i Bosut, 

koji je na mjestima šumom prolazio. No to je bilo malo, pa su 
Rimljani širokim kanalima spajali u najšumovitijim kraje- 
vima bare, i tamo, gdje je hrast bio u pogledu cjepkosti od 
najbolje kvalitete. Tako su nastale šumske rijeke Studva i 
Spačva, i mnogi potoci, koji su ih spajali, ili su u njih utje- 
cali. To su Koritanj, Ljubanj, Rabra, Brežnica, Smogva — i 
još neki, kojima ne znam ni imena. Da su rijeke Studva i 
Spačva kopane, svjedoči, što obje imaju na mjestima visok 
nasip, deset do dvadeset metara udaljen od obale, i što su 
obje imale rimske fortice usred šume, od kojih je ona na 
Studvi bila prilično velika, i do danas nešto sačuvana. 

— 1, eto vidite Mr. Green, pošto su Rimljani imali svoje 
kanale, dali su u zimsko doba rušiti hrastove, i istesati bal- 
vane, koji su čekali do proljeća i proljetne savske poplave, 
koja je svakog proljeća dolazila, katkad jače, katkad slabije. 
Za vrijeme poplave bi voda digla balvane, i oni su njih 
nekoliko zajedno povezali, pa šumom po kanalima gurali do 
Spačve ili Studve. Ovdje bi napravili uredne splavi, i čekali, 
da voda počne opadati. S opadanjem bi voda tekla u Bosut 
prama Savi. U Savi bi više splavi vezali zajedmo, i tako bi 
nastala velika uredna i jaka splav, koja je morala ploviti 
Savom do Dunava, a Dunavom do Crnoga mora. Tu bi na 
prikladnu obalu izvlačili balvane, i cijepanjem dobivali velike 
i jake daske, kakovih je Rim mnogo trebao za svoju trgovačku 
i ratnu mornaricu. 

.— Ovako su Rimljani bez dizalica, pilana i željeznica 
dolazili do građevnog materijala današnjega slavonskog 
hrasta. i i ' 

— Zanimljivo pripovijedate, i ima u tome mnogo mo- 
gućnosti. — Hvala vam mladi prijatelju! — Mr. Green izvadi 
sat: — Vrijeme je kući. Veselit će me, ako se sa mnom po- 
vezete u kolima, proći ćemo neka mjesta, o kojima ste mi 
pripovijedali, pa i Vaš misteriozni Zvjezdan-grad. 

— Hvala vam, Mr. Green. — Valjda se ne ćete na mene 
ljutiti, ako vam priznam, da bih radije još ostao ovdje. 

— Imate li posla? Mogao bih vas malo pričekati. 


— Posla? Ne. — Tek htio bih se proći šumom. 
— Volite li toliko šumu? 
— Jest, ja je volim. — Volim tumarati samotnim puto- 


vima, dok mi šušti lišće pod nogama, i lagani se sumrak 

hvata po njoj. Volim slabe krikove, koje kadikad prislušku- 
jem, i za koje pravo ne znam, odakle dolaze. — Volim mladu 
srnu, kad je susretnem na prosjeci i kad me ona prestrašeno 
pogleda, — a volim i moje Kranjce, koji uvečer sjede uz 
crvenu vatru, grijući se umorni od rada, dok dva tri fanta 
pjevaju melodične njihove pjesme, jer vidite, — to je poezija 
mojega zvanja, 
Englez ga je sa simpatijom promatrao. 

; Gazda Jaša je pripovijedao, gladeći svoje lijepo pseto, 
koje je gledalo u njega vjernim očima, i prislanjalo na čas 
svoju vlažnu njušku na njegovu ruku. — Pik je nestrpljivo 
mahao repom, kao da ga zove u šumu, ta i on je volio te 
šetnje. ' 

— Onda se moramo rastati. Moram večeras isplaćivati 
radnike. 

On pođe do kola, a mladi ga čovjek otprati. S kola mu 
stisne ruku. 

— Good night, Mr. Gamiršek, 

— Good night, Mr, Green. 

Konji pojure. Kola su brzo prešla čistinu, i izgubila se 
šumskim putem. : ' 

Mrak se počeo hvatati, kad su stigli pred selo i obišli kola 
sa Strazakom i Prochaskom. 

Prva je blijeda zvijezda zasjala nad selom: noć se je 
spuštala nad Šumu i Šokce. 

VIŠI NALOZI 


1848. godina je za Madžare propala. 

Na vlast su dolazili novi ljudi, kojima je bio cilj dići 
Madžarsku i Peštu. Prvo podići Pešta, nu za to je trebalo 
novaca. 

Madžarska ima bogatih zemalja u sklopu krtite svetog 
Stjepana: Tu je plodna Bačka, žitnica Austro-Ugarske, ali 
Bačka pati od Dunavskih poplava, jer Dunav zna biti nemi- 
losrdan, a Madžari ne će i ne mogu ulagati veliki kapital 
u kanale, nasipe i pumpe. ' 

U mnogim krajevima Madžarske zemlja je posve u ru- 
kama plemstva, a plemstvo treba i samo mnogo, i ne daje 
rado državi novaca. Madžarski rodoljubi vide, da gradovi u 


zapadnoj i sjevernoj Evropi idu naprijed, razvijaju se. Pešta. 


za njima zaostaje. To im je krivo, to ih boli. Oni odlučuju 
pošto poto Peštu staviti u red evropskih prijestolnica. Za to 
treba Dunav regulirati, obale mu izgraditi, potom dići novih 


zgrada, a napokon prirediti veliku izložbu, na kojoj treba: 


izložiti produkte svojih zemalja, i pokazati svijetu, što je 
Pešta. 

Novaca treba, novaca nema, a potrebni novac mogle bi 
dati slavonske šume. U nagodbi s Austrijom je Hrvatska i 
Slavonija pripojena Ugarskoj, a većina šuma potpadaju pod 
“ministarstvo poljoprivrede u Pešti! 


*& 


Prošlo je nekoliko sedmica, otkad su Strazak i Prochaska 
bili u šumi. 

Nedjelja je. Sunce baca kose zrake i grije još koji dan 
u kasnu jesen. 

U selu je živahno. Sve vrvi od života. 

Iz obližnjih šuma došlo je do hiljadu radnika, da u selu 
provedu nedjelju, i da nakupuju namirnicA za budući tjedan. 
Kasator ih predvodi, fanti idu za njim. Kasator ide u dućan, 
kupuje, što treba, i predaje robu momcima, koji čekaju pred 
dućanom. Poslije toga pođu u crkvu, a iz crkve u birtiju. 
Tako rade Slovenci. Ličani ne idu u crkvu, nego samo u 
birtiju. 

Šokci su obukli svoja šarolika svečana odijela pa u sku- 
pinama raspravljaju, i čekaju, da zazvoni treće zvono na 
misu, pa će svi u crkvu, osim nekoliko odmetnika, koji poput 
Ličana radije idu u birtiju. 

Mlade snaše u svilenim zavojima, misirskim skutima i 
oplećcima, zlatom vezenim crnim, svilenim maramama i za- 
pregom, lakovanih cipela i s dukatima ispod vrata žure se u 
crkvu. U crkvi se one pomole Bogu, traže oproštenje za gri- 
jehe, olakšaju savjest, i izlaze čišće i lakše. Kad se vraćaju 
kući, pokažu selu svoje nove oprave, i promatraju, kako su 
druge obučene. Poslije mise, a napose poslije večernje postoje 
koji sat u krugu, rasprave tamo pitanja, koja ih zanimaju, i 
čuju jedna od druge seoske novosti. — Šokice idu rado u 
crkvu: jedno im to nalaže vjera, a onda to sakupljanje im je 


jedina redovita razonoda. 


Ali, da je netko stao i promatrao glumu, što ju je život 
u to doba priredio nad ovim krajem, došao bi do uvjerenja, 
da su glumci tuđinci, a masa Šokaca publika, koja toj glumi 
prisustvuje s radoznalošću, ali bez pravoga shvaćanja. 


* 


U uredu šumske uprave sjedi šumar Strazak za svojim 
pisaćim stolom. 

Primio je poštu, i među pismima dvije pošiljke, označene 
kao »hitno«. Otvori prvi omot, i nađe u njemu dopis od mi- 
nistarstva iz Pešte, popraćen primjedbom ravnateljstva »hitno 
rješenje«. 

Tim dopisom izdaje ministarstvo nalog, da šumska uprava 
u najkraćem roku dade po jednom trgovcu izraditi dužicu za 
bure od hiljadu akova, koje će biti izloženo na budućoj 
peštanskoj izložbi. Potrebna hrastova debla imaju se trgovcu 
doznačiti, i njemu platiti izradba, a neupotrebljeni materijal 
naknadno prodati na dražbi. 

U drugom pismu direkcija traži hitnu procjenu sječina 
za iduću godinu. 

Strazak se zamisli i kombinira: ovo prvo bi mogao po- 
vjeriti Prochaski. Taj će doduše tu priliku iskoristiti, i mnogo 
hrastova porušiti, da ih naknadno jeftino kupi na dražbi, ali 
što me briga, hrastova ima mnogo, lugar Ćosić, u čijem 
reviru će odrediti Prochaska stabla, mora da šuti na sve, a 
napokon hoće i on, Strazak, da nešto ima za uspomenu, kad 
se već takovo bure radi. 

O drugoj stvari Strazak više razmišlja. Dakle — Pešta 
treba novaca! Nije to nova stvar u njegovu dvadesetgodišnjem 
službovanju, otkako se Pešta naglo diže, i dobiva elegantan, 
velegradski izgled. Uz redovitu veleprodaju mora doći i van- 
redna. Posla će biti dvostruko, a izrađena će roba u cijeni 
popustiti. I to se može iskoristiti. Treba obavijestiti najjačeg 
kupca Mr. Greena, da on obustavi kupovanje, i nakon nekog 
vremena robu kupi jeftinije. : 

Strazak strpa oba pisma u džep, da mu u njih ne zaviri 
staro lugarsko piskaralo, Adam, jer bi u tom slučaju plan o 
vlastitom profitu propao. 

Međutim je crkveno zvono najavilo svršetak mise, i svijet 
se iz crkve razišao. 

Šokci i Šokice pošli kući na ručak, a radnici u birtiju, 
pa će pred večer natrag u šumu. 

U birtiji gazda Steve sve vrvi kao u košnici. Tu je i 
škriban Josica. Žmirka svojim jednim okom, i zadovoljno 
pije vino, a u njegovu je društvu lugar Cosić. Čosić je danas 
svečano obučen u novu zelenu uniformu s hrastovim listom 
pod vratom i dvijema sjajnim bakrenim medaljama na pr- 
sima, koje je dobio za vrijedno službovanje u vojsci, On je 
jadne volje. Kod kuće mu žena Bara brunda radi kćerine 
udaje, a u službi same neprilike, i još prijetnje s otpustom. 
On zna, da mora nekako poraditi, da se izravna sa šefom, 
a pomoći mu može Prochaska. Josica mu ponovno natače čašu 
i nudi ga, da pije, a Ćosić mu na ponudu odgovara: — Josice, 
Josice, crni vraže ćoravi, dobro si ti mene umočio. Najprije 
si me opio, da ne mogu na posao, a onda ste bez mene, bez 
kontrole, raspalili po najboljim hrastovima. Vidio sam dobro, 
što ste poradili; tek bih htio znati odakle vam čekić? — Slu- 
šajte me, gospodine — Josica će na to — i sam nisam znao, 

da će gospoda doći u šumu. Spavao sam i ležao kao pas, kad 
je moj gospodar došao, da me probudi. Što se pako čekića 
tiče, dao nam ga je sam gospodin savjetnik, i uredovano je 
po njegovu nalogu. — Čuješ, Josice, ako si onda ležao kao 
pas, sada bar ne laži kao pas, pa još da ja budem radi vašega 
lopovluka otpušten iz službe! Kaži tvojemu gazdi, da ja znam, 
gdje je direkcija, a ako ustreba, naći ću i Peštu, i kaži mu, 
da sam ja bio k. u. k. zugsfirer, i da su meni sva vrata 
otvorena. I kad je naglasio »k. u. k. Zugsfirer«, ponosno je 
pokazao na svoje bakrene medalje. 

U tom času prolazio je Prochaska. U ustima mu je kao 
uvijek cigara, a on je danas elegantno obučen, pažljivo po- 
češljane i namirisane kose, šiljaste brade i brkova. — Samo- 
svijesno, uzdignute glave hoće da prođe pored lugara i škri- 
bana, no čim ga je opazio Josica, skoči, da ga zadrži i ot- 
počne: — Gospodaru, gospodin lugar Ćosić se nešto boji, da 
bi mogao biti otpušten iz službe. On bi htio s vama o tome 
da govori. — Ćosić im priđe, i brzo se umiješa u razgovor. 
Tihim glasom je zamolio Prochasku, da se zauzme za njega 
kod šefa, a on će biti njegovim ljudima uslužan, koliko bude 
mogao. 

Prochaska ga pogleda svojim oštrim pogledom svijetlo 
zelenih očiju i reče: — Dobro, i onako idem sada gospodinu 
šefu, jer me je pozvao. Ja se slažem s gospodinom savjetni- 
kom, dragi moj Cosiću, da vi morate paziti na dostojanstvo 
svojega staleža, ali mislim, da vi morate u prvome redu biti na 
usluzi nama trgovcima. No ja ću već ispraviti tu malenkost — 
kimne glavom u znak pozdrava, i uputi se u šumski ured. 

Nakon tog razgovora spao je težak kamen s lugareva 
srca. Hvala Bogu, njegov slučaj naziva Prochaska »malen- 
kost«, a on već skoro osijedio od brige i jeda za ovo nekoliko 
sedmica. 

Prvi put nakon onog nesretnog susreta na seoskom pa- 
šnjaku sa svojim šefom, lugar se s uživanjem sada napije 
vina, i pođe kući na ručak s Josicom, kojega je kao gosta sebi 
pozvao. 

* 


Prochaska prijeđe preko puta do šumske uprave. Prođe 
vlažnim dvorištem preko lišća, što ga je jesen šareno oboja- 

disala i stresla s drveća, pa zakuca na vratima Strazakova 
ureda. Strazak ga prijazno dočeka, i ponudi mu, da sjedne u 
dubok, kožnat, nešto otrcani naslonjač, koji sam dogura do 
pisaćega stola. Svoga pisara, lugara Adama, otpusti, da ne 
čuje njihove razgovore, s nalogom, da potraži Mr. Greena, i 
zamoli ga u njegovo ime, da dođe k njemu poslije ručka na 
crnu kavu. Adam pogleda nepovjerljivo na obojicu, pa se 
skupi, da ode. Slutio je on, da se nova nevolja sprema šumi. 

Strazak sjedne za pisaći stol, zafrkne svoj šiljasti brk, i 
započne: — Dragi moj gospodine Prochaska, htio bih se s 
vama porazgovoriti o stvari, koja momentano nije za širu 
javnost. 

— Možete se u mene pouzdati, gospodine savjetniče — 
odgovori Prochaska, i prebaci | nogu preko noge. 

— Radi se naime o ovom: dobio sam danas pismeni 
nalog ravno iz — Pešte. 

Prochaska podigne sa sno i: i stade pozorno 
slušati Strazaka. 

— Vi znate, da Madžari spremaju izložbu, a za tu izložbu 
spremaju različne rijetkosti iz svih pokrajina, koje su pod 
njihovom vlasti, i među drugim jedno hiljadu-akovsko 
bure, — naravno iz slavonske hrastovine. Ja trebam za to 
bure da nabavim potrebnu dužicu iz mojih šuma. Znadem, 
da ste stručnjak u dužicama, i stoga bih rado vama taj posao 
povjerio. Naravno, samo u tom slučaju, ako vi na te poslove 
reflektirate. Uvjeti nisu loši: potrebna debla bih vam u tom 
slučaju doznačio, trošak izradbe platit će vam šumski erar, 
a ostatak neizrađene drvne mase prodat ćemo na dave 
dražbi. 

Prochaska je vješto skrivao svoje daiekkia Odmah je 
bio načistu, da je to izvanredna prilika za dobru zaradu, tek 
ono s javnom dražbom mora ostati u tajnosti, tako da on 
bude sam licitant. 

— To je divan nalog, i ja sam vrlo ponosan, što ste baš 
mene izabrali, da sudjelujem kod toga posla, Mi smo radili 
dužicu do dvijesto akova, ali mislim, da će mi poći za rukom 
i ovu naručenu veličinu izraditi. Glavni je uvjet kod te iz- 


radbe, da mi dopustite neograničeni izbor hrastova, i da rad-, 


nik krajčar bude na svome mjestu. Ja imam najboljeg kraj- 


46 





čara u cijeloj Slavoniji, a to je pijanica, kojeg smo prozvali 
»Škljoca«. Nego da pogledamo, kakove su dimenzije potrebne 
za hiljadu-akovsko bure. 

Strazak se digne od svog stola i pođe do police na kojoj 
su bile poslagane mnoge prašne knjige. Izvuče iz jednog 
reda knjigu, lupi njome dva, tri put po koljenu, da prašina 
iz nje izleti, prevrne nekoliko listova i pokaže Prochaski 
naslov: 'Tabele od Adolfa Danhelowskoga, i potraži u njoj 
potrebne dimenzije, koje glasno i polagano pročita Prochaski: 
»Duga mora biti dugačka 197 coli, a debela u sirovom stanju 
oko 7.5 coli«. 

Prochaska će na to značajno: — Gospodine savjetniče, mi 
ćemo imati mnogo posla biranjem hrastova, i mnogi će hrast 
pasti, da ne će biti upotrijebljen u tu svrhu, jer ne će biti . 
sposoban za tu dugu. Treba da promislite: komadi treba da 
budu 5 metera dugački, ravni, bez griješke, i napokon, ta se 
roba ne dobiva rezanjem, nego prosto cijepanjem. 

— Cijepajte, gospodine — sa smiješkom odgovori Stra- 
zak — hrastove birajte po volji, samo mi nemojte rušiti sve 
od reda. Nu, dopustite još ovo pitanje: što će stojati vaša 
izrada? i 

' — Volim da budem otvoren, gospodine savjetniče. Vi se 
niste nikada mogli na mene potužiti u pogledu računa. Ne 
ćete ni ovaj put. Eto, kako Paoa licitacija, tako ću podnijeti 
račune! 

— Dobro. Sutra ću vam doznačiti hrastove, a vi požu- 
rite s poslom. 

Prochaska se stane spremati na odlazak. No onda se 
sjeti na lugarevu molbu. — Dopustite mi još ovu interven- 
ciju. Lugar Ćosić je u žalosnom položaju, boji se otpusta. 
Progledajte mu još ovaj put kroz prste. 

— Lugar Ćosić? Predložio sam ga za otpust. No kad se 
vi zauzimate za njega, neka bude, — ali ga upozorite, da je 
ovo posljednje praštanje s moje strane. 

— Nego, čuo sam, da ste pozvali mister Greena. Možda 
bi vam ja mogao pomoći u toj stvari. Stojim na usluzi — 
lukavo će Pemac, 

— Ne. Hvala. Naš razgovor će biti posve privatnog ka- 
raktera. 

Prochaska je vidio, da ne može ništa ispipati u toj stvari, 
preporuči se i ode. Ponosno je digao glavu putem do gazda 
Stevine birtije, a u mislima je već izdavao Josici naloge. 


* 


Za gospođu Strazak je kratka posjeta otmjenog Engleza 
bila od važnosti. Vanredno lijepa, i mnogo mlađa od muža, 
kćerka umirovljenog stražmeštra, mnogo je držala do svog 
položaja, odavajući držanje otmjene dame, kako je to u nekim 
romanima čitala. 

Još jednom je prošla po svojoj najboljoj sobi, crvenom 
salonu, s crvenim pokućstvom iz fin-de-sičelea, oprašila ve- 
liki makartov bouquet naslikanih trava i cvijeća, što je sta- 
jao na stoliću u imitiranoj grčkoj vazi, prebrisala imaginarnu 
prašinu krpom sa stolića i velike umjetne palme, djevojci 
naložila, da skuha tursku crnu kavu, a sama obukla svilenu 
društvenu haljinu, malo odviše izrezanu za rani sat poslije 
ručka, i s mrzovoljom slušala svojega muža, koji ju je za- 
molio, da nakon kratkog vremena ostavi njega s Englezom 
nasamo radi poslovnih razgovora. Neobično ljubezno dočekan 
Mr. Green se je pozdravio s domaćinom, izrekao nekoliko 
suhih i konvencionalnih komplimenata lijepoj ženi, a onda se 
je poveo razgovor o selu i šumskom poslu. Kad su ostali sami, 
započne Strazak: — Povjerit ću vam jednu tajnu, Mr. Green. 
Mene veže s vama prijateljstvo, koje ja duboko poštujem, 
pa mislim, da sam vam dužan to kazati, i ako je službena 
tajna. Mi ćemo uskoro opet imati veleprodaju šume. Koliko 
ta vijest može vama koristiti, to ćete vi bolje znati nego ja, 
a u vašu diskreciju se pouzdajem. : 

— Pešta? — zapita Englez. — Pešta — potvrdi šumar. 

Mr. Green je primio tu vijest ozbiljno, zahvalio šumaru, 
i obećao, da će je znati pravilno ocijeniti. Iz daljnjeg razgo- 
vora uvide, da za sutrašnji dan imaju isti plan, naime da 
obojica kane u Morović, pa se dogovore, da će se zajedno 
kolima odvesti tamo. 

Kad se je Mr. Green vratio u svoj stan, napisao je svojoj 
tvriki u London pismo, kako je saznao za ponovne velike 
licitacije šuma, da će radi toga cijena gotovoj robi pasti, i 
da će on počekati na pad cijena, pa tek onda kupiti nedavno 
primljene narudžbe. 

Svršila se je večernja. Pred crkvom su ostale starije žene 
i bake, a sve, što je mlađe, požurilo se pred gazda Stevinu 
birtiju. . 

Pred birtijom je široka meraja, usred meraje granata 
lipa, a pod lipom je već stao mršavi ciganin Keke sa svojim 
društvom i udešava svoje gusle, da zasvira kolo »ćape«. Keke 
ima svoj zbor, izmiješan od tambura i gusala, ' : 

Nekoliko momaka povedu kolo, a do njih se hvataju 
djevojke i snaše. Ženskadija plaća igranku, momci igraju 
badava. Takav je običaj. 

Keke svira neumorno, ritam biva sve življi i brži, kolo 
se proširuje novim igračima, i za čas je široko, vijugavo, 
misliš trese se zemlja pod njima. Tu su gospodari seoski 
momci, Šokci. U kolo se hvataju do svojih izabranica, i ne bi 
dobro prošao onaj, koji bi ih htio rastaviti. Stranci stoje oko 
kola i požudno promatraju lijepi i zdravi ženski svijet, i 
slušaju doskočice. Jedan momak baci porugljiv pogled na 
gledaoce, nabije šešir na čelo i zapjeva: 


Što ste stali oko kola 
Ko volovi oko tora, 
Najeli se slamurine 
I napili vodurine. 


Ali neka mlada snaša, koja je gojila simpatije za strance, 
umiljato baci pogled iza kola i mekanim altom nadoveže: 


Što je u pjesmi 
Pjevati se mora, 
Lud bi bio 

Tko bi zamjerio. 


Tu su naravno i pomodari, pa se hvataju do djevojaka 
ili do snaša vojnikuša, i njima šapću važne vijesti: sastanak, 
gdje, kada i s kim. 

S prvim mrakom kolo se razilazi, i svako žuri svojoj kući. 

Samo djeci preostaje još jedna zabava. U hrpama stoje 
pred izlazom birtije i čekaju, kada će pijani radnici izlaziti. 
Stube su uske i strme, pa zar je čudo, ako se koji zagrijani 
Kranjac dočeka na nos? 


* 


Gazda Stevina birtija je bila puna svijeta, kao svakog 
sveca poslije podne. Prochaska zovne Cosića, i bahato mu 
saopći, da mu je spasio egzistenciju svojim zagovorom, i da 
mu ima odsada biti zahvalan za svoj položaj, a kad se dovrši 

ao, bit će za to i nagrađen. ' 
šo Tada pozove Josicu u svoju sobu i rastumači mu novi 

ao oko hiljadu-akovskog bureta. raka 
ili — Slušaj Josice — govorio mu je — ja želim, da bar sto 
najljepših hrastova ostane ležati na zemlji, kad bure bude 
gotovo, jer sada se radi hiljadu-akovsko bure, i nikada više. 
Izgovor je lagan, — hrast nije cjepak, pa je prema tome 
nesposoban za tako veliku dužicu, Lugar Čosić mora šutjeti, 
i nas slušati, ja sam ga spasio. Razumiješ? , ' bal 

Josica žmigne svojim jedinim okom i potvrdi kao uvijek: 
— Razumio sam, gospodaru. dePtkć 

U gospodskoj sobi se je kartalo, pilo, i živahan razgovor 
vodio. Samo je Mr. Green bio šutljiv i neraspoložen za po- 
slovne razgovore. Mnogi je trgovac, koji je kanio Englezu 
prodati robu, vidio, da Židov Mr. Green ovaj put strogo 
svetkuje katoličku nedjelju. 


50 





ČAR NOĆI 


Dan prolazi u poslu, žurbi i brigama, ali kad se spusti 
noć, mjesec odskoči na tamnom nebu i obavije selo mliječ- 
nim svijetlom, od kojega svi obrisi postaju mekani, svi za- 
kutci čarobni, budi se čežnja u grudima mlađih, za životom, 
za milovanjem. Momci krenu šorom u skupinama. Te mladiće 
ne zove ljubav. Oni su samo puni snage i mladosti, koju ne 
znaju kome da daju, i kako da je utroše, Pjevaju oni iz svega 
grla, zagrljeni, obijesni, zadirkujući u prolaznike. Kadikad 
prestanu pjevati, neki od njih dobaci kakovu primjedbu, a 
onda se svi grohotom smiju. Onaj, koji ima tajni sastanak, 
ugiba im se, da ga ne bi prepoznali i upleli u pjesmu. Momci, 
koji imaju svoje cure, krađu se po sjenci i ispod drveća, gdje 
ne dopire mjesečevo svjetlo do kapijica ili klupčica, gdje ih 
očekuju njihove drage, Što noći bivaju hladnije, to se takovo 
dvoje mladih zaljubljenika tjesnije privija jedno uz drugo. 
Šapuću oni tiho, uzdišu, — vole se. 

I da mama kćerku ne zovne u kuću, tek bi ih zora ra- 


stavila. Ali te mame! Zaboravljaju one brzo, da su bile mlade, 
i kvare sastanke slatkoga ljubakanja. 


Mnoga vojnikuša čeka u avliji iza vratašca na svog lju- 
bavnika, a kad se on pojavi, vodi ga na prstima uz šapat do 
svoje komorice. Muž joj je otišao, da služi cara tri godine, 
a ona mlada, obezumljena od žudnje, ne može da ga dočeka, 
i podaje se prolaznoj strasti. Pa ako takav prolazni ljubavnik 
daje novaca, to bolje, jer se zadruga sa svojim krutim običa- 
jima malo brine za lične potrebe pojedinca. Ako je ljubavnik 
gospodin, obasiplje svoju ljubavnicu darovima, i materijalno 
ju znatno potpomaže, onda takova mlada žena ima sigurno 
mnogo prijateljica, koje joj zaviđaju. 

Selom se obično zna za takove nedopuštene veze, no ne 
dođe li do krupnijeg skandala, roi grješnice ne gube mnogo 
leda i ne bivaju osuđivane. 
. gos samo s onima, koje su slobodnog izazovnog vlada- 
nja, nemaju gospodara, a pomodari ih vode u birtiju na sa- 
stanke sa strancima, kojima one posluže za razvratne razo- 
node par večeri. To su tipovi Kozarčeve »Tene«, — koje 
rijetko svršavaju raskajane u poštenom domu, — nego umiru 
erkuloze ili pijanstva. ho 
evo dok stariji izmoreni spavaju odavna, mladost živi 
svojim životom pod okriljem noći. po 
Zalud se sijedi župnik penje strmim stepenicama, da 
s propovijedaonice opominje, zaklinje, psuje i grmi protiv 
noćnih sastanaka, uvjeravajući, da je samo posvećeni brak u 
crkvi ustanova, po kojoj se smije ljubavi dati maha. Prepo- 


ruča skromnost i krepost, a osuđuje raskoš i blud. Zabranjuje, 


da cure nose svilu, a i dukate će, veli, potpuno zabraniti. 
Živo prikazuje, kako đavao na svakom koraku vreba, da 

zavede duše i povuče ih u vječni oganj. No to sve mnogo ne 

hasni. — Bake doduše kimaju glavom, i suznim očima odobra- 


vaju sijedome starcu na propovjedaonici, matere zabrinuto. 


misle o svojoj djeci, — no mladi idu svojim putem. K 
je to koja bije u žilama, mladost koja traži oduška, a prilike 
ne fale. 

OKLADA 


Gusta i vlažna magla obavijala je krajinu jutrom, — a 
Mr, Green i Strazak vozili su se s Adamom Nikoljačićem put 
Morovića. Adam se žurio. Dan kratak, put dugačak i loš. 
Magla je lijeno visjela, ne dižući se, i sprečavala svaki vido- 
krug. Tek kad bi stigli do kakova stana, učinilo bi im se, kao 
da je uskrsnuo iz zemlje, ili da je ta slika bila dosada sakri- 
vena iza zastora, da promijeni izgled i suviše monotone vožnje.. 
Tako su došli i do šume, a onda dubokim vagašima do 
Studve-ćuprije. Cuprija je drvena i dugačka. Planke na njoj 


nisu prišivene, pa se naizmjence dižu i spuštaju, i čovjek je 


imao osjećaj, kao da se vozi preko golemih tipaka. Odatle smo 
je mi prozvali »klavirska ćuprija«. 

Duž Studve je vrlo živahno. Kod ćuprije su velika stova- 
rišta. Kirijaši vuku klade, dužicu, planke, drva, ili gule, isto- 
varaju, i žure se natrag u utrobu šume za novim teretom. 

Radnici popravljaju ili slažu dovezenu robu. Miriši po 
hrastovini i taninu. 

Naravno da na takovu prometnom mjestu ne manjka ni 
birtija, u kojoj debeli krčmar toči vino i šljivovicu, a masna 
birtašica kuha u kotlu paprikaš. 

Kad su kola s Mr. Greenom i Strazakom stigla do ću- 
prije, stajao je u Studvi parni brodić »Šabac«, koji je vukao 
obično prazne šlepove iz Save, a pune natrag u Savu. Šabac 
je stajao pod parom, da krene natrag u Morović. Kapetan 
brodića, malen čovjek, crvena lica i hrapava glasa, spazi kola 
i u njima svoga prijatelja Strazaka, pa sav radostan izvuče iz 
džepa crvenu maramicu, i stade njome mahati, da zaustavi 
kola. : 

* — Dobro jutro, gospodo, kuda tako rano? — vikao je 
kapetan. ' g 

— Živio, kapetane! — odvrati mu Strazak. — Nas dvojica 
putujemo u Morović. 

— Baš je divno, što smo se sastali. Hajde, povezite se 
samnom. Ne ćete se truskati, doći ćete brže, a osim toga imam 
burence vina, kakovo se ne pije svaki dan — hvalio se ka- 
petan. 

Strazak je rado primio poziv, ali Englez nakon kratkog 
predomišljanja sjedeći u kolima dovikne kapetanu: »Hvala 
kapetane, ja ću s kolima«. 

— Po volji vam Mr. Green — nadoveže kapetan i brodić 
krene. 

Mr. Grenn je gledao, kako brodić počinje rezati vodu, crnu 
od tanina, a onda dovikne: — Hajde da se klađimo, gospodine 
savjetniče, tko će prije u Morović, vi ili ja. 

Strazak pristane: — Tko prvi popije čašu vina u Moro- 
vićkoj »Talandari«, dobio je okladu. Vrijedi!  . 

— Predlažem kao okladu hiljadu forinti — dobaci Englez, 
i ne čekajući odgovora zapovjedi kočijašu, da tjera. 

Adam pogleda u čudu svojega gospodara. Nije on nikada 
ni čuo ni vidio, da se Mister kladi — pa još na takav način. 
Slovio je on kao nadasve miran i ozbiljan gospodin. Šta mu 
je najedamput? 

Slegne ramenima i potjera konje. 

Posavski su konji dobri, u njihovim žilama teče prilično 
arapske krvi. Do Morovića ima još dvadesetak kilometara, 
preletjet će oni taj put, doći će brže od »Šabca«, Zna to 
Adam, samo mu je žao životinja. Što će biti pranje te utrke 
s njima? No osramotiti se ne da. 

Brzo su stigli »Šabac« i kasali uporedo s njime. Nikolja- 
čić promisli, bili ga obišao, no onda to ostavi za dva posljednja 
kilometra. Tamo će on pokazati, što vrijede njegovi žeravi. 

Konji su kasali putem uz Studvu. Tamna voda je lagano 
tekla put Save. Na svakom kilometru stovarište, a uz njega 
čuvareva koliba. Lijevo i desno šuma. Negdje već šikara 
zamjenjuje stogodišnjake. Na granama hrastova posjedali 
kopci i jastrebi. Valjda se odmaraju, da nastave kruženjem 
nad vodom, jer Studva je puna ribe. U ljeti ima ovdje crnih 
roda, a i svih vrsti čaplja se ovdje nalaze. Tek oni su već od- 
selili u toplije krajeve. 

Šabac vozi jednakom brzinom, ali ni Adamovi kenji ne 
zaostaju, i ako ih je već znoj probio. Veselo trče, pa češće iz 
kasa prelaze u skok, ali tada ih kočijaš suzdržaje. Prošli su 
već kojih desetak kilometara i uskoro će se pokazati tornjevi 
morovićkih crkva. 

Iza jedne okuke spaze ribare. Oni vuku iz Studve veliku 
i tešku mrežu, punu riba. 

Kola stignu do ribara i Englez zapovjedi kočijašu, da 
zaustavi kola. 

Snažnim rukama vukli su ribari mrežu, upinjući se i 
vičući »ho-o-hop«, a jeka iz šume je odgovarala -o-op. Kada 
je bila mreža izvučena na obalu, srebrne su se ribe bacale u 
njoj, otvarajući širom usta. ' 

Mr. Green je mirno promatrao i ribare i ribe. 

Kočijaš je postao nestrpljiv. Što je Englezu? Najprije se 
kladi o visoku svotu, a onda mirno promatra ribare, dok »Ša- 
bac« naprijed uzmiče. Gospodine, nije nama do stajanja. Kako 
ćemo stići? 

Mr. Green odgovori slabim hrvatskim jezikom: — No 
Adam, pusti ih samo neka idu, a mi ćemo već doći poslije. 
Ja hoću ribe kupiti. 

Adam mahne rukom. — Valjda mu je gospodar šenuo 
pameću. — Odakle bi njegov pošteni seljački mozak mogao 
nazrijeti, da Englez hoće da izgubi okladu, i. tako se odmah 
oduži Strazaku, što mu je izdao peštanske naloge o naknadnim 
velikim dražbama? ' 

Ribari su stali prebirati ribu. Sitnu bacaju natrag u vodu, 
a krupnu, lijepe debele šarane, smuđeve i somove zatvaraju 
u ribarski čamac. 

Ribariti je smio samo onaj, tko je kupio ribolov u zakup 
od kr. ugarskog šumskog erara. Riba je transportirana veći- 
nom u Peštu. 

Šokci tu nisu imali nikakovih prava. Oni bi samo skoro 
svakog proljeća hranili ribu na svojim zasijanim poljima, 
kad bi nabujala Sava potisla velike količine vode u šumske 
rijeke, a one se razlile najprije šumom, — a poslije po da 
vama. 

Kako je bilo s ribolovom, tako je bilo i s lovom. 

Još i danas stoje dva krasna dvorca, djelomično izgrađena 
od slavonske hrastovine, u koje su nailazili u elegantnim 10“ 

vačkim dresovima austrijski hercogi i visoka madžarska 
aristokracija, s finim puškama, da ubiju kojega jelena ili 
uplašenu srnu, koje su im Šokci kao tjerači natjeravali na 
put. 

Mister Green kupi smuđa od pet kila za forintu, a Adam 


zamota ribu travom i polije vodom da dulje živi, spremi je 


u kola, i krenu dalje put Morovića. 

Kad su stigli u morovićku »Talandaru«, dočekaju ih 
Strazak i kapetan s iskapitim čašama, vičući »Hura«, i ruga- 
jući se Englezu i njegovoj vožnji. 

Mister Green se je smiješio, izvadio iz lisnice hiljadarku, 
galantno se poklonio, i pružio ju Strazaku s riječima: »Pobjed- 
niku, pobjeda«. 

Prolazeći prvom sobom gostionice »Talandare«, spaze smi- 

« ješan prizor. Neki je radnik sjedio i pio vino, obuven u visoke 
čizme, koje je držao u škafu vode. 

— Što je ovome? — zapita mister Green, a birtaš mu 
.rastumači: — Morovičćki je čizmar najmio tog radnika, da s 
navučenim čizmama drži noge u vodi. Kad naiđe kakova 
mušterija, koja bi mogla trebati čizme, on ih skida i na sto- 
palu čarape pali sumpornjaču, da se vidi, da je čizma nepro- 
močiva. 

— Dakle živa reklama — nasmije se mister Grečn, — 
Bolje nema ni u Engleskoj. 

. Oni odlože svoje zaprskane kabanice, umiju se i krenu 
glavnom ulicom do morovićke šumarije, da posvršavaju svoje 
poslove. 

Samo je Adam ostao, brišući znoj sa sjajne dlake svojih 
konja, milovao ih po vratu, kao da im je htio reći: — Mi nismo 
krivi, što smo zakasnili, 

Konji su stajali ne shvaćajući gospodsku okladu, baš kao 
što je nije shvatio ni njihov gazda. 

Selom je odjeknuo glas o čudnoj okladi, no iako se je o 


tome govorilo, nitko nije pravo znao, što je u stvari. Stoga , 


su i kočijaši čekali kod svog stola u birtiji na Adama Ni- 
koljačića, da od njega čuju sve pojedinosti. Čim je Adam 
otvorio vrata i prekoračio prag birtije, njegovi ga drugovi 
salete, da im pripovijeda o tom događaju, a Adam im je 
pripovijedao o putu, Šabcu, okladi, ribarima i konačnom za- 
kašnjenju. 

Kočijaši su se čudom čudili, ne shvaćajući Engleza. — 
Što mu je bilo? Kako je mogao biti toliko lakom na ribu, da 
pritom zaboravi na okladu? A tek Adam! Zar nije mogao 
on potjerati, kad se već Englezu nije žurilo? Zar nije mogao 
pokazati, što vrijede slavonski konji? Tunjica Matić, koji je 
stajao kraj stola, čikao duhan i pio rakiju, progovori: — Jest, 
Adame. Trebao si požuriti. Sramota je takovu okladu izgubiti, 
aišteta. Mogao si poslije reći M. Greenu: — Ja sam požurio, 
ja sam mislio na okladu, ja sam zaradio hiljadarku, moji su 
konji vukli kola, — pa ja mislim, — Englez bi ti bar pola 
novaca prostio, 

Ilarko ga Kovačev ošine pogledom, pa mu odnio: — 
Hajde, šta opet čikaš taj gad, i brbljaš ludorije. Svoj kruh 
jedete, a tuđu brigu vodite. — Što vas košta gospodska okla- 
da? Zar vi znate, što oni misle? — U gospodske se poslove ne 
valja miješati. Znadu oni već, što rade, makar vi to i ne 
razumjeli. 

Ustane, pogleda ih sve po redu, i naglasi svaku riječ: — 
Tko Vam kaže, da Englez nije htio okladu izgubiti? 

— To ne može nikako biti — klimali su kočijaši glavom. 

— Ne može, kažete? — Hajd, bolje da svama o tome i 
ne govorim, — završi Ilarko, popije svoju rakiju i udalji se 
od kočijaškog stola. 


57 


OPĆINSKA SJEDNICA 


Općinski redar je raznio pozive dvanaestorici vijećnika, 
da se sazivlje sjednica općinskog vijeća, u petak, za osam sati 
prije podne. 

Dnevni red je glasio: 

1.) Povišica redarima od 12 na 15 forinti mjesečno, kao 
naknadno uvrštenje. 

2.) Određivanje sjenokoše za dva općinska bika. 

3.) Izbor četvorice vijećnika, da zastupaju selo kod ras- 
prave o željezničkoj pruzi, koja će se održavati u Vinkovcima. 

Redar je nosio pozive od vijećnika do vijećnika, i svakoga 
je zamolio, da se zauzme za njihovu povišicu, i od svakoga je 
čuo odgovor, da će vidjeti, kako će drugi, tako će i on. I 

Došao petak, došlo osam sati, i vijeće se počelo kupiti. 
Jedanaest je vijećnika Šokaca zajedno s načelnikom, a dva- 
naesti je velečasni gospodin župnik. Vijećnici Šokci su gazde 
u zadruzi, iz dobro stojećih kuća, a ne možda kočijaši ili čak 
pomodari, jer je častan poziv biti vijećnik. Kadikad su oni 
imali i materijalne koristi od toga poziva, a taj dobitak je pri- 
padao lično vijećniku, jer o tome pojedinac nije polagao računa 
svojoj zadruzi. U to je doba naš seljak imao vrlo malo smisla 
za seosku zajednicu, već je gledao da zaštiti lične interese, a 
da se lični interesi trebaju zapostaviti općinskima, takav 
altruizam nije poznavao. 

Devet je sati odbilo s crkvenoga tornja, a tek su petorica 
vijećnika na okupu, i šesti — gospodin župnik. 

Općinski bilježnik, stari Grbović, stao je prenositi tintu 
i zapisnik u sobu za vijeće, 

Što se je vrijeme više primicalo desetom satu, to su vijeć- 
nici više dolazili, pozdravljajući sa »Hvaljen Isus«. 

Posljednji je došao stari Jakša Ćosić, Čuda, oširok i onizak 
plav seljak, crven u licu, kratkog uzdignutog nosa. (Po tome 
nosu je i bio nazvan »Čuda«, pa mu još i danas unuci nose 
taj nadimak u selu). 

Kad je načelnik spazio Čudu, zapita ga: »Što je to s vašim 
volovima, Čudo?« 

— Eto, što je: Zlo — odvrati Čuda i sjedne na drvenu 
stolicu, uz dugački zeleni stol. — Svi vi znate, da naša za- 
druga mnogo drži do marve. Mi od zamance sijemo tri do 
četiri jutra kukuruza za volove. Mi te kukuruze i ne beremo, 
već u jeseri puštamo volove, da žderu i klip i stabar, da budu 
jači za oranje, i bolje uđu u ziminu. Tako i sinoć. Kad smo 
pustili volove iz jarmova, otjera ih sinovac na njivu, da se 
nahrane. Volovi kao volovi. Obili noćas ogradu, i natapali 
na Švabinu djetelinu. Mi jutros traži volove, pa traži, i tra- 
gom ih nađemo u djetelini. Od njih dvanaest dva leže, napeli 


se kao doboši, i to dva najbolja potkoličara. — Šta možeš 
drugo, nego guli s njih kožu. Već eto, taj vrag švapski uvukao 
se u naše, selo, pa mora baš djetelinu da sije! — Ja prvi 


predlažem, da se na našem hataru zabrani sijanje djeteline, 
jer to je ubistvo za marvu. 

— Hej, Čudo, — njemu će Andra Ćosić Šumarov, visok, 
košćat i crn seljak, slab marvogojac, ali zato dobar lovac — 
prošla je granica, sada neka svatko čuva svoju marvu. 

— Zar tako ti meni, Andra, pa ti ne bi mater opsovao, ti 
huljo jedna neradska, ti držiš Švabi stranu. 

— Čuješ Čudo, da ga vrag svakog, tko drugome štetu 
pravi. 

— Gospodo, načelniče i bilježniče — digne se povrijeđen 
župnik — ja protestiram protiv ovakovih izraza, i gdje se 
takove nedostojne riječi izgovaraju, tu nema mjesta meni. — 
Andra se digne, da umiri župnika: — Ta, gospodine velečasni, 
nemojte se vrijeđati, to se je nama samo izmaklo. 

Župnik ostane uvrijeđen, i napusti sjednicu. 

Svima je odlanulo, kad je župnik za sobom zatvorio 
vrata. Nikada se oni nisu osjećali slobodni u njegovu društvu. 
Uvijek je valjalo paziti na riječi, način izražaja i geste. Mislili 
su oni, da bi najbolje bilo, da on ne dolazi na njihove sjednice. 
Eno mu crkva i tutori, pa neka tamo upravlja. 

Načelnik se je osobito obradovao župnikovu odlasku. 
Bojao se je on, da bi župnik mogao ući u odbor, koji će odlu- 
čivati, gdje će se željeznica graditi, a načelnik nije bio nikada 
siguran u popa. Doduše i bilježnik je tuđ čovjek, ali s njime 
bi oni češće koji aldumaš popili. On je imao razumijevanja 
i za njihove prepirke, a oštrije izraze ne bi na vagu stavljao. 


Bilježnik je pomislio, da je došao čas, da se prijeđe na. 


dnevni red i predloži načelniku, da iznese prvu točku dnevnog 
reda. 

Međutim se digne Iva Čosić Amdrić, zvan »ministar«, malen 
debeo seljak, ćelav i kukasta nosa, okrene se bilježniku i 
"započne govoriti: : 

— Molim, prije nego sjednica započne, ja bih nešto da 
zapitam gospodina načelnika, Bać Polda, kaži ti nama, i raz- 


loži, kako vi tamo u imovini radite? Kuda vi s novcima od. 


prodane šume? Ti ideš često u Vinkovce, a nama nikada ništa 
o tome ne govoriš. Ja bih volio da znam, kuda vi s tolikim 
novcima? 


Načelnik nije bio spreman na ovo pitanje. Počeše se iza 
uha, nakašlje se, i, pošto je bio izazvan, odgovori: — Kad me 


pitaš, ja ću ti kazati. Proljetos smo mi zaključili, da prodamo. 


hrastove iz petnaest sječina. Dražba je bila održana, i sve 


smo prodali. Valjda znadeš i sam, da polovica od tih novaca 


treba za činovnike, službenike i potpore, a drugu polovinu 
zaključili smo, da uložimo u Hrvatsku štedionicu, pa kad više 


ne bude sječe u šumama, da se ima od čega nama praužit- - 


nicima kupiti ogrjev. 

Prije dva mjeseca pošao sam u Vinkovce, radi tog pro- 
kletog ajzibana. Udarim preko Cerne, odem do prijatelja Bene, 
jer njegov je sin predstojnik u Vinkovcima..Ko velim, može 
nam pomoći kod rasprave o ajzibanu. Bena sjeo u kola, pa 
hajd sa mnom u Vinkovce. Taman mi kod »Vranog konja« 
sjeli, da založimo, kad eto ti i Beninog sina. Ja odmah počeo 
o našoj željeznici, pa mu pričam, kako vlast hoće, da nam 
kroz selo ide željeznica, i sve naše tegobe oko toga, a on meni 
na to odgovori: — Teške su to stvari, dragi moj bać Polda. 
Ja ću gledati, da Vam pomognem. Samo me morate poslušati, 
a sada ću odmah dadi i vama sve rastumačiti. Meni je povje- 
reno, da vodim današnju sjednicu naše imovine. 

Kraljevskoj vladi je mnogo stalo do toga, da pomogne 
narodu, i da se vrši ljubav pram bližnjega svoga, kako to već ' 
i u svetom pismu stoji. I tako je vlada odlučila, da zida velike 
bolnice, a onaj, tko će za to novce pozajmiti, dobivat će ka- 
mate. Za pozajmljeni novac dobit će se i državne obveznice, 
zvane »Dobro srce« i »Crveni Križ«. Umjesto da naša imovina 
ulaže novac u kojekakove štedionice, gdje novac može da 
propadne, treba da ih uloži u ove obveznice, koje su sigurne, 
jer za njih jamči država. To će biti danas na sjednici pred- 
loženo, a vi glasajte za taj prijedlog. Zato je opeta moja briga, 
da se vama željeznica gradi ondje, gdje vaše selo želi. Samo . 
dođite na raspravu. 

Ja i drug Bena obećamo, da ćemo glasati za taj prijedlog. 
Pa kako i ne bi? On će nam pomoći. 

Poslije su dolazili k nama neki mladići, valjda škulari, 
pa su nas odgovarali, da ne glasamo za taj prijedlog, jer će 
naši novci otići u madžarski džep. No mi, što rekli, ne porekli, 
i prijedlog. je dobio većinu. Eto, Ivo, tako ti je bilo s imo- 
vinom. 

— Dobro. Sve sam ja razumio, samo, gdje će se bolnice 
zidati? Kod nas po selima, ili u Vinkovcima? — zapita Ćosić- 
ministar. 

— Budalo, zar ne možeš, da se sjetiš? — U Pešti! — naglo 
primijeti Martin Čosić Milov, koji se je baš po drugi put 
vratio iz bilježnikove sobe, inače duhovni vođa cijeloga vijeća. 

Bilježnik uvidi, da treba tu raspravu dokinuti, jer je 
Martin uvijek spreman, da koješta iznosi, što ne treba, i zbog 
čega bi on, kao bilježnik mogao imati neprilike sa svojim pret- 
postavljenima, ako bi ovi dočuli, da se kojekakove »antidr- 
žavne« rasprave vode u općini, i zato započne:' 

— Gospodo vijećnici, prijeđimo na dnevni red, jer skoro će 
i podne zazvoniti. Neka gospodin načelnik iznese prvu točku. 

Kad su vijećnici čuli, da je već skoro podne i doba ručku, 
odreknu se daljne rasprave o imovini, i pruže načelniku pri- 
liku, da započne raspravljati o novom pitanju: 

— Naši redari traže povišicu. Kažu, malo im je dvanaest 
forinti mjesečno. Sad, kako vi odlučite. 

Čosić ministar stane protestirati: — Jest još nešta. Njima 
veća plaća, a nama veći općinski namet. Da ja imam dvanaest 
forinti mjesečno, živio bih kao bubreg u loju. 

Martin Ćosić Milov, volio je kompromise i stoga pred- 
loži: — Ja mislim, da bi svakom trebalo da kupimo godišnje 
još po par opanaka, a povišicu da ne damo. 

— Pa neka budu opanci, — pristanu skoro svi vijećnici, 
osim Karle Lovrenovića, koji je već od polovice rasprave u 
svojem kutu slatko spavao. 

Nije baš lagana stvar naći komad bare, s koje bi se moglo 
bikovima uskositi sijeno za zimu. 

Čuda neda na svojoj strani hatara, a drugi ne daju blizu 
svojih stajišta, jer od te određene bare treba bar u principu 
čuvati marvu, ako ne sasvim i u praksi. 

Konačno stanu tražiti takovu baru, koja bi bila blizu 
kakova stana, kojega vlasnik nije u odboru. 

Martin upotrijebi tu priliku, i po treći put ode u biljež- 
nikovu sobu. Ovaj put ga bilježnik na vrijeme spazi, i taman 
Martin da otvori ormarić priručnog pića bilježnika Grbovića, 
kad u sobu upadne i bilježnik. 

— Ej, brate Martine, to ipak tako ne ide. Ti svaki čas 
u moju sobu, pa ćeš mi sve popiti. 

— Ta, gospodine, nešto mi u stomaku nije u redu. Zdravi 
bili! — On nagne flašicu, a onda je pruži bilježniku. Bilježnik 
dobro potegne iz nje, zaključa je u ormar, i zajedno se po- 
vrate u vijeće. 


— Jeste li što zaključili? — zapita bilježnik, a Čosić mini- 


star odvrati: — Jesmo. Neka se trava kosi pred Blaškovim 
stanom. 

— I jest tako najbolje. Njega nema ovdje, a mi pred 
našim stanovima ne damo, — jetko primijeti Martin. 

Bilježnik zapiše, i pročita treću točku. 

Brzo su se svi složili, da u Vinkovce na raspravu o že- 
ljezničkoj pruzi pođu načelnik, Martin, Čuda i Ćosić ministar. 

Za potpis izaberu Andru i Čudu, no kako su obojica bila 
nepismena, prihvate oni samo za pero, i s time je sjednica bila 
završena. 

Vijećnici se stadoše razilaziti. Načelnik polako probudi 
čića Karlu Lovrenovića, koji posljednji napusti sobu. 

Na crkvi zazvoni podne. 

Šokci poskidaše šešire, prekrste se, i svaki sa šeširom u 
ruci pođe svojoj kući na ručak. 

ADVENT 


Jedno je jutro krajina osvanula začarana. Kao da ju je 
netko posuo svjetlucavim sitnim šećerom. Smrzla se zemlja, 
pao je mraz. Nebo je plavo, zrak bistar, krovovi posuti bijelim 
injem. I na stablima svjetluca se mraz, a livade pobijelile. 
Čičak i crni trn kao da su nanovo procvali, finim, bijelim i 
prozirnim cvijetom. — Advent! — Čarobna riječ, koja se pravo 


osjeća tek prije svanuća. Bim—bam — —, bim—bam — — 
zvoni veliko zvono s crkvenog tornja, a malo za tercu više 
trza se uz njega radosno — ging—gong — — ging—gong — —. 
Mrak. Tamno nebo osuto zvijezdama. Tišina. — Samo uz 


titrava crvena svijetla fenjera nazrijevaš tamne spodobe, što 
se žure u crkvu na zornicu. A draga stara crkva s rasvijetlje- 
nim gotskim prozorima pliva u svijetlu ustreptalih svijeća, i 
miriši na tamjan. Ulazi svijet, stresa sa sebe mraz, gasi 
fenjere, škropi se svetom vodom, i pobožno kleca u crne i 
stare klupe. — Zabruje orgulje, sijedi župnik u ljubičastom 
ornatu krene oltaru iz sakristije. — Djevojke zapjevaju: 


Poslan bi arkanđeo svet 
Iz neba u grad Nazaret — — —, 


Pobožno prebiru bake krunicu, pobožno se starci i muževi 
u šarenim kožusima krste, pobožno snaše uzdišu, moleći se 
Bogu, tek momci, što stoje kod pobočnog oltara u plavim 
japundžetima, bacaju oči na stasa djevojke. Možda im u 
glavi i nisu najpobožnije misli. 

No ima ih, koje crkva i ne privlači Evo i Iarko vozi 
svakoga jutra tog adventa gospodina Prochasku u šumu, koji 
je vrlo ozbiljno zaposlen izračivanjem dužica za hiljađu- 
akovsko bure. Usput povezu oni i lugara Ćosića, jer on sudje- 
luje kod doznačivanja hrastova. 

Prochaska obilazi zamrznutom šumom, i ne zapaža fine 
bijele cakline na hrastovim krošnjama, — on nezasitno bira 
od lijepih najljepše, daje ih rušiti, pa ih proglašuje za necjepke, 
ili to učini, pošto je iz jednog hrasta izvadio jednu ili dvije 
dužice. Što nije upotrijebio, čekat će licitaciju, da licitacijom 
postane sve to legalno vlasništvo gospodina Prochaske. 

Prochaska je bio zadovoljan kao malo kada u svojem 
životu. Na polulegalan način.doći će do biranih hrastova, uz 
nisku kupovinu. Šumom je obilazio kao po svojem vlasništvu, 
promatrao i ocjenjivao stabla, birao: ovoga hoću, ovoga ne ću. 
Radovao se, kako će se i slava o njemu pronijeti, jer a 
za takovo bure nije još nitko dosada u tom kraju radio, 
teško da će je tko i u buduće raditi. 

Rad je trajao oko četrnaest dana, a po gvršenoj izradi 
Prochaska je svu dužicu dao dovući na jedno mjesto. Rekao 
je, treba da se dužica malo prosuši do predaje, a zapravo je 
htio da najprije vidi, hoće li po njegovu planu proći licitacija, 
a tek onda da dužicu preda. 

Kad je licitacija provedena onako, kako je Prochaska 
želio, i on mahom stekao čitav imetak, predao je izrađenu 
dužicu. 

U večer poslije licitacije slavilo se u birtiji gazda Steve 
hiljadu-akovsko bure, na svečanoj večeri, koju je dao pri- 
Tediti Prochaska u čast svojim gostima, 

Pila se rakija, točilo vino i francuski šampanjac, pekli 
se prasci na ražnju, cilikale ciganske gusle, udarao cimbal, 
razbijale se u obijesti čaše, a Prochaska, vanredno raspoložen 
uspjehom i alkoholom, zapaljivao je cigare banknotama. 

Pa ipak je taj isti Prochaska, koji je lagano i brzo stekao, 
svršio samoubistvom, jer nije imao od čega da živi, i to jedva 
desetak godina nakon što je prestala pljačka šume. 

Lagano stečeno — — —. 

Dužica je bila do Vukovara odvezena kolima, a odande 
lađom do Pešte. 

I tako se je hiljadu-akovsko bure kočilo na peštanskoj 
izložbi, pokazujući svijetu vrijednost i bogatstvo madžarskih 
šuma, uz nadjeveni četveropreg čistokrvnih lipicanera, što ih 
je. neki madžarski velikaš poklonio peštanskoj: izložbi, 

Izmrcvarene životinje — uz izmrcvarenu šumu! — — — 

PRVI SNIJEG 


Djed Ilija se je već davno probudio i pogledavao na svoj 
mali i musavi prozor, ne bi li skoro spazio znamenje zore. 
Ovdje je kod njega noću vladala tišina, samo bi zoru navi- 
ještao stari pijetao. On se sjeti, da mu se je noćas pričinilo, 
kao da čuje konjski topot, a sada najedamput blizu njegove 
kolibe začuje rzanje kobila. 

Djed Ilija se digne, da vidi, što bi to moglo biti. Otvori 
vrata. U lice mu zastruji hladan zrak, i on u mraku zakorači 
preko praga. Opankom zagazi u nešto mekano, prhko. — Pa 
to je snijeg, gle, prvi snijeg — promrmlja sam sebi. Ispruži 


.staru, smežuranu ruku, i osjeti, da mu lagane pahuljice po 


njoj padaju. Pa naravno, mislio je, taj konjski topot je od 
naših kobila i ždrebadi. Vratili su se iz šume, dotjerao ih je 
snijeg. | 

Djed se Ilija vrati u kolibu, obuče se, razgrne upritanu 
žar na ognjištu, baci na nju suhih drva, i pođe, da propusti u 
pojatu kobile sa ždrebadima. Od vršaja ih nije vidio. Kad su 
im kobile ovršile, otjerali su ih u šumu, i eto sada se vraćaju. 

Djed Ilija je Čudin stanar. Kod Šokaca je običaj, kad 
čovjek ostari i bude nesposoban za teži rad, da se preseli 
na stan, samo o velikim svecima dolazi kući, i na taj način 
koristi svojim mlađima. 

Stanar hrani živad, pomaže namirivati marvu i svinje, a 
u ljetno doba pazi na pčele. 

Stan Čudine zadruge ležao je pored velike bare, uz 
prometni put. Na stanu je veliki štagalj pored gumna, dvije 
pojate, primitivan kočak, dva kokošinjca, kovanluk, a preko 
puta krušne peći trošna djed-Ilijina koliba. Bunar s đermom 
iskopan je između pojata, da bude zgodan kod napajanja 
marve. 

Na tom stanu živio je djed Ilija, uživajući tako šokačku 
penziju. 

U selu, u Čudinoj kući, digao se rano, po svojem starom 
običaju gazda Jakša, da baci konjima sijena, i obiđe zgrade. 
On zapazi, da je avlija bijela, vrati se u zadružnu sobu, 
zapali malu petrolejsku lampu, i zavikne glasno, da bi ga 
svi zadrugari u svojim krevetima mogli čuti: — Hajde, dižite 
se. Na polju je snijeg skoro do koljena. 

— Snijeg? — zapitaše mlade snaše, i nasmijaše se svojim 
muževima. ' 

: — Snijeg! — kliknuše obradovana djeca, i podvukoše se 
pod tople perine, da sanjaju o snjegoviću, malim saonama 
i Božiću. i 

Za čas se uskomešalo u velikoj sobi. Svi se dižu, oblače 
i žure. Gazda Jakša izdaje zapovijed: Neka se doručak ne 
Priprema kod kuće. Požuriti treba na stan. Svi muškarci, osim 
sina Jose, neka sjednu u saone, a Josa će ostati kod kuće 
s najboljim parom konja, da vozi nekog trgovca u šumu. 

Šest snažnih muževa, s mladom snašom poredušom, posje- 
daše u saone, i jurnuše kroz kapiju s pram stana. 

Još nije pravo svanulo, a oni već na stanu, Djed Ilija ih 
dočeka, i javi im, da su se vratile kobile iz šume. 

Dok poreduša vari mlijeko i peče slaninu, a ostali se 
griju oko ognjišta, na kojemu se je rasplamsala vatra, i sivo 
se jutro krade kroz prozor, gazda Jakša naređuje: — Ti, Mija, 
iti, Tunja, davat ćete govedima dva put na dan slame, ali 
samo žitne; zobna i ječmena neka stoji do proljeća. Rumenki 
i Bijelki zato, što ih dojimo, podajte sijena, da bude više 
mlijeka. 

— Stanko, ti ćeš se ove zime brinuti oko. kobila. Davat 
ćeš im pljeve, ali najprije troši žitnu, a onda zobnu. Ako ne će 
suhu da jedu, ti kvasi. Ždrebađima dodaj malo sijena. 

— Vas dvojica, Pero i Mato, hajdete u šumu i dotjerajte 
krmače s prascima. Josa će dovući saonice šljivova koma. 
Svakim danom jutrom i večerom zagrijte napoj od koma, i 
pospite trinom. Ako zima ne popusti, donijet ćemo i koju 
vreću mekinja. 

Tako je gazda Jakša dočekao prvi snijeg. Izađe pred ko- 
libu, zapali lulu, i počeše se za uhom. Brige mu je zadavalo, 
što je snijeg došao rano, prije Božića. 

Bijele su pahuljice igrale svoj ples u sivom jutru, i lagano 
se slagale po putovima, livadama, njivama, selu i šumi. 

A to sivo i sniježno jutro obradovalo je i sve one, koji 
rade šumom. . 

Put će biti bolji, izvoz će krenuti, roba će stići na vrijeme 
u skladište. La 

Kočijaši i kirijaši mu se raduju kao djeca. Veća će biti 
zarada, a lagana za konje. 

Kroz selo veselo lete saone. U saonama trgovci, koji se 
žure u šumu, da je razgledaju i procjenjuju, jer je zakazana 
nova licitacija za dvadeseti prosinca. Svi kočijaši imaju posla 
i zarade, jer je mnogo reflektanata za vanrednu licitaciju. 
Svaki, koji zna čitati brojke na klupi, može da zaradi dobru 
nadnicu, pa je čak i pomodar Čuponja pošao s jednim trgov- 
cem u šumu. A zašto i ne bi išao od hrasta do hrasta, klupom 
ih opasivao i javljao broj, a u večer primio plaću: dva forinta. 

Pod škripom saona u prvome snijegu trgovci se rasuli 
po novim sječinama. Mjere oni hrastove, i nadaju se dobrom 
poslu. Hrastovi su dobri, a cijena im je niska. 

Dok trgovci rade po šumi, kočijaši su sklonili saone i 
konje uz kakovo deblo, naložili velike vatre i spremali ručak. 

Tako je to potrajalo par dana, a onda su trgovci nestali, 

Otišli su u Vinkovce na licitaciju. 


LICITACIJA 


Na dan licitacije oživjeli su Vinkovci. Skupilo se tu šumskih 
trgovaca sa svih strana, a osim trgovaca došli ovamo i svi oni, 
koji su htjeli da nađu namještenje na račun kupljene šume. 

Više puta je licitacija provedena jednostavno i bez uzru- 
javanja. Trgovci bi se međusobom dogovorili, jedan od njih 
bi sve kupio, a onda bi međusobom održali licitaciju, i više 
dobivenu svotu među sobom podijelili. Tako je često nastao 
slučaj, da jedan trgovac ništa ne radi, ništa ne kupi, a poslije 
licitacije donese kući krupnu svotu novaca. 'To Ovoga puta 
nije išlo, jer je bilo previše istaknutih trgovaca, a i preveliki 
broj. Mnoge su domaće, a i strane tvrtke bile zastupane na 
toj vanrednoj veleprodaji šume: Turković, Sipuš, Morović, 
Vuk, Gamiršek, Moritz Drach jun., Grassel-Schenk i Comp. 
Wercham, Sydney, Priday, a kao novi interesenat pojavio se 
je gospodin Larger, eksponent velike francuske firme: Socičtć 
de Importation de Chane. : 

. Uz elegantnog Francuza gospodina Largera, vrzao se je 
Vrbanjac Martin Ćosić Milov, koji mu je davao neke savjete 
i bio mu desna ruka kod licitacije. Martin je naime brzo pro- 
gledao Largeovu igru s načelnikom, — pa kako je kao općin- 
Ski vijećnik i on imao da kaže svoju riječ glede zidanja želje- 

.znice, odlučio je iz toga izbiti korist. Stoga je rekao Largeru, 
kako on misli, da je glupo odbijati željeznicu u šumu, i da je 
željeznica korisna za selo, a njezinu udaljenost da bi mogli 

oni, ai buduća pokoljenja i te kako neugodno osjetiti, no kad 
selo i vijeće tako hoće, on ne će oponirati. Na to je nadovezao, 
da bi ga namjestio kod svog poduzeća kao nadglednika. 

Francuz je pravilno ocijenio bistrog i lukavog Šokca, a da 

Sa uz sebe veže, obećao mu je namještenje s dohotkom od 

sto forinti mjesečno, ' 

Larger je sa sigurnošću računao, da je koi o ti ia 
sela siguma stvar, i uzeo je kao bazu kalku tiranja, : e . 
željeznička postaja biti baš pored Pa daa Eda ona 

j licitaciji kupiti. Izračunao je, coliko će nje a 
sodišnje zaraditi samo na tome, što će imati bliz podvos i 
a će se u samoj pilani moći tovariti izrezana roba i željez- 

di remati u cijeli svijet. ma ' 
>; po: sati je počela licitacija, i trgovci su 
ude. DI .. .. . . s 

Svi jna oni međusobno poznavali od prijašnjih em 
cija, znali su i navike pojedinaca, samo im je Targa o 

oznat i zagonetan. s 
ho U podne se je završila licitacija, i sada je jasno bilo, . 
je Francuz bio najbolji nudilac za sve šumske zraka ša 
kraju, gdje je imala prolaziti nova pruga je za slučaj, j 
sela od sebe odbije. okt 2. 

= Larger je kupio najviše, najbolju šumu, a, računajući 
s novom prugom, i najjeftinije. 


podnosili 

SILVESTROVO 


Još se drži snijeg, koji j i 
IR smjeg, <oji je pao pred Božić, ali se je stanji 
4 i ga a. i izgubio mnogo od svoje svježe bjeline Siv 
“o i tami puno oblaka. Negdje visoko čulo se je gakanje 
ide hers je _ jug. I pitome probaju soka- 
: tjeti, € lijet kratak, i one brza padai 
zemlju. Ljudi slušaju gakanje iz visi ei radni Zalkn 
je iz visine, jući iji 
let, pa proreknu dugu i ljutu zimu. Die. 
VA aero je pred večer. Šokci, koji neobično mnogo 
jakni“ . ise i sjeća običaja, ne svetkuju mnogo Silve- 
ovu godinu. Čini se, da su im ti sveci u novii : 
mii + . 2 2. ? : Poe dob 
rima Ee ka os ne m visoko, niti što po Novoj godini 
. 3 se sve birtije spremaju za doč 
godine. Pogotovo gazda Steva. Dao je on u tu Česko 
. nad svojih soba, a po zidovima je objesio vijence od 
: jana i šarene lampione. Priredio dobrog vina i pečenja 
e cigane, da sviraju. Kad je odzvonilo pozdravljenje, 
s 2 se E puniti gazda Stevina birtija. Jedan od prvih bio 
je aja Losić. Spremio se on za tu svečanost i došao u birtiju 
prazna džepa i želuca. Mislio je, da ga netko mora častiti 
o je ozbiljno opomenuti Prochasku za konačni obra- 
o ee je > pa neka budu čisti računi. Novaca je 
e nego ikada, jer su kćerini svatovi k j 
i *_1. hk . . : DON 
Zala. Odlučio je čvrsto, da zaište pet stotina eMgrim 
hE nije mnogo spram onoga, što je Pemac kroz njega zaradio 
: ta Nova godina i njemu donese mir i blagoslov u kuću. 
jedne uz prazan stol, naruči malu li ij ' 
i pra ol, jutu kao uvij ij 
Mije i odluči pričekati na Josicin dolazak, i ojos 
ja mI Prochasku, da tako uredi s njima svoje račune. 
osica nije te večeri rano došao, a kad j aah io 
' A CJ 3 ga je Z10, 
Je već u društvu s lugarom iz susjednog revira. — Čosić os 

je davao znakove, da dođe k njegovu stolu, no činilo se, da to 
Josica ne opaža. 

Napokon se Ćosić digne i pozove Josicu na važan razgo- 
vor. Josica obeća, da će doći, no pusti mestrpljivog lugara 
prilično dugo čekati. Kad mu je pristupio k stolu, lugar oštro 
započne. — Čuješ ti Josice, ja danas hoću da obračunam 
s tvojim gazdom. — Dosta je bilo usluga s moje strane, a 
dosta i zavaravanja i otezanja s vaše. Zovni tvoga gospodara, 
da napravimo račun. — Josica se nije prestrašio kao obično 
na lugareve zahtjeve, nego mu odgovori: — Dragi. gospodine; 
vi sami dobro znate, da smo mi, moj gospodar i ja, uvijek 
spremni bili, da vam svaku uslugu vratimo i platimo, ali ja 
ga ne mogu i ne smijem sada zvati iz društva. Moj gospodar 
mi je dao strog nalog, da mu tri dana ništa o poslu ne govorim. 
Umoran je. Rekao mi je: — I ja hoću da znam, da su sveci, 
da odahnem i da se proveselim. Y 

— Šta, ti ne ćeš? — razjario se Čosić. — Kad ne ćeš ti 
da ga zoveš, zvat ću ga sam. — Ustane i pođe spram gospodske: 
sobe. — Časom mu misao prođe glavom, da bi možda i bolje 
bilo, da ne ide. — Što će šef misliti, ako on pozove Prochasku 
iz njegova društva? Nu srdžba u njemu nadvlada, jer on mora 
danas govoriti s njime, mora dobiti novac, jer ga treba za 
stolara, koji je kćerino pokućtvo pravio, a mora i Bari donijeti 
novaca, da nabavi, što još treba za kćerinu opremu, i da ga 
pusti u miru. 

Otvori vrata gospodske sobe i stade se klanjati na sve 
strane, dok nije opazio Prochasku. — Ovaj je sjedio za kar- 
taškim stolom i nije se osvrtao na lugarev dolazak. 

— Klanjam vam se, gospodine Prochaska. Molio bih vas 
za čas. Imam s vama razgovarati. 

Prochaska se okrene, omjeri lugara i kao začuđeno upita: 
— Mene? — Pa izvolite samo ovdje reći, što hoćete. Bar nas 
dvojica nemamo nikakove tajne. — Lugar se zbuni tim odgo- 
vorom, pa klanjajući i odlazeći reče: — Oprostite. Vidim, da 
sada nemate vremena. — Ja ću vas pričekati u drugoj sobi. 

U drugoj sobi stade očima tražiti Josicu, nu ovaj je bio 
već otišao. Cijela stvar mu je postala nerazumljiva. — Šta 
je to? Kako to može da bude? 

Josica mu ne iskazuje običajne počasti, a Prochaska ne će 
da govori s njim u četiri oka, i još veli, da nema s njim nika- 

kove tajne. Ah, čekajte vi, znat ćete još, tko je lugar Čosić! — 
Prijetio se on njima tako u sebi. — Kako će kući bez novaca? 
— Samo da prođe ta noć, uhvatit će on Prochasku u jutro, 
i reći mu svoje mnijenje. 

U svom jadu i nevolji potraži utjehe u vinu. 

Međutim je zabava veselo tekla. Cigani su svirali svaki 
ples po sekser, a kad je nastala veća navala, podigli su taksu 
na forintu. 

O ponoći uzeo je gazda Steva avan, i stao udarati tucalom 
po njemu, da najavi Novu godinu. Poslije trećeg udarca otvore 
se vrata od kelneraja i neka otrcana zgurena spodoba prođe 
sobom, a kod dvanaestog udarca uđe mlada djevojka, raspu- 
štene kose, sa zvijezdom na čelu, sva u bjelini, i smiješeći se 
proskakuće istim putem do izlaza. Bio je to znak Stare i Nove 
godine. Svirači zasviraju tuš, pa kolo. U gospodskoj sobi 
pucali su čepovi šampanjskih boca. 

I plesalo se do zore toliko, da su se i zidovi oznojili od 
isparivanja ugrijanih tjelesa. 


Drugi su se dan prije podne skupili lugari u uredu šum- 
ske uprave, da čestitaju svome poglavaru Novu godinu, i da 
Prime plaću. 

Kad je došao lugar Ćosić, koji je cijelo jutro uzalud 
tražio priliku, da govori s Prochaskom, bili su svi na okupu. 
Među lugarima je stajao neki mladi stranac ukočeno kao 
Vojnik, a obučen napola lugarski. 

Doskora je došao i poglavar Strazak, a svi mu prisutni 
zažele mnogo sreće u Novoj godini. Kad mu je stranac česti- 
tao, predao mu je pismo. Strazak mu kimne glavom, kao da 
razumije i reče glasno: — Moji lugari, zahvaljujem vam na 
čestitki, i želim vam sve dobro. Nažalost, moram javiti vama, 
Cosiću, neugodnu vijest. Vi ste umirovljeni, a po višem nalogu 
dolazi na vaše mjesto Lajoš Nagy. — On se okrene strancu: 
— Nagy, vi nastupate s današnjim danom na Čosićevo mjesto. 

Strazak započne odmah s isplatom, i prvoga zovne Ćosića: 
—- Evo vam vaša posljednja plaća, vaše je umirovljenje nare- 
đeno iz Pešte. Nisam kriv, trebali ste se drugačije vladati u 
službi. — Čosić nije smogao riječi. Drhćući skupi novce, i 
pognute glave ostavi ured. 

Kad se je našao na ulici pomisli i opet na Prochasku, On 
mora s njime sada govoriti. U birtiji nađe Josicu, pa stane 
odmah na njega navaljivati: — Josice, gdje ti je gazda? Ja 
moram odmah s njime razgovarati. — Josica mu hladno, skoro 
surovo odgovori: — Ma za Boga dragog, vama se ne može 
ništa dokazati, kao ni djetetu. Zar vam nisam još sinoć rekao, 
da moj gospodar ne želi s vama govoriti? — Josice — Čosić će 
moleći s nekim očajnim glasom — zar ti ne znaš, šta se je 
meni dogodilo? Ja sam umirovljen, izgubio sam službu radi 
vas, na moje mjesto dolazi Madžar. Tvoj se gospodar mora 


za mene zauzeti, to ne smije tako ostati. 


— Ta to mi znamo već tri dana. Vi morate ići, pa šta ću 
vam ja? Što se tiče prigovora, da ste radi nas istjerani iz 
službe, to zaista nije istina. Zar vam nije gospodin Prochaska 
uvijek bio dobar kao rođenom bratu? Zar niste uvijek raspo- 
lagali u našem magazinu svim i svačim? Pa šta hoćete sada? 
Moj vam gospodar poručuje, da nema nikakovih računa s 
vama. Li 

To je bio novi udarac. Sad je Ćosiću bilo jasno sinoćnje 
Josicino držanje, a i Prochaskino. Oni su znali, da će on biti ' 
izbačen. Znali su tri dana prije njega, pa su zato žurili s 
izvozom gotove građe. Sve su svoje tragove zameli. Šta im je 
mogao sada? 

Čosić je razočaran i apatičan ustao i otišao kući. 


73 


DOPRINOSBENA RASPRAVA. 


Dan poslije sveta Tri Kralja spremali se naši odbornici s 
načelnikom na čelu u Vinkovce, na doprinosbenu raspravu 0 
gradnji željezničke pruge. 

Bila je ciča zima, saonik kao guja, kožusi topli, a konji 
dobri, pa im put nije pravio velike brige. Razumije se, da je i 
torba bila puna, a nije ni čutura falila. Putem skrenu preko 
Cerne, do načelnikova prijatelja Bene, da prime još posljednje 
savjete za svoje držanje. 

Za Čudu i ministra Ćosića bio je načelnik siguran, samo 
mu je Martin zadavao brige. Kad su stigli u Vinkovce, opet 
Se svrate kod »Vranog konja«, i sutradan pođu na raspravu. 

Na raspravi je bilo mnogo gospode, a osobito se je isticao 
neki rječiti gospodin od vlade iz Zagreba. 

On je održao velik govor, hvaleći željeznicu kao moderno 
prometno sredstvo, i naglašavao im, kako mogu biti sretni, 
što se brigom vlade gradi željeznica baš u njihovu kraju, pa 
kako će na taj način cijela Pokrajina biti spojena sa svijetom, 
uznapredovati kulturno, ekonomski, a bit će i svakom pri- 
stupačna. 

Izaslanici iz svih sela slušali su ga pozorno i šutke. Neki 
su od njih dobro zapamtili, da će im zemlja, oduzeta u svrhu 
gradnje, biti dobro naplaćena. Nakon dugog uvoda došlo je 
do glasanja. 

Vinkovci, Otok i Privlaka pristanu, da svoju zemlju dadu 
u svrhu gradnje željezničke pruge. 

Vladin se je izaslanik već zadovoljno smiješio. 

Došla je na red Vrbanja. Načelnik izjavi u ime svoje 
općine, da oni željeznice ne trebaju i da oni potrebno zemljište 
ni uz koje uvjete ne će odstupiti. To potvrde i ostala dvojica, 
samo je Martin ostao šuteći. 

Izaslanici šumskog erara i brodske imovne općine smjesta 
pruže svoje gotove ponude, kojima dopuštaju gradnju preko 
svoga zemljišta, a i to zemljište daju badava u tu svrhu. 
Vrbanjci se međusobno pogledaju začuđeno, jer su bili uvje- 
reni, da će biti nagovaranja i ljute borbe i velikog natezanja, 
a kad tamo kao da su svi drugi to jedva i dočekali. 

— Možda sam ipak šta pogriješio — mislio je načelnik. 
Čuda i ministar nisu ništa mislili, a Martin je bio svijestan, 
da je učinio svome selu krivo, ali bilo je u njegovu interesu, 
— a na koncu — zašto da ga peče savjest — selo je tako 
htjelo. 

Rasprava je bila dovršena i akti potpisani. 

Nekoliko sela s desetak hiljada stanovnika dobilo je 
željeznicu, udaljenu od sela pet kilometara i više. Što to znači 
u zimskoj noći po mrklom mraku i kod loše ceste, to zna samo 
onaj, koji je to probao. 

EPILOG. 


Prošlo je skoro pol stoljeća, otkako je Polda Bartolov 
načelnikovao u Vrbanji. 


Opet je kasna jesen puna magle i vlage. Čordaš još uvijek 
jutrom trubi selom i kupi marvu. Još uvijek mlade snaše 
otvaraju kapije kao i nekad, da prođu kola iz avlije, — a 
bake se žure u crkvu, da očitaju molitve. Rane mise doduše 
nema, jer je župnik, velečasni gospodin, ostavio svoje selo i 
potražio novu župu. 


Jednog sumornog jesenskog dana zapitao me je moj muž: 
— Hoćeš li, da pohodimo Miju Radovog? On je jedan od ko- 
čijaša iz doba šume, pa bi nam mogao pripovijedati koješta, 
što bi nas zanimalo. — Ja pristanem, i stoga su nas poslije 
podne čekala šokačka kola, da pođemo starcu u pohode. Spre- 
mimo za njega rakije i duhana, sjednemo u kola, i praunuk 
gazda Jakše Čudinog potjera svoje žerave. 


Kao nekad Ilarko zaustavljao je naš kočijaš konje da ne 
.pođu u kas, i nas ne uprskaju blatom. Vozimo se kroz selo, 
— koje nije mnogo promijenilo svoj izgled odonda, tek neke 
stare drvenjare su porušene, i na njihovu mjestu stoje zidanice. 
Porušena je i stara Ilarkova kuća. Umro je prije nekoliko 


godina, a gazda, koji ga je uzeo posljednjih dvadeset godina 


na komenciju, porušio je staru zadružnu kućerinu, i od opeka 
sazidao moderne svinjce. — Tamo, gdje je Ilarkova kuća sta- 
jala, sazidana je nova, malena — dalmatinska. 


Nitko nije za Ilarkom žalio. — Pizmen je bio na cijeli 
svijet, nepovjerljiv i zloban. Rekao je pred smrt: — Proklet, 
tko mi mrtvome ruke iz džepa izvuče. Osušila se ruka onome, 
tko mi bude na sahrani zvonio. Ne trebam ja toga. Baba Eve 
se nije bojala prokletstva. Mrtvome mu izvukla ruke iz džepa, 

koje su se ukočile, držeći preostatak novca, — ali zvonio mu 
nije nitko, — valjda su se bojali kletve. 

Prošli smo selo i došli do groblja. — Nije li onaj veliki 
hrastov križ gazda Poldin? — Rekla bih, da jeste. — Hvaljen 
Isus, bać Polda, — bojim se, da te ne blagoslivlja selo, kad 
prolazi pored tvoga zadnjeg stana na željeznicu. Vidiš, dalek 
je i rđav put, a kirije i kočijašenja na željeznicu nema, pa se 
nije tvoje proročanstvo obistinilo, da će Šokac zarađivati, vo- 
zeći na »štaciju« gospodu. Vjeruj, mi osjećamo dobro svoje bu- 
brege, dok se dotruskamo do stanice. — Pokoj ti duši, bać 
Polda, nisi kriv, dobro si htio. | i ' 

I dalje drndaju kola spram željezničke stanice. Dugačak 
put, loš i dosadan. Postrance njive, livade i pašnjaci. 

Nebo je tmurno, nad nama grakću vrane. 

— Tjeraj, Čudo, daleko je Radov stan! 

Opet pašnjaci, škripi đeram na seoskom bunaru: govedar 
napaja goveda, — — onda preorana bara, i na njoj ostaci 
kukuruzovine i laništa ' 


Bio lan i lanište, 
Od laništa nema ništa. 


— Stani, Čudo! — Vidiš li one razrovane temelje? Priče- 
kaj, hoću da ih obiđem. — Gacamo preko mokre livade, da 
pohodimo ostatke »Socićtć-a«. 

— Gledaj — govori mi muž — ovdje, gdje vidiš dugačke 
temelje, bila je pilana i rezara, tamo dalje skladišta, sve do 
šume. — A ovdje, je li — velim ja i pokazujem na kvadratni 
temelj — bila je vila lijepe Hćl&ane. — Sjećam se nje. Bila sam 
maleno dijete, kad smo prolazili ovuda, a ona se šetala u 
svome malom parku među ružama i jorgovanima. — Viens 
chez moi, ma petite. J'ai du bon chocolad pour toi, Peut €tre 
aimes tu mieux des fleurs? Regarde mes roses comme elles 
sont belles! — I tada mi je davala najfinije francuske bon- 
bone, i prekrasne ruže, da ih nosim baki. — Vidiš, — ovdje 
je bio park, — poznaje se još po podivljalim ružama. Madame 
lelčne je bila tako fina, lijepa i uvijek malo žalosna. — — — 

— Varaš se, ne uvijek. Samo dotle, dok je na velikoj pi- 
lani stajala firma »Socićte d' Importation de Chćne«, ali kad je 
šume nestalo, a ravnatelj Larger svu svoju izrađenu robu 

otposlao u Francusku, tvoja Madame Helčne je oživjela. Od- 
selili su se u Francusku, i društvo je svoje zgrade porušilo, 
a građu su rasprodali. Svršeno je svršeno. Bez sentimentalnosti 
se je rušilo, čak i vila, u kojoj su Francuzi sanjali o povratku 
u svoju kulturnu domovinu. Hajdemo dalje — rekao je: moj 
muž. Kočijaš ošine konje, i mi prolazimo pored željezničke 
stanice. Nekoliko Šokaca, blatni do koljena, čekaju na vlak. 
Tamo, gdje je Larger šumu radio, sada raste šikara. — Kola 
prijeđu most, i mi se vozimo spram mlade šume. Uz nju je 
Radov stan. — Evo i djed Mijine kolibe. 

— Djed Mija, gdje ste? — Nema odziva. — Siđem s kola, 
da ga potražimo. Napokon ga spazimo, gdje stoji na puteljku 
mlade šume. 

Stoji on na puteljku u poderanoj kabanici, iz lulice mu 
se puši duhan kržak, koji je negdje ljetos, skrivajući pred 
financima, uzgojio, a pred njim njegov čoporak svinja. Svinje 
su gladne, ruju i griskaju mrazom ofurenu travu. On ih gleda 
bespomoćno. Ne smije u šumu s njima, jer iko hoće u šumu 
sa svinjama, mora platiti žirovnicu, a on nema novaca ni- 
otkuda, 

I u tom času on me sjeća na nekog prastarog fauna, kojega 
su istjerali iz njegova carstva — iz šume. 

— Hvaljen Bog, gazda Mija! Kako je? — Rđavo sine — 
odgovara on mome mužu i stane odmah jadikovati. — Vidiš, 
sve su nam gospoda uzela. Tolika šuma bila, a sve je isječeno 
i odvezeno. Nama nije ostalo ništa. Ni u šumu ne smijem da 
nahranim svinje. 

Mi sjednemo na odrezani panj, koji je stršio iz zemlje 
kao bogaljeva noga, odrezana do koljena. Ja ga zapitam: — 
Kažu, da je vama Šokcima mnogo bilo obećavano od prodane 
šume, pa zar se baš ništa nije dobro obistinilo? 

— Ništa, ništa drago dite moje. Eto, da ti kažem: Govorila 
gospoda, od prodane šume zidat će ge bolnice, a vi ćete se u 
njima besplatno liječiti. Sazidali bolnicu, ali nema ništa za- 
badava, i čujem da je tamo neki doktor zaveo običaj, da se 
najprije k njemu u stan mora ići, na vizitu, pa kad primi sto 
dinara, onda te tek prime u bolnicu. Napravili zgradu Imovine, 
ali to je njima, mi od tog nemamo koristi. — Da, bila je i 
svilara. Gospoda govorila: vaša djeca će odhranjivati svilene 
bube, i zarađivati puno novaca. Djeca se penjala po dudovima, 

othranjivali bube, a kad smo čahure odnijeli u svilaru, morali 
smo ih dati bud zašto, i još čekaj za novcima. Svašta su pro- 
bali s tom svilarom. Ništa nije uspijevalo, dok nije jednoga 
dana svilara izgorjela i riješila gospodu brige. Još je nešto 
ostalo. — Ona cesta od Tromeđe do Spačve, što prolazi samo 
šumom, i nema veza ni s jednim selom, pa nama i ne treba, 
ali mi je moramo uzdržavati. Jeli to pravo? Pa barem da su 
nam nasip napravili. Kad je granica bila dokidana, kazala su 
gospoda: nasip će napraviti šume. A vidi, — šuma jedva plaća 
svoju polovicu doprinosa, a ono sve drugo mi sami. Jeli čudo, 
da smo svi intabulirani, i da egzekucija dolazi svakog prvog 
na kućni prag? ' 

Djed Mija se okrene i pogleda za svinjama. Lice mu se 
razvedrilo. Svinje su rovale zemlju uz hrastove žile. — Našli 


su mado, bit će mi site. — Djed Mija je imao pravo. Svinje 
su izrovale hrpu žira, što su ga poljski miševi navukli u rupu. 
Djed Mija je ponovno htio napuniti svoju lulu. — Priče- 


kajte — rekao mu je moj muž i pružio rakiju i duhan. 

Ovaj će biti bolji od kržaka. Djed Mija se nasmije i 
odgovori: — Dobar je, sine, i kržak, kad nema boljega, a za 
ovaj baš ti hvala. — On s velikim zadovoljstvom pripali lulu. 
— Zar toliko volite svoju lulu? Još kako! Ona mi je jedina 
preostala iz dobrih dana. 

Stao se hvatati mrak. — Zbogom, djed Mija! — Zbogom, 
dico, i sretno. 

Mladi je Čuda nestrpljivo čekao. Potjera konje, i mi kre- 
nemo kući. Okrenem se. U tami se djed Mija više nije vidio, 
samo se je svjetlucala crvena točkica na onome mjestu, gdje 
smo djed Miju ostavili. Valjda njegova lula. 

Iza tmurnog dana došla je vedra noć. Oblaci se nekuda 
razišli. Zvijezde su treperile na nebu bez mjeseca. 

— Jel ti hladno? — zapita me muž. 

-— Nija — — 

Šutke smo se vozili dalje kući, razmišljajući o djed Miji 
i promatrajući zvijezde. 

— Kažu, da ima jedna zvijezda na nebu, koja se zove 
Croatia — rekla sam — bi li je ti znao naći? 

— Mislim da ne bih — odgovori mi muž. 

— Ni ja — — — 

ADAMČIĆEVI 
Propast jedne zadruge 


Stari je orah prolistao. Kroz mlado lišće probija sunce 
svojim zrakama, i zato mora čiča Stipa da pomiče svoje sta- 
rinsko evanđelje, čas lijevo, čas desno, da mu proljetno sunce 
ne zabliješti na požutjelu knjigu, jer on ozbiljno prati muku 
našega Gospodina Isusa Krista. Nu proljetno sunce je obje- 
šenjak, pa ako mu pomogne povjetarac, što nosi u sebi miris 
Tasevalih voćaka, onda čiča Stipa mora da sklopi knjigu. 

Tako i sada. Ne da se pa ne da: slabe oči, žarko sunce, 

a ipak se tog sunca treba nauživati. Sjedne na basamke starog 
hambara, da mu sunce zagrije utrnule kosti. Čiča Stipa je već 
davno djed Stipa, tek nije ga nikada nitko imao da zove tim 
imenom, i zato je on ostao čiča, kao i njegova žena snaša Pepa, 
— pokoj joj duši. 
. Hambar je oduvijek bio Adamčićeva dika. Sklopit je od 
izdjelanih masivnih planka slavonskog hrasta. U davno doba, 
kad je Šokac morao da za svoje potrebe obara hrastova stabla, 
kad se još nije znalo za različne feštere, fešteraje i lugare, a 
ni sanjalo se nije, da će se uplaćivati cedulje, da se može 
čovjek zimi ogrijati, sadjelao ga je djed Grga. Nad ulazom u 
hambar stoji urezano nespretnom i tvrdom seljačkom rukom 
Grga Chosich-Adamchich 1840. 

. — Nismo mi došlje, kuferaši — s ponosom je mislio čiča 
Stipa, kad je gledao u hambar. — Eto, još dvije-tri godine i 
hambaru je sto godina, a davno otprije stoje Adamčićevi na 
tome temelju. 

Sjeća se on tog svog djeda Grge. Plećat, širok, srednjega 
rasta, crnih očiju ispod bijelih kuštravih obrva. Sijed, ali 
snažan. Gazda. On je bio onaj, čiji su primjer morali svi 
ukućani slijediti, Štedljiv, ne trpeći nikakovih uzaludnih tro- 

škova. Žene su morale tkati zimi bijela platna, čvrsta kao 
koža, za rubine, gaće, skute i oplečke, bake su prele vunu 
od bijelih i šarenim ovaca, da bude dosta obojaka, a djevojke 
su sjedjele uz pendžer, i svoje sanje vezle u bijele ponjave, 
na rukave od oplećaka, na marame srca, iz kojih cvijeće 
raste, dvije grane, ako su koga voljele, hrastovo lišće i žirove, 
ako je dragi u vojsci, — golubove, tulipane, bademe. 

Negdje je mirisala gunja na ormaru, i uveli bosiljak nad 
svetim Ilijom, zaštitnikom kuće, što leti u ognjenim kolima, 
i nosi munje u ruci, kao neki poganski bog. 

U to doba je čiča Stipa bio dječak, i čuvao u golemoj, 
staroj šumi svinje. Nu djeda je Grgu mećava jednoga dana 
zadržala predugo u šumi, i kad je prozebao stigao kući, 
s brkovima punim ledenica, morao je leći u krevet. Nitko od 
ukućana nije vjerovao, da će ga vatruština smlaviti, pa ipak 
je on peti dan počeo bulazniti o golemim hrastovima, o vilama 
s raspletenim kosama, o vukodlaku, i kad je pred smrt došao 
k sebi i svoje grijehe ispovijedao starom župniku, sazvao je 
sve ukućane oko sebe i izrekao jedan savjet, želju i zapovijed: 
— Nikada se dijeliti nemojte, — i smireno umro. Ukućani 
su plakali, bake naricale, muškarci pošli u šumu, da izaberu 
hrast, od kojega će istesati škrinju i velik križ, na kojemu će 
po drugi put biti urezano ime Grga Chosich-Adamchich, 
umro 1867. I poslije bogatih daća, za koje su ukućani zaklali 
vola, svinjče, i od svake živine po jedan komad, — da se 
vidi, tko je djed Grga bio, — nasilijedio je gazdinstvo njegov 
sin Marko. 

U to je doba Adamčićeva zadruga bila bogata. Sto jutara 
zemlje. Masnih oranica, oranih od ugojenih volova, kojima se 
je bijela dlaka sjala na suncu. Na oranicama se je ljeti lelijalo 
zeleno more žita, ili su se u jesen brali zlatni klipovi kuku- 
ruza, koje se uvečer uz pjesmu mladih i pripovijedanje starih 
komuša, dok napolju romoni monotona jesenska kiša. 

Velika livada »Ivnate«, na kojoj je bujala trava, s koje 
su se mirisni vozovi sijena spremali na tavan ili slagale 
baglice, — šljivici, u kojima se u jesen savijaju grane od 
slatkih plavih šljiva, i voćnjaci s krupnim jabukama i žutim 
gunjama. Adamčićevi konji su vranci i bijelci, što lete kao 
strijele, snažni i obijesni, da je teško njima kočijašiti. 

A kuća puna svega: zdrave čeljadi, mladih za rad, starih 
za savjet i da paze na kuću. Svatko ima Svoj zadatak, svoj 
posao. Sanduci su puni truba, platna za rublje, misira svilenca 
za posvečane košulje i oplećke, Peškira s utkanim crvenim 
vezom, i širokom šlingom, guba, vreća, uzica i tkanica u 
trobojki, kojima momci i djevojke opasuju svoje vitke stru- 
kove, kad pođu na misu ili u kolo. 

.Hambar pun hrane, smočnice pune smoka, masti, meda, 
gustoga mlijeka u teglama i bijelog masnog sira u zemljanim 
išaranim zdjelama. 

Pa ipak se Marko nije oduševljavao, da primi gazdinstvo. 

= Bio je on ljubimac grencerskih oficira, koji su ga uzvisili na 
čast načelnika-komesara u susjednom selu. Kako je tamo bio 
preko godine dana, odučio se zadružnog života i svoje ka- 
Priciozne i ljubomorne žene Jage, koja je uvijek namrgođena 
i šutljiva kod kuće othranjivala sina i kćer, No dužnost je 
. dužnost, i Marko je energično počeo raditi na onome, što ga 
je i za oca zapalo, Kad je došao kući, prvo mu je bilo, da 
pošalje svoga jedinca sina »na škole«. I tako je Stipa s pet- 
naest godina ostavio svinje i livade, i s teškom torbom i još 
težim srcem pošao u Vinkovce, gdje ga je otac smjestio u 
njemački »štift«, onaj isti, koji je bio početna škola za naše 
grencerske oficire, i koju je Josip II. osnovao, da germanizira 
svoje narode, i da time među njima uspostavi slogu. 

No jalov je to posao bio, jer Šokac, koji je sljubljen sa 
svojom zemljom, i koji ju smatra samo svojom, koji svoju 


materinsku riječ voli, učio je njemački nasilu i lukavo se 


smiješeći. — Treba da koji od nas zna i švapski, da ih razu- 
mijemo, da nas ne vode na pazar kao volove, — a onda, 
gospoda su gospoda, pa ako dođu, oni i prođu, ono ipak treba 
S njima biti dobar. Šokac ne pozna pretjeranu osjetljivost 
.u ničemu. ' 

Možda bi Stipa otišao u kadetsku školu, da se kod kuće 
nije odigravala čudna i šutljiva tragedija među njegovim 
roditeljima. 

Iako je brak između snaše J age i čiča Marka bio sklopljen 
PO svim pravilima šokačkih običaja, tako, što su stari izabrali 
momku djevojku, koja po ugledu spada u njihovu obitelj, te 
je odgojena tako, da se može nadati, da će se znati i hijeti 
Prihvatiti dužnosti u velikoj zadruzi, kao i prema mužu, to 

ipak taj brak nije bio sretan. Snaša Jaga je bila vrijedna 
domaćica, štedljiva i radina, no uvijek nezadovoljna. Ona je 
rodila dvoje djece, Stipu i Genu, u roku od tri godine, ali 
mije nikad stekla sklonosti muževe. Nije on nju grdio ni 
tukao, ali se nije ni mnogo brinuo za nju. Dva mjeseca poslije 
svatova otišao je u vojsku, koju je služio tri godine, pa kad 
je došao na prvi dopust, mlada je snaša već ljuljala sina, a 
kad se je poslije kući vratio, otuđio se od nje. Ona nije nikada 
saznala, zašto. Možda je nije nikada ni volio, možda su tri 
godine rastanka to učinile ili se je priviknuo na druge prolazne 
žene. A kad je rodila Genu, skoro je umrla u porodu i ostala 
uvijek slaba, žuta i malo pognuta. Da li su joj porod i unu- 
trašnje borbe odnijele mladost i svježinu prije reda, nije ni 
sama znala. Svakako je Marko bio rado primio mjesto načel- 
nika u drugom selu, jer se je tako riješio privremeno obaveza 
spram žene, koja mu nije bila draga. 

Jaga se nije mogla, a ni htjela uživjeti u tu ulogu, Ona 
je zavidno gledala druge parove njezine dobe, i uspoređivala 
ih sa svojim brakom. Kadikad je Marku to i predbacila, 
gorda, da moli za njegovu naklonost, nije pokazivala svoju 
ljubav i želju za životom, nego samo onako: — Nešto ti nije 
pravo od mene, nisam lijepa i umiljata kao ova ili ona, — i 
tu je imenovala koju ženu, na koju je sumnjala, da ašikuje 
s Markom, ili koja se lagano dobiva. Marko nije reagirao. 
Znao joj je podrugljivo dobaciti, da nisu od jučer uzeti, a 
da nisu ni golubovi, pa da se ne moraju vječito grliti. Bolio 
ju je njegov nehaj, a kako je bila zatvorene, no poduzetne 
naravi, to je počela kovati planove: Posavjetovala se s iskus- 
nijom prijateljicom, koja ju je nagovarala, da bude spram 
njega obzirna i uslužna. I Jaga je prala i redila njegovo 
rublje, u nedjelju mu na krevet spremala odijelo, sve mirisavo 
od čistoće, od svoje uštednje pekla kolačiće, smješkala mu se 
blijedim usnama, nu on to nije ni opažao. Druga joj je savje- 
tovala, da ga učini ljubomornim, i ona, sva u stidu i neprilici 
poštene žene, stala se razgovarati s komšijom Icom, lijepim 
i zavodljivim muškarcem, dok joj Marko jednoga dana od- 
brusi: — Alaj ti pristaje, da očijukaš s tuđim ljudima, baš 
kao žabi sedlo. 

Zar baš ništa ne pomaže? A vračara baba Joka? Ona, što 
zna čine, vračke i ljubavne napitke? I jednoga sumraka uputi 

se kradomice snaša Jaga vračari. Poslije dugog pogađanja 
baba Joka obeća pomoć. — Donijet ćeš mi tri vlati njegove 
kose, parče svitnjaka i tri niti iz njegove košulje, a ja ću ti 
onda znati kazati, što da radiš, i ako ti ja ne pomognem, da 
ti se on vrati, ne će ti pomoći nitko. 

Jaga je iz velikog košćanog češlja izvukla tri vlati 
Markove crne kose, izvukla tri niti iz košulje, odrezala parče 
svitnjaka iz njegovih gaća, a baba Joka joj je za mali dukat, 
što ga je snaša Jaga iz svojega niza kradomice odvojila, dala 
flašu mutne tekućine, i to jednog mladog petka, kad mjesec 
raste (— da i njegova ljubav tebi raste —) s uputom, da mu 
od te tekućine kradomice daje u jelo. 

I zbilja! Marko se nakon dva mjeseca promijenio, više 
kod kuće ostajao i manje u večer izlazio. Snaša Jaga se je 
razveselila u duši, i podvostručila svoj mar u davanju »lijeka«. 
Nu nakon pola godine liječenja on izgubi svu svoju snagu, 
prožuti, želudac mu prestane primati hranu, i taj snažni čovjek 
umrije, navršivši jedva četrdeset i drugu godinu. 

Jagin je očaj bio neograničen. Naricala je iza glasa na 
sahrani, a kad se lijes spustio u duboku raku, i stari župnik 
grudu na njega bacio, koja je muklo odzvonila o drvenu 
škrinju, Jaga cikne i pade onesviještena na zemlju. Je li to 
njezina žalost bila za izgubljenim i ljubljenim mužem, je li 
bio očaj, da je izgubila ono, što je srcem željela, a nikad nije 
posjedovala, ili je to bila svijest svoje nehotične krivnje za 
njegovu preranu smrt. Valjda sve zajedno. 

Jaga je postala još šutljivija, zgurenija, bljeđa. Vršeći 
svoju dužnost hodala je po kući kao sablasna sjenka, pazeći 
na Genu i čuvajući uspomenu na Marka: njegovu lulicu, nožić 
i vjenčano odijelo, prebijelu vezenu košulju i plave čohane 
hlače, soldačkoga kroja, u kojima se je Marko s njome vjen- 
čao, ali koje su bile prave svadbene hlače: Marko ih je posu- 
đČivao barem tridesetorici mladoženja, da u tom svečanom 
času pred oltarom budu isto tako lijepo spremiti kao i on, 
jer čohane hlače su bile onda još raskoš, koju nije svaki 
Šokac mogao sebi nabaviti. 


* 


Par mjeseci nakon očeve smrti ostavio je Stipa školu, i 
vratio se kući plugu i motiki. Dvije je godine proveo u učenju, 

naučio koješta, poglavito njemački jezik. Oca nije bilo, da za 
njega plaća, a on se je sam zaželio svoga prijašnjeg .života. 
Vuklo ga je kući, konjima i stađu, njivama i livadama i selu, 
u kojemu je znao za svakoga, i gdje je svatko znao, da je on 
Stipa Adamčićev, bogat momak, naočit, a ne samo jedna 
brojka više u soldačkoj školi, U zadruzi je našao sve isto kao 
i prije, samo gazdinstvo je preuzeo njegov stric Iva, a mjesto 
energičnog lica očeva, s kojim se je mogao savjetovati i po- 
razgovoriti, našao je žuti humak na seoskom groblju, na 
koji je snaša Jaga svecem i nedjeljom nosila stručak bo- 
siljka i voštanu svijeću. Žalio je Stipa za svojim ocem, ali 
mladost čini svoje, i on je polako zaboravljao. Izjutra je on 
ranio sa svojim bratićem Acom prije zore, da očisti konje, 
da hrani marvu, a onda — uvijek je zemlja zvala: jedared 
da se ore, drugiput da se zubi, sije, kosi ili žanje. A s tim 
nije dan dovršen; tu su još večeri, kad se momci, oprani od 
znoja i prašine, sastanu pod lipom široke krošnje, što miriše 
od žutih cvjetova na med, da lagano tamburicom izvijaju 
čeznutljive melodije, pa pjesmom bude srca uspavanih dje- 
vojaka. Tu su međusobna razlaganja i pripovijedanja, a kadi- 
kad koji sastanak sa svojom izabranicom, u mjesečinom oba- 
sjanoj bašči, pred kućom na klupčici ili u trijemu, kad stariji 
već spavaju, a samo koja baka prevrće krunicu u zadružnoj 
sobi, nesnena, u brizi, što će biti, i s uspomenama, što su: prošle. 


* 


Adamčićeva zadruga je u to doba brojala osam članova. 
Gazda Iva i njegova žena, snaša Liza, snaša Jaga i njezino 
dvoje djece, Stipa i Gena, Aca kome je otac zarana umro, a 
mati se preudala, ostavivši sina na brizi zadruzi, stara baka 
Manda, i nedotupavi sin Ive i Lize, dvanaestgodišnji dječak 
Luka. 

Gazdinstvo je u Ivinim rukama, jer je najstariji, pa će 
za, kratko vrijeme i ostati sama muška glava u kući, jer Aca 
i Stipa moraju naskoro u vojsku. Iva je dobroćudan čovjek, 
na neodlučan. Ne zna zapovijedati, ne zna raspodijeliti ni 
dohodak ni posao. On voli laskavce, pa je lako iz njega izma- 
miti novac na pozajam, ako mu se naglasi njegovo bogatstvo. 

— Ima u nas, hvala Bogu svega, ima — i lagano daje, ne 
pitajući, kada i kako će natrag dobiti. Aca i Stipa su naučili 

ia. Ba sn 1 ne znaju protusloviti, I kad zajedno odoše 
kad ao “e o oeta boli Aca nešto stariji, ostade Adamčićeva 
orada. bea iame Tuku. Moraju se sluge plaćati, dok 
ti tcijskeka e. i ito ne će biti do vijeka. Obojica služe 
marševima, netu a Z o. pao m. i ho i aš 
selu, o poslu, o kući, koja, M kola je nash Plana gi do 
rijetka i žalosna: — A onda, dico moja, crv je izio padom 
. \rdag ie će biti dobroga roda, a žita su ritka. Teško je 
ra : Pa kao sam. Kuća je prazna i novaca fali. Živ 
teko . er i vama želim od Boga i od srca svoga, i da 
edna : 1 poženite, da nam korov ne preraste preko 

Jednog proljetnog jut: ji 
. da og jutra osvanu obojica kod kuće. Ši: 
je snaša Jaga otvorila kapiju, da čiča Iva utjera kola s been 
remi Aa. gule, o... voze dva stasita soldata, uzdanice 
čićeve kuće. Baba Manda ih u suzama pošk m i 
ira ke a snaša Jaga spremila na niskoj mE o 
don ,» mlijeka i sira, kobasica i kolača, i dvii Ž 
jabuke, koje je čuvala svu zim Misu boknok fino 
> koje je čuvala u za njihov dolazak. Gena j 
jem ko a BA zumbulom, da mirišu za njihov doček, 
kuje oko njih, sprema vodu u veliku dr 
i idi ] Č i ži 
karlicu, vadi dugački posvečani peškir sa šlingom, i him 
je .: opet vidi mlada lica kraj sebe. ži 
va je jedva dočekao njihov dolazak. On li 
i je : I zak, vadi iz ladi 
. a gd i polaže račun, jer se odriče gazdinstva On “= 
: rogedeh ia sa zajma mu nije vraćen, sluge neplaćene ham- 
bulj prazan. — Eto, dico brinite se vi zdujte, 
s + . ., 3 4 azd 
ja . ja 2 mogu više, radio sam, kako sam taj 
I e ide. Pomagat ću vam, ali ga ti i 
tebi je red po godinama. PR ram 
Tako se je čiča Iva odrekao gazdinstva. 
1M Sida, Jaga je drhčući slušala. — Zar Aca? A zašto ne 
na a ia koji nema oca, a mati ga je ostavila. Tako je 
razlika u starosti međ ji Šš iK S 
nona a lu njima. Zašto ne Stipa? Hose 
Ne. On pristaje. 

| Aca uzima knjigu u ruke, mršti se pregledavajući račune. 
Išlo se je propasti, trglo se je natrag, treba upeti snagu. Nu 
kad čovjek osjeća toliko snage, volje za rad, svježinu i mla- 
dost u duši, a uz to voli svoju kuću i zemlju, onda je odluka 
na rad uživanje. Sve to osjeća Aca, pa kad izađe na široku 
avliju, udahne punim plućima svjež proljetan zrak, protegne 
se, is mnogo ljubavi prijeđe okom preko svoga doma, a onda 
se uputi na posao, ne skidajući ni soldačkog odijela. 
Čiča Stipa podigne oči, i zaokruži očima po svojoj avliji. 
Ista je, ista, kao i onoga dana, kad je Aca preuzeo gazdin- 
stvo. Samo je orah šire krošnje, šindra ma šupi i crijep na 
kući su ernji, tek komorice su zapuštene. Taj bijeli golubinjak, 
onizak, ali dugačak s odjelcima od sobica s jednim prozor- 
čićem i vratima, nekada bijel, uredan, i s posebnom ljubavlju 
njegovan, sada je zapušten, ostavljen. Nema mladih snaša, 
da ga uređuju, nema pred njim kolijevaka, gdje rumena djeca 
spavaju u sjeni velike kruške i jabuke. Opustio je golubinjak, 
golubovi su ga ostavili. 
A kako je nekad bilo! 
Prva komorica: Stipa i Pepa. 
Poslije sporazuma kod kuće uputio se jedne večeri čiča 
Iva s rodbinom da isprose djevojku za Stipu. On je pristao 
na materin prijedlog, da uzme Pepu Matićevu. Nije on nju, 
Bog zna, koliko poznavao, a još manje, volio. Tek znao je, da 
je valjana i zdrava djevojka, pa otkako je bio načistu, da 
su njezini i njegovi za to, da je dovede u kuću, nije ju ravno- 
dušno gledao. Nije to svejedno smjeti misliti, da će ona biti 
njegova. Mlada je krv vrela, mašta je radila, i on je slikao u 
mašti zavodljive slike njihove buduće zajednice. 
Pepini su ih roditelji dočekali dolično, počašćeni prošnjom. 
— Hvaljen Isus i Marija!, Evo, mi smo došli, da prosimo 
snaju. — Mlada, koja je vezla uz lampu, sagne samo niže 
glavu, zarumenjena od stida i neprilike, htijući nastaviti vez, 
ubode se iglom u prst, a onda, sisajući krv iz prsta, stidljivo 
baci pogled na prosce. 
“ — Mi smo za to, da je damo u ime Božje — odgovori 
Pepin otac i iznosi rakiju, da počasti prosce. Nakon kratkog 
razgovora sporazumjeli su se, da za par dana dođu po otarke. 
Za par dana se prošnja nastavlja. Četiri Stipina starija rođaka, 
jer on oca nema, dolaze na večer u djevojkinu kuću, i polažu 

dukate na stol, a Pepa ih zbunjena ljubi u ruke, prebacuje 
preko njih otarke, i djevojka je isprošena. Dugačkih zaruka 
nije bilo. Djevojka se ubrzo iza prosidbe naviješta tri put u 
crkvi. Sad može i snaša Jaga da sudjeluje u pripremama. za 
svatove. Svake nedjelje peče gibanice, kolačiće, slaže sve u 
korpu, a na kolač stavlja dar i maramu ili zapreg. — Sada je 
već naša, — kaže snaša Jaga s ponosom, kad ide kroz selo 
i nosi milost. Pepa je umiljato dočekuje, prima dar, ljubi u 
ruke, dok je ona ljubi u čelo. Snaša Jaga je ponosna na svoju 
buduću snaju. Kao da je malo veselija, uspravnija, kao da 
malo zaboravlja na svoju bol. 

Napokon je svanula svečana nedjelja, kad gosti idu mladoj 
i časte se već unaprijed za sutrašnje vjenčanje. Po starom 
običaju momci se i djevojke vjenčavaju ponedjeljkom. 

I tako se sutradan, u ponedjeljak, kreće povorka s do- 
maćinom, kumom, starim svatom i ostalim uzvanicima s mom- 
kove strane od mladoženjine do mladine kuće. 

Oni s pjesmom ulaze u mladinu kuću, gdje se je oko 
mlade skupila njezina rodbina i svatovi. 

Kum pozdravlja: — Hvaljen Isus — i posjedaju oko stola. 

Mlada je u zapećku, i brat ju dovoda pred glavne sva- 
tove, obučenu do vjenčane haljine, jer se vjenčanica oblači 
pred kumom, domaćinom i starim svatom. 

Mata, desetgodišnji Pepin brat, govori, kako su ga stariji 
naučili: — Hvaljen Isus, kume, stari svate i domaćine, evo 
ja dovodim moju sestru po starom običaju pred vas, ako 
imate štogod zabaviti, vi zabavite sada, nemojte poslije pri- 
govarati. 

Kum ozbiljno odgovara: — Mi smo došli po nju, hoćemo 
nju; da ju vodimo na vjenčanje. 

Tek sada Mila Nena oblači Pepu u vjenčanu haljinu: 
Bijele vunom vezene skute, misirski oplećak, maramu oko 
vrata, i zapreg od svile, a glavu joj ovjenčava vjenčićem od 
rumenih ružica, što su družice za nju splele. 

Stipa čeka s ostalim svatovima pred kućom. Još nije red, 
da bude uz nju. 

Kum vodi mladu u crkvu na vjenčanje, on je vodi i 
s vjenčanja natrag u njezinu roditeljsku kuću, a Stipa ide 
za njom sa starim svatom, kradom ju gledajući, kako usprav- 
no korača, kako je vitka u struku, kako joj je bijel vrat, po 

kojemu su se prosule neposlušne crne kovrčice žive i mirisne 
kose. — O, kako mu se je ona sada sviđala! — Još malo i ona 
je njegova. Nu red je red, on se drži ozbiljno i nehajno. 

| Poslije ručka je podijeljen dar mladoj, koji je primila 
Mila Nena i mladoženja, i svatovi se spreme na odlazak u 
momkovu kuću. Prije polaska digne se stari djed Ilija, da ih 
blagoslovi: — Djeco moja, ja sam došao, da vas blagoslovim 
u ime Oca, Sina i Duha Svetoga, da se slažete, pazite i slušate 
starije. Po Božjemu blagoslovu djecu svoju imali, dobre ih 
i zdrave odhranili. 

Svatovi krenu u povorci mladoženji. Pred Adamčićevom 
kapijom iskoči kapetan iz povorke, napit od radosti i vina, 
zakićen pijetlovim perjem, peškirom i čuturom, koju svakome 
nudi putem, da iz nje pije. Obijesno lupi na kapiju džebom 
podcikujući: 

Oj svekrvo otvori kapiju, 
Evo ide snaja u avliju. 


Svekrva otvara kapiju, ruke i srce, da primi izabranicu 
u kuću, 
Djevojke ulaze zagrljene, pjevajući: 


Svekrvi sam milosti poslala, 
Od milina, što joj ljubim. sina. 


U snaši Jagi se probude sjećanja, niču nade za sinovu 
sreću, i ona na čudo svih odgovara na pjesmu pjesmom: 


Svekrva sam, pa neka, 
Koja nije, nek čeka. 


, Ona uvodi snaju u kuhinju do otvorenoga ognjišta. Poslije: 
večera, zdravice, darovi, a o ponoći blagoslov čiča Ive, i mladi 
Se par diže, da ih svatovi otprate do njihove komorice. 

Stipa u mraku drhće, naslučujući, da se Pepa stidljivo 
Svlači. On bi joj htio nešto kazati, ali ne može od uzbuđenja, 
Pa samo nesvijesno pruža ruke za njom, osjeti pod svojim 
Tukama Pepine oble i čvrste grudi, vitak struk i privuče je 
k sebi. 


Tako je prva komorica dobila svoje stanovnike. Lako su 
se oni jedno na drugo priviknuli, upoznali, i u braku zavoljeli. 
Stipa je brak držao svetinjom, sakramentom, koji je Isus Krist 
naredio, ženu svojim drugom i prijateljem, a Pepa nije bila 
žena, koja je rješavala kojekakove životne probleme, nego 
se zadovoljila onim, što je imala. I u njihovu braku je sve 


bilo tako mirno, naravno, dan za posao i brigu, noć za milo- . 


vanje i odmor. Kad se je rodila mala Tena, red je bio pore- 
mećen. Noći nemirne, a po danu više trčanja. Njih dvoje spo- 
razumni u svemu, odluče, da im je to jedno dijete dosta, jer 
Stipa voli svoj mir, a Pepa se ne voli odricati nedjeljnih 
izlazaka, misa, i svojega društva. Pa i čemu mnogo djece? 
Kakva hvala od toga? Napokon i zadružni zakon toga ne pri- 
znaje, jer par bez djece, i oni, što imadu po petero, imaju 
jednaki dio. Odakle kćeri kititi, sinove opremati? A poslije? 
Kćeri se udaju, sinovi požene. Od djece se nema u životu 
ništa do muke i brige. 


Druga komorica: Aca i Ana. 
— Smislio sam, da se ženim — rekao jedne nedjelje Aca 
. pred svim ukućanima. — Uzet ću Anu Kovačevu. Je li Vam 
pravo? — i pogleda sve redom pitajući. Sve — i nikoga. 
Snaša Liza pogleda u čiča Ivu, babi Mandi ispade kašika 
iz ruke. Nečuveno. Bez pitanja i savjetovanja. Snaša Jaga se 
zlobno nasmiješi u svoj tanjur. Samo se Geni svidi njegova 
odlučnost. Dobroćudni Iva se je smatrao pozvan, da odgovori: 
— Ako je tebi draga, i nama je dobra, neka bude u ime Božje. 
— Pa ja bi vas umolio, da ju isprosite za mene, čiča Ivo, a 
vas — nastavio je, okrenuvši se ženama — da ju prijazno 
primite — malo gorko je govorio Aca, osjećajući se u tom 
času sam, bez oca, bez matere. 

Ana je dovedena u kuću bez velikih svatova, jer je bilo 
dosta troška u Stipinim svatovima, u kojima Aca kao gazda 
nije htio da se štedi. Tiho su se vjenčali poslije rane mise, bez 
svirke i pjesme došla je mlada u novi dom. Odmah se je 
prihvatila posla, da uredi svoju komoricu, poslaže čaše i 
čašice, šalice i tanjiriće u »staklo«, da ladice napuni rubeni- 
nom, i ovjesi slike svetaca nad krevetom. — Kao udovci — 
smješkale su se komšije, ali pošto su i Ana i Aca bili za 
takovo vjenčanje, to je i čiča Iva nemarno slegao ramenima, 

iako mu je bilo žao, da je takova prigoda za slavlje bila 
propuštena. 

Ana je bila lijepa djevojka, visoka i vitka, dugoljasta 
lica, ružičastih obraza. Crne su joj oči otvoreno gledale u 
svakoga, kao da govore: — Ja, što hoću, to i provedem. 

Zato ju je Aca i izabrao, jer je htio uz sebe odlučnu ženu. 
Svidjela mu se. Zavolio ju je. Privlačila ga je, jer se ona, 
ako je on i bio Adamčićev, pripadnik najbogatije zadruge, 
mlad, a već gazda u kući, nije za njega otimala. Nije mu se 
nametala kao druge, nije uzvraćala njegove poglede zavod- 
ljivim smiješkom, i on zaključi, da je ponosna djevojka, i 
zaželi je dobiti. 

Dva puta ga je odbila, prkosno šuteći o razlozima, pa 
tek kad su se stariji sporazumjeli i uglavili vjenčanje, ona 
je pristala bez ikakova žara. — Kada bude moja, naučit ću 
je, da me voli, i kako! — smješkao se Aca — a kad se bude 
oko nas igralo dvoje troje djece, zaboravit će ona, da je pre- 
mišljala, hoće li me ili ne će. — Aca je zdravim nagonom 
čovjeka želio iz svega srca potomstvo. Zašto da radi? Kome će | 
ostati imetak? On nije žalio, što u kući nema podmlatka do 
male Tene, jer se Gena izudala. I bolje je tako, mislio je Aca, 
ostat će sve mojoj djeci. Neka ih samo bude. Jedan dječak 
meni sličan, jedna djevojčica vitka i gorda kao i Ana, jedan 
snažan kao djed Grga..., onda još... oh! On je znao barem, 
kako će njih četvero izgledati, 

Nu mjeseci su prolazili, a na Ani nikakovih promjena. 
Ništa, što bi dalo naslučivati, što bi dalo, da će biti ispunjena 
njegova želja. 

Ana? — Ostala je jednaka, uslužna i vrijedna, no hladna 
i tuđa. Ništa nije Acino milovanje pomagalo. Primala ga je, 
nu nije uzvraćala. Ništa njegova srditost i predbacivanje. Ona 
ga je pogledala ravno u oči, smjelo, no ne izazovno i odvratila: 
— Znao si, kakva sam, ne mogu biti drugačija, no što sam 
Stvorita. 

Samo kad bi spomenuo djecu, koju bi toliko želio, ona je, 
kao da se stidi, okrenula glavu, namrštila se i pobjegla. 

— Zašto ne će? Čega se boji? Ta on bi sve njezine poslove 
Tadio, čuvao bi je kao zjenicu oka svoga, volio, zaštićivao 
Od svega teškog. — Zašto ne će? — 

Ana je šutjela... 

Prošlo je poldrug godine od njihova vjenčanja. 

Bila je krasna ljetna noć. Aca se je s Anom vozio kući 
na golemom vozu sijena. Konji su lagano išli bijelim drumom, 
obasjanim mjesečinom. Njih dvoje je šutjelo. Ana se je izvalila 
na sijeno, ruke podvukla pod glavu, i široko otvorenim očima 
promatrala zvjezdano nebo, a drhčućim nosnicama upijala 
miris pokošenog sijena, opojnog i slatkog. — Aca ju je kra- 
domice promatrao. Kako je bila lijepa i poželjna u tome času! 
Zanesena u svoje misli, sada je sklopila oči, usne su joj se 
nasmiješile, a onda duboko uzdahne. — Aca zabaci uzde, 
pruži se pored nje, i privuče je k sebi. No Ana ga prestrašeno 
odgurne. Htio ju je poljubiti, no ona se odlučno ispravi i 
gotovo zavikne: — Pusti me, — ne, — sada ne. — Aca se 
povrijeđeno odmakne, i pripali cigaretu. Namrštena čela stade 
misliti o njoj. Šta joj je opet? — No Aca je imao i drugih 
briga, i počne misliti o sutrašnjem poslu. 

Ana se opet spusti na sijeno i zapadne dalje u snatrenje, 
koje se je u njoj probudilo od mirisa pokošene trave. 

— Kako je to čudno, da se ona vozi s Acom. Kažu — 
njegova je. — A kako je ona daleko od njega! Zaklela se je 
njemu u crkvi pred oltarom. Na što se je zaklela, održat će, 
— ali održaje ona i drugu zakletvu — onu, što je mirisne 
ljetne noći obećala drugome. 

Kada je upoznala Ivu Stankovog, nije se sjećala. Bit će, 
da ga je poznavala oduvijek. Kao djeca su se zajedno igrali, 
u školu su išli zajedno, zajedno čuvali očeva stada na livadi. 
Kada su se zavoljeli? Možda onoga dana, kad je došla poplava 
i on ju pronio kroz vodu na svojim snažnim rukama, jer se 
je ona bojala gacati po nabujaloj vodi, da joj se ne prilijepe 
pijavice za stegna. — Nosit ću te, ako ćeš platiti — šalio se 
Iva, ali kad ju je u šali poljubio, oboje su se uozbiljili. 

— Do godine ću te isprositi u dade — kazao joj je, a ona 
je to ozbiljno shvatila. — Donosio joj s proljeća prve visibabe 
i cicamace, ubacivao joj u pendžer ljeti rumene jabuke, u 
kolo se hvatao do nje, a uvečer je čekao pred kapijicom da 
joj šapne koju riječ ili otme poljubac. 

— A kad budeš moja, mirisavo cviće moje, nosit ća te 
na rukama, i nikad se diliti ne ćemo, kud ja, tud ti. Hoćeš 
li? Pričekaj me do jeseni, umrit ću ako za drugoga pođeš, 
jer meni nema života bez tebe! 

Ona je sretna slušala njegove riječi, i obećavala sve, što 
je on od nje tražio. ' 

Počelo se govoriti po selu, da će Iva Stankov u jesen 
dovesti nevjestu u Stankovu Kuću — Anu Kovačevu. Čula je 
to i Ivina mati, gorda snaša Oliva. — Zar Kovačevu curu 
njezin jedinac? To ne će i nemože biti. Šta su Kovačevi 
s njihovom starom kućom i 12 jutara zemlje, spram njih 
bogatih Stankovih? Drugu je ona djevojku za njega izabrala. 
Evu Bartolovu, jedinicu, što nosi sama 20 jutara tala, a za 
njenu spremu tkaju i vezu mama, tetke i bake. To je djevojka 
za njega. Pametna, malo starija od njega, znat će raditi, znat 
će ga voditi. I bez duga predomišljavanja ona pred crkvom 
odbrusi Aninoj materi: — Kažu, da je tvoja cura bacila oko 
na našega Ivu, ali da znaš, od toga brašna nikada pogače. 
U Stankovu se kuću ne uvodi makar tko. — Anina majka 
doskoči podrugljivo, iako je dosada rado gledala sklonost 
mladih: — Zar moja Ana za tvoga guravca? Neboj se! Ne ću 
ja moje dijete unesrećiti, da robuje Stankovoj sorti. Traži 
curu tvome kržljavcu, ako ćeš je samo naći — okrene se, 
visoko držeći glavu, i ode ispred crkve. I ne skidajući sveča- 
nog odijela ispripovijedi sve svojemu mužu, i zaprijeti se 
Ani, da ne će više da je vide s Ivom, jer — bolje da te mrtvu 
na stolu gledamo, nego da se s njime okolo vučeš. 

I počeše paziti na svaki djevojčin korak. 

— Uzalud je navečer Iva čekao pred kapijicom, uzalud 
se je kasno u noć čula njegova tamburica i nježno pjevuckanje: 


Kad se dvoje vole iz malena, 
To je ljubav nezaboravljena. 


Uzalud je Ana plakala, kad su joj prijateljice kazale, da 
će Iva po volji roditelja uzeti za ženu Evu Bartolovu. — Zar 
onu žlapavu curu, neformastu i zalupanu? — namrgođenu i 
uvijek žvalavu? — Zar njezin Iva? — Zar su ga mogli nago- 
voriti? — O, samo da se još jedamput s njime sastane, neka 
joj kaže u lice, da ju je zaboravio, da je lagao, da je voli, i 
da ne može bez nje živjeti! 

Samo još jedared da bude s njime, da pripije svoje usne 
uz njegove, da uroni očima u njegove oči, pa da se vidi, tko 
će pobijediti — Eva ili ona?! 

Ana je tri noči, kada su joj roditelji zaspali, vrebala na 
Ivu. Četvrte noći ga je spazila, kad je prolazio pored njihovih 
pendžera, i šapnula mu, neka ju čeka na livadi iza kuće. 


Prekrsti se, na prstima se išulja iz kuće, pretrči avlijom 


i baščom i spazi ga na livadi kraj baglice sijena. 

Ni riječi nisu rekli, samo ruke grčevito drže ruke, srca 
lupaju, da se mogu čuti, a oči se upijaju u oči. — Ano, srce 
moje, ne mogu bez tebe. — A Eva? — Sile me kod kuće, da je 
uzmem. — A ti? — Ja ju ne marim, tvoj sam, dok sam živ. Ko- 
liko sam samo prepatio, dok te nisam vidio. — A tek ja! — Ana 
će i zaplače. On pije njezine suze, usne se nalaze u mraku, ruke 
se grče, tijela pripijaju, a sijeno miriši, mekano sijeno mami... 

— Budi moja, sasvim, znaš li ti, šta je to sasvim, pa da 
vidimo, tko će mas razdvojiti? 

Kroz njezin omamljeni mozak prohuji još jedna polujasna 
misao: — onda više ne će Evu, nitko ga na to ne će natjerati, 
bit će moj. 


Kad su se rastali, znali su, da pripadaju jedno drugom. 
Stisli jedno drugom ruke, no novog sastanka nisu uricali, jer 
nisu znali, šta će dalje biti. Tek oni su sada svoji, a to je 
mnogo — to je sve. 

U to je doba Aca Adamčić prosio Anu Kovačevu. 

U to je doba Ivin otac, smekšan njegovim molbama, go- 
vorio snaši Olivi: — kad je hoće, neka je dovede; kad je dobra 
Adamčićevima, dobra je i nama. — I poslao poruku Kovače- 
vima, da će doći isprositi Amu. 

Nu Kovačevi, počašćeni Acinom  prosidbom, odbili su 
Stankove. Neka samo snaša Oliva bira curu za svog momka, 
naša će se Ana udati i bez njih, bit će ona Adamčićeva snaja. 
Zabadava se je Ana branila, roditeljska riječ je zapovijest, 
kojoj se valja pokoriti, 

— Ludorije su to, dite, izbij sebi Stankove iz glave. Zar 
da naše dite na silu netko vodi u svoju kuću? To ne će biti 
nikad. — Tako joj je govorila mati. — Bolja je Adamčićeva 
kuća od Stankove, a u njoj te svi vole, bit ćeš prva među 
mladim snašama, bit ćeš sretna, a za Stankova momka te ja 
nedam, pamti, nikad! — Govorio je otac. 

Tako je Ana pristala i s teškim srcem prebacila otarke 
na prosce. 

Ali još jednu noć, prije nego se je zaklela pred Bogom 
Aci, sastala se je s Ivom. — Još je jedared mladi mjesec bio . 
svjedok njihovih zagrljaja. Zrikavci su pjevali njihovoj lju- 
bavi svadbenu, ali i pogrebnu pjesmu. — Još jedared je miri- 
salo sijeno iznad njihovih glava, kad je Ana Ivi položila 
zakletvu: — Kažu, da moram biti Acina, prokleto im bilo! 
— Ali da znaš, što god se dogodilo, ja sam tvoja i nikada te 
zaboraviti ne ću. Neka mu budem i žena. Ali nikada ove 
usnice ne će odgovarati na njegove poljupce, nikada se ove 
ruke ne će savijati oko njegova vrata! — Zaboravit ćeš, Ano, 
bit će ti čovjek. — Ne ću te zaboraviti. — Rodit ćeš mu djecu, 
Amo! — Nikad. 

Tako je Ana Kovačeva postala ženom Ace Adamčića. Ona 
je svoju zakletvu držala, a svoje dužnosti kao žena s pram 
Ace prihvatila i izvršavala. 

Tek nedjeljom u crkvi, kad je u crvenom svilenom zavoju 
stajala među drugim mladim snašama u lađi crkve, njezine 


obi oči potražile Ivu. On je taj pogled dočekao, kao nijemo 


milovanje. Samo tren, a onda je crkva sjala od zlata, stari su 
se sveci na oltaru smiješili, orgulje su dva puta ljepše svirale, 
— dok se je Anin glas izvijao, mekan i snažan između ostalih 
pjevača: — Gospode, smiluj se! — Samo tren. A ipak dostatan, 
da se proživi do druge nedjelje, kad su opet dva pogleda go- 
vorila: — dok živim. 

— Ho-o-o! — uzviknuo je Aca, jer su stigli pred kuću. 
Spusti se s voza, otvori kapiju, da protjera konje. — Idi, 
Ano, pa lezi, sutra ćemo istovariti, Ana posluša. Nu, kad je 
Aca namirio konje, sjeo je pred štalu i dugo mislio. Kako 
će spremiti sijeno, kako treba već sve spremati za kosidbu 
žita, ima li u kući dosta ruku, da obrade sami taj posao, pa 
kako on voli Anu, a ona je čudna. I hoće li mu se želja ikad 
ispuniti, da mu rodi dijete... 

Mjesec se je svojim tankim rogom zabio u krošnju šume, 
kad je Aca otišao na počinak. 


U trećoj su komorici živjeli snaša Liza i čiča Iva, četvrta 
je bila snaš-Jagina, peta baba Mandina. Nu oni su više obi- 
tavali i noćivali u zadružnoj sobi, velikoj i prostranoj, gdje . 
su uz zid bili poredani kreveti, prekriveni bijelim vezenim 
ponjavama. Šesta se je čuvala za Luku, dok su ostale tri 

trebale ostati prazne, jer su njihovi vlasnici izumrli, ne osta- 
vivši potomaka. 
*&k 

To je bilo i opet cvjetanje Adamčićeve zadruge. Kuća je 
bila puna svega, dug je davno namiren, izgubljeni novci na- 
doknađeni. Snaše su u svoje nizove dukata svake godine 
uvezivale po koji novi sulferin, a hambar je bio krcat hranom. 
Dobro je Aca gospodario, sam strog spram sebe tjerao je i 
druge na rad i štednju. Tekla je u njemu krv Grge Adamčića. 
Zadovoljan je, a osobito danas, kad će, ako Bog da, biti žito 
sretno porađeno. 

Rano su ujutro svi ukućani krenuli na njivu, samo je 
snaša Jaga ostala kod kuće, da reduje sa starom bakom Man- 
dom, koja poluslijepa broji krunicu, i zove kokoši, da im 
prospe šaku kukuruza. Još se sunce mije pomolilo, kad su 
Adamčićevi stigli na njivu. Svi su danas radosni, velik se 
posao dovršuje. Njiva je puna zlatnoga kršća, i samo još 
ćošak njive treba požeti. Sve će biti do večeri gotovo, a onda 
se može u miru proslaviti dopožionica. — Bog je bio milostiv. 
Kiše nije bilo, da kršće proklije, leda nije bilo, da ga smlavi. 
A seljak, iako sav svoj trud uloži, radeći zemlju, osjeća veliku 
zahvalnost Bogu, ako žetva uspije. — Kao da mu je sve po- 
klonito od više sile, jer se osjeća nemoćan i slab spram 
nezgoda, koje mu u času mogu uništiti rad od više mjeseci. 

Žene i djevojke pletu uža, a muškarci oštre srpove. Pa 
kad se rumen pokaže iza šume i sunce grane, šaljući pregršti 
svijetla i topline, svi prihvate srpove. Žanju žito i slažu u 
rukoveti. Kad i posljednji snop bude povezan, odahnu svi. 
Snaše ga i djevojke isprave okomice, pa se postave u kolo 
oko njega, izvlače klasje, dodavaju najmlađoj djevojci, koja 
plete vijenac, i pjevaju starinsku pjesmu zategnuto, jednolično: 


»Tri jetrve žito žele, 

Ladole mile, oj lade oj, 

Prva žela, snop požela 

Ladole mile, oj lade oj, 

Druga žela, dva požela 

Ladole mile, oj lade oj, I 
Treća žela, tri požela + 
Ladole mile, oj lade oj. — — — 

Dovršenim vijencem ovjenčavaju Tenu, i na dugačkim 
kolima vraćaju se pjevajući kući, Dotle je snaša Jaga ispekla 
pečenku, gibanice sa sirom i jabukama, svečano prostrla stol, 
poredala čaše i tanjure. 

Časte se gosti i ukućani, a Aca nosi najbolju rakiju i vino 
— ne štedi se danas u Adamčićevoj zadruzi. Mlađarija kolo 
vodi, podcikuje, pjevaju i stari uz njih, i pripovijedaju mla- 
dima, kimajući glavom, kako je bilo nekada u stara dobra 
vremena. 

Kasno se u noć rastaju, da prospavaju ostatak noći, umo- 
reni, zadovoljni, zdravim i čvrstim snom, jer kad svane novi 
dan, dolaze i nove brige i novi posao. 


Tako su tekle godine i gubile se u prošlost. Proljeća 
s oranjem i sjetvom, vruća ljeta s kosidbom i žetvom, jesen 
sa spremanjem hrane i branjem kukuruza i dugačke sniježne 
zime, za odmar u toploj sobi. 

Mirno su tekli jednolični dani, kao rijeka, koja poznaje 
svoje korito, pa polako no sigurno teče svojem cilju. Dok 
jednoga dana ne uštrepe svi ukućani. Tena se razboljela. 

rućina je obuzela, zarumenili se djevojački obrazi, ne pre- 
poznaje oca ni majke, ne sluša nježno dozivanje bakino, i, 
što se još nikada nije dogodilo u Adamčićevoj zadruzi, pozvan 
je i doktor. On opipa Teni užurbano bilo, nasloni uho na 
nemirno srce, izvadi neke slušalice i cijevčice, pregleda je 
temeljito, a onda klimajući glavom reče: — Težak slučaj, 
rijedak slučaj, šarlah u šesnaestoj godini. — Prepiše lijekove 
i obeća opet doći. 

Bake su bajale, majka je plakala, baba Manda je kru- 
ničila i palila svijeće pred svecima u crkvi, ali Teni sve to 
nije pomoglo. Umrla je jednog proljetnog jutra, baš kad je 
crkveno zvono zvonilo jutarnji pozdrav Gospi. 


Na groblju je humak više pored mrtvih Adamčićevih, 
svijetli vitki križić uz masivne hrastove križeve, a na taj 
humak sadi snaša Pepa šeboj i karanfilje, zalijeva ih suzama, 
naričući: — Što si nas ostavila, mirisna ružo, što si majci 
srce iz njedara iščupala. 

Svu je godinu dana Pepa hrlila na groblje, dok najedam- 
put izostane. 

Rodila je sina, Julijana, žuto i slabo dijete, koje se je 
moralo njegovati s mnogo truda, jer je imao postati jedini 
nasljednik imetka. 


Vlažna je bila zima. Sedam snjegova je palo, pa se oto- 
pilo, a s proljeća, kad je trebalo da sunce i vjetrovi zemlju 
isuše, padale su ponovno česte kiše. Kao da su sva pravila 
izgubila vrijednost. Sjevemnjak, koji nosi zimu, nosio je kišu, 
istočnjak, koji rastjerava kišu, bio je pun vlažnih oblaka, koji 
su se valjali po nebu kao more, niski zeleno-sivi, gusti, kat- 
kada s nekim crvenkastim odsjevom, punim prijetnje. 

Mlado je žito na mjestima polijegalo od velike vlage, 
kukuruz u zemlji istrunuo, 

— Kako li će se sve to svršiti? — mislio je Aca. 

Jedne večeri dotjerao je svinjar mokar, blatan i ozebao 
kući svinje i rekao: — Voda je šumu poplavila, morao sam 
kući, 

Kako je teško osjećati opasnost, a ne moći pomoći! 

Drugo je jutro Aca sam pošao u šumu, da vidi vodu, ne 
vjerujući svinjaru. Sunce je toga jutra utješljivo sjalo, nebo 
je bilo plavo. Aca se požuri u šumu. Vode još nigdje ne vidi. 
Žuto lišće i suho leži po zemlji, i miriši na gnjilež. Krošnje 
pupaju mladim zelenilom. — Aca se nasmiješi. — Pretjerivao 
je svinjar — pomisli, pa pođe prosjekom, nu nakon par ko- 
raka zapadne mu opanak. Voda je zapištala ispod zimskog 
šumskog pokrivala. — Teško uzdahne, jer to je siguran znak, 
da je prepuna Sava nabujala u šumskim potocima i da se 
voda podmuklo širi, kag zlobna zmija tražeći sebi plijena. — 
Već se vide i biljezi u vodi. Štapovi s urezanim crtama. Aca 
.se sagne, da vidi, koliko je voda došla. Četiri cola od jučer. 
— On dobro zna, ako tako dolazi još nekoliko dana, žita će 
doći pod vodu, a nebo se opet mrgodi i skoro će kiša potpo- 
moći vodu, da se dalje širi. On se ozlojeđen okrene i pođe kući. 

Te večeri je sve sela uzdrhtalo od vijesti: — Voda dolazi. 

Svinje dotjeravaju iz šume, a goveda i konje vode kući. 
Tko zna, što će sutra donijeti. Uvečer sjede Aca i Stipa u 
zadružnoj sobi. Aca im razdraženo govori: — Što nam vrijedi 
sva muka, voda će nam žetvu odnijeti, razrušit će nam slabije 
zgrade, baglice sijena će nam potopiti. Čime ćemo hraniti 

marvu? Gdje su sada gospoda, što obećavaju nasip, koji će 
Savu držati u koritu? 

Nu Stipa upada: — Što ćeš, Aca, s tvojom gospodom! 
Zar oni mogu šta uraditi protiv Božje volje? Sava je stoljećima 
nas topila, tako mora i dalje biti. Tko zna, bi li nasip i valjao! 
Što je suđeno, suđeno je! 

Aca o tome drugačije misli: — Nije to tako, Stipa, i po- 
slovica kaže: — Pomozi si sam, pa će ti i Bog pomoći. Čitao 
sam ja, kako se u drugim državama rijeke drže u koritu, i 
koliki je napredak u takovim krajevima. Ne moraš žito za 
pričuvu držati, i računati, da sačuvaš hrane za slučaj poplave. 
— Višak se prodaje, a kada mi smijemo žito prodati, Stipane 
moj? — Stipa, koji je sklon predaji i ne vjeruje u različne 
novotarije, slegne ramenima, — Pleti kotac ko i otac. Jesu li 
naši stari žito prodavali? Nisu, jelda? Opeta su dobro živjeli, 
pa ne moramo ni mi. U gospodu i njihove finte ja ne vjerujem. 

Dotle se je voda podmuklo izvlačila iz šuma, širila se 
čistinama polagano, strmenima je užurbavala tok, napunja- 
vala bare i lizala žito. 

Aca stoji bespomoćan, namrgođen i izdaje zapovijedi. 

Čunjevi neka su spremni, sijena neka se doveze sa stana, 
da se ima čime marva hraniti, a Stipa, sjećajući se, što su 
djedovi radili, uređuje bubnjeve, pa ih smješta kod brzica, 
da nahvata riba. 

Za osam dana sva je krajina plavo more. Pred kućom 

stoje čamci, kroz selo teče voda. — Šarani se bacaju u crkvu 
— šali se mladež, ne shvaćajući strašnih časova. 
. — Spremi se, Stipa, ograde treba spasavati — veli Aca. 
Stipa oblači visoke čizme, Aca je u opancima. — Što će ti 
brate, čizme, voda je do pojasa — veli Aca i prihvaća se 
vesla. Stipa sjedne pred njega, i krenu čunjem kroz selo, 
gdje se u vodi guske i patke kupaju, pa preko livada na 
potopljene njive. Veslaju oni teška srca preko bistre vode, 
kojoj se na dnu zeleni njihova muka — mlado žito. 

— Stani — zapovijeda Aca, skoči u vođu, i počinje kupiti 
hrastove ograde. I Stipa silazi u vodu, nu oprezno bira mjesta, 
gdje su grede, da se ne pokvasi. Aca ne pazi na sebe, on se 
mokar bori s vodom i iznosi ogradu na komadić uzvisine, do 
koje voda ne može doprijeti. Proljetni vjetar suši na njemu 

odijelo, zima ga trese, nu on kao da hoće prkositi opasnosti, 
natrag se u vodu vraća i radi, dok nije sva ograda pokupljena. 

Plav od zime sjeda u čunj, mrko gledajući pred sebe, i 
povrate se kući, 

Za desetak dana voda se je povlačila. — Sada treba pre- 
oravati svu zemlju i sijati kukuruz — pomisli Aca. On se 
uputi i opet na njive. Žalost! Žito požutjelo i sagnjililo, a na 
sluzavoj zemlji vide se školjke, uginuli punoglavci, mrtve 
male ribe. 

— Treba upeti i opet snagu — misli Aca, sjedeći na brvi. 

Kad je krenuo kući, osjeti, kako su mu noge teške i mokre 
od blata i mulja. — I onda se sjeti, da ga je čudna vatra 
obuzimala posljednjih dana, — Vjetar je fijukao oko njegove 
glave, i opet se prospe obilna kiša na zemlju, i na grozničavog 
Acu. Kad je stigao kući, otiđe, da pregleda još jedared marvu 
i svinje i porazgovori se sa Stipom o daljnjem radu, a onda 
zovnu Anu, da mu donese vode, da se opere, i suho rublje, 
da se presvuče. Groznica ga stane tresti, pa kad je suh i 
presvučen legao u krevet, stane ga probadati i stezati u prsi- 
ma. Poslije treskavice došla je vrućina. Aca je teško disao, 
bacao sa sebe jorgane i ponjave, suhim je ustima tražio vode. 

— Trebalo bi doktora zvati, — kazala je Ana. Stipa se 
usprotivi: — Što ćemo preko Božje volje! Zar je doktor Teni 
pomogao? Sve su to varalice i maminovci. Žestok je bio, krv 
je rashladio. Ne valja se boriti protiv sudbine. 

Bake su opet bajale i palile svijeće, Ana je tiho plakala, 
a deveti dan u večer zazvonila su sva zvona na seoskoj crkvi, 
žalosno i zategnuto, i javljala cijelom selu, da je umro Aca, 
gazda Adamčićeve zadruge. 


Šesta komorica: Luka i Marga. 
Snaša Pepa je sjedjela na trijemu, držeći malog Julijana 
na krilu. 

. Tako je toplo ljetno predvečerje, mali je Julijan preko 
prsiju povezan velikom vunenom maramom. On drži u sla- 
bašnoj ručici kandžiju, i mašući njome tjera Šaru, mirnu 
kućnu kuju, koja mu se hoće približiti. Stipa stoji naslonjen 
o zid, is mnogo nježnosti gleda u slabašnog jedinca. — Bit će 
on kočijaš, i kakav. Vidiš, kako voli kandžiju — govori on, 

smiješeći se svojoj ženi. — Samo da se ojača — uzdahne 
snaša Pepa. 

Snaša Liza prijeđe preko avlije i sjede u njihovo društvo. 

Davno sam Stipa s tobom htjela razgovarati. Ti si sada 
gazda, pa odluči. Mislim, Luku treba da ženimo. Eto, vidiš, 
svaki sam dan starija, a tko će njega rediti, kad ja oslabim? 
Napokon i sramota je, da Adamčićev momak ostane neoženjen. 

Stipa je pogleda u čudu. — Luku hoćeš ženiti? Idi, snaša 
Lizo, ne govori makar šta! Zar ne vidiš, da je nedotupavan? 
Šta će njemu žena? Zar on traži cure? Šta njega zanima? 
Školu nije mogao svršiti, kod svinja je bio nesiguran. Radi, 
što hoće, ore, kad hoće, a kad mu se ne da, pusti konje i 
legne u hlad. Satima sjedi i bulji pred sebe. Ne šiša se mje- , 
gsecima, a jedva da koma šta i progovori. — Snaša Liza se ne 
da smesti. — Jeste, ne valja ti, moj Luka, jer je sirotan. Da 
je kojom srećom njegov dada živ, davno bi on bio oženjen. 
Smiran jeste, ali ne znam, zašto ga budalom zoveš. Koliko 
bi cura sretnom se nazivalo, da ih on samo hoće. — Možda 
bi bile sretne kao Adamčićeve snaje, ali nijedna zato, da se 
Lukinom ženom nazove — bez zamjerke snaša Lizo — završi 
Stipa razgovor. 

Snaša Liza je tvrdoglava, ona svaki dan govori o Lukinoj 
ženidbi, tuži se pred drugama, da Stipa ne da privole za 
Lukinu ženidbu, dok Stipi ne dosadi — i on zaključi: — Ako 
mu nađeš djevojku, neka bude. — Ja sam ju već i našla, — 
ponosno će snaša Liza. — A koga? — Margu Biskupovu. — 
Stipa je pogleda zapanjen. Zar bi Marga, ta strojna djevojka, 
zdrava i lijepa ko rumena jabuka, živahna i vesela, htjela 
vezati svoj život uz budalastog Luku? — Sve je to moja 
briga — govori Liza. — Njezini su zato, a ona je još dite. 
Pristat će. Pa iako je smiran, ali bit će Adamčićeva snaja — 
idi samo Stipa pa mirno isprosi djevojku. 

Marga je Biskupova sirota djevojka. Puna im je kuća 
Svijeta, a zemlje malo, i to loše, podvodne. — Mlada je, 
sedamnaest godina. Vesela je i željna života. U Adamčićevu 
kuću doći, prepunu svega, za nju je čast i sreća. Pucat će 
njezine druge, kad je vide nadjeljom spremitu u zlatom ve- 
zene skute, s teškim nizom dukata pod vratom. Neka! — A 
snaša Liza joj sve to obećava, i još pune sanduke truba i 
ćilimova, što je godinama spremala. O Luki skoro ona i ne 


101 


DI 


misli. On je u toj stvari nešto sporedno. Kako ga ne viđa u 
Selu, ona ga skoro i ne pozna. 

Nu ima tu još jedna zapreka. Gospodin župnik. On sum- 
njivo kima glavom, jer zna Luku još iz škole. Sjeća se on, 
da je Luka tri godine sjedio u prvom razredu, a onda je čiča 
Iva nekako s učiteljem uredio, da Luka izostane. — Ne zamje- 
rite, gazda Stipane, nu ja sve mislim, on nije u pameti kako 
treba. Takove ja ne smijem da ženim. Brani to i sveta Mati 
crkva. — Stipa se ne da smesti, on ga nagovara, ljuti se i 
vrijeđa, i hoće da župnika uvjeri o nečem, u što i sam me 
vjeruje. Luka je doduše miran, no glupav nije. Malo govori, 


kod kuće voli da bude, pa što zato? — Gospodinu župniku je. 


bilo stalo, da se ne zamjeri Adamčićevima, i napokon pristane, 
da ispita Luku. Tako je Luka lijepo obučen doveden u župni 
dvor, pred gospodina župnika. — Dakle Luka, kako čujem, 
hoćeš da se ženiš. — Luka podigne glavu i promrmlja: — 
Aha! — Pa kaži nam: tko ja naredio sveti sakramenat ženidbe? 
Luka pogleda neprijateljski u župnika, pa napokon progunđa: 
— Dajko Stipa. — Gospodin župnik se nasmije, slegne rame- 
nima, i značajno pogleda u Stipu. Ovaj pošalje Luku kući, 
da ostane sam sa župnikom. Zna se, da je djevojka isprošena 
i kakova bi bruka bila, da ne dođe do vjenčanja! 

Dva je sata nagovarao Stipa gospodina župnika, uvjera- 
vao ga i molio, i napokon zadovoljan otišao kući. Gospodin 


je župnik obećao teška srca, da će vjenčati Luku s Margom.. 


Poslije svečanog vjenčanja i veselih svatova otpraćeni su 
mladenci do komorice. 

Drugo je jutro snaša Liza spremila zavoj, dukate, i sve- 
čane skute, da se mlada opremi i da bude uvedena u crkvu. 
* Iz komorice nije nitko izlazio. Kad je sunce odskočilo, zabri- 
nuo se je čiča Stipa, i počeo lagano hodati oko komorice, i 
napokon pokuca na vrata. Nikakova glasa. On polako stane 
otvarati vrata, zaviri unutra i morade se nasmijati smiješnom 
prizoru. Mlada je snaša spavala u krevetu, čvrstim i zdravim 
snom, a mladoženja je, stavivši pršnjak mjesto jastuka pod 
glavu, ležao na zemlji, i trgnuvši se od škripe vrata, skočio 
na noge i rekao dajku: — Ja više ne ću ovdje da spavam, 
Šta će ona meni? Ja nju ne trebam. — Iselio se natrag u 
zadružnu sobu uz mamin krevet, gdje je i dosada spavao. 

'Tako je snaša Marga povezala svoju djevojačku glavu 
zlatnim zavojem. 


Godine su tekle mirno dalje. Naizmjence bolje i gore 
žetve. Stipa je gazdovao, baka Manda se je preselila u vječ- 
nost. Ana je postala trećoretkinja i molila krunicu i litanije, 
snaša Jaga je već mjesecima ležala bolesna, a Pepa je drhtala 
nad slabunjavim jedincem. Marga se je ojačala, pjeva po kući 
i radi. Ona nikome ne daje izjave o svojemu braku. Za Luku 
se brine kao za bolesnoga brata, a njegov se mozak sve više 
zamračuje. Kosa mu je do ramena, ništa ne govori, tek katkad 
se razljuti i viče nenaravnim glasom. 3 ' 

Ali — noć je Margina. — Za kuću sam pošla, za kućom 
i jesam — odgovara materi, kad joj predbacuje lakoumnost. 
Marga bez ikakove grižnje savjesti prima ljubavnike u ko- 
moricu, koju je Luka napustio. Nema . tu duboke ljubavi. 
Tek..., mlada krv. U kući joj to nitko i ne zamjerava, nitko 
ne prigovara. Liza šuti, jer zna, da je pred njom kriva, što 
ju je s lijepim obećanjima namamila, da sveže svoj život uz 
njezina suludog sina. Stipa je zadovoljan, jer se otebasta u 
poslu ne štedi. Ona kočijaši, i često s lahkoćom obavi muške 
poslove: očeše konje, istovaruje sijeno, a zna i orati. 


Francuzi su kupili šumu sa starim hrastovima.  Oživjelo 
je selo. Gostionice su pune šumskih radnika i mladih poslo- 
vođa. Golemi hrastovi trupci se izvoze. Tuđ svijet ih vozi u 
tuđe zemlje, samo ih šokački konji izvlače iz šuma, kao goleme 

bu divove. : 
E" irioro sakrivaju kćeri pred zavodljivim pogledom mladih 
stranaca, nu one ipak nalaze kod njih zabave i uživanja. 

Marga je upoznala mladog Francuza Bertranda, i postala 

G jegova ljubavnica. 

M Ti goipalim uvijek brižno obučen, izbrijan, ispravno za- 
glađene kose i namirisan, nije predobio samo rasevjetano i 
snažno Margino tijelo, zarobio je i njezinu dušu. 

Tri je mjeseca trajala ta ljubav, tri mu je mjeseca Marga 
dolazila, kadgod je on zaželio, a onda, kad se je svršio posao, 
nestao je bez oproštaja. Samo je gazdarici ostavio veću svotu 
novaca, da je preda Margi i da je pozdravi od njega. Zamolio 
je gazdaricu, da mu poštu, koja za njim stigne, pošalje na 

njegovu adresu, a onda je, smiješeći se nadodao, da ne izda 
njegovu adresu Margi, ako bi je tražila, jer da bi pisma mogla 
dobiti u ruke njegova mlada žena, — Htio je zaboraviti Margu 
kao i neugodan posao u šumi što prije, i da se vrati kući bez 
straha od kakvih nježnih posljedica zaljubljene seljanke. 

Nu Marga nije mogla zaboraviti onoga, koji je za nju 
postao sve: ljubav, strast i neko više biće, koje se je do nje 
spustilo, da je učini za čas neograničeno sretnom. 

Znala je, da ga više ne će vidjeti, ali jedno joj se nije 
moglo oduzeti: dijete pod srcem, što je od njega nosila. Ona 
će ga roditi, othraniti; ono će biti veza među njom i izgublje- 
nom ljubavi. Ono će pripadati samo njoj i ispunjati njezin 
pusti život, Poslije ove ljubavi, koja je u njoj pobudila ple- 
menite osjećaje, te je uzvisila od ljubavnice do matere, ona 
ne će više živjeti životom lakoumne žene. 

: Prošlo je nekoliko mjeseci i u kući su svi opazili pro- 
mjenu na Margi. 
Ma Da rodi dijete, kojemu moj sin nije otac? — govorila 
je baka Liza. 

— Zar da kopile živi uz moga Julijana? — tužila se snaša 
Pepa Stipi. 

Samo Luka nije ništa opažao. 

Kad više nije bilo sumnje u njezino stanje, čiča Stipa je 
zovne pred sebe. 

— Marga, govori se, da ćeš roditi. Ne vjerujem, da ćeš 
tu sramotu nama nanijeti. 

— Istina je, rodit ću. Žena sam, imam čovjeka, tko mi 
što može? ' 

— Ja ti mogu. Moj Julijan ne će dijeliti imetka s kopi- 
letom, niti ćeš ga u toj kući roditi. Ako ti nije pravo, seli. 
Pamti, ovdje sam gazda ja. ' 

Bilo je to ozbiljno rečeno. Marga se je borila sama sa 
sobom, ali kamo će, ako je otjeraju? Zar se Stipa ne prijeti, 
da će suludog Luku podbuniti protiv nje? Zar snaša Pepa 
S babom Lizom ne šapuće uvijek, kad su same, okreću od nje 
glavu, ili je neprijateljski gledaju ispod oka? — Svojima ne 
smije na oči, ako im tu sramotu nanese, a ipak, ona bi tako 
voljela imati dijete, njezino dijete, koje bi uživalo na onom 
temelju, gdje je ona svoju mladost zakopala. Što da radi? 

— Što je, Marga — upitao ju je čiča Stipa nakon par 
nedjelja, — ako misliš roditi, seli iz kuće, prije nego te ja 
osramotim. Ovdje se kopile roditi ne će, niti će tala imati. 

— O, jadno moje dijete, ne rođeno, a već pogrđeno. Što 
ga čeka dobro? — Tko će ga braniti? Kamo ću s njime i sa 
sobom? — Tako misli Marga, a onda opet: — Zar da mene 
istjeraju odavde kao bijesno pseto? — Ne! Nikada! 


Oko komorica raste trava, samo jedna vrst. To je trava, 
koje korijen, ako se uzme po nekim uputama, sa sigurnošću 
ubija plod u utrobi. Tko ju je posadio oko komorica? Je li 
možda sama nikla, da pomogne utamaniti otmjeno, ali umorno 
pleme našega naroda — Šokce? 

Čiča Stipa je ispod oka promatrao uplakanu Margu, kako 
očajno hoda po kući, kako se vrze oko komorica, i napokon je 
spazi, kako nožićem izrezuje korijenje iz zemlje. Šuteći se 
okrenuo i unišao u kuću, pa rekao snaši Pepi: — Sve će biti 
u redu, ona vadi korijenje. 

Prošlo je nekoliko dana. Marga se je vukla blijeda, s pla- 
vim podočnjacima po kući. Kad je bila sama, plakala je i 
stenjala od bola. Jedno se jutro nisu otvorila vrata od ko- 
morice, I kad su ukućani ušli, da pogledaju, šta je s njome, 
našli su je u mukama. Jaukala je, grizla usne, prevrtala od 
bola očima. Sve je tijelo jedan grč, peče i boli, groznica udara 
zube o zube, noževi je bodu utrobom. Onda uz očajan krik i 
mlaz vrele krvi nestade začetog života u Margi, otrovanog, 
iščupanog. I kad vidje, što je uradila, obuze je očaj nad 
izgubljenom nadom, nad izgubitim životom. Htjela je ustati, 
no uhvati je besvijest, — a onda groznica i vrućine, poslije 
kojih je došlo umiranje. — Otrovanje krvi. — Polagano je 
Marga umirala sama, neshvaćena ni od koga, a pogrđena od 


Gazdinstvo je u Adamčićevoj zadruzi prelazilo dosta brzo 
s jedne glave na drugu, ali čiča Stipa gazduje skoro pola 
vijeka. Ženio je i sahranjivao, radio i zapovijedao i bio van- 
redno ponosan, da je održao zapovijed i zavjet djeda Grge: 
Adamčićevi se doista nisu nikada dijelili. 

Tiho su živjeli, stjecali, radili, čuvali i — izumirali. Margu 
je slijedila snaša Jaga, a za njom je pošla baba Liza. Suludi 
Luka ju je napao iznenada, premlatio čabrenikom, i ona je za 
par dana umrla, braneći Luku, i tajeći pred svima, da je on 
uzrok njezine smrti. Snašu Anu, koja je ostarjela i zgrbila 
se, i odavna izgubila svoj lagani hod, našli su jedno jutro 
mrtvu s krunicom u ruci. I ona je svoje zavjete održala. 
Ostala je vjerna Aci i Ivi. Preudala se nije, ni djeteta rodila. 
bavi se je Adamčićeva zadruga širila na groblju, a nestajala 
u selu. 


šo 


Kad je čiča Stipa ostao sam sa ženom i djetetom, jer 
ludog Luku nisu mogli u račun uzimati, osjećao je neki vele- 
'ban osjećaj. On je sačuvao zadrugu, on će joj dati nasljednika. 
* Vidio je u duhu Julijana kao jedinog gazdu na velikom 
imetku. Nu prevario se. Julijan, koji je od rođenja bio slabu- 
njavo dijete, hodaa je sada kao momčić i ljeti u pršnjaku, 
zavezana vrata, jer su mu žlijezde natjecale. Žut i kržljav 
uvijek je tražio sunca, da se ogrije. U petnaestoj godini zapao 
je u sušicu. Zvali su sada doktore, trčali po apotekama, trle su 
mu bake stomak, kuhala mu snaša Pepa trave, no bez uspjeha. 
Umro je, a da nije navršio šesnaest godina. 

Otupjeli od boli stajali su roditelji uz mrtvog jedinca, 
koji je ležao hladan i nijem okićen ružmarinom i ružama. — 
Sine moj, zar da te mrtvog majka ružmarinom kiti, mjesto 
da ti svatove sprema! Julijane, zar ćeš zbilja danas otići Teni? 
— promuklim glasom jadikovala je snaša Pepa. 

Sve. je propalo. Adamčićevi su osuđeni da ih nestane. 
Nema više nade za novi podmladak. Snaša Pepa je prešla 
pedesetu, 

I dalje se živjelo, pateći i zaboravljajući, bez nade, bez 
planova, bez velikih promjena. 

Samo je Luka ostao, da sulud hoda širokom. avlijom, da 
S prozora svojim čudnim izgledom plaši djecu, kad se vraćaju 
iz škole. 

Snaša Pepa se polako podala piću. Možda od boli, a 
možda i od užitka, — jer za koga da se štedi, za koga da se 
radi? Oni su za sebe imali i previše. Ona se više ne će i ne 
može brinuti za kuću, pa je čiča Stipa prinuđen, da pozove 

sestru Genu u kuću. Gena rado na to pristaje. Ostala je mlada 
udovica bez djece, te. u muževoj kući nije nikakvih prava 
uživala. Ona preuzme dužnost domaćice. Snaša Pepa je svakim 
danom bila slabija, a Gena je kovala planove, koje je s vre- 
menom i provela. Opet je prošlo nekoliko godina. Zemlja je 
izdana napoličaru, nema tko da je iz Adamčićeve kuće obra- 
đuje. Čiča Stipa je ostario pa tek koji puta može da rad pre- 
gledava. Napoličari ga varaju, porezi rastu; napokon je sazi- 
dan i nasip, koji treba otplatiti. Nema tko da vlada konjima, 
koji su oduvijek bili ponos Adamčićeve zadruge, i — čiča 
Stipa ih mora prodati. On okreće glavu, kad ih novi gazda 
vodi iz avlije, jer mu se čini, da je sada i posljednja snaga 
iz kuće odnesena. ' 

Dolaze teška vremena: velike daće, maleni dohoci. 

Snaša Pepa umire od vodene bolesti, Luka od neke ozljede 
ma nozi. Čiča Stipa ostaje sam sa sestrom Genom, koja radi, 
planira, trči vječito u crkvu i govori najčešće o nadgrobnom | 
životu. Ona se tuži, da ima previše posla, i često se puta prijeti 
Stipi, da će ga ostaviti, ako ne pristane na njezine prijedloge. 
Tako i sada: — Ne može se, brate, tako dugo dalje. Nužne 


su ovdje mlade ruke i mlada snaga. Zar ne vidiš, da će nam 


sve odnijeti tuđina i poreznici! — Pa što ćemo? — Treba da 
nekoga pustimo u kuću. — Gena pod tim »netko« ima u planu 
svoje. Ona, koja je oduvijek bila sporedna, kao djevojka kod 
Adamčićevih i kao mlada udovica bez djece u muževoj kući, 
nesvijesno je tražila, da udovolji svome neispunjenom mate- 
rinskom mnagonu, a svojoj dugogodišnjoj potištenosti htjela se 
je da osveti time, da ima oko sebe svijet, koji će nju slušati 
i njen biti. Još ju je nešto gonilo, da uvede na stari temelj 
nove ljude: strah, da će se, kad njih dvoje starih umru, imetak 
podijeliti i rasuti. Tako je počela nagovarati Stipu, da uzadruži 
sina od svog šogora sa ženom i djecom. Bio je to mlad svijet, 
i njoj privržen. Stipa ne će o tome ništa da čuje. — Zar tuđinu 
da pustim na moj temelj, zar Kranjci da gospoduju i šire 
se na našem. Nikada, Geno! Ne mogu, ne da mi srce. — Pa 
onda propadni sam, a ja ću natrag k njima. Zovu me i mole, 
da se vratim, a tamo ima tko, da me posluži, a ne da ja stara 
i slaba vodim svu kuću, a ako se razbolim, da čekam, tko . 
će mi vrata otvoriti. — Ona se srdito okrene od Stipe i počne 
priređivati večeru. 

Čiča Stipa se zamislio, pa se okrenuo Geni, i počeo pola- 
gano govoriti, kao da prati tok svojih teških misli: — Imaš 
pravo, Geno, možda ću jedared i morati pustiti tuđinu u kuću, 
ali još se ne dam, Teška su vremena, Geno. A kako je bilo 
nekad! Današnji svijet nije ni upamtio dobro. Svaka je kuća 
imala svoj čopor, svaka je kuća imala i svoje čobane, a ne 
sluge, ali čoban nije onda čorbu ručo kašikom, niti je večero 
kod kuće, već dan i noć bio uz svoju marvu. A gle danas! 
Šume puste, polja pusta, stanovi se razrušili, Danas i ne će 
nitko da bude stanar. Sve je u selu, mlado i staro. Okolci 
prazni, a u toru još jedna krmača, a i na nju je već pasoš 
izvađen. 

Pa gle ti taj porez! Isti grunt, isti temelj, ista kuća! Znaš 
li, Geno, kad je djed Grga zagazdovao, plaćali smo porez kod 
kumpanije, kumpanija plaćala koštivu za soldate, pa tako mi 
svojih sedam do osam forinti natrag vidimo. Poslije kod 
štajeranta, U to je doba Aca gazdovao. Plaćali smo sto i jednu: 
forintu na godinu. Svake godine jednako. A gle sada, na 
hiljade, ni broja se ne zna. Sve nam plijene, sve će nam 
odnijeti. Prije — prodam kravu, pa namirim porez, a danas? 
Prodaj deset, i uvijek si dužan. Misli samo na šume, Geno! 
Kad je djed Grga gazdovao, morao je Šokac hrastove rušiti 
da od njegovih planka podmiri svoje potrebe. A danas? Ni 
suvarak sI smiješ iz šume odnijeti, da ne platiš. Bolje da 
ne znam, što znam, i bolje da me nest Š ij 
gledam očima svojim deo ZB E: tad 

. Takove su se misli vrzle čiča Stipi po pameti. Njegov 
veliki posjed, obrađivan do skrajnosti gospodarski, nije mo- 
gao ni toliko odbaciti, da poplaća porez i javne daće. Čiča 
Stipa nije bio naučen biti dužan. Bojao se dugova, da će ga 
istjerati sa djedovskog temelja. ' 

Kad su prvi puta poreznici upali u kuću, da zaplijene 
hranu iz starog hambara, Gena stade jaukati i naricati pro- 
ričući skoru propast. ' 

.Uveče toga dana čiča Stipa dugo je sjedio na tronošku 
kraj peći i razmišljao, teško uzdahnuo, i, ne gledajući u Genu 
kao da se stidi, saopći joj, da će primiti u kuću tuđinu. i: 

Sveti se je temelj morao sačuvati. 

Mrtva je kuća oživjela. Novi suvlasnik uselio se sa ženom 
Slovenkom, zdravom i živom djecom, s konjima i marvom. 
Živahno je u širokoj avliji, samo čiča Stipa ne može sebi 
mjesta da nađe. Nezadovoljan je. Mlad i tuđ čovjek gazi stare 
običaje i navike, računa sa svakim dinarom, i počinje voditi 
računa o svakoj sitnici gospodarstva. 

Stara kuća poče gubiti svoja poetična obilježja. Ruši se i 
zida, popravlja i premješta. 

— Komorice ćemo porušiti, trošne su i smetaju. Šta će 
nam? — govori mladi gazda. 

I tako se stari golubinjak ruši. Ostaje od njega hrpa stare 
polutrule građe, hrpa prašne opeke, a iz te hrpe izbija miris 
starih prošlih dana. Negdje su u toj hrpi djeca našla staru 
polupanu sliku svete Barbare, što je Ana objesila o zid svoje 
komorice, kad je bila dovedena. Negdje su našli vezani stru- 
čak suhe trave, što je baka Manda kupila s proljeća po liva- 
dama u cvatu, za lijek. 

Djeca se smiju i čeprkaju, i ne vide čiča Stipu oslonjenog 
na štap, kako gleda pognuta stasa, sijed, slab, skoro sablasno 
proziran na proljetnom suncu. 

Stari je orah potjerao opet rese i mlado lišće. Tek mnoga 
mu je grana suha. Treba ga posjeći, da novoj voćki napravi 
mjesta. Od starog oraha nema više hasne. Nitko ne pomišlja, 
da on tu odavna stoji, da je drag čiča Stipi, da mu se čini kao 
simbol njegove zadruge. Pila cvili, kad mu trup odvaja od 
korijena, i on se gorostasan, ali star zaljulja, klone, i muklim 
tutnjem padne o zemlju. 

— Trup mu je dobar, tek grane su mu suhe — govorio 
je mladi gazda. — Od trupa ćemo istesati planke, a grane 
ćemo spaliti. 

Čiča Stipa ide polagano do svoga mrtvog prijatelja. On 
ga je motrio, kad je bio mlado stablo, on je pod njim gledao, 
kako mu se djeca igraju, on je star pod njim tražio hlada za 
ljetne žege, da se odmori ili čita Sveto pismo. Hoće da još 
jedared obiđe svoga mrtvog druga. 

— Možete iz njega planke rezati. Neka bude meni za 
škrinju. Po hrastove se i onako više ne smije u šumu. Neka 
ne trunem u čamovu lijesu. 

Nasloni se na stari hambar i zaokruži oči ija j 
Tasloni | i hami ima. Avlija je 
promijenila izgled. Novi ljudi, nova lica, sve je novo oko čiča 
Stipe. Stari je orah odvučen, da ustupi mjesto mladoj kajsiji. 
— Hajdemo — kaže sam sebi čiča Stipa i Polagano pog- 
nute on pođe u kuću, ražalošćen od duboke Svijesti, da 
nema ovdje više što da traži. Ne treba nitko njeg: ići 
Nitko ne traži njegova savjeta. : op 
— Nije to više moje, nije Adamščić Moja je j 
to vi X , evo. Moja je još samo 
orahova škrinja i hvat zemlje, obrasle dračem, uz sak spa- 
.. vječnim snom upokojeni i zaboravljeni Adamčići, 
Ž beso on, žmirkajući od jasnog svijetla, polagano zatvara 
za sobom kućna vrata, tuđa se djeca uhvatila u kolo, pjevaju 
i raduju se nad novim proljećem. 

Kad na veliki petak polože u crkvi Isukrsta u grob, 
okićen cvijećem, u kojemu ga čuvaju dva anđela dugačkog 
lica i ruku, i četiri vatrogasca s kacigama, sličnim kao u 


rimskih vojnika, rastuži se sve selo. — Tiho je — tek kle- 
petaljke, kojima dječaci dozivaju vjernike na poklon mrtvome 
Spasitelju, prekidaju svečani mir, svečanu žalost. — Žene u 


crnini u hrpama grnu u crkvu, i pjevaju starinske naricaljke, 
mladež ljubi propeće, a ljudi se križaju i duboko klanjaju. 
— A kad u subotu pred večer prangije i zvona mavijeste 


uskrsnuće, kao da svima odlane. Na starim kućama žmirkaju 


svijeće uzduž sela, a svijet lagane duše od molitve i kajanja 
žuri se u crkvu. — Svatko se osjeća bliz Bogu, pročišćen, 
posvećen. — Svatko čeka ma čudo, svatko vjeruje u svoje 
uskrsnuće s Gospodom. — Crkva treperi u svijećama, oltar- 
nici zlatom vezeni blistaju, a Gospa, što pruža Krista na 
rukama vjernicima, okrunjena zlatnom krunom i cvijećem, 
smiješi se zadovoljno. — Mir vam ja jesam, Alleluja! — 
dubokim baritonom pjeva župnik, a djevojke u bjelini, rume- 
nih jagodica, odgovaraju sopranom: — Nemojte se bojati, 
Aleluja! — Zvona zazvone s tornja, a zvonce u crkvi im 
sitnim glasom odgovara. Stari Marko iznosi propeće, a dva 
Šokca nose ukrslog Boga i debelu, šarenu, voštanu svijeću. 
Za njima stupa dostojanstveno župnik, noseći Sakramenat pod 
vezenim nebom. A nebo nose četiri Dalmatinca: dva Žapera 
i dva Boće. Četiri momka, kojih je narav bila jača od svih 
zlobnih pokušaja prirode, koji su nadjačali tuberkulozu, pre- | 
kuburili malariju, i postali novi temelji slavonskih zadruga, 
propali ili izumrli. Malo su drveni ti naši doseljenici, malo 
zbunjeni nad časti, što ih je zadesila da nose nebo, ali sui 
zadovoljni u duši, što su preoteli dužnost starosjedilaca, i time 
i opet dokazali, da su ravnopravni njima. — Uredni su, ali i 

proračunano obučeni. Tivar i Bata. — Volim ja naše radine 
i izdržljive Dalmatince, koji me često, kad ih gledam na njivi 
ili livadi, podsjećaju na ribe, izbačene na suho, otvorenih 
nozdrva i usta, kao da im je pretežak naš vlažan zrak, koji 
struji iz bara i šuma. Pa ipak me je malo bolno steglo oko 
srca, — možda je jedna suza navrla mi na oči, tako da moram 
oči zaklopiti. U tom času ja sam prenesena za dvadeset godina 
unatrag. I tada su djevojke pjevale »Isukrst nam slavni 
uskrsnu, a mrak tavni«, u sumraku sela, što je imalo svijetle 
oči po kućama od upaljenih svjećica, mlade su snaše u bjelini 
i crvenom zavoju pravile špalir, da kroz njega prođe nebo, 
isto ovo svilom vezeno nebo, — tek onda su ga nosila četiri 
Šokca, četiri gorostasa, ponosno uzdignute glave. Preko krutih 
bijelih košulja navukli su išarana špenzleta, stegna su im 
sapeta u uzane plave hlače, opasani su trobojnicom, a na 
ruke su navukli za tu svečanost bijele rukavice. Mirno su i 
ozbiljno koračali, a ja znam, da sui njima srca burno kucala, 
kao i danas Dalmatincima, zbog časti, što ih je zadesila. — 
Stari je učitelj snažno hvatao akorde na orguljama, a crkvena 
su se zvona trzala od jakog zamaha, 

S desna od neba vidim tebe, snažnog i visokog, ravnog 
kao šumski hrast, crnih velikih očiju, i usta nasmješenih, iz 
kojih vire prebijeli zubi, — tebe, sanjaru i siledžijo, bitango 
i nesretniče, — prijatelju moj stari, Ivo Abramov: 

Oprosti, što tvoje ime ne skrivam, nego ga pišem isto 
tako, kao što je urezano na hrastovu krstu, — što se je 
raskrilio nad dračem ti zaraslim grobom, na kojemu je prema 
posljednjoj tvojoj želji ugrecan lik boce i čaše, kao posljednji 
prkos sudbini, — koja te je ipak srušila. 


Otkako mogu pamtiti Abramovu kuću, ona je uvijek 
bila svijetlo zeleno okrečena. I kuća i trijem, pored kojega je 
širila grane kajsija. — U trijemu lastavičja gnjezda, i snaša 
Franjka, koja se žuri, šeprtlja, radi ustrašena, žuta i prerano 
svela od straha pred mužem, čiča Markom, snažnim i pleća- 
tim, nezadovoljnim i grubim čovjekom. — Marko je uvijek 
imao razloga, da grmi po kući, da psuje i rusvaja, bio pijan 
ili trijezan. Na ženu, na slugu, ili na jedinca Ivu. — Jedared 
nije ručak valjao, drugi puta nisu konji bili po njegovoj volji 
očišćeni, ili je sin prekasno stigao kući iz sela. 

Snaša Franjka je proštrepala svoj život, nikome se ne 
tužeći, ni od koga pomoći nije tražila, vjerujući, da Caan 
sudbina, kojoj se ne može nitko oteti. U takovoj je kući o e. 

tao Iva. Lijep momak, koji je baštinio nešto od nježnos i 
lađe materine duše, ali i silovitost očevu. — Taj dvostru 
ja pratio ga je kroz život i upropastio ga. mane 

Iva nije volio svoj dom. Čim je preko praga stupio, s eglo 
ga je oko srca. Mati ga je tu dočikala sumorna pogleda i 
plašljiva glasa. Otac je tu gazdovao snažan i surov, Poni am 
ni za koga razumijevanja, ni za koga osjećaja. e Zato je va 
najvolio biti na njivama, oko stana, radeći ili plandujući, 
čuvajući goveda i sanjareći. Pa i predvečer, kad je kući stigao, 
požurio se večerati i izgubio se u selu. Druževan je bio. Sve 
bi dao za svoje prijatelje: volio ih je, dijelio s njima dobro i 
zlo. Možda mu je to nadomještalo dom. ke 

— Šuti Iva — govorio mu je jedne zvjezdane večeri nje- 
gov drug Ilija Pavalov — i ti ćeš se smiriti, oženit ćeš se 
jednoga lijepog dana, imat ćeš svoju ženu i svoje gnijezdo, 
— pa šta te onda briga za staroga! — Oženiti? — Imaš pravo, 
druže, treba na to misliti. Samo ja se ne bih htio ženiti za 
volju dajku, nego da uzmem jednu, koju mi srce traži. : 

I tada se je u Ivine misli počela uplitati sanja o ženi. 

Često je on o tome mislio. — Sjedi on tako pod starim 
brijestom, izrezuje možićem šibu, gleda za govedima: i, dok 
se plavo nebo nad njime smije, a livada lagano šapori, uzbi- 
bana od povjetarca, on sanja o svojoj budućoj sreći, 


Tri puta vode do šume Hrastova: gunjanski, direnovački 

i đuričanski, jer se usred šume na Šumanovcima nalazi 
groblje, u kojemu su se od davnine sahranjivali žitelji tih 
triju sela. Šumanovci su poznati po svojoj okolici i po prošte- 
ništu na Veliku Gospojinu, jer nedaleko groblja stoji starin- 
ska crkvica, potamnjela od godina, a u njoj se na glavnom 
oltaru čuva potamnjela uljena slika Matere Božje od nepo- 
jstora. ba 
dm je snaša i djevojka zavjetovala Materi Božjoj 
od Šumanovaca, za zdravlje, za sreću, i za koju veliku ispu-. 
njenu želju, — jer Mati je Božja šumanovačka ču nea: 
— Pred njezinom se crkvom nalazi mlaka, koja nikada, pa 
i za najveće žege ne presuši. I u toj bari, u davna vremena. 

meka je žena, kojoj se ime ne pamti, vidjela odraz Matere 
Božje. — Stoga svijet hrli u tu vrkvu na dan, kad se slavi 
Marijino Uzašašće, da joj se zahvali na milosti, da ju dariva 
povjesmima i otarcima, da je kiti šumskim cvijećem i hra- 
Stovim, lišćem, pa da onda obađu grobove svojih pokojnih 
djedova. 

Nu još je jedan razlog, što se na taj dan kupe familije 
iz obližnjih sela. Šumanovački je vašar prvi jesenji vašar, na 
koji Šokci rado dolaze, da podmire svoje potrebe, a tu je 
ujedno i sastajalište familija iz različitih sela. — Zna se, da 
će svatko, tko može, na šumanovački vašar, i da će se tako 
sastati mati s kćerkom, koju je udala u drugo selo, da će doći 


tetke i stričevi, i stoga svaka familija ima svoje stablo, pod 


kojim se svake godine sastaje. 

I mnogi se je brak na Šumanovcima osnovao. Momci se i 
djevojke upoznavaju ma vašaru ili kolu; pa se kaže, da su ti 
brakovi, koji se uglave pod okriljem šumanovačke Gospe, 
sretni, 

I Iva je došao sa svojim drugovima na proštenje. 

Švrljaju oni tako po vašaru, razgledavaju šatre s kožu- 
sima i pršnjacima od crvene, bijele ili žute kože s umetnutim 
ogledalcima, što se svjetlucaju na blagom jesenjem suncu, 
obilaze licitarske šatre, pod kojima su na stolu poredana iša- 
rana srca, konji i lutke od kolača, žmirkaju na djevojke, dok 
se napokon ne nađu pred crkvom, gdje mnoštvo, što nije našlo 
mjesta u crkvi, sluša veliku pjevanu misu. Tamjan miriše ispod 

starih hrastova, šuma se ori od pobožnih pjesama. 

Iva se naslonio o stablo, sa šeširom u ruci, obuzeo ga lijep 
osjećaj — nade, mladosti, sreće, : 

'Ogleda se oko sebe. Mnoga poznata lica on tu vidi, skru- 

šena u molitvi, s nadom i molbom u očima. I svoju tetku Tenu 
iz Drenovaca, kako prebire krunicu, a pored mje djevojku- 
nepoznatu, lijepu i vitku, sklopljenih ruku, a blagim očima, 
uprtim u crkvu, kao da želi da prodre kroz niska crkvena 
vrata, kroz tamnu crkvu, iz koje uz tamjan izbija i miris vlage, 
do pocrnjele Gospine slike, oko koje trepere svijeće. 
. Iva se zagleda u djevojku i u jedan mah mu se učini, da 
je ona, baš samo ona jednaka onoj, o kojoj sanja, i koju želi 
odavna. Možda mu je Mati Božja nju pokazala, možda i nije 
slučaj, da je on ovdje vidi. On ne skida očiju s nje do kraja 

mise, a onda pođe, da se pozdravi s tetkom. — Tetka ga zapita 
za zdravlje materino, kako je njemu, i s kime je došao. — Kad 
je na sve odgovorio, okrene se djevojci. 

— Čija si djevojko? — Jose Lazinog iz Drenovaca — od- 
govori mu sonoran glas, a dva ga lijepa oka pogledaju. — Ja 
sam sin Marka Abramovog iz Vrbanje. Nu kako te zovu? = 
Gena. — Hoćeš li, Geno, da ti pokažem vašar, bit će, da si 
dosad samo pred crkvom stajala. — Ona se nasmije veselo, 
kimne glavom u znak, da je pristala, i pođe s njim po vašaru. 

On joj govori o svojoj kući, o svojem selu i drugovima, 
kupuje joj najveće i najljepše srce u licitara, pa je povede pod 
stari hrast, gdje je njezina familija posjedala na šarene ćilime, 
i otvorila torbe s pečenjem, kulenom, kolačima i vinom, ali 
tek onda, kad mu je obećala, da će izići pred svoju kuću, u 
sumrak, kad on bude došao, da je vidi. TAE 

Tako je počela ljubav Ivina s Genom — ljubav, koja je 
doskora usplamsala i oboje ih obuzela, toliko, koliko može 
ljubav da obuzme dvoje ljudi neiskusnih, mladih, željnih 
sreće, ljubavi i milovanja. 

Ivi je put iz Vrbanje do Drenovaca šala. Pred noć se on 
žuri, da svrši poslove, da poleti do drugog sela, da vidi Genu, 
da s njom progovori, da joj pritisne vreo poljubac na usne, i 
čuje obećanje, da će biti njegova, dok živi. 

A ona ga čeka sva mirisna i mlada, i izgleda ga od kraja 
dugačkoga sela, pa kad ga spazi, drhće od sreće i uzbuđenja. 


Pred ocem Iva ne smije da govori o svojim ženidbenim 
nakanama. On čeka, da otac sam počne o tom govoriti. I doista 
jedne večeri izgledao je gazda Marko dobre volje. On je sjedio 
u sobi za pročeljem, na izrezuckanoj klupi, a pred njim oka 
rakije. Crveno mu se je lice lukavo smiješilo od pića i raspo- 
'loženja, kad je pozvao svojega sina pred sebe. — Pij, sine — 
i ponudi ga rakijom — pa da podivanimo! Sjedi! — Iva sjede 
uz oca i pogleda ga pitajući. — Gle, snažan si izrasto, čitav 
čovjek, pa momče — došlo je vrijeme, da se ženiš. — I ja sam 
tako mislim, dado — usudi se Ivan. — Gle, misliš? Ha, — tko bi 
to reko, a ja mislim — morat ću ga nagovarati, — mlad je — 
govorio je tako gazda Marko — pa neka i bude. Divanio sam 
ja već s Tunjom Blaškovim za njegovu jedinicu Mariju. Ti. 

jedinac, a ona jedinica, — sparit će se jeda: i 
staje Tunja. Zna on, kuda se gebira, da kaaa rme Va Se 
o. Govorio si? Tunji Blaškovom za njegovu Marij 2? 
Divamio, i te kako, brine se dada za tebe — odgovar: Marko 
toliko ljubezno, da Iva u tu dobrotu i ne vjeruje. Pozadi ša 
svog oca. TA Nije on više dijete. Iva pošuti, a tada sku i : 
"rod odvažnost, ustane i rekne: — Ali ja, dado, ne ću Mariju. 
Si i di pasja sorto? Ocu se protiviti! A zašto ne čošt 
ti balava, drugoj, bez očeve kraja s. noge obećao, — Gle 
% ,» bi rivole, — : j j 
A_koja je to djevojka? — Gena dm i s onbmad a e 
.. da ćeš tu sljepicu meni pod krov dovesti? Nikada! — 
esi li čuo?! Dok ja živim, ne ćeš. — Ali možda i hoć 
— kog odgovori Iva. poi 
u Marko, razjaren skoči, ćuši Ivu i počne vikat; i 
ha Ti ćeš meni prkositi, ti ćeš mene dove s niko 
Jevojku, koju sam ja za tebe prosio! Ubit ću te kao kera : 
Zna Ze tko je Marko Abramov, njega valja slušati. zapemti! 
ME vo oja dig snaša Franjka, i kad je vidjela, da 
Ta osobom ži Ivu za gušu, baci se među njih. Pa kad 
S sugejkag Z di smeo da i ona koji udar ne dobije, od- 
U o s keš ko aniti nije htio. Oduvijek je znao, da se 


ija ošin nije nikada u kuću doveo Genu 
arko se je prijetio Ivi, zlostavljao snašu Fr j j 
g O anjku, št 
jea odgojila sina, ne zato, što bi on vjerovao, da je kei sie e 
utjecala na prkosne sinove odluke, nego naprosto zato, što za 
od nije njegova žena ništa značila, a znao je, da Iva voli 
mater, i ne će moći podnijeti njezino zlostavljanje, pio je, i 
idi Poker neka mu curu ne nameću sinu ' 
a je lva znao, da iz njegova oca govori nezasić ' ij 
' aa, asićena zvijer, 
i 2 je on sam bacio oko na Mariju, ne bi nikada ka a i 
Le nika njom razgovarati, za volju mira, za volju jadne ma- 
kan i ila Genu nije mogao više vidjeti, jer mu je otac baš pred 
: 2 zadavao hitne Poslove, a i kad bi se ukrao da se požuri 
kalo Pera, Gene nije nalazio pred kućom, da ga čeka 
Joj nije mogao razjasniti, da ju je volio izni ' 
no za volju svojih i i i > ST jas | život 
i. iso Jih i materina mira mora drugačije svoj život 


116 








ho 1 


Tako je nakon kratkog vremena sve selo znalo, da će 
Abramov jedinac uzeti Blaškovu jedinicu. 


— Alaj ćeš se proveseliti u svatovima, Ivo — govorio je 
na oko bezbrižno gazda Marko — ženi se Ica Ivanov, a znaš, 
da.smo s njime odavno kumovi. — Pa, ti ćeš valjda, dado, 
kumovati?! — Pa i ne ću, nakumovao sam se dosta, sada je 
red, da me ti zamijeniš. — Kada će biti svatovi, ništa se o 
tome ne govori po selu. — Koga uzima? — Ne govori se, jer 
je meni njegov otac prvome kazao, — a isprosio je — Genu 
Lazinu — završi Marko, značajno se smiješeći, a onda kao da 
u tome nema ništa neobično, izađe iz sobe. 

Geni kumovati, nju slušati, kako se drugome na vjernost 
kune do groba? Drugoga gledati uz nju, kako kleči pred olta- 
rom — na mjestu, koje je on tako vruće želio? — A ipak — 
biti s njome još jedared, dok je slobodna, još jedared nju uz 
sebe imati! I sjeti se, da će se po starom običaju s njome 
voziti u kolima poslije vjenčanja iz Drenovaca u Vrbanju — 
jer će biti kum. — On ne misli, da će išta moći popraviti — 
on uopće ne može o tome sebi stvoriti sliku, samo zna, da to 
ne može odbiti. 


Kad je čauš s kumom i domaćinom došao u mladenkinu 
kuću, da je vodi na vjenčanje, mlada je po starom običaju 
izvedena iz zapećka, da bude pred njima obučena. 

Čauš je zbijao šale, žene su oko Gene skakutale, navlačeći 
joj vjenčano ruho, tako te nitko nije opazio, da je kum Iva 
skamenjen zurio u nju, blijed — i nepriseban, da odgovara 
svatovskim doskočicama. 

A Gena je drhtala kao prut na vodi, u očima joj se suze 
kupile, kojima ona nije dala da navru, da joj teku po licu; 
nije dala srcu na volju, da zbaci sa sebe tu vjenčanu haljinu, 
i da se sakrije u naručaju onoga, koga voli. 

— Zašto — pitaju Genine oči Ivu. — Zašto? — A njegove 
odgovaraju. — Ja ne znam — sudbina, 

On ju povede šutke do crkve na vjenčanje. Ne može da 
vjeruje, da je zbilja ona, koja se kune vjerom ci, i da je on 
dovodi kući, — pa napokon poslije ručka sjeda s njome u kola, 
da je povede u svatovima Icinom domu. 

Kapija je otvorena ' 
Pa: ;orena, a nasred otvorene kapij ; 
id je, da konji i kola s mladom budu oajsk i “> dama 
oo : sirak saa mlada bude živa kao vatra ski“ <; 
: , pa se stave u propanj pred vatrom, a Gena vri onji 
ena i uhvati se za Ivu. i ć a vrisne ustra- 


ši iii, ia se ništa ovdje ti se ne će ništa dogoditi a kaž 
ii , su bile jedine riječi, koje joj je I 
on sada vodi tuđu ženu 19 Potan 9 
Okićen ' 
lipe, gdje su : a taca Kroz selo, prolaze pored sjenovite 
šal sola, sje da, : dvoje sastajali, pored starog raspela na 
šume po dodi : m drugom obećali vjernost, jure pored 
i abbde a» ka J .. oji puta plandovali i tražili sitne rumene 
tamo njezine ia: je> ka a sjeća se Iva —— ali sam nešao 
, — slađe i mirisnije od j iiih i 
goda. — Prolaze putem, koji na. GM PJ vnenajih js 
,» Ko: čerja žuri 
čuške, ukočen ad biti JIM se je on u predvečerja žurio, — 
Iva šuti i kroz selo, tek | 
kia : š se kao od sna trgne ia 
skija onda, kad je mladoženja skočio, da a kodie om 
voj dom. g , povede mladu u 
Iva se sili da bude ve 
Mo ca bude veseo, on drži zdravice, pije vi 
: prima sve časti, koje mu kao kumu pripadaju ' po hoj “a 
oj veliki dukat, ja loris vaj ile 
ida mein čauš zakukurikne tri puta kao pijetao, lupi đi 
š arane grede stropa, i dovikne kumu: — Kume has 
je, da mladence položimo. : vine, VreIne 
A kum vodi s čajom mla: : 
Bia. orilo dtoruike .* 2 ia ladence do komorice, svatovi iju- 
I kad čaja zatvori vrat ' k i 
s 2 og vrata komorice za mladencim 
"adja og stare jabuke, što stoji na kraj bašće, a Z 
diženo , ia u vlažnu zemlju, i u zelenu travu pri 
, O bj ra +. e 
Kava jno zajaukne: Srećo moja zakopana... za- 


' 


o ramoni su doveli snaju u kuću. 

Muć ivana žam bila zdrava i lijepa, s blijedim pravilnim licem 
m ama. Struk joj je gibak, ima u njoj neke priro- 
a digla # i, što je odlika naših šokačkih žena. Mnogi bi 
Kemi o “i njome ve kraka kao ženom nu Iva je han 
: A u je, i radi nje je m viti 
ic ne : ; i j orao ostaviti Genu. 

prvim mjesecima braka s pram nje ljubezno S. 

Mlad je on čovjek, željan uživanja, 
iako nešto hladna, privlačiva. 

Nu kad njezino tijelo pogrubi od skorog materinstva, ona ' 
sama postane u tom stanju čangriziva, dosadi Ivi. 

Kad se je rodila Manda, jedro dijete, Iva je već češće 
provodio dijelove noći kod svoje ljubavnice snaše Terze, jo- 
gunaste, živahne, mlade žene starog gazda-Đuke Udvinog. 
Pred zoru, kad se je kući vraćao, legao bi u štalu kod 
konja, da izbjegne razjašnjivanju i svađi sa ženom. 

Kako je bio snažan i lijep čovjek, a željan žena, da ugasi 
s njima vatru za onom, koja mu je u dnu duše živjela, da- 
leka i nedostiživa, mijenjao je ljubavnice, i uživajući kod 
svake, ostajao je kod svake nezasićen i pomalo razočaran. 

Doskora je o Mariji najmanje računa vodio. Nije se on 
s njome svađao. Ako mu je prigovorila, već se je tu umiješao 
gazda Marko, sa svojom filozofijom, da je bolje čuvati vreću 
buha nego muža, već su je žalosne oči svekrvine molile, da 
popusti, a Iva bi na svaki prigovor otišao na stan ili u birtiju. 


— a Marija je kao žena, 


Prošlo je tako nekoliko godina, kad je Marija upoznala 
Budu Ličanina. Bude je bio muž njihove komšinice, koju je 
“Marija u bolesti njegovala do smrti. On je znao, da Iva za 
Mariju ne mari, pa kako mu se je sviđala, htio joj se pribli- 
žiti. — Nudio joj je svoju ljubav, ali Marija ga je sa smiješkom 
odbijala. Nije ona bila svetica, a malo se je htjela i Ivi osve- 
titi. Više puta je nju Bude privukao sebi u sumraku, izljubio 
je na kapiji, ili kad bi ju sreo, gdje se preko livada žuri i nosi 
radenima hranu na njivu. — S vremenom ju je zavolio toliko, 
da je smišljao, kako bi je nagovorio, da s njime pobjegne. On 
joj je prikazivao njezin život s Ivom još crnjim, nego što je 
bio, podjarivao njezinu ljubomornost, i napokon je uvjeravao 
o svojoj odanosti. Govorio joj je: — E, Marija, da si ti moja 
žena, ne bi ja ni cipele obrisao o takove, s kakvima se tvoj Iva 
vuče. Znao bi ja cijeniti, što imam — ili drugi puta: — Da 
pobjegneš sa mnom, Marija, novo bi ja gnijezdo s tobom savio, 
ne bi gledala goropadnog svekra i plačljivu svekrvu, dok ti se 
muž bekrija. Mazio bi te kao dijete. Vidjela bi ti, šta je život. 

"Tako ju je malo pomalo pridobijao za sebe. i 

Gazda Marko, koji je, otkako je Marija dovedena u kuću, 
uvijek pratio njezine korake, doskora je opazio, da Bude nije 


119 





Mariji ravnodušan. Češće, kad bi izi i 
di + Češće, izišla u sumrak na 
promatrao bi iza kapije njezine sastanke s Ličaninom rima 

škivao njihove razgovore i zlobno se smješkao du 
Tako je bilo i te večeri, kad se j rž irtiji 
Tak ; je Iva zadržao u birtiji 
Marija izašla na drum Žž žda i da 
haj , možda da čeka Budu, a možda i da 
No Bude, koji je pazio, kad će ona izaći, pri j 
| |K zio, : izaći, prišao je k mjoj i 
ovod xy sint ko oka . ma Pe razgovora: Marija, odiiice 
, kada ose o učiti, da pođeš sa mnom? Dokl č 
venuti U toj kući kao cvijet bez sunca? Zašto okMgetiar Uto 
ti tvoja pusta mladost? i 
Zi uzdahne: — Ja ne znam, Bude, možda ikad, možda 
nikad. o Mati sam, ne mogu svoje dijete ostaviti, a Mand 
mi oni nikad ne bi dali. : 
— Djetetu će biti dobro. Naslijedit će + 
Dijeta : jedit će jedared sve. — Z 
.. mam baka odgaja? — Govori joj on i privuče jek sebi. 
2 ožda će tii dati dijete. Marija, zar me ne voliš, zar hoćeš, 
a kia naša dva života? Zar da nikad sreće ne okušamo? 
— Nu Marija i opet samo teško uzdah: izvij iz za- 
grljaja i pođe na kapiju. jeku gena 
Za kapijom ju dočeka Marko. — Gle ti moje snaje, dala se 


na ašikovanje! — Marija, osjećajući i 

ji arija, osjećajući se kriva, sam i 
Au 1 zaprepašteno izusti: — Dado! — Ne boj se, Pa iri nja 
ništa. Istina je, da te ta moja bekrija zapušta. — Pa i nije 


kas deg dado — već slobodnije kaže Marija. — Kako 
m. 2 A da ja ne znam, šta je mladost, šta je želja za mi- 
x Ne moraš ti zato iz kuće... Kakav ti je taj tvoj 
< osip da, ljudi, od čovjeka! Ima još, tko za tobom uzdiše 
o. a si pazila. — On se nasmije resko, naglo je zagrli i 
“ <A iak na silu poljubi u usta, i stiščući je k sebi 
roz zube: — Ja, Marijo, ja! Ni i ič 
2 abe a. arijo, ja! Nisam gori od tog Liča- 
Marija se zgrozi, zgadi joj 
ME: rozi, joj se do dna duše taj čovi 
je pijan od strasti k sebi privlači, taj čovjek, što stari ZL . 
o natje »dadom« zvati. Ona ga gurne od sebe, potrči do 
orice, zalupi i zabravi vrata, pa se baci na krevet i zajeca 
. “u a jp otvorenih očiju u mraku stane 
pm ti o sudbini. — Zašto doista da ovdje venem? 
ei aim će je mladost jadno proći! Muž je zapušta, bi no 
— ona nije mogla, nije htjela tu gadnu misao raščinjati. 

. A tamo Bude! On, koji je voli, koji joj obećaje novi život, 
sreću i ljubav. — Daleko od ovog njezinog sela, gdje je ne će 
nitko znati, ni raspuštenicom moći zvati. — Možda bi to bilo 
najbolje! 

I tada joj se Bude učini drag i najbliži... 

Manda se je probudila, sneno nasmijala i viknula: — 
Majka — majka. 

Ivin se je težak korak čuo sokakom, čula ga je zalupiti 
kapijicom, proći avlijom u štalu. 

Marija zaplače ponovno. 


Odonda je Marija počela izbjegavati svekra. Napokon je 
shvatila njegovu susretljivost. Zato on jedino s njom lijepo 
postupa u kući, zato se ona ponavlja češće od svih njezinih 
druga, zato je već onda, kad se je Manda rodila, odmah done- 
sena glava šećera za kolače i postavljena na njezino »staklo« 
— zato, a ne, kao što je ona mislila, što je Iva zapušta, i on, 
čiča Marko, hoće to da popravi. Gadno! 

Nu Marko nije mario za njezino izbjegavanje, ni za to, što 
je ona skrivala svoj pogled od njega. Pratio je njezine ko- 
rake, bio je sama ljubaznost, počeo je nasrtljivo govoriti o svo- 
jim osjećajima, udešavao je, da se s njome vozi sam uveče 
sa stana, napadao je na vozu sa sijenom, i napokon se počeo 
prijetiti, da će je izdati Ivi. 

Sve je to bila voda na Budin mlin. Marija je popuštala 
svakim danom više, pozorno je slušala Ličaninove planove za 
budućnost, pa koliko su njezini osjećaji bivali za njega jači, 
toliko je manje nalazila razloga, zašto ne bi ostavila Abramo- 
vu kuću. Samo ju je zadržavalo dijete. Nu možda će njoj di- 
jete pripasti, ili ju je tješilo, da ga ostavlja na dobroj skrbi, 
iu bogatoj kući. 

Kad je Mariji dosadio Marko, kad više nije znala, kako da 
se bori protiv njega, a sastanci s Budom bivali sve rjeđi, jer 
je Marko za njom uhađao, Marija se obeća Budi. 

Odvažni Bude rasproda kuću i zemlju, i odseli se u Vu- 
kovar. Tamo je nakanio otvoriti dućan i čekati Mariju. 

I doista. Jedne je noći Marija omrkla u Abramovoj kući, 
ali nije osvanula, Izabrala je za svoj bijeg noć, kad je Iva bio 
u Vinkovcima s kolima, jer je tamo odvezao nekog šumskog 
trgovca, a Marko noćio na stanu. 

. Iva nije slutio, što se događa u Marijinoj duši, a najmanje 
je bio spreman, da bi ga žena ostavila. — Kad se je vratio 
kući, zavikne pred zatvorenom kapijom Mariju, da mu je 
otvori. Malo se je začudio, kad je našao zatvorenu kapiju, jer 
je običaj, da žena pazi, kada će muž s kolima doći kući da 
nađe otvorenu kapiju, a još se je više čudio, kad mu je dine 
otvorio. 

Ne silazeći s kola zapita oca, gdje mu je žena. A Marko 
slegne ramenima, pa mu podrugljivo odgovori: — Gdje je? 
Dosadilo Ptici, izletjela je iz gnjezda. — Ili, zar si mislio, da 
će dovijeka trpjeti tvoje bekrijanje? Iva nije shvatio cijelu 
stvar. Otišla je valjda prkosna i ljuta materi. Vratit će se. — 
Više puta to koja žena učini, kao prijetnju mužu — mislio je 
on. Zapita oca i opet, kamo je otišla, — i ne malo zaprepa- 
šten čuje odgovor: Pobjegla je za Budom Ličaninom. — Osta- 
vila ti je cedulju, da paziš na dijete, i da je ne tražiš, — da 
ne može više tu da živi... eto, dokle si dotjerao! — Za Bu- 


dom? — Za Budom, da, ili zar ne znaš ti jedini, što sve selo' 


zna, da ti je s njime vraćala milo za drago. 
j Iva je stajao na jednom mjestu dugo, ne shvaćajući, što se 
je dogodilo. — Marija je otišla. — Ostavila je dijete — i Ab- 
ramovu kuću — njega osramotila. — Što da radi? Što će reći 
sve selo?... ia 
Napokon mu izađe mati ususret, zaplače, i, brišući suze 
plavom keceljom, zabugari: — Avaj, Ivo moj nesretni, šta 
ćemo: sada? — Manda nema više majke... — Neka, mati, sve 
se još može dobro svršiti, ta nije Marija umrla! — tješi Iva 
mater, a onda se okrene i ode, da ispregne i nahrani konje. 


Ubrzo se je Iva osvjedočio, da je Marija doista u Vuko- 
varu kod Bude. Pisao joj je, da se vrati, radi djeteta. Ona nije 
odgovorila. Otišao je u Vukovar, da je nagovori, da se vrati. 
Nije Ju našao kod kuće, sakrila se od njega, a on ljut pri- 
Javi je vlastima, da je silom odvede. 

I doista, Marija je sa žandarima dovedena jedne večeri iz 
Vukovara u vrbanjsku općinu. Iva je otišao po nju, i doveo ju 
kući. — Prijetio joj se, ona je šutjela, molio je, da se vrati, 
nu ona mu odgovori, da to više ne može, a tada je sjela.na 
kraj klupe, okrenula glavu k zidu, i tako ostala do jutra, ni 
s kim ne progovorivši ni riječi. 

U jutro je žalosno pogledala Mandu, pogladila je po kosi, 
poljubila je u čelo, teško uzdahnula i rekla svekrvi: — S Bo- 
gom, majka! — i prošla mirno pored Ive, kao da ga i ne opa- 
ža. — Uputila se svojoj kući, ostala hladna na materine jadi- 
kovke i očevo savjetovanje, da ostane, i ponese svoj križ dalje, 
— skupila svoje stvari, i pošla na kolodvor. 

Iva joj nije više branio. Znao je, da se više ništa u tome 
ne može popraviti. 


Abramova je kuća postala još neugodnija poslije Marijina 
odlaska. Marko je galamio, psovao sina, i kleo avlijom, snaša 
Franjka je plakala, — a Iva šutke hodao, ne mareći pravo za 
posao. Bilo ga je stid. Njega da ostavi žena s Ličaninom! Zar 
su toliki bolji od njega? Činilo mu se, da se sve selo njemu 
smije. — Nezadovoljstvo je  pritiskalo njegove grudi, i on 
smisli, da je najbolje, da se makne iz te sredine. Možda ga 
negdje još i dobro čeka. Možda će u svijetu biti kadar nešto 
učiniti, nešto, čemu će se diviti njegovi suseljani, i oni će zabo- 
raviti njegovu sramotu, a pohvaliti njegovu snagu i pamet. 

I— Iva Abramov ode jednog proljetnog jutra poslije 
Uskrsa uz plač materin, a na čudo svega sela u Ameriku. — 
On, bogati jedinac Abramove kuće. 


U našim močvarama, u crnoj vodi posred šuma cvate 
cvijet, prekrasan, bijel, dugoljastih latica, s crnim, baršuna- 
stim prašnicima. — Nu lijep je on tek u močvari. Kad ga koji 
odvažniji dječak uzbere, što je spojeno s opasnošću, da mu 
vijugave vodene biljke ne sputaju noge, i povuku u dubinu, 
on se ubrzo skupi — i izgubi svoju ljepotu. 

Mene taj cvijet podsjeća na Mandu Abramovu. I ona je 
bila cvijet koji se je rasevjetao u močvari, bijela okrugla lica, 
a crnih, baršunastih, dubokih i ozbiljnih očiju, Crna joj je kosa 
bila sjajna, i toliko teška, da joj je povlačila nježni vrat una- 
trag, što joj je pojavu činilo gordom, ponosnom. Crvene su se: 
usne rijetko smijale. Vitka struka kao u matere, hodala je po- 
lagano se njišući, elastična, svježa, selom, ne opažajući mnoge 
oči, koje su je promatrale. ' 

Nu ja želim o njoj pripovijedati, odonda, kakove je se 
sjećam iz djetinjstva. 

Ona je bila moja vrbanjska druga. — Kad smo još kao 
djeca dolazili preko ljeta baki, da se naužijemo svježeg zraka 
mlijeka, širokih polja i vožnja po starim šumama, s Mandom 
sam se najradije družila. Dolazila je ona tako u čistom oplećku 
i cicanoj suknji, s malom pregačicom, bosih nogu. — Kosa joj 
je bila zategnuta u pletenicu i pričvršćena u kolačić na po- 
tiljku. A lijepo je bilo gledati, kako ju je baba Franjka uređi- 
vala. Na bunaru napuni snaša Franjka kabo, a Manda napuni 
usta vodom, pa ispljusne na ruke, i umije lice. — Tako i ruke 
i vrat, a onda baba Franjka velikim košćanim češljom razmrsi 
Mandinu kosu. Kosa ne će da sluša, a baba Franjka pljune u 
ruke, i gladi malenu glavicu, dok svaka neposlušna vlas ne 
zauzme svoje pravo mjesto. — Dok baba Franjka Mandu če- 
šlja, ona nestrpljivo poskakuje s noge na nogu. 

U trijemu cvrkuću lastavice, stare dolijeću i hrane mlade. 
bia Kajsijino se lišće njiše u laganom povjetarcu, a mali pa- 
čići kao žuti žganjci praćakaju se u barici pored bunara. 

Stari hektor reži na pijetla, što vitla kokoši po zelenoj 
travi, a plavo se nebo smije, sunce grije i suši Mandine nožice 
što ih je oprala u valovčiću, iz kojega se napaja živad. 

Znamo se mi igrati i u bakinom malom parku pod širo- 
kom bagremom uz ljuljašku. Mandina je lutka od krpa, ška- 
tulja joj je krevet, nu ta je lutka za nas puna života. Milija 
nam je od porculanskih lutaka, koje se moraju čuvati, da se ne 
razbiju, i da im se ne iskvare ukočene atlasne haljine. Crve- 
na lopta s bijelim piknjama, i ljuljaška su još zamamnije 
nis A e možeš uvijek nove igre izmišljati, onda kad 
naša djeca od krpa i porcul aj: j 
aaa krpa i po ana spavaju pod grmom jorgo- 

Tako se je ponavljalo dva ljeta, kad sam došla trećeg ljeta 
došla je i Manda, malo poodrasla, s crnim baršunastim papu- 
čicama, na kojima su bile vezene crvene ruže, s oplećkom od 
misira, širokih rukava nakićenim vezivom, a za uho je zatakla 
crveni karanfilj. Na ruci joj je visjela mala vezena torbica, s 
ručnim radom, pa ga je odmah izvadila, da mi pokaže, kako 
umije vesti. Naravno da sam i ja obavljala moj ručni rad s 
krstićima, i tako smo vezle i pjevale. Manda je znala mnogo 
pjesama, koje je prisluškivala s pendžera uvečer, a pjevali ih 

seoski momci, vraćajući se s ašikovanja. 

»Jedno momče crna oka, nausnica mali 
Dopalo se srecu mome, samo ne znam, zna li«. 


— Slušaj, Mando: Što je to »nausnica mali« — pitam ja, a 
ona će: — ja ne znam, a što ti misliš, što je to? — Ne znam 
bome ni ja. — No to nije ništa smetalo, pjesmu smo pjevale 
dalje. 


»Angelino, srce moje, kaži majci, što te bole, 
Mene bole srce, glava, za onoga momka plava«. 


— Mando, zašto Angelinu boli srce i glava radi momka 
plava? — A šta ti ja znam, to je samo tako, — pjesma — kaže 
Manda i pjeva dalje. 

Ispod njezinih malih prstiju ispadaju crvenim vulom ve- 
zeni tulipani i srca, — mezgrapni, onakovi, kako ih snaša 
Franjka »potpiše« drhtavom rukom i tupom olovkom, koju 
svaki čas kvasi pljuvačkom. 

Znale smo mi onda već i bašču zalijevati, ili ozbiljnim 
licem mesti avliju. To je bio vrlo lijep posao. Avlija se kan- 
tom zalije, i miriši na vlažnu zemlju, a tada se metlama kupi 
svako perce — naravno opet se pjeva: »Jedno momče crna 
oka...« 

Kad dođe jesen i kesten počinje žutjeti, a vjetar duše 
preko zobnog strnjaka, mi smo se vraćale u grad, u školu. — 
S Bogom, Mando! — S Bogom i sretno — odvraća ona, i maše 
maramicom za našim kolima, koja se gube na dugačkoj i pra- 
šnoj cesti. 


U to sam doba ja bila vižlava četrnaestgodišnja djevoj- 
čica, koja se je negdje ne pazeći proznojila, dobila plućni ka- 
tar, i po savjetu liječnika provela nekoliko ljeta na moru, 
tako, da preko tri godine nisam vidjela svog sela ni svoje 
druge Mande. — Kad sam četvrto ljeto došla, Manda nije po 
starom običaju došla, da me pozdravi. — Ni drugi dan nije 
došla, pa kad sam za nju zapitala baku, ona me je, čini se, 
prečula. Ostala sam uporna: 

— Bako, gdje je Manda, zašto još nije došla? — Moja 
odrješita baka odgovori: — Manda? Naravno u Vrbanji je, a 
zašto nije došla? — Što ja znam — pa imaš ti i drugog društva. 

A kad je baka tako nešto rekla, to je značilo kao i: — ja ne ću 
da više s njome ideš. 

Ipak nisam mislila poslušati. Pređvečer sam se ukrala 
do Abramove kuće i našla Mandu. Mnogo se je promijenila, na- 
rasla djevojka, nježnih zaobljenih grudi, vitka stasa, samo 
preozbiljnih očiju, koje je krila na moje pitanje: — Gdje si, 
Mando? Zašto nisi došla, kad si doznala, da sam doputovala? 

— Nisam znala, da će ti biti drago, ti si sada već gospo- 
jica — odgovorila je i nasmijala se, — ne, — samo se je htjela 
nasmijati, a usta su se razvukla u grimasu, koja je imala 
biti smijeh, no oči su ostale ozbiljne i tužne. : 

— Ti si me zaboravila, Mando! 

— Nisam, ali možda ćeš ti mene doskora. . 

— Što ti je, Mando? O, ništa, vjeruj mi — brzo je odgovo- 
rila, kao da želi, da je dalje ništa o tom ne pitam. | 

I sve ovo, što ću sada ispripovjediti, saznala sam nešto od 


nje, a nešto od njezine bake po materi, nekoliko godina po- ' 


slije Mandine smrti. 


Preko puta Abramove kuće velika je zidana kuća, go- 
spodski građena, s dvokrilnim prozorima, golemom  hrasto- 
vom kapijom, kojoj iz ključanice viri veliki željezni ključ. 
Oko kuće bašča, puna cvijeća i drveća, ograđena željeznom 
izrezuckanom ogradom, s kopljastim pozlaćenim vrhovima. 
Pred kućom red jablanova, a oko željezne ograde pletu se 
'ruže i glicinije. : 

Za tu je kuću posebni graditelj iz grada pravio nacrt, pa 
i gradski su je zidari zidali, onda, kad se je stari Lužac obo- 


 gatio, radeći kao poslovođa za veliku francusku firmu, hra- 


ostove. Došao je on odnekuda iz Kranjske, i brzo shvatio, kako 
«se slavonska šuma radi, i kako se šuruje s lugarima, a onda 
mjesto jednog, deset hrastova ruši. — Pa što mogu njegovi 
gospodari, zašto ne bi i on? Nekoliko stotina lugaru, nekoliko 
litara rakije, i stari je Lužac radio šumu, kako je htio. Kad 
je došao do prve veće svote, zahvali se na službi i počne raditi 
sam za sebe. Hrastova bezbroj u šumi, a oko šume poljane, 
njive — svega tako mnogo, tako bogato. 

I kad hrast srušiš, izradiš i prodaš, zaradio si novac za 
jutro zemlje, i 

Stari Lužac nije još bio navršio sedamdeset godina, kad 
je umro, a ostavio je kuću i tristo jutara zemlje, jedincu sinu, 
koji je bio školovan i oženio se sa zagrepčankom, i kao bogat 
čovjek vodio naslijeđenu ekonomiju, sa željom, da mu se sin 
istom zanimanju posveti. Zagrepčanka, gospođa Lužac, mislila 
je drugačije. Željela je, da joj sin svrši sveučilište — i da se 
ne zakopa u selu — kako je ona to znala reći. A najmlađi Lu- 
žac je dijelio materino mišljenje, učio pravo, i želio, da po 
svršetku nauka započne karijeru u gradu. 

Otac se znao ljutiti na sina, i na svoju ženu, prigovara- 
jući joj, što sina nagovara, da napusti očevo zvanje, ali je i 
popuštao, prvo, jer mu je žena otmjena roda imponirala, a 
drugo, jer je sina obožavao. No ipak ga je uvodio u svoj po- 
sao preko praznika, ne bi li mu omilio život u selu, računa- 
jući i na najgore, naime — ako sin ne bude nikako htio pre- 
uzeti gospodarstvo, da će ga materina rodbina, visoki činov- 
nici, dobrih veza, već gurati naprijed, da postigne lijepu 
karijeru. 

Mladi Pavle Lužac, pravnik četvrte godine, visok, plav, 
mlad, bogat i zdrav, nije se mnogo brinuo za svoju buduć- 
nost. Život mu je bio svuda lijep, i u gradu i u selu. — Znao 
je, da će provesti uvijek sve, što hoće, jer su ga roditelji to- 
liko voljeli. 

Kad je iz grada došao kući na odmor, sva je kuća igrala 
oko njega. — Nešto si blijed, sine, — govorila je mati, gla- 
deći mu plave uvojke — premorio si se učenjem. 

I tada je sva kuća izjutra na prstima hodala, da ne pro- 
budi premorenog mladog gospodina; — Stara je Eva već kod 
hranjenja živadi, žmirkajući u jutarnjoj rumeni, tražila naj- 
ljepše piliće za pečenje, a gospođa Lužac je brala rosne ruže za 
sinovu sobu. 

Otac je odgajao plemenitog konja sinu za jašenje, a u 
ormaru je već čekala nova puška, ako mladi Pavle nakani u 
lov. 

Lijep je život, mislio je Pavle, kad je ujutro umiven, 
počešljan, namirisan, sjedio u bašči, srčući kavu ili izvaljen u 
naslonjaču čitao. 

Sve je lijepo oko njega, dom, mati, otac, njegovo selo — 
ljeto, polja, na kojima se Jelija žito i cvate crveni mak, bare, 

u kojima čuče divlje patke, — putovi, po kojima jaši — i 
drevne šume s debelim hladom, 

. A najljepša je mladost, koja obijesno i veselo pjeva u 
njegovoj krvi. 


Jedno predvečerje, kad se je s puškom preko ramena 
vraćao Pavle iz lova, a o boku mu visjele ubijene jarebice 
opazi pred Abramovom kućom Mandu. ' 

— Gle, Mando, kolika si djevojka narasla! Hvaljen Bog! 

Manda se nasmiješi: — Uvijek hvaljen, gospodine! 

— Što me zoveš gospodinom? Zar si me zaboravila? Za- 
što da me ovako lijepa djevojka ne zove Pavle? Hoćeš li? 

— Hoću, — Pavle. 

On je sjeo na klupčicu pored nje. 

— Što radiš? 

— Vezem. 

— A što će to biti? 

— Rasplićem oplećak, — a što radiš ti, Pavle? 

— Eto, došao sam, neki dan na praznike. 

— Praznike? Zar još učiš? 

— Pa još jednu godinu. 

— Čudno je to kod vas gospode, a ja već i zaboravila, da 
sam išla u školu. 

— Valjda ćeš se skoro i udati, — Mando? 

— Udati? Ne znam. Bit će i to jedamput. 

— Jedared? A zar još nikoga ne voliš? — namigne na 
nju Pavle. 

— Idi, Pavle, ne pitaj makar šta, koga da volim? 

— Ja ne znam, koga, ali tebe sigurno mnogi vole. Lijepa 
si, Mando. 

— Što ti znaš da laskaš! Tako vi valjda u gradu divanite 
s curama. 

— Zašto da ne govorimo tako, ako nam se koja sviđa — 
završi Pavle, stisne joj ruku, i ode kući. 

Odonda je češće zastajkivao na Abramovoj kapiji. Sviđala 
mu se ta mlada djevojka, svježa i naivna. Jedno ju je večer 
zagrlio i poljubio. Ona se nije branila. Podatno je naslonila 
glavu na njegovo rame, ozbiljna, ozbiljnija, nego je on to 
želio, — Usne su joj bile vrele i crvene, i mirisale oporo kao 
neki šumski cvijet. — 

Jedne ju je večeri zapitao: — Voliš li čitati knjige? 

— Volim, Pavle. 

— A što si lijepo dosad čitala? 

— Pa, — kalendare, i »Nevina u ludnici«. 

Pavle se nasmije. — »Nevina u ludnici«? Čekaj, ja ću ti 
donijeti ljepših knjiga. 

I donio joj je Zlatarevo zlato, Melitu, Diogenesa, i neku 
knjigu, koja se je Mandi u pamet najjače urezala — o nekom 
Francuzu, koji strada na moru, a mala ga čobanka spasi. On 
ju zavoli, i oženi se njome... Možda, možda — da bi i Pavle 
mogao tako nešto slično učiniti. On joj se čini doduše i pre- 
više divan, kad projaši na svome vrancu, u bijeloj svilenoj 
košulji, s kosom, što se sja na suncu. On je za nju toliko 
uzvišen, da je sretna, što hoće s njome da čavrlja, ali ipak? — 
'Tko zna, što može biti? — Eto, i u toj knjizi je opisan takav 
sličan slučaj. Uvijek biti uz Pavla, — o Bože! — to bi bilo i 
odviše lijepo. 


Baka Franjka nije znala, da su gospođa i gospodin Lužac 
otputovali toga jutra u grad, kad je Mandu poslala s koša- 
ricom jagoda, da je preda gospođi i pozdravi od nje, a Pavle, 
koji ju je dočekao, nije znao, da Manda ne zna, da mu rodi- 
telji nisu kod kuće, pa se je zadovoljno smješkao. 

Pozvao ju je, da uđe, i uveo u stan. — Manda je nesi- 
gurno hodala po polumračnim sobama, jer je stara Eva za- 
tvorila zastore, da ne bude previše sunca i vrućine u stanu. 
Mekani sagovi, teško pokućtvo, a kad joj se oko priučilo, 
vidjela je velike slike po zidu, srebro i knjige po policama. 

— Sjedi Mando, pa da razgovaramo, ili bolje, da te po- 
častim. — I dok je Pavle iz vitrine vadio srebrnu bočicu i 
čašice sa zelenom, gustom tekućinom, Manda je malenom 
rukom gladila kip gole žene na Pavlovu pisaćem stolu. 

— Sad ćemo popiti čašicu. Za našu sreću — veli Pavle i 
nagne. Manda prihvati čašicu. Gutne. Slatko je i jako. — Jeli 
dobro? — pita Pavle, a ona kimne glavom. On joj pripovijeda, 
toči liker, sili je, da pije, a i sam to isto čini. — Meni se već 
vrti u glavi — veli Manda. — I meni, — nu ništa zato. 

Pavle sjede do nje, počne je ljubiti, i povuče je na svoja 
koljena. — Ruka mu sklizne kroz razrez na oplećku, i dotakne 
grudi, malene, tvrde. 

+. Nemoj — moli Manda. A on zagrijan mladošću, njom 
i alkoholom, kao bez razuma pogazi drag i čist šumski cvijet. 


Te noći nije Manda spavala. Bojala se, plakala, i pitala 
samu sebe, šta će sada biti. Treba li da skoči u bunar? Što 


će sada Pavle? Ništa se nije dogodilo. Samo Manda, koja je 


naučila od Pavla, što je prvi poljubac, nauči puštati ga k sebi 
noću u komoricu, nauči k njemu noću odlaziti potajno, lagati 
baki, da je s drugama izostala na večer i nauči predavati se 
kratkotrajnoj sreći, ne pitajući, što će sutra donijeti. I sve 
to do jeseni, kad se je Pavle vratio u grad, da svrši nauke. 


Čekala je od njega vijesti, nu on nije pisao. Mislila je, 
da će doći o Božiću, nu on nije dolazio. 

Kad je baku Franjku stalo trzati po kostima, poslala je 
Mandu do gospođe Lužac, da joj da praške, da joj umine bol. 

Manda se usudi zapitati gospođu: — Piše li Pavle, i hoće 
li skoro doći. — A gospođa Lužac, sva sretna i ponosna, odgo- 
vori, ne sluteći, kakovu bol zadaje Mandi: — Doći će ali tek 
o Uskrsu, — jer se je zaručio. 

Manda osjeti bol, kao da ju je netko udario tupim oru- 
dem u glavu. Lagano se nasmiješi: — Sretno vam bilo svima 
— pa se oprosti i ode. 

Nije ona nikakvih planova kovala, malo je nade imala, 
a ipak, to boli, — a tu bol mora ona da krije pred svima. — 
S tom boli ona hoda, moli se u crkvi, veze je u svoj vez, 
tu bol ona pjeva u tužnim pjesmama: 

»Mene boli srce, glava, — za onoga momka plava«. 

Polagano je prolazila kaljava zima. I napokon dunuo 
topao vjetar, probudio polja i ptice. Donio sitne leptire, ras- 
pupao cvijeće, zagrijao malo i Mandino srce. 

Uskrs. — Doći će Pavle. I došao je. No ne sam. S lijepom 


gospođicom iz grada, plavom i nježnom. — Pa kad je prošao 
s njom kraj Mandine kuće, i nju spazio, tek se je malo trgnuo, 
a onda pozdravio kao i svakog drugog: — Hvaljen Bog! — 


Njezina ukočena usta odgovore jedva čujno: Uvijek! 


I u tom času učini joj se Pavle bliz — najbliži, a spe 
tako dalek, da ga nikad više dohvatiti ne će. d 


Ode u komoricu i zaplače u bijele jastuke, bespomoćno: 

Manda je u svojoj boli postala još ljepša, primamljivija 
u svojem prkosu, nerazumljiva sa svoje šutnje, koju nije nitko 
shvaćao, jer je oprezni mladi Pavle pazio, da se za njihove 
sastanke ne sazna. 

Momci su. obilazili Abramovu kuću, a Manda je izlazila 
pred noć, da s njima govori. Baka Franjka, koja nije ništa 
slutila o Manđinoj prvoj ljubavi, stane da je puti, da je zove 
u kuću, kad je s mladićima razgovarala, i da je kori, ako nije 


poslušala. 
— Šta si žalosna, Mando? — pitala ju je baka po materi. 
Manda, da izbjegne istinitom odgovoru, potuži se: — Zašto, 


da budem vesela? Zatvorena sam uvijek kao ptica u kavezu, 
a ako stanem, da s kojim momkom progovorim, onda nema 
Bija grđenju. Nisam prava baki Franjki. Eto, što je! 

Marijina mati nije trpjela Abramove, jer je kćerka otišla 
od njih, pa je potpomagala Mandu bezumno. 

— Gle ti stare! Valjda je zaboravila, da je bila mlada. 
Zašto da ti ni s kim ne divaniš? Ako ne ćeš sada, kada ćeš? 
— Ako joj je krivo, a ti dođi k meni spavati, kad se malo 
zadržiš u selu. Zar da mi i tebe pate Abramovi? 

I mržnja tih dviju starica potpomagala je Mandinu pro- 
past. Jer uvijek je bila jedna, koja je Mandu zaštićivala u: 
ljubomornosti i zavisti na drugu. Za njih dvije stare bilo je 
važno pitanje, kome će Manda biti sklonija. 


Manda je stajala sama na svijetu. Mater Mariju nije nikad: 


vidjela poslije njezina odlaska k Ličaninu. Marija je Budi 
“rodila sina, i nikad se nije navraćala u Vrbanju, možda od 


sramote, što nevjenčana živi, ili poradi ljubomore Budine, da 
se ne sastane s onima, kojima je nekad pripadala. 

Iva se nije javljao iz Amerike, čak se je pročulo, .da je 
ondje zaglavio. Tako je bar govorio neki čovjek, En se je 
vratio iz stranog i dalekog svijeta. 

Bake više nisu mogle na nju djelovati, a djed koji nije 
nikog trpio, osjećao je slabost za nju. Sve mu je bilo dobro 
i lijepo, što ona nakani i učini. 

Došlo je doba, kad se je trebalo misliti o Mandinoj udaji, 
Podsjećala je na to Marija, koja je kradomice od Bude slala 
Abramovima platna za Mandinu opremu, podsjećali su na to 


131 








momci, što su se oko kuće vrzli, a i djed Marko, koji je na 
tavanu prebacivao suhe hrastove planke za Mandino pokućtvo. 
Mandu je na to podsjećao najviše Mata Stankov. Bio je to 
unuk Ive Stankovog, onoga, koji je kroz čitav život nosio u 
duši Anu Kovačevu. Nosio je i Mata u grudima srce, koje je 
naslijedilo djedove osebine, da može voljeti duboko i trajno. 
I tu svoju ljubav nudio je Mandi, s cicamacom s proljeća, s 
rumenom jabukom ljeti. Isto kao nekad Ani djed Iva, koji je 
sada već star i sijed čekao sreću unukovu. 

Mata je dugo vremena obilazio Abramovu kuću, dok je 
napokon Manda pristala, da s njime razgovara. A kad djevojka 
pristane, da svako veče progovori s kojim momkom, onda je 
to neki pristanak, da će se s njime zaručiti. Kako ju je volio, 
tumačio je njezinu žalost na svoj način. Sama je. Nema nikog. 
On joj je obećao, da će joj uvijek biti dobar, da će joj nado- 
knaditi sve, što joj je život uskratio. 

Manda ga je slušala, zamišljena, šutljiva. — Kad ju je 
zagrlio prvi put, ona je naslonila svoju užarenu glavu na 
njegovo rame, kao bratu, kao prijatelju. Ipak mu je jedne 
večeri obećala, da će mu postati žena. 

Kada su je Stankovi isprosili, bio je Mata pozvan u 
vojsku. 

Zašto baš sada, mislio je Mata, očajan, što mora da ostavi 
Mandu, koju je volio, ali nije razumio. — Strah ga je bilo, 
da ga ne ostavi. Nikada nije on osjetio žari u njezinu poljupcu. 
I stade na nju navaljivati, da mu pruži dokaz svoje ljubavi. 
Manda je šutjela. Žalila ga je, što se pati radi njezine hlad- 
noće. — A onda — svejedno, i tako će biti njegova žena. 

Tu noć pred polazak Matin u vojsku, on je proveo u 
Mandinoj komorici. Mlad kao i ona, tek možda malo neiskus- 
niji, grlio ju je sretan, vjerujući, da je sada samo njegova. 

i A Manda? Otvorenih očiju trpjela je njegovo milovanje, 
osjećajući baš u tim časovima djelovanje otrova, što je u nje- 
zinoj krvi ostalo od Pavlova milovanja. Pa ipak, ona mu je 
obećala, materinski mu se smiješeći, da će ga čekati, dok se 
vrati iz vojske, da će onda svezati svoj život s njegovim. 

Tri je godine velik razmak vremena u mladosti, kad čeka. 
U njoj se može mnogo toga promijeniti. 

Tri godine će trajati Matina soldačija. 

Mirno je tekao dalje život u selu, bez velikih promjena, 
bez novih događaja. Tek — došao je novi učitelj, jer je starom, 
koji je već trideset godina odgajao seosku djecu, bilo teško 
samom. — Novi učitelj bio je kontrast starome, koji je u pa- 
pučama s velikim čibukom hodao selom — razgovoran, stao 
sa svakim, da zapita kako posao, zdravlje i djeca. — Bio je 
to mlad, inteligentan i šutljiv čovjek. — Hodao je sam po 
lovu, u školu uveo moderne metode, stao djevojke učiti crkve- 
ne pjesme po notama, uz orgulje. 

Kad ga je Manda prvi put vidjela, trgla se je. Nešto ju je 
podsjećao na Pavla. U hodu, u nekim kretnjama — možda 
po plavoj kosi. — Počela se je za njega propitkivati, nu nije 
mnogo saznala. Samo toliko, da je došao iz Bjelovara, i da je 
rastavljen od žene. 

Došla je zima s dugim večerima. Učitelju je bilo dosadno, 
pa da ugodi sebi i seoskom društvu, počeo je vježbati s mom- 
cima i djevojkama neku diletantsku predstavu, i tom prilikom 
upoznao Mandu. — Ona mu je udarila u oči, počeo je tražiti 
njezino društvo. I kao nekad Pavle, donosio joj knjige, pro- 
pitkivao se za njezin vez, i sam joj risao cvijeće po platnu. 
Jedne večeri, kad je noć bez zvijezda obavila selo, a učitelj 
sjedio s Mandom, koja je vezla u Abramovoj velikoj zadruž- 
noj sobi, pripovijedao joj je o svojoj sudbini: — o svojoj ženi, 
koju je volio, a bila je učiteljica kao i on, no iznevjerila mu 
se s nekim apotekarom. Onda se rastavio, bio premješten i 
došao ovamo. — Uzdahnuo je. 

Manda nije voljela pripovijedati o sebi, nu u tom času 
zaželi, da se i ona njemu povjeri. Suzdržala se je. Samo mu je 
govorila o materi, koja ju je ostavila, i ocu, koji je valjda 
nestao u dalekom svijetu. 

— Slične smo sreće — govorio je učitelj Nikolić, i na- 
smijao se, da mu se vidio niz zdravih i bijelih zubi. Stisnuo 
je Mandi ruku: — pa da se sprijateljimo. — Odonda je često 


dolazio. — Baki Franjki nije bilo pravo: — Mando, zašto 
ašikuješ s učiteljem, kad si se Mati obećala? — Pa, bako, to 
je samo prijateljstvo — govorila je Manda. — Ako za to 


prijateljstvo Mata sazna, ne će mu biti pravo. 

Manda slegne ramenima, 
Mati je doista neki prijatelj pisao, da se Manda sastaje 
s učiteljem, a on ljubomoran zaklinjao je u pismu, da to ne čini. 

Učitelj je dolazio dalje. Pa kad koje večeri nije došao, da 

prosjedi s njome, on joj. je falio. ' 

Mata nije u njezinoj duši nikada živio, nije ona po srcu 
bila Matina zaručnica. Prije je udovica živoga Pavla, a taj 
Pavle počeo se je stapljati s Nikolićem. Bivao je nejasniji u 
učiteljevoj duši. 

Kad je svanulo proljeće, Manda je postala učiteljeva lju- 
bavnica. On joj je govorio, da je voli, obećao joj je, da će 
požuriti rastavu sa svojom ženom, a ona je vjerovala, da će 
s njime maći svoju sreću. 

Nikolić nije imao nakane, da Mandu prevari. — Djevojka 
mu se je sviđala. Računao je, da će po smrti djeda Marka 
naslijediti Manda Abramovo imanje, a i znao je, da se šo- 
need žene brzo užive u uloge gospođa, ako im se zato pruži 
Pp , jer su po naravi neobič i i nji ć 
i Pot koa eobično bistre, i on se zbog nije ne će 

.Tek se je trgnuo od neke nelagodnosti, kad mu je Manda 
ozbiljna i ustrašena izrazila svoju sumnju, da se osjeća ma- 
terom. Što da radi? — Da rodi? — Ili zar ne bi bilo bolje 
da se to dijete makne još u zametku, da im ne smeta u dalj- 
nim planovima? Ai 


Nikolić je želio sina. — Neka se rodi. — On će požuriti 
inskog — A što će svijet govoriti, bilo im je prilično sve- 
jedno. 


. Nikolić je doista požurivao rastavu braka, pa da se nisu 
umiješali novi događaji, sigurno bi se Manda napokon smirila. 
Mg Nu najprije je došao Mata ma dopust. Prvi su aci 

bili Mandi. U ludoj je ljubomori tražio ija e suo 
prevarila, a kad mu je ona mirno odgovorila, da voli drugog 
i ne će biti njegova, izgubio je razum, vikao je, pogrđivao i 
napokon plakao nad svojom sudbinom. — Nikoliću nije bilo 
pravo, da se taj momak miješa u njegove poslove, i prigo- 
varao je Mandi. — Kakova prava ima na tebe taj žutokljunac? 
Ti si moja, i bit ćeš samo moja, — ili radi, što hoćeš. Zašto 
si uopće s njime razgovarala? — Manda se brani, veli, da je 
na obećana. Kod panja ti ga je žao, — možda gai 
'oliš?! — O, ne, ona voli samo nj ikolića, i bit ć ij 
aš doji | jega, Nikolića, i bit će uvijek 


Takovi su razgovori ostavili obojima gorak čemer u duši. 

Manda je pripremala svoju opremu, kad jednoga dana 


stigne iznenada neočekivano pismo iz Amerike. Iva je pisao 


Marku, da mu pošalje novac za povratak. Baš u nezgodan 


čas. Marko se nije nadao, da će mu se sin povratiti, ostario 


je, a savjest mu nije bila čista radi Ivine sudbine. On se je 
bojao njegova povratka. — Manda je molila Boga, da se 
otac ne vrati, bar dok ona ne ode iz kuće. 

Nikolića je ta vijest porazila. — Da se žrtvuje, mislio je, 
i uzme djevojku, Šokicu, bez ičega, — bez nade, da će uskoro 
postati gospodar Abramova imetka. I njegovo je držanje bilo 
dan u dan hladnije. 

Mandino se stanje nije moglo više kriti. Stezala se je, 
da joj struk ne bude širi, no od toga joj je bivalo zlo, i selo 
je počelo govoriti, da će ona skoro postati mati. I bake su 
na njoj tu promjenu opazile. Prekoravale je, ispitivale, i 
jedna drugu grdile, što nisu na djevojku pazile. 

( Manda je živjela u strahu. Bojala se Nikolića, sela i 
tmurnog pogleda djeda Marka. 

Kao kruna svega osvane jednoga dana u selu Nikolićeva 
žena — kao pokajnica, kao zabludjela ovca, koja hoće da 
popravi svoju krivnju. — Lijepa i svježa, dotjerana, molila je 
suznim očima muža, da joj oprosti, a on, sjećajući se njihovih 
lijepih dana, i sit neprilika s novom vezom, oprosti joj, primi 
k sebi, obustavi rastavu, i zatraži premještenje. 

Mandu je naprosto izbjegavao, pa kad ga je ona na 
sokaku nagovorila, — i on krenuo u njezinu komoricu, da 
izbjegne skandalu na ulici, on joj na sve njezine suze i molbe 
hladno odgovori: — Znala si, da sam oženit čovjek, a onda 
nisam ti ja bio ni prvi. : 

. Sve je to bilo istina, ništa se ona nije mogla braniti. 
Samo je očajno gledala za njim, kad je nijemo zalupio vra- 
tima, i ostavio ju je zauvijek. 


Marko je poslao Ivi novac za povratak, Na to je Iva opet 
zašutio. Nije došao, a nije ni pisao. 

Manda se je vukla po kući, ne izlazeći od sramote na 
sokak, podbulih očiju od plača, ispijena blijeda lica, teška 
od skorog materinstva. | : 

Nikolić bi premješten, — otišao je preko praznika na 
more sa ženom, a u jesen je došla njegova sestra, da preseli 

namještaj u novo bratovo mjesto, negdje daleko, — na moru, 
— u sunčanoj Dalmaciji, — gdje je htio početi nov život, u 
kraju, gdje ga nitko ne pozna. 

U sumornoj jesenjoj noći, dok je kiša kvasila stakla na 

oknima Abramove kuće i seoske putove raskvasila u ljepljivo 
blato, Manda je u mukama rađala nezakonito dijete, dok je 
baba Franjka molila krunicu, a baka po materi tiho u kutu 
plakala, 
Rodila je sina, — pa kad su joj ga bake donijele povi- 
jenog, da ga nadoji, Plakala je vrelim suzama. Suze su kapale 
na dječju glavicu, čija su usta požudno tražila materino 
mlijeko. 


Manda se je klonila ljudi. Osjećala je prezirne pogled 
na sebi. Čula je pogrdne govore. — Djevojke su je Pijega. 
vale, mlade snaše okretale glave od nje, a momci, među 
kojima je mogla prije birati, smješkali se podrugljivo, kao 
da vele: — Gle to je ona, koja nije znala od obijesti, kojega 
bi usrećila, — lijepo je prošla. 

Selo je udarilo pečat prezira nad Mandinom sudbinom. 
— Gdje bi i bila čestita, zar joj mati nije pobjegla s drugim, 
zar joj otac ne tumara svijetom? Rđava je krv u njoj, nije 
ni čudo. — Kad je koja stroga mati korila kćer, da uvečer 
ne izlazi, znala je kao poslovično nadodati: — Valjda ne ćeš 
kao Manda Abramova? — A ona je šutke snosila svoju bol 
1 sramotu, ne tužeći se — stisnutih usta i pognute glave. 


Kad se kamen baci niz kosinu, dobiva zamah, jurne, i ne 
zaustavlja se do dna, I s Mandom se je život ružno poigrao, 
zamahnuo njome niz strmen, i nije se više mogla zaustaviti. 
' Prošlo je poldrug godine — dugačke — sjetne. Mali se 
je Tuna igrao avlijom, vukao je drvenu škatulju i vikao pod 
nadzorom sumornog Mandinog pogleda. — Djed Marko osta- 
rio, rasprodao goveda, najmio slugu Bosanca, što šeprtlja 
evlijom i tjera neočešane konje na oranje. — Baka Franjka 
još jače požutjela, pa svaki čas leži bolesna u krevetu stenjući. 
— Opet stigne pismo od Ive. Neka mu šalju novac za povratak. 
Stari Marko psuje u svoju lulu, prijeti se, da bitangi ne će 
slati po drugi put novaca: — Gdje da ih smognem, valjda ih 
ne kradem! — a onda ipak prodaje dobar komad zemlje, i 
šalje sinu. ' 


136 


Iva je pisao, da će za tri-četiri mjeseca kući. 

Manda zna samo jedno: ona ne će i ne može dočekati oca 
kod kuće. — Udat će se za koga bilo. Da mu se izgubi pred 
očima. Ne može ona još jedared podnijeti stid, prijekor — i 
novo priznanje pred ocem. — Zna ona, da-je nitko ne će u 
selu. Ni udovci, Vole oni uzeti udovicu, makar i stariju, nego 
djevojku — mater, osramoćenu i pogrđenu. 

Napokon se je našla i za nju prilika. U treće selo. U 
Gunju. I bolje. Tamo ju nitko ne pozna. Ne gleda ona momka. 
Samo da se makne. Ne sluša prigovore, da je on ma jedno 
oko ćorav, siromah, s jedva dva jutra zemlje, ciglarski radnik 
i pijanac. Svejedno. Samo neka se ode daleko. 

I tako se vjenča izjutra s Lukom Bajinim. Na mršave 
konje natovare njezinu opremu, suznih očiju i stegnuta grla 
izljubi i ostavi Tunu — i pođe u susret novom životu. 

Sve se je zlo obistinilo. Luka je pio. Popio zaradu, popio 
i svu milost, što je Mandi iz Vrbanje rodbina slala. Na svaki 
je njezin prigovor brutalno odgovorio: — Zar ne smijem ni 
to, — zar sam zato osramoćenu curu uzeo? Šuti, da ne bude zla. 

Mrska mu je bila kuća, mrska i žena. Otišao je na posao 
u Srijem, a nju je ostavio u praznoj kući. 

Govorilo se, da će Manda postati po drugi puta mati. 
Tko bi znao, što je bila istina? Dijete se nije nikada rodilo. 
Mandu su češće vidjeli kako prelazi mostom Savu, i iđe s 
korpom zelenja na trg u Brčko. Poslije podne se je vraćala, 
kad i kada i kasno u noć. Korpa je bila puna. Šećera i kave, 
— kad i kad svilena marama ili kecelja, — a u džepu su joj 
zveckali novci. — Kažu, da se je sviđala Turcima blijeda 
kaurkinja. Kažu, da je ondje prodavala svoju ljubav. — I 
Luka je to saznao, došao je kući, isprebijao ženu, izbacio je 
u hladnu i vlažnu noć. — Ujutro su je našli prozeblu, slabu, 
skoro u besvijesti, gdje leži kraj stare kruške. Magla je ovla- 
žila njezino odijelo, usne pomodrile od zime. Uveli su juu kuću. 
Polegle u krevet komšinske žene. Groznica ju je tresla. Kad je 
ustala, bila je slaba, boležljiva. Vele, da je i krv pljuvala. 


U isto je vrijeme jedne večeri dovezao vlak na vrbanj- 
sku stanicu strica iz daleke zemlje. Ivu Abramova. Krajina je 
lagano tonula.u sumraku. — Crvenio se još zapad od zašloga 
sunca, a prva je zvijezda blijeda treperila na nebu. Zdrava 

Marija! — Iva skine amerikanski šešir, prekrsti se i pomoli 
Bogu: — Hvala ti, Bože, što sam opet ovdje. 

Žurio se livadskim putem selu. Radostan. Lagan. Kao da 
ne stoji deset godina kao deset sablasti od njegova odlaska. 
Tuđinac po odijelu, a ipak dušom sav Šokac. — Prva svijetla 
žmirkaju na seoskim kućama, Što selo bliže, njega hvata oko 
srca strah, neizvjesnost. Kako će kod kuće sve naći? Godine 
su prošle, da o svojima nije ništa čuo. — Mati! — Kako je 
materi? — A Manda? Velika djevojka. — Možda se je i 
udala. Kamo? Kako joj je? 

Prolazi širokim sokakom. — Pozdravlja. — Hvaljen Isus. 
— Uvijek — odgovaraju ljudi, pa se gledaju pitajući: — Tko 
je taj stranac? — Ne poznaju ga u sumraku. — Ni on ne 
pozna mlađarije, što je susreće. A opet, sve je, kao što je bilo 
i prije. — Kuće, koje on redom poznaje, nisu promijenile 
svoga izgleda. — Njegovo je to selo! — Šokačko! — I napo- 
kon evo: Bartolovi, Adamčićevi, Stankovi, Landekini i Abra- 
mova kuća. Otvoni kapiju. — Srce mu zakuca. — Pretrči tri- 
jemom — i otvori vrata. 

— Mati! 

— Ivo! 

Ona ga je odmah upoznala, — Ne smeta strana nošnja, ne 
smetaju godine. Njezin je on sin — i zaplače od radosti i tuge 
u isti mah. — Ležala je bolesna u krevetu, crvenkasto svijetlo 
petrolejske lampe osvjetljivalo je sobu. — Došao je i Marko, 
da se pozdravi sa sinom. Zbunjeno, ne gledajući mu u oči. 


Mali je Tuna sanjivo sjedio kraj stola i griskao kolač, ne 
shvaćajući, što se oko njega događa. — Bio je dijete. 


Mati bolesna, otac oronuo, Manda propala, imetak zapu- 
šten — sve je to čuo, sve vidio Iva. 

Sjedi on tako uz prozor, mrak se uvlači u oi baba 
Franjka leži mirno u krevetu, tek koji puta jaukne od bola. 
— Iva misli. Razmišlja o svojih deset godina, jalovih, izgubitih. 
Kako je to samo bilo? 

. — Lučki grad. Obala. Golema lađa, koja je primila u svoju 
utrobu mnogo očajnika. On se je priključio grupi s ličkim 
kapama, izbrazdana i opaljena lica, žuljavih ruku. Bilo je i 
Dalmatinaca u surom odijelu, s bijelim košuljama — i on — 

Šokac. — Jedini među njima. Svi su pošli tražiti sreću, ili bar 


hljeba, koji domovina nije pružala. — Tvrdi ležaji, uzburkano 
more, loša hrana, zagušljiv zrak u prenatrpanim. prostorijama. 
Tako tri nedjelje. A onda obećana zemlja. — Amerika. — 
Tamo, gdje se dragulji kopaju, i zlato buši u rudnicima. Tamo, 
gdje se brzo obogaćuje, kao nekim čudom. 


Nu ništa od svega toga, nego — komisije, liječničke pre- ' 


gledbe — i grupa naših se osjeti sama u tuđimi. Skupe se u 
klupko, da jedan drugog ne izgubi. Goleme kuće, dim iz vi- 
sokih dimnjaka, zavijanje sirena, tramvaji, promet i trube 
automobila — a oni naivni, kao ovce, oko kojih se pojavi 
vatra. 

Agenti se vrzu po pristaništu. I — hvala budi Bogu! — 
jedan progovori hrvatski. Treba radnika za farmu. Svi se po- 
gađaju za plaću, i krenu za agentom. — To je ulaz u novu 
zemlju. 

Radio je Iva na farmi. Isti posao kao kod kuće. Ali kako 
se je tu radilo! Nadglednik ih svrsta u red kao vojnike, pazi 
na njih, tjera na posao. Satima. — Motike velike, zemlja tvrda, 
sunce vrelo. A. oni rade kao strojevi. Šutke. 

U tim časovima sjećao se on istoga posla kod kuće. — 
Kukuruzi se okapaju, pjevajući se radi. Na kraju njive se 
zastane i pripali cigareta. Podne prodnijema u hladu. A ako 
se gazdin sin premori, zna se, sutra će nadničari pomoći. 

Ne, on tu nije htio ostati. Dogovori se s nekim Ličaninom, 
primi plaću koncem nedjelje, i pođu tražiti drugi posao. 

Nekoliko su dana lutali, spavali po klupama i opet naišli 
na agenta. On ih odvede u tvornicu. — Tvornica golema. Puše 
se dimnjaci, miriši po ugljenu. I opet mrki i šutljivi ljudi, koji 
za malo plaće rade kao strojevi. — Iva mije ni ovdje dugo 


izdržao. — Tumarao je tako, dok je trajalo novaca, gradom. 
sa svojim drugom, gladovali i jadovali, kad je nestalo novaca. 
— Nosili sanduke s pristaništa na lađe, i Iva je već nakanio, , 


da piše ocu, da mu pošalje novac za povratak. : 

Gladni upali u lučku gostionicu. — Naruče jelo, i vlasnica 
lokala im donese. Crnica. 

— Kako je crna i gadna, Bože dragi — misli Iva. — Kako 
je debela i nezgrapna! 

Ličanin je počeo s njome razgovarati. Upita je, gdje bi 
našli posla. — Ona, značajno pogledavajući na Ivu, ponudi im 

u svojem lokalu. Ličanin, koji je znao engleski, posluživao je 
goste. Iva je čistio prašan i zadimljen lokal, prao čaše i sudove, 
— Nije težak posao bio, samo sramotan. Ali živjeti se mora, 
a i jesti. Naučio se on brzo sporazumjevati engleski. 

Crnica je svakim danom bila ljubeznija. Svidio joj se 
momak, snažan, jak i lijep. — Tko bi znao, što je Iva sve u 
duši proživljavao, — no jedno je sigurno, postao je suvlasnik 
toga lučkog lokala, i ljubavnik crne mu vlasnice, 

Gadarija! 

Prošlo tako nekoliko godina. Uštedio Iva novaca, ostavio 
Crnicu, i okušao sam sreću. 

Otvorio lokal, radio i propao. — Nije išao posao. — Tražio 
je onda od oca novaca za povratak, nu kad je novac stigao, 
pokušao je još jedared sreću — i opet propao. 

S drugim novcima vratio se kući. 


Mati ga je promatrala iz kreveta, osjetila je teške misli 
svoga sina, i počela govoriti tihim, umornim, i plačljivim gla- 
som. Kako je bio težak rat, kako je mnogo toga propalo. Kako 
ge je i on sigurno napatio za badava u tuđemu svijetu. Kako 
treba Mandu izbaviti iz zla. — Kako je težak život. 

Ne. On ne može svoj poraz da prizna. Barem ne sada 
materi, pred njezinu skoru smrt. Vidi Iva, da će mati skoro 
umrijeti, i ne može da govori istinu. Ne radi sebe. Radi nje — 
da mirnije ode s ovoga svijeta. 

I zato joj pripovijeda o rudokopima zlata, gdje ie on zla- 
tom bio plaćen. O velikoj banki, gdje će se zlato u dolare pre- 
tvoriti, i njemu. poslati. Samo treba pričekati — banke pola- 
gano rade, Amerika je daleko. Onda će ona vidjeti, kako će 
Abramova kuća oživjeti. I ona — mati njegova draga. — 
Mandu će dovesti, Tunu na škole poslati, marvu i konje na- 
baviti, ljepše i bolje, nego je ikad Abramova kuća imala. Neka 
vide Šokci, šta je Iva zaradio u Americi. 

A ona slaba i bolesna, uljuljava se u san od lijepih sinov- 
ljevih riječi. 


a Poe Koje je kuća Luke Bajinog? — Iva je zaustavio konje, 
i zapitao nekog prolaznika. Ovaj mu pokaže malenu kuću, 
trošnu, s dva malena prozora. — Teška srca otvori kapiju i 
utjera kola u avliju. i ' 

Na bunaru je blijeda žena udarala praćakom po mokru 
rublju. — Njegova Manda! — On siđe s kola, priđe joj i po- 
zdravi, a ona, brišući ruke u kecelju, zapita ga, što želi. 

— Mando, zar me ne poznaješ, — ja sam tvoj dada. 

— A — dada — govori ona, kao jeka, umorna glasa. — 
Vratio se, dado, hajde unutra. — Uđu u nisku sobu, koja je 
zagušljivo mirisala po plijesni: — Sjedi, dado! — Ona sjedne 
do njega. Časkom gleda u svoje žute ruke. Ustaje. Donosi ra- 
kiju. Njemu navru suze na oči. Htio bi joj nešto reći. Utješ- 
ljivo. Puno je pitati. No shvati, on je za nju tuđinac. Zabora- 
vila ga je. Ne čeka od njega pomoći. 

— Kažu, Mando, da ti je rđavo? 

— Nije, dado. 

— Da se vratiš? Možeš uvijek. 

— Ne ću, dado. 

On prosjedi s njome, govori o materi, o malom Tuni. — 
Ona ga sluša. 

— Dođi skoro do nas! 

— Kad dospijem, dado — a i Luka ne voli, da idem u 
Vrbanju. 

On uzdahne, istovari iz kola milosti, brašna, masti, sira i 
rakije -— zapregne konje i vrati se kući. j 

Okrene se s kola još jedared. 

Blijeda je žena polagano zatvarala kapiju. 


Na rođenoj grudi! Iva tumara svojim zapuštenim poljima. 
Trnje raste livadom. Treba ga isjeći. Vrbe su porasle, uz ivice 
njiva. Maknut će ih on. Razvalili se plotovi oko stana, Koliba 
se uherila. Okolci zapušteni. — On osjeća silnu volju za rad. 
Sve u red stjerati. Duboko orati vlažnu zemlju. Suhe grane 
na voćkama kljaštriti. Svuda red uvesti tako, kako se sjeća, 
da je vidio na američkim farmama. On zorom rani, ne štedi 
sebe u poslu. — A posao odmiče, — polagano, ali temeljito. 
Zapušteno gospodarstvo se popravlja. 

Novaca nema. Teška srca proda još dva jutra zemlje, i 
nabavlja nešto marve i nešto svinja. — Ići će sve — i bez 
amerikanskih novaca. Samo vremena treba, samo izdržljivosti. 
U radu on zaboravlja na svoju nesreću — i sramotu. 

Popravit će on sve — ta snaga je on. 


141 





Kod kuće je mati polagano nestajala. — I šutke, kao što je 
i živjela, umrla je, dok je Iva bio na poslu, a djed Marko 
spavao pod granatom kajsijom. Smirila se — sirota! 


Nova misao uzrujava Ivu: doseljenici, što preuzimaju 
maha u selu. Dalmatinci i Hercegovci, što dolaze s hrpom pr- 
ljave djece, sa ženama u nezgrapnim haljinama, teških nogu 
i jakih ruku, plećati, jer kroz generacije vuku na plećima 
teret. Oni kupuju male kuće, potleušice, putuju kući, prodaju 


sirotinju u svome kraju, i gladni zemlje ulažu svoj novac u: 


slavonske njive. Rade napola šokačka imamja, loše se hrane, 
šalju svoju djecu na ishranu u kuhinju Crvenoga križa, do- 
puštaju, da sve kržljavije poumire od tuberkuloze i malamije 
— bez liječenja, ali kupuju zemlju. Zemlja za njih vrijedi. što 
i čisto zlato. Gdje bi oni u svojemu kršu i sanjali, da bi mogli 
postati vlasnici tolikih širokih polja! 

Za par godina jedan po jedan se seli u glavni sokak, zida 
kuću, ili je kupuje od prezadužene ili izumrle zadruge. 

Eto, Marinovi, Begovi, Udvini, Nikolčini — svi su oni bili 
njegove komšije. A sada na njihovu mjestu Dalmacija. Mu- 
škarci, što zorom kuće ostavljaju i na posao se žure, i kod kuće 
žene, što svake godine umnažaju broj svoje djece. Jedni rastu, 


drugi umiru, treći se rađaju. — Iva mrzi te došlje, što šutke 
rade, primitivno žive, računaju — i obogaćuju se. — Za pedeset 
godina — misli Iva — ne će više nas biti, nas Šokaca. — Šo- 


kačke se djevojke ne udavaju za njih — to je sramota. No njih 
to ne smeta. Udaju oni svoje djevojke, pa pomalo primaju 
šokačke običaje, guraju se naprijed, u osvjedočenju, ako i nisu 
bolji od Šokaca, da su ono bar njima ravnopravni. 

Iva okreće prezirno glavu, kad ih susreće, na poslu putem 
ili selom. kaka 

On zna, da im ne može spriječiti materijalni razvitak, tek 
htio bi, da im pokaže, da su oni, Šokci, nešto, drugo, nešto 
bolje, plemenitije — po svojim pređima i rođenju, i da imaju 
moralnu nadmoć nad njima. Ta moralna nadmoć čini se Ivi 
važna. On to njima pokazuje svakom svojom gestom, ali on bi 
njima htio to i kazati. Kazati i dokazati. No gdje da nađe po- 
desno mjesto, da s njima jedared temeljito raspravi? Gdje bi 
bilo mjesto, gdje bi im on s nekim zasluženim pravom očitao 
bukvicu? 

Birtija — jest! — tamo se kupe njihovi i naši, tamo ću ja 
njima kazati svoje mnijenje. 

Birtašica Reza i onako njega dočekuje s posebnom ljubez- 
nošću i poštovanjem. Ima on kod nje svoj stol. Nije ona sum- 
njičava kao Šokci, koji se pomalo rugaju njegovu boravku u 
Americi. On njoj imponira, što je bio u dalekom svijetu i 
mnogo vidio. Kad joj namigne okom ispod naherena šešira, i 
uštine u jedru nadlakticu, ona se smije, nije joj krivo. A zašto 
da joj i bude krivo? On je njezina dobra mušterija. 

Više je puta htio započeti kavgu s doseljenicima, prezirno 
pljucnuo prema njihovu stolu, no ovi zadubeni u svoje razgo- 
vore i račune, guckajući polako deci rakije, nisu opažali nje- 
gova izazova. On odluči pričekati čestitu priliku, da im skreše 
svoje mišljenje u lice. ' 

Prilika mu se nije odmah pružila. . 


— Jedno je prijepodne zaškripala Abramova kapija. Otvo- 
rio je Luka Bajin i utjerao u avliju svoja kola s dva mršava 
konja. U zakošju ležala je na šarenom jastuku i perini Manda. 
— Blijeda i slaba. 

— Hvaljen Bog! — govorio je Luka — bez zamjerke, 
doveo sam vam Mamdu. Siromah sam, nemam vremena, da 
sjedim uz nju, kod kuće, i da je njegujem, a ni novaca, da 
kupujem. lijekove. Vaša je — pa evo!“ 

Manda je pridigla glavu i razmišljala, o što da se prihvati, 
da se pridigne. Nu Iva joj priđe, obuhvati je i unese lagano 
kao dijete u sobu. — Što je s tobom, dijete? Bolesna? Boli li 
jako? — tepa joj Iva i zove Tunu, da poljubi majku. No Tuna 
je rijetko vidi, pa se stidljivo uklanja. Ne će da se približi 
bolesnoj ženi, s crnim podočnjacima, Manda se nasmjehne: — 


*Priviknut će se on na mene opet, dok mu majka prizdravi, 


kolača ispeče i rasplete košuljicu. 

Manda nije prizdravljala. Legla je u krevet, kašljala, zno- 
jila se, krv bacala, polagano umirala. Vidio je to Iva, koji joj 
je kraj uzglavlja sjedio, dvorio je, lijekove dokučivao. Vidjela 
je to i baka po materi, koja ju je dan i noć čuvala, njegovala, 
i brišući suze govorila: — Jadna Mando, nesretna moja Mando, . 
lijepa moja bolesnice, a gdje ti je majka, da ti vezen jastuk 
pod glavu mnamiješta, da ti pruži hladne vode, da rashladiš 
užarena usta. — Ostavila te, zaboravila nas sve — nesretnica! 

A Manda se sama bolno smješka, klonula od svih pre- 
trpljenih muka: — Neka, bako... to je sudbina. Nitko joj se 
oteti ne može. 

Ginula je na očigled. Nije se tužila, nije nikoga grdila, 
nikoga nije osuđivala za promašenu i ubijenu mladost. 

Samo kad je zapala u samrtnu borbu, oči su joj gledale 
nekuda u daljinu, usta joj se rastegla kao od gađenja, a onda 
se je smirila u smiješku, Kao da je htjela reći: — Gadno je 
bilo, ali sada je, hvala Bogu, sve prošlo. 

Obukli su je u tamnu haljinu, tako je za života željela i 
zakovali u bijeli lijes. Na lijesu su bila prilijepljena zlatna 
papirnata slova: 

Manda Abramova 


navršila 24 godine. 


Zabunio se stolar, i složio njezino djevojačko ime, no 

ništa zato, ona je doista bila samo — Manda Abramova. 
"Na sprovod se skupilo mnogo svijeta. Zaboravili Mandinu 

sramotu. Naricale tetke i strine, ljudi ozbiljno gledali pred sebe. 

Iva se je brinuo, da ukopnici budu počašćeni, po starom obi- 
čaju. Pregledavao po velikoj sobi uzvanike, rodbinu i kumove. 

Učini mu se, da ga nečije oči promatraju. Jest! Bile su 
oči udovice Ice Ivanovog. Stajala je u uglu, sva u crnini, sta- 
sita i još lijepa. U rukama je držala kitu cvijeća za pokojnicu. 
Gledala je u Ivu. — Nu Genine oči su bile smirene. Ivi se je 
učinilo, da su govorile: — Kolike li sreće, da nisam svoj život 
s njime vezala. 

Možda je Iva dobro prosudio Genin pogled — i kod mrtve 
kćeri zapekla ga jedna stara rana. 


Iva je i dalje radio, no s manje zanosa, Gospodarsko sta- 
nje je prilično popravio. Počeo je zalaziti opet u birtiju, — 
kadikad je kartao ili pio, i tražio zgodnu priliku, da se ogleda 
s Dalmatincima. Još je uvijek on bio gazda spram tih došljaka. 
Njih troje na trideset jutara, a otac star, Tuna tek za školu. 
Gotovo da kaže — sam, — a i gazdovao je sam u kući, iako 
to nije bilo pravo Marku. Star je on već bio, ali silovna narav, 


tek strah pred jačim ga je utišavao. Taj jači je ovaj puta bio 


Iva. Marko je tako hodao kućom, pognut, brundajući, režeći 
na svoju okolinu. Nije trpio ni sina ni praunuka. Želio je, da 

bude sam. Onda bi mogao živjeti, kako bi on htio, gazdovati, a 
ako dođe što zgodno, još se jedared i oženiti. Nu ovako se je mo- 
rao sinu pokoravati, koji je po Markovu shvaćanju sam uživao. 


Bila je nedjelja poslije podne. Pod starom lipom svirali 
su cigani kolo, momci se i djevojke uhvatili pa igraju. Mlade 
snaše stale u okrug, da malo čavrljaju, a starci posjedali na 
klupe pred kućama, puše lule i naklapaju. Ljudi pošli u bir- 
tiju, kartaju se, piju vino, i vode politiku. 

Iva je pošao u Rezinu birtiju. Soba je zadimita, puna svi- 
jeta, što galame, a na birtaškoj avliji udaraju kugle po ku- 


. glani. Dalmatinci se kuglaju. 


Iva opremit u bijele široke gaće i košulju, s prebačenim 
špenzletom, naherena šešira, sjedne za svoj stol. Za drugim 
stolom piju Dalmatinci aldumaš. To ga je odmah ozlojedilo. 
— I opet se kote na našoj zemlji — pomisli, i naruči litru vina. 
Reza mu je donese, a on je, kao s nekim razumljivim pravom 
pogladi po obrazu. — Popije na dušak dvije čaše vina, i stvori 
odluku. Sada će ih napasti, očitati im, što je davno smislio. 
— Ustane, gurne šešir na zatiljak i s porugljivim smiješkom 
započne: 

— Hej, došlje, u našoj se apoteki dobiva živina mast, za 
dva dinara. Ona tamani sve. Red bi bio, kad ste se već ovdje 
ugnijezdili, i među ljude idete, da se malo očistite, da bude 
čisto selo! 

Ovi se zgledaju, vatreniji se trgnu, nu još su se predo- 
mišljavali, bi li odgovorili ili ne. — Nije njima do svađe i 
nadmetanja, nije do neke prednosti, nego do pluga i motike — 
i novih zarada. — Samo su skupili glave u hrpu, i nešto ša- 
puću. Iva, razjaren takovim odgovorom — nastavi: 

— Šutite, jelda! — Znate i sami, da već i selo govori, kao 
da ste kozjega roda. — Što ne perete bolje djecu, što ne stje- 
rate u red vaše žene? Ali da, šta je vama do toga stalo. Živite 
kao...., a glavno je, da kupujete našu zemlju, i da se širite 
na sve strane. 

Bilo je dosta. Mladi Markota skoči, stane pred njega s 
rukama u džepu, raskrečenih nogu i zavikne: 

— Šta si stao tu kao prorok? — Zar ti da nama soliš 
pamet? Jeste, došli smo, da radimo i stičemo. Kako živimo, 

ne tiče se tebe, i nikog drugog. A što si ti radio u Americi, dok 
je kuća propadala, a kćer ti se bitandžila? 


Iva rukne, zamahne rukom, da ga ščepa, nu ovaj vješto i 
brzo izvadi nož, i zabode ga Ivi u prsa. Iva zatetura. Ostala 
gomila, koja je to promatrala, nahrupi na Ivu, koji je zate- 
turao, i sruše ga na zemlju. Psujući udarali su ga nogama i 
rukama. Doletjela Reza. Počela vikati. Dotrčali Šokci, da 
brane Ivu, i u času bilo je u birtiji sve razbacano, prevrnuto. 


Napokon dotrči Ivin drug Mija Marunov s puškom, i rastjera 
razjarenu gomilu. Iva je ležao na podu izboden, izudaran i krvav, 


Kolima su ga odveli kući i položili u Mandin krevet. — 
Rane su mu povijali, krv iz prsiju zaustavljali, ovijali ga oblo- 
zima, nu on je odležao ipak mjesec dana. Ustao je slab, žuti 
umoran. Kašljucao. Okužio se tuberkulozom od Mandina kre- 
veta, mislio je liječnik. Izgubio je odviše krvi, govorile su bake. 
— Tko bi znao, tko je imao pravo! ; 


Tako se je vukao mjesecima. Primao injekcije, liječio se 
i ležao, a onda, kad mu to dosadi, otišao u birtiju, pio, kartao 
i pušio. 

Vuklo ga na stan, na njive. Teško zadak i proznojen 
vraćao se kući, a da nije ništa uradio. Ljutio se na slugu, što 
ne radi, kako treba. Nadgledavao radnike, pa onda opet ležao 
u visokoj vrućici, 

Liječnik mu je savjetovao, da proda adešja i ode u lje- 
čilište za tuberkulozne, jer kod kuće nema mira ni njege. Nu 
on se razljuti: 

— Zar rođenu grudu da prodajem? Valjda ovima ovdje? 
Zar da mi propadne djedovski temelj? Bilo je Abramovih i 
bit će ih. Ako moram ići — hajde u ime Božje, nije daleko 
vranjevačka njiva, u kojoj počivaju naši, ali zemlju prodavati 

jutro po jutro — Bože sačuvaj! ' 

— Doći će ljeto, ogrijat će sunce, možda će mi ono snagu 
povratiti. — I ljeti je on sjedio na suncu, grijao se u nadi, da 
će sunce izvući iz njega bolest. Nu uzalud. S prvom jeseni 
legao je u krevet. Najmljena je neka sirota strina, da ga nje- 
guje. Marko joj je obećao za to jutro zemlje poslije Ivine 
smrti. Ležao je tako, slabio, sušio se — i znao, da je skoro kraj. 

— Pazi, strina, kad vidiš, da ću umrijeti, stisni mi u ruku 
svijeću. Hoću da umrem kao kršćanin. Nemoj da umrem bez | 
marinske svijeće. Obećaj! 

— Idi, Ivo, ne govori np. što. Ozdravit ćeš, di bi ti tako 
jak već da umreš?! 

— Ne varaj, strino, ni mene ni sebe. Skoro je kraj. Ali 
slušaj! Kad umrem, počešljaj mi i ugladi kosu, brkove mi za- 
fitilji. U novo me ruho obucite, a s tornja neka zvone sva 
zvona. Ima se odakle platiti. Na barjake vežite dugačke peš- . 
kire, one vezene, zlatom vezene. Na veliki barjak vežite veliki 
dukat. — Neka vide došljaci, koga su umlatili. A onima, koji 


mi budu križ tesali, reci im, ne bilo im prosto od Boga i od 


mene, ako mi ne urežu na križ bocu i čašu. Zna se: — Iva je 
Abramov bećar bio! 

Kadikad se je i nadao. Govorio je prijatelju: — Bolje mi 
je, znaš li, pojeo sam danas čitavu žemlju. 

Izbočile mu se jagodice, a zubi provirili još jače ispod 
omršavjelih usnica. Dah mu je zastajao, u znoju se kupao, i 
govorio strini: — Pazi, strina, prevarit ću te, otići ću, a ti ne 
ćeš znati, ne ćeš moći ni zapaliti svijeću. 

Komšije su prosjedili čas dva kraj njegova kreveta, izašli , 
i kimali glavom, a Maso kao zlorad na sinovu smrt, pitao je 
svakoga: 

— Jelte, slab je moj Iva, ne će dugo, nema lijeka ovoj 
bolji. — Gotovo se je ljutio, ako mu je tkogod protuslovio, 
misleći, da ga mora kao oca tješiti. 

Jednog kasnog jesenjeg dana osjećao se vanredno slab, no 
priseban. Zvao je strinu. — Ne zaboravi, strino, što sam ti 
naložio, da učiniš, kad umrem. Vidim, ne ću dugo. Neka bude 
sve, kao što sam: kazao — a oplakivati me nema tko. 

Zadrijemao je, a onda se trgnuo, uzviknuo: — Majka, ja 
letim, gdje je svijeća? — i pao nauznak, 

Strina mu je stisla a. marinsku svijeću u ži, le- 
dene ruke poplavljenih nokata . 

U kući je ostao Marko sam s Tunom. Zemlju je dao na- 
pola, pio rakiju i oženio se po drugi puta, pod sijedu glavu. 
Naskoro je otjerao ženu. Opet samovao, Mali je Tuna rastao. 


. Svršio pučku školu. Nevaljao je bio, obijestan, neodgojen. 


Tutor ga strpao u zavod, da nastavi školu. Druge je godine 
pobjegao iz zavoda. Dali ga u općinu za pisara. Ni tu nije dugo 

izdržao. Uzeo načelnika na nišan. Izmicao mu stolicu, da stari 
sjedne na zemlju, podmještao mu igle, da na njih sjedne. 
— Vjeru ti dječju, ne ćeš dugo — govorio je ljutit načelnik. 
Izbacilo ga općinsko vijeće iz općine. Onda je lutao okolo. 
Otimao od djeda novce, prodavao iz hambara hranu, pio 
i kartao se. Sa šestnaest godina zagospodario kućom. S dje- 
dom surovo postupao, spavao, dokle je htio, i bitandžio se, 
kako je volio. 

Ali, i u starom Marku nije izumrla sva silovitost. — Za- 
pamtit ćeš ti mene, balavče! — I dade se na komenciju do- 
šljacima. Abramova kuća i dvadeset jutara zemlje neka 
bude zajedno sa stanom Matkovima, ako ga lijepo dohrane 
i sahrane. Ovi su pristali, napravili ugovor, njegovali djeda 
Marka, i za tri godine ga sahranili. Doselio se Matko Žaper 
s pet sinova u Abramovu kuću, odselio Tunu u Žaperov 
kućerak, jer je u ugovoru tako bilo pisano. 

Tuna je bjesnio. — Kad mi djed nije više ostavio, ne 
trebam ni to — i prodao kućicu, a onda redom, dok je 
trajalo, i zemlju. 

— Tuna, što radiš? — korili ga stariji, nu on samo 
nabije šešir na glavu, izazovno gleda svojim crnim očima i 
odvraća: — Što vas briga! Ničije ne prosipam, nego svoje. 
Koga to šta košta? Hoću -— pa basta. 

Kad su ga pozvali u soldačiju, imao je još hiljadarku 


od prodane zemlje. — Ne treba mi ni ona, kad nemam više. 
Ostat ću u soldačiji, postat ću podoficir, — vratiti se ovamo 
više ne ću. 


Tu večer, prije nego što je otišao u soldačiju, otišao je 
u Rezinu birtiju, sazvao cigane, i s dva, tri prijatelja pio, 
pjevao, lupao čaše, a o ponoći krenuo s ciganima, s vinom 
i svijećama na groblje. 

Stao pored grobova svojih mrtvih, zapalio svijeće u 
sablasnom mraku, zapovjedio ciganima, da sviraju, pijan pio 
vino i njime škropio grobove. 

— S Bogom ostajte, moji mrtvi! Živom nemam kome 
»s Bogom!« da kažem. Spavajte pod korovom, trunite mirno, 
a ja idem u daleki svijet, jer nemam ovdje više šta da tražim. 

I teturajući zabugari, a onda s ciganima ostavi groblje. 

Drugo je jutro vlak odvezao Tunu u nepovrat, jer _po- 
sljednji Abramov nije imao kamo da se vrati. 

ĐUKA ĆOSIĆ — IVANOV 


Đuka je Ivanov stajao pred svojom kućom u svojem 
selu. k. 
Vratio se iz rata prevalio put željeznicom s talijanske 
fronte, pošto se je austrijska vojska rasula kao na neki viši 
mig, i najedamput se osjetio sav poraz, sve nezadovoljstvo 
i trulež velike Austrije. ; 

Putovao je u prljavim, izlupanim i prepunim vagonima, 
čekajući na daljnje veze lutao gradovima, i napokon nakon 
četiri godine ratovanja našao se u svojem selu, začudo nl 
ranjen, ni zarobljivan, pa i prilično zdrav. 

Radovao se je svojem povratku kući, svojoj čistoj sobi, 
bijelom i mekanom krevetu, ocu i materi, i svojem selu. 

Pa ipak sada, kad je sve to mogao uživati, čistoću i do- 
bru hranu, što je mati s brižljivošću spremala za jedinca, 
ljenčarenje među jastucima i perinama, i u razgovorima 
uvečer s ocem i komšijama njemu je k6 nešto falilo. Nešto 
široko i veliko, što u svome malom selu nije više mogao 
naći, a što je podsvijesno osjetio, gurajući se svijetom, neki 
drugi život, kojim se živi vani, u gradovima, nešto što nije 
plug i motika, orana brazda i štala s konjima, neka gospod- 
ska kultura, koju je na njušio, i koja mu se za čudo usjekla 
u pamet i želje, više od rata i više od svih patnja i opa- 
snosti, koje je prebrodio. 

Selo mu se je činilo manje, kuće niske, ma samo da ih 
preskoči, sokaci tijesni, a mjesec jadnom rasvjetom spram 
gradskih elekričnih svjetiljaka, između kojih se ljudi guraju 
s važnim izrazom lica, i sve se nekamo žure. Kamo? Valjda 
u život. A što je taj život, nije mu bilo sasvim jasno. Tek 
ovo ovdje nije — to je sigurno. 

Eto stoji on tako pred svojom kućom i gleda kaljavi 
drum, što se vuče selom i po kojemu drndaju kola, i uz 

drum travu još zelenu u kasnom jesenjem podnevu, koju 
pe guske žutim kljunovima, Sunce je tek maločas pro- 
' bilo maglu i na mjestima baca blage zrake između oblaka 
što putuju nebom kao razderane sive krpe. i 
Stari četnik udara u bubanj i javlj im čitanj 
če id j i javlja mucavim čitanji 
selu zapovijest općine, a djeca s tkanim torbicama, "koje ika 
a po leđima, vraćaju se trčeći kući iz škole. ' 
ve on to gleda i sve mu se čini blizu i dal i misli 
: sve : eko, i misli, 
bd će i on opet ovdje živjeti i raditi, i kako treba da se 
na aa na rano dizanje izjutra, na poljske poslove, na ku- 
ćnu — , era ie negdje drugdje drugačije živi. 
| je otvorila kapiju, podbočila ruk truku i ži 
vanjem promatrala sina. PuK Gi Ni 
iiao je bila sretna, što se je povratio! Zaboravila je 
s na probdjevene noći, u kojima se je izdaleka čula 
: Z a tutnjava topova sa srpske fronte, noći, u kojima je 
p lačući molila Boga, da Joj povrati jedinca. Radost je bila 
a gledati. Lijep joj se činio njezin Đuka. Mlad je i 
. a možda i previtak za svoje dvadeset i četiri godine, — 
rea je od rata Ku misli ona. Uživa gledajući njegovo lice 
ro jasto i fino izbrijano kao u kakova gospodina, i oči 
upne, smeđe i izrazite, nos ravan i okratak, ispod "kojega 
je jr n kratko ptkresao iznad lijepo formiranih usta, i 
e a njoj tako draga glava pod vojničkom kapom, ispod 
oje izviruje smeđa i svilasta kosa, 
— Samo kad se je vratio! Samo neka i j I 
i radost Ivanove kuće. megako “5 odo 
— Hajde, sine, došao je dada. Hajde da ručame. 
= se okrene, nasmiješi se materi, i pođe za njom u kuću. 
>, gear aki mati, snaša Anka postavila tanjire na 
i počela nositi ručak: ž me 
:“ vjjsakonršok, i ručak: žutu masnu čorbu s tan- 
Otac je stajao kraj tronoška i 
o a i prao ruk j 
karlici. Vratio se baš sa sijanja. Ž revije 
— Lijepo se sije jesenas, Đuka! Zemlja j 
pie je. ; a! lja je prhka i ne 
ata se. Kad pomislim, kako se je lane teško radilo u to 
nk a. Oranje kao slanina. No zato i nije godina valjala. Gdje 
i 1 valjala, kad sjeme moraš bacati u blato! 
Obrisao je ruke o ir, sj je st 
_Obr peškir, sjeo u pročelje stola i stao 
srkati čorbu. Gazda Ilija je izgledao pored sina kao da mu 

je stariji brat. Mlad se je ženio, od osamnaest godina, i sada 
u svojoj četrdeset trećoj bio je snažan i opaljen od sunca i 
vjetra. I on je bio u ratu, nu prije dvije godine nekako se 
je znao izvući. Kako? — nije nikome govorio, nu govorilo 
se, da je hinio padavicu, ili tako nešto slično. Posrkao je 
čorbu, obrisao dlanom brkove i nastavio razgovor: — Ako 
hoćeš, možeš sutra sa mnom na njivu, da pozubiš, što bu- 
dem sijao. 

— Mogu, dado. Odmarao sam se već dosta ovih četr- 
naest dana, što sam kod kuće. I treba da ti pomažem. 

Snaša Anka je donijela na stol kuhanu kokoš s umakom 
od rajčice, pa je i ona sjela i nudila sina, da jede: — Jedi, 
jedi — vidiš kako si mršav. : 

— Hvala Bogu, majka, da je i tako. Koliki su drugačije 
stradali u ratu, mogu ja o sreći govoriti, Dado! — okrenuo 


se je ocu — a ja i ne pitam, gdje je moja puška? Jesi li je 


čistio? Baš sam morao biti izmoren, kad još nisam za nju 
pitao. — Gazda Ilija se namrgodi: — U redu je. Čistio sam 
je i mazao, ali sam mislio, da će ti biti dosta pušaka u ratu. 

Nije on volio sinovljevu lovačku strast. Nije to za 
Šokca —, tumaranje po poljima i šumi i gubljenje vremena 
za lovinom. 

Snaša Anka je već skočila i izvukla pušku iza ormara. 
— Evo je. Ali neka previše trčati po lovu. 

Đuka i nije pravo slušao, što su roditelji govorili. Uzeo 
je pušku, pregledavao je i škljocao njome, milovao je očima. 
Lov je volio još iz dječačkih dana, kad je kradom uzimao 
pušku iz ormara, da gađa vrane i čavke po livadi. Od oca 
je znao dobivati batina radi puške, pa opet je kao odrasliji 
momčić već bio poznat u selu kao vanredan gađač i ustrajan 
lovac, pa pored svega očeva opominjanja bio je ponosan na 
tu svoju sposobnost. 

Gazda Ilija je ustao od stola, prekrižio se, nabio šešir 
na glavu i izišao na avliju. 

Đuka je pripalio cigaretu i promatrao mater, kako kupi 
i pere sudove, a onda je objesio pušku na rame i izišao. 
Fićukom je dozvao pseto i uputio se u polje. 

Ivanova je kuća usred sela, Avlija i nije toliko široka 
kao nekad šokačke avlije, ali to je zato, jer je razdijeljena 
po duljini na dvoje još prije dvadeset godina, onda kad se 
je gazda Ilija podijelio sa svojim bratom  Kuzmom. Nije 
gazda Ilija nikada bio za diobu, ali eto — njemu se je rodio 
sin, a bratu dvije kćeri, pa gazda Kuzma nije htio ni mo- 
gao oprostiti, da Đuka jedared naslijedi čitav imetak po 
pravu zadruga — i podijelio temelj. I tako je u kući ostao 
gazda Ilija sa ženom i sinom sam, ako se ne broji slijepa 1 
stara baka Mala, koja je ubrzo po diobi umrla. Roditelji su 
im pomrli još prije mladi, jedva što je snaša Anka bila do- 
vedena u Ivanovu kuću. Kažu, da ih je sušica pokosila. Isti- 
na je, da su oboje slabili, krv bacali i jedno za drugim ne- 
stali. »Jektika« se je podmuklo uvlačila u šokačke zadruge 
i kosila, mlade živote. Znalo se je: za nju lijeka nema. Govo- 
rilo se, da zna i proći, ali to nije nitko vjerovao. 

Za zadrugom je samo žalio Ilija. Sjećao se je mnogo puta 
svojega djetinjstva i rane mladosti, kad je kuća bila puna 
svijeta. Stara kuća s velikom sobom i širokim trijemom. 
Prava šokačka kuća, ne kao ova nova, kasnije zidana, s 
dvije sobe i kuhinjom sa štednjakom., U kući je snaša Anka 
već sve »po modi« uredila. Izbacila stare izrezuckane klupe, 
stolice sa srcima i velike oslikane sanduke, u koje su vrijedne 
ženske ruke slagale svake vrsti tkanja, što su zimi tkale, 
lupajući stativima po čitave dane. Žao mu je bilo za izgub- 
ljenom polovicom zemlje, iako mu je četrdeset jutara ostalo, a 
najviše je žalio za svim starinskim običajima, za punom ku- 
ćom svijeta, gdje je svatko znao, volio, i morao svoj posao 
raditi. — No bilo pa prošlo. ć 

Druga su vremena nastala, pa i sam rat je mnogo toga 
izmijenio. Svatko je mislio svojom glavom, a i svatko je 
radio, kako je htio. I zemlju svoju mnogi nisu više znali 
voljeti kao nekad. Njegov je Đuka takav, zna on to dobro, 
osjeća se to, kad ga gleda kod posla. Ni ne nosi se on više 
kao Šokac, sve na gradsku naginje. Čita knjige i časopise 


S pripovijetkama o nekim ženama u svili, u nekim raskošnim I 


kućama, i o nekim filmovima. I on ih kadikad gleda — ali 
što se njega tiče neka Pola Negri, što tanca po Americi, 
njega, koji je ozbiljno naučio gledati u kalendar ili čitati 
članke o obradi zemlje! Ali mladost je drugačija — i gazda 

Ilija odmahne rukom i zapali lulu. — Treba raditi saa 
pomisli — kad je već toliki posao ostao na meni, — Dvije 
godine radio je sve sam, sluge nije htio najmiti. Držao je, 
da od sluge ne bi imao mnogo hasne. No sada će mu valjda 
i Đuka pomagati. I opet mu se je potkrala česta misao: 
— Zašto je snaša Anka bila toliko tvrdoglava i samo jednog 
sina rodila? Zar ne bi sada bolje bilo, da se više mladih vrze 
po kući? Ali da! Život je na kocku stavljala, tek nije i nije 
htjela. — Zar da se okuje djecom? — govorila je. — Zar 
njezine druge više rađaju? Zašo da ne uživa život, kad joj je 
Bog dao, da bude sama gazdarica u kući, i sama s mužem 
na imetku? Valjda nije poludila! Doduše, zdravlje joj je 
malo okrnjito u njezinoj četrdeset drugoj godini, krsta je 
nešto uvijek bole, no i to je mnogo bolje nego čopor djece. 

Misli tako gazda Ilija u avliji, sjedeći na kladi pored 
drvenjaka, i nije mu sve pravo. Nu, šta može? Što može i 
Đuki, koji je otišao s puškom, mjesto da se je sam sjetio, 
da ocu pomaže, Uzdahne, pljucne, i popne se na čardak, da 
plavi žito za sutrašnje sijanje. 


Drugo je jutro osvanulo maglom obavito, a gazda Ilija 
je upregao konje i bacio u kola vreće sa žitom, koje je pri- 
redio za sijanje. Đuka je još nešto udešavao na zubi, pa po- 
što su je obojica ubacili u stražnji dio kola, posjedaše | na 
vreće. Gazda Ilija je čekao, da Đuka uhvati kajase, ali se 
je prevario, jer je Đuka sjeo s lijeve strane, zapalio cigaretu, 
i čekao, da otac potjera konje. Zar se nije poželio sin, da 
tjera ta dva lijepa žerava, do kojih je otac toliko držao? 
Nije. Gledao je pred sebe i odpuhavao dimove. 

— Lijepo će biti sijanje. Sunce probija — veli otac. 

— Jest, dado — odgovara sin. ; or 

Tjera Ilija konje, a oni se srpe uhranjeni i njegovani, i 
pogledava na sina. Ovaj to mnogo i ne vidi. Stigli su na 
izoranu njivu, i gazda Ilija sveže torbu preko ramena, pa 
se polako uputi, da sije. Baca on zrnje jednakim zamahom 
ruke, a ono se zasja na suncu i pada u vlažnu zemlju. U tim 
zamasima on uživa, osjeća se kao vršilac Božje providnosti, 
koja dopušta, da se sitno zrno množi, i raduje: se svojemu 
radu, koji je častan, i na kojega je on, gazda lija, ponosan. 

Đuka je međutim upregao konje u zubu i počeo zubati. 
Nevoljko. — Njegove misli su drugačije. — Eto, vuci se za 

konjima i sam kao životinja, udovoljavaj zemlji i svim nje- 
zinim zahtjevima, a zašto? — Za koru kruha. Težak je to 
i nezanimljiv posao. Zuba odskače po grudama, mrvi ih, zasi- 
pava zemlja sjeme. 

Kraj njive. — Hajde, Sokole, hajde Vitez. Natrag! Š-š- Ta 
polagano! Opet isti put. Korak po korak. Ne vidi Đuka, da se 
je magla digla, ne vidi plavo jutro kasne bistre jeseni, ne 
zagledava na rub šume s pozlaćenim lišćem, hrastova i erve- 
nim grmljem, ne vidi oca uspravnog i snažnog, kako baca 
sjeme i uživa, vidi pred sobom tek crnu brazdu, crnu kao i 
njegove misli. 

Sati tako prolaze, za njima je komad urađene njive. U da- 
ljini se zanjihalo crkveno zvono, i vjetar je do njih donio 
zvuk. Gazda Ilija stane na ivici njive: — Stani, Đuka! Podne 
je. Hajde da ručamo i da se odmorimo. — Odveže torbu, položi 
je kraj kola, skine šešir i prekriži se: — Blagoslovi, Bože, 
naše njive i naš posao — šapuće on molitvu toplo, gledajući 
u nebo. Đuka pusti konje iz zube, baci im iz kola sijena, 
prostre kožuh i sjedne. Gazda Ilija je odmatao ručak: slanine, 
kruha i kolača s makom, što je snaša Anka spremila za njih. 
Šutke su jeli. Kad su bili siti, gazda će Ilija: — Deder, sine, 
odvedi konje do Nikolčinog stana, pa ih napoj. Stan. je u 
blizini, grjehota je, da konji žeđaju. — Đuka posluša. — 
Mora se uvijek robovati zemlji i marvi — mislio je. Otac je 
za njim zabrinuto gledao. — Ne voli svega toga moj Đuka, 
tako je mrk i zamišljen. Treba ga oženiti, sve će onda biti 
bolje. Znat će, zašto radi. — Zaškripio đeram, bučnuo kabao 
u vodu. Izvlači ga Đuka i napaja konje, a oni, iznojeni, lakomo 
piju svježu vodu. Dovodi ih natrag. — Deder sjedi još malo, 
sine. Hoću s tobom da divanim. — Šta bi, dado? — pita Đuka 
i sjeda uz oca, — Nekako si mi turoban, kao bez prave volje. 
Nego — ja sam mislio, da ti kažem: ženi se, Đuka! Vrijeme 
je. Da nije rata, bio bi ti već oženjen. Pa onda — biraj, koju 
hoćeš. Koja bude tebi draga, bit će i nama dobra, Eto, to sam 
ti htio kazati. — Đuka pogleda oca: — Vrijeme za to već 
jeste. No nisam ja o tome još mislio. Vidjet ćemo, dado. — Daj 
Bože, da uskoro i vidimo, sine — veli gazda ni pa se diže 
da pripaše svoju torbu, 

. Opet isti put. Gore njivom — natrag — gore, pa natrag, a 
gazda Ilija se raduje svojoj zamisli. Sina će oženiti, bit će 

malih unučića, pa će mu vikati: — Djede, djede! — a on će ih 
voljeti, s njima se igrati, plesti im kandžije, ako ... dje- 
čaci, i rezuckati preslice, ako budu curice. 

Smješka se on pred sebe i baca, baca sjeme u vlažnu 
zemlju. Kad je sumrak stao dolaziti iz tamne šume, i magla 


poizlazila iz širokih bara, njiva je bila urađena. 


— Hvala Bogu, gotovo je. Hajdemo kući, vrijeme je. 
— Hajdemo dado. 


Te je zime Đuka odlučio da se ženi. Snijeg je zapao na 
smrznutu zemlju, polja i njive se bijelile, a krovovi porasli 
pod širokim bijelim i mekanim naslagama. U velikoj željez- 
noj peći buktila je večerom vatra, a na polju je mjesec sjao, 
dok se Đuka spremao u selo. Govorilo se, da polazi na sijela 


u one kuće, gdje je dolazila i Eva Matušilova, vitka i nježna 


plavka, bljedolika, s ustrašenim očima srne, 'ispod visokih, 
razdalekih obrva. On je nju doista i tražio. Svidjela mu se 
onaka tiha i povučena među obijesnim drugaricama. Uživao 
je sjesti kraj nje, šapnuti joj koju umiljatu riječ, i onda pro- 
matrati, kako joj rumen probija obraze. Želio je poljubiti joj 
usne nježne i djevojačke, rumene kao zrela trešnja. — Da 
vidim, šta vezeš — govorio je i s vezom uhvatio njezine tanke 
prste, a ona ih tada izvlačila iz njegovih košćatih ruku, sva 
zbunjena i ne znajući, što da kaže. Nekoliko večeri je uzalud 
tražio priliku, da je prati sam kući. Kao u strahu hvatala se 
je drugaric4. Đuka nije bio dijete, znao je, da joj se sviđa, pa 
joj je jedne večeri šapnuo: — Čekaj me u vašem trijemu, kad 
se drugi raziđu. — Ona ga pogleda, no ne odgovori. Pa ipak, 
kao pod utjecajem nečega snažnijega čekala ga je, i sva 
uzdrhtala, kad je čula njegove korake. Došao je. Nije joj ništa 
rekao. Obavio je ruke oko njezina nježnog stasa, privukao je 
k sebi, i stao je ljubiti. Nije se otimala. Samo su joj suze ka- 
nule iz očiju. Odonda je redovno dolazio, i ona ga je čekala. 
Odlučio je, da se oženi njome, i govorio joj, da je voli: — 
Isprosit ću te u dade, srce moje lijepo! Hoćeš li mi biti žena? 
— O, hoće ona, i ne može ništa ljepšega poželjeti, nego da 
uvijek bude s njime. Njegova pred Bogom i pred ljudima! 
Ipak nije sve tako lako išlo, kako je Đuka mislio. Otac, 
kao što mu je i obećao, pristao je na njegov izbor. Ali mati! 
Sto joj je zamjeraka našla. Zar Evu? A zašto baš Evu? Slaba 

je, vjetar je može odnijeti. Pa peta kćer u matere. Ni tala 
nema. Zašto ne izabereš nešto bolje? Evo Kata Biskupova. 
Jedinica u matere. Ili Đenka Udvina. Tala će imati oko deset 
jutara, a tek kakova joj se oprema sprema. Kredenc i crveno 
sukneno kanape, i fine dugačke zavjese s umetanim čipkama. 
No sada se je Đuka uzjogunio. Hoće baš Evu — ili nikoju. Pa 
i ne ili nikoju, on hoće baš Evu, i mora je dovesti. Mati ne 
pristaje. Otac se jedi i ne zna, kome bi već dao pravo, a Đuka 
stao piti i kartati. Vidi otac, ne vodi to dobru, i stao otvoreno 
uz sina. Popustila i snaša Anka, pa isprosili Evu za Đuku. 

Tako se je prve pokladne nedjelje Eva Matušilova na- 
zvala Ivanovom snajom. 

Eva je znala i osjećala, da nije svekrvi u volji. Ona nije 
nakanila zato prkositi, nego je sve umiljato radila. Služi ona 
svekra, pazi na svaki svekrvin mig, ugađa Đuki, gdje god 
može. Radi ona. Mete sobe, pomaže u kuhinji, čeprka po bašti, 
otvara kapiju, kad kola izlaze, i svakom hoće da bude dobra, 
svima da ugodi. 

Radi ona vesela i mlada, a njezino vitko tijelo se zaobljuje 
od budućeg materinstva. Raduje se ona djetetu, što će doći, 
šije mu košuljice i kapice, i ne opaža svekrvine crne oči, što 
je ispitivalački promatraju. 

Ne raduje se snaša Anka unučiću kao gazda Ilija, koji 
tobože ništa ne opaža, nego mu uvečer, kad ostaju sami, pred- 
bacuje: — Eto ti Vaše Eve! Ni godina ne će proći od svatova, 
a ona će roditi. Okovala odmah sebe, i mojega sina. Znala 
sam ja to, i mater joj je takova bila. To je takova sorta. Ili 
zar bi inače rodila sedmero? 


— Šuti, ženo, ne čuo te Bog. Hvala Bogu, da će imati 
djece. Đuku će razveseliti, i nas će pomladiti unučić. 

Kom Da, lagano je tebi. Ne ćeš ti sav dan slušati deranje, 
niti ćeš pelene prati, ni dvoriti snaju u babinjama. — Hajde, 
nemoj makar što divaniti. 

— Gle! Valjda bi i ja tebe usrećila, da sam narodila tri 
reda oko peći, jelda? 

— Kojom srećom da jesi — odgovori gazda Ilija, i legne, 
da spava. 

Eva je dotle, čekajući Đuku, koji se je negdje zadržao u 
selu, sanjala o malenom djetetu, koje će imati smeđe oči kao 

dada, a plavu kosu kao ona — ili ne — bolje neka ima i smeđe 
kose kao dada — zaključi ona i zavede se u san. 


*& 


Tako su prošli proljetni dani s nježnim zelenilom, s ras- 
evjetanim voćkama i radom u bašti, sa sijanjem i kopanjem 
kukuruza, i vrelo ljeto s košnjom žita i vršidbom. 

Dobra je bila godina. Njom je gazda Ilija bio zadovoljan, 
ali mu je sin brige zadavao. Sve slobodno vrijeme proborav- 
ljao je u lovu, tražio društva u selu i birtiji, čitao mnogo, sve, 
što mu je pod ruku došlo, pa i kad je radio, bilo je to kao pod 
moraš, kao da je sve drugo bilo važnije. Kako su mu samo oči 
sjale, kad je proljetos pripovijedao o lovu na šljuke: — A ja, 
dado, u šumi sam. — Sumrak se spušta, šikara šuti. Onda se 
tek odnekale javi šljuka. Mužjak leti kao bez pameti, križa 
zrakom, pa i ne opaža opasnost. Odapneš, a on ti leži pred 
nogama. — Ha, ha! — uživao je u tome. Još sva sreća, da ga 
je bar zasada mlada Eva privlačila večerom uz kuću, ona, 
koja ništa od svoje bezazlenosti nije u braku izgubila, koja u 
njega vjeruje, i još mu u ničemu ne prigovara. 

Došla je jesen. Po danu još zna sunce dobro zagrijati, ali 
noći su postajale hladne. Vjetar je duvao preko zobnog strnja- 
ka, i bake se spremale za jesen, a lovci su znali, da je početak 
lova stigao. Đuku je srce vuklo u lov. Pa i otac mu je bio 
lovac. Samo je bila razlika u tome kod oca i sina. Gazda Ilija 
je išao u lov nedjeljom, zimi, ili kad nije imao drugoga posla. 
Lov nije smatrao zabavom ili sportom, nego prilikom, da do- 
nese kući lovine. Kod Đuke je bilo drugačije. On je o lovu 
mnogo čitao, znao je, kada se koja divljač mora štedjeti, a za 
lov bi mnogo dao. Žrtvovao bi on rado i veću svotu novaca, 
da dođe do nove i moderne puške, u dalje lovove bi išao koli- 
ma, i u lovu bi lagano propustio radne dane. Za njega je lov 
bio strastan užitak, koji ga je snažno okupljao. 


* 


Naše prostrane šume pune su bara, koje češće presuše. U 
njima rodi različito bilje, kojom se visoka divljač može hra- 
niti čitave godine. Nekada, kad je naša šuma bila sva visoka, 
nije u njoj bilo mnogo vrsti divljači. Viđali se zečevi, lisice, 


157 


kune i gdjekoja vidra, a zimi su po njoj zaurlavali kurjaci. 
Otkako ima branjevina, nakotila se tu srna i jelena. Jelen se 
je našao tu prvi puta prije tridesetak godina, a odonda se 
namnožio priličan broj. Baš s obzirom na jelene lovišta su po 
Slavoniji uzimali u zakup bogati ljudi, tako da manji čovjek 
ili seljak nije mogao slobodno loviti, ali ako se ustvrdi, da su 
krivolovci baš toliki broj jelena ubili ili još više nego lovci, 
ne tvrdi se krivo. 


Duka je znao iz knjiga i po očevu pripovijedanju, da po- . 


četkom rujna počinje rika jelena, i da ih je onda najlakše 
ubiti. Dugo se je vremena on u duši spremao na takav lov, a 
u posljednje vrijeme nije ni o čemu drugom sanjao. Njihova 
puška, stara, škljocava dvocijevka, nije bila za taj posao, a 
ni ona vojnička, koju je on donio kradom kući iz vojske. Ocu 
govoriti, da kupe novu, modernu kuglaru s dalekozorom, nije 
imalo smisla. Znao je, da otac ne bi nikada pristao na taj 
izdatak. No u selu je neki imućniji čovjek imao takovu pušku 
i Duka je predomišljavao, kako bi je od njega posudio, pa ako 
bi ga sreća poslužila, mogao bi njome ubiti kojega jelena, meso 
i rogove kradom prodati, pa sam takovu kuglaru kupiti. Cijelo 
.se je ljeto približavao tomu posjedniku puške kuglare, udvarao 
mu, a poklonio mu i prva dva zeca, koja je ubio. Kad je mi- 
slio, da ga je udobrovoljio, osmjeli se i zamoli pušku, da mu 
je pozajmi. Vlasnik pristane, i tako Đuki nije više ništa sme- 
*“ talo, da pođe u lov na jelene. 

Jednog podneva za vrijeme ručka reče otac Đuki, da će 
poslije podne njih dvojica poći, da posiju lan, a Đuka odlučno 
izjavi, da će on u lov na riku jelena. Ocu nije bilo pravo, ali 
oćuti i popusti sinu. za 

Nakanio je poći u šumu »Tikar«, jer je čuo, da tamo ima 
dosta jelena i širokih bara, gdje se jeleni pare. Spremio je on 
sebi torbu s dosta jela i rakije, i odlučio, da se ne vraća iz 
lova, dok ne ubije jelena. S puškom na leđima, kradom preko 
bašta ostavi selo, da ga što manje svijeta vidi. 


»Tikar« leži opkoljen drugim šumama. Po rubovima šuma ' 


i nema jelena. Četiri je sata neprekidno hodao, dok je stigao 
na metu. Sunce je naginjalo k zapadu. On nakani čekati na 
prosjeci, koja je prelazila široku baru, i u kojoj sađa nije bilo 
vode, da vidi, što će biti. Veče je dolazilo. Oko njega mir i 

tišina. Tek u prvom sumraku učinilo mu se, da nešto šuška 
po šašu i bari. Opet mir — a onda daleko od njega u neodre- 
đenoj daljini rika. — Nije to rika kao u bika. To je nešto 
drugo, neki glasovi, kakovih do sada nikada nije čuo u životu. 
'To je nešto snažno i prastaro, kao da dolazi iz drugog, čarob= 
nog svijeta. Glasovi su bivali sve jasniji, i do njega stizali, kao 
da netko u jak rog duše. 

Bbbbeu-e-u-e-u-e-u! beu! beu!... 

— Rika jelena! 

U Đuki se sledila krv, dah mu je stao, nepomično je sta- 
jao, i samo slušao i slušao. 

Mračak se spuštao, i on opet začuje šuštanje u šašu. 
Najednom spazi košutu, kako na bari prelazi prosjeku, i ide 
prema riki, koja je zove. Rika se je još nekoliko puta ponovila, 
a onda prestala. 

Đuka je u radosnom iznenađenju, jer je doživio jedno od 
lovačkih uživanja — riku jelena. Odluči, da se polagano 
odvuče do bare, da noći u šumi, pa da u jutro, ako bude imao 
sreće, dočeka jelena. : "A 

Skine opanke, pa se stade u čarapama oprezno udaljivati, 
pazeći, da mu pod nogama ne pukne ni jedna grančica, samo 
da ne naruši mir, i da ne poplaši jelene, koji će po njegovu 
mišljenju na bari noćiti i zoru dočekati. Udaljio se tako oko ' 
tristo koraka od bare, zavukao se u šikaru, skinuo torbu s leđa, 
i, ne ložeći vatre, stao večerati. Jelo mu nije išlo u tek, bio je 
grozničav od uzbuđenja i zaduben u misli, što li će sutra 
doživjeti. Odgurne jelo, i nagne bocu s rakijom. To mu je 
godilo. 

Noć se je sasvim spustila. Blijede su zvijezde treperile 
iznad krošnja. Čudno mu je bilo pri duši ovako samom u 
mračnoj šumi. 

Sova je mekanim krilima nečujno letjela, pa ipak hukom 
narušavala noćni mir. — Huk! Huhu! Huk! — derala se sa- 
blasno, i njemu se učini, da je to avet, koja naviješta smrt. 
Nije to bio strah, tek neka zebnja oko srca, u tajinstvenoj 
noći, što je probdijeva sam u gustoj šumi. 

Nije mogao pravo zaspati, pušio je cigarete jednu za 
drugom — i pomalo drijemao. 

Pred zoru se je pojavio okrnjen mjesec, i on se stade 
spremati na polazak. 

Opanke spremi u torbu, a puško čvrsto stisne u ruke i 
pođe naprijed. Polako se dovuče od šikare do prosjeke, a pro- 
sjekom još opreznije do bare. 

Već se je javljao prvi znamen zore, malena rumen na 
istoku. Đuka stigne do bare, stane za deblo stare vrbe i 
s veseljem začuje prve glasove rike na istom mjestu kao i 
sinoć. 

Opet tajinstveno šuškanje u bari. 

Đuka je znao, da je nedaleko od njega, možda na dvjesta 
koraka bara najšira, i da se tamo nalazi veća čistina. Polako 
pužući, rasklanjajući svaku grančicu, šaš i travu, uputi se 
čistini. Sada se je rika čula s više strana. Čuli su se glasovi i 
viši i dublji — ali i njegov jelen — onaj od sinoć, koji je imao 
najdublji glas i kojega je on dobro zapamtio. Kao da se je 
približavao čistini. 

Samo da može prije njega stići, želio je Đuka svom du- 
šom, toliko jako, kao da i nije bio kadar ništa drugo željeti. 

Malo se ispravi i spazi gustu rakitu. Brzo se i oprezno 
došulja do nje. Iza rakite prostirala se čistina. Tu će on čekati, 
ni koraka dalje, — jer i najmanja neopreznost mogla bi ga 
odati. — Rika se je približavala. — Zora je svanula. — Zrak 
je oko bare hladan i pun vlage. Miriši na travu... i na oštar 
vonj divljači. 

Đuka spazi na rubu čistine dvije košute. Zastajkivale su, 
osluškivale, i ogledavale se ustrašenim i blagim očima. Čas — 
dva i tada on jasno čuje, kako se šaš lomi polovinom bare, a 
vrbove grane pucketaju. 

Netko ide, tko je siguran, i tko se ne boji. Rika je sad 
snažna i krupna tik pred čistinom. I tada iz šaša proviri glava, 
rogovi, a onda tijelo. — U svoj svojoj snazi i krasoti s velikim, 
vitkim tijelom stajao je samosvijesno on — gospodar šume. 

Đuka je već na taj pravac imao naperenu pušku iza svo- 
jega zaklona. Kad se je jelen pojavio, on je trebao samo da 
koji centimetar pomakne vrh cijevi lijevo ili desno. 

Bio je toliko uzbuđen, da je samo skrajnjim naporom ostao 
gospodar sama sebe. 

U dalekozoru, koji je bio pričvršćen na puški, tražio je 
sliku jelena. Čim ju je našao i vidio, da mala točka u dale- 
kozoru pokriva mjesto, gdje se nalazi srce životinje, on okine. 

Prasak — jak — oštar. 

Skinuo je pušku iz naslona, da vidi učinak. 

Jelen je odskočio i snažno se zabacio strašnjim nogama. 
Malo je pokleknuo, i drugim skokom nestao u šašu. Čula se 
je opet lomljava šaša i granja — jako, pa slabije — sve sla- 
bije — i onda ništa. 

Đuka je u neizvjesnosti. Najradije bi poletio za njim. Ali 
treba biti miran, treba se svladati. Zapali cigaretu, pa zapuši. 
Poslije četvrt sata pođe do mjesta, gdje je jelen stajao, dok 
je on u njega pucao. Nađe malo krvi na zemlji — čiste, crve- 
ne. On tragom, a krv s obje strane traga. Dobro je. Dakle, 
kugla mu je prošla kroz tijelo. Sigurno nije daleko. Đuka je 
pazio na trag krvi i pošao brže. Spazi jelena na tri do četiri 
stotine koračaja, gdje leži i kuša se posljednjom snagom 
osoviti, ali badava, ne ide. 

Duka se maši puške, da još jednom opali, ali se ipak pre- 
domisli. Zašto da prouzrokuje nepotrebnu buku i uzbuni 
čuvare lova, kad jelen i onako ne može dalje?! 

On mu se približi na dva koraka. Jelen je ležao bespo- 
moćno. Krv mu je brizgala iz ranjenih grudi, ali oči, te krup- 
ne i žalosne oči gledale su u Đuku. Nijem je pogled govorio: 
— Zašto me lišavaš života, kad ti nisam ništa skrivio, čovječe! 

Duka nije mogao izdržati taj pogled, i odvrne glavu, kao 
da ga je pekla savjest, dok je jelen izdisao. 

No kad je ovaj pred njim ležao mrtav, ispružen i miran, 
Đukine se grudi nadmu u ponosu, što je postigao svoj cilj. 

No što sada? Trebalo bi poći kući, pa se s ocem noću 
vratiti po meso, kožu i rogove. Rogovi su bili divni pravilni, 
sa četrnaest parožaka. 

Po oca? Ne, — Sjetio se očeva namrgođenog lica, kad je 
rekao, da će poći u lov. Ne bi on s njime pravo dijelio radost. 
Radije će zovnuti jednog od svojih prijatelja u pomoć. I sada 
treba sve dobro unovčiti, i kupiti pušku, baš takovu, kakova 
je ova pozajmljena, jer šta bi on postigao s njihovom starom 
dvocijevkom? — Ništa. 

Dugo je stajao kraj jelena, a onda se sjeti, da valja drob 
izvaditi, da se meso ne pokvari. Izvuče iza pojasa oštar lovački 
nož, zabode ga u trbušnu stranu jelena, pa svom snagom po- 
tegne uzduž. 

* 

U kasnoj jeseni, kad je mraz već davno poskidao lišće 
s drveća, a sjevernjak duvao iznad seoskih krovova, svirajući 
neku tužnu melodiju, magle se vukle lijeno nad zemljom, a 
tmasti oblaci prolazili nebom, Eva je rodila zdravo muško 
dijete. 

Đuka se je baš vratio iz lova, kad u kući spazi neku užur- 
banost, pa je odmah naslutio, što se zbiva. 

Otišao je u kuhinju, skinuo mokru obuću, i stao guliti 
zeca, kojega je ubio. 

Mati je izašla iz sobe, i ložila štednjak, da grije lonac 
s vodom. — Jako se pati — rekla je kao usput. 


Đuka slegne ramenima. Sudbina žene, no žalio je on sada . 


svoju. Evu. 
Kad je ogulio zeca, prihvati knjigu, da čita, ali muklo 
stenjanje je dolazilo do njegovih ušiju iz sobe. — Sirota moja 
Eva — opet pomisli, a onda, da sve to ne vidi i ne čuje, obuje 
čizme, i uputi se u selo. 
Vratio se je kasno, a mater mu javi, da je sve sretno pro- 
šlo. Uđe u sobu. Eva je ležala među bijelim, vezenim jastu- 
cima blijeda, no smirena. Do nje zamotano u jastuk dijete. 
Ona pogleda u Đuku, pa na maloga, i pokuša se nasmiješiti: 
— Zvat će se Marko, hoćeš li? — Hoću, hoću, samo kad je sve 
dobro prošlo — i nagne se, da vidi maleno, ružičasto biće, što 
je spavalo, a to je bio njegov sin. 
Eva se je doskora pridigla, i život je tekao mirno kao i 
prije, tek je neku živahnost u kuću donio mali Marko. Eva ga 
je dojila i njihala, spremala i radila, i ni za što nije marila, 
što nije bilo Ivanova kuća, njezin Đuka i njezino dijete. 
Možda bi drugi čovjek bio sretan u tom krugu, i smirio 
“se, ali Đuka nije. U besposlenim danima i dugim večerima on 
. je tražio razonode svuda, samo ne kod kuće. 

— Zašto se Đuka već jedared ne smiri? — mislio je gazda 
Ilija. 

i — Zašto da sluša dječju viku? — zlobno se smješkala 

snaša Anka. 

Dotle je Marko napredovao i stao gukati, na radost mlade 
matere. 

Gazda Ilija se radovao unuku, a pogotovo zato, što je bio 
dječak. On nije pokazivao svoje nježnosti pred svima. Činilo 
mu se, da to nije dostojno njegovih godina i položaja u kući, 

ali tek što bi spazio, da je dijete u kolijevci samo, da spava 
ili se, rumeno i zdravo, igra svojim ručicama, naginjao se je 
nad kolijevku i tepao: — Gu, gu, milo moje! Narast ćeš, pa 
ćeš djedu brkove počupkati malim ručicama. Djed će tebi 
kandžiju napraviti, pa ćeš konje tjerati, mali moj junače! 

Kradomice je rezuckao kolica, da ih mali Marko vuče po 
avliji, kad bude prohodao. 
* 

Čim svanu prvi dani predproljeća, nema više odmaranja 
i besposličarenja. Zemlja uvijek zove onoga, koji razumije 
njezin zov. Tek što se priroda stane kretati, već predstoji sto 
poslova: obrezivanje voćaka, proljetno oranje, sijanje i pre- 
zubljivanje žita. U toru se stanu ovce janjiti, pa treba ovčara 
pregledavati; na alatu još nešto treba popraviti, što se je 
zimi pregledalo. A tek kad poraste trava na livadama, onda 
i nema odmora: košenje livada, kupljenje sijena, okopavanje 
kukuruza i sve u žurbi da se svrši, prije nego počne žetva, jer 
žetva je kruna rada i sabiranja. 

Gazda Ilija je odlučio, da žito porade uz pripomoć sami. 
Najmio je trojicu radnika, da pomažu. Kosilo se je u znoju, 
marljivo, pod pripekom sunca. Eva je rukovedala za Đukom, 
koji je kosio. Bilo joj je čudno, da joj posao pada teško. Ta 
bila je na njega naučila iz djevojačkih dana. 

. Umorna je bila, i u glavi joj se vrtjelo. Nije htjela, da 
to drugi opaze, i požurivala je rad. Ipak je sa zadovoljstvom 
sjela pod široki hrast, kad je gazda Ilija rekao, da je vrijeme 
doručku. Nije mogla jesti, samo se je napila hladne vode iz 
zemljana koršova. Naslonila se o stablo, i gledala u klasje, 
što se je jedva micalo na vjetriću, koji je pirio iz šume. 
Lijepo je bilo tako sjedjeti u ljetnom prijepodnevu, koje žeže 
zemlju, i slušati jedva čujno zujanje mušica, što lete u krugu 
oko nje. Žito se zlati, crveni se propušak kao kaplje svježe, 
mlade krvi. I u svemu tome leži neki mir i neka svečanost. 

Samo zašto joj se vrti u glavi? 

Gazda Ilija je prvi ustao, a to je znak, da i drugi krenu 
na posao. Kosci su otkivali kose, i snažno zamahnuli po žitu. 
Gazda Ilija je još uvijek bio ustrajniji i bolji kosac od Đuke. 


Eva se saginje i srpom nalaže snopove. U sljepočicama joj 

kuca, uz leđa teče znoj. Oplećak joj se je pripio uz kožu, 
grize je prašina i vrućina. Pred očima joj se stanu vrtjeti 
crveni kolutovi, ona bi htjela još nešto kazati, no tada više 
ništa nije znala ni osjećala — onesvijestila se. 

Gazda Ilija i Đuka prestrašeno spuste kose i potrče, da 
je pridignu. Škropili su je hladnom vodom i položili u hlad. 
Za koji čas je otvorila oči. — Što ti je, dijete? — zabrinuo se 
gazda Ilija. — Ne znam, dado. Tako. Muči mi se. To će brzo 
proći — sokoli ona samu sebe, jer ne će, da oni pomisle, da 
njoj škodi rad. 

Nakon što je sat provela u hladu, htjela je ponovno poći 
na posao. Ne ide. Vrti se u glavi, pa vrti. Ona se sili — no 
blijedi i zanosi se. 

— Ostavi, Eva, posao — veli joj Đuka. — Vidiš i sama, 
da nisi zdrava. — Ta mene ništa više ne boli, samo me je 
neka omaglica spopala. — Ipak je morala ostaviti posao, da 
se odmara, i napokon se polagano vrati kući. 

Snaša Anka se je začudila, da se Eva vraća prije večeri. 
Ona je kod kuće redovala, i čuvala unuče. — Hvaljen Isus 
majka! — pozdravi već sa kapije. — Uvijek hvaljen, Eva. A 
što se je dogodilo, da se već vraćaš? Valjda nije kakovo zlo? 
— Nije, hvala Bogu, samo — nešto mi nije dobro, pa ne 
mogu dalje rukovedati. — Polagano je došla do trijema i sjela 
na basamke. Snaša Anka se spusti do nje. — A šta ti je? Da 
te štogod ne boli? — Ništa. Samo neka muka u glavi, — pai 
onesvijestila sam se na njivi. — Otkad se tako osjećaš? Jesi li 
već prije što opazila? — uznemireno je pitala svekrva. — Čini 
mi se, da jesam. Izjutra mi se zlije. — Zlije? — uplaši se snaša 
Anka. — Eva, da nisi opet ....? — Evi šikne rumen u 
obraze. — Ja — ne znam, majka. — Naopako! Ta ni Marko 
još nije prohodao. Tolika briga, toliki posao u kući, kud nam 
treba da još svake godine rodiš? Gotova je to propast! O, 
siromah moj Đuka, baš bi mu još i to trebalo. — Eva je 
šutjela pod bujicom svekrvinih riječi. I sama je mislila, da 
snaša Anka ima pravo, ali dosad nije smatrala to ni za 
kakovu nesreću, ni za zlo. Njezina je mati sedmero rodila, i svi 
su kruha imali. Zašto se majka toliko ljuti? 

U večer, kad su njih dvije prale sudove iza večere, za- 
počne opet isti razgovor. — Trebalo bi da odeš do babice, neka 
ona vidi, što je s tobom. — Ako vi mislite, da treba da odem 

do nje, mogu. Samo ja i sama mislim, da jeste tako, pa što će 
mi onda ona? — Čudnovata si ti Eva. Šta će ti, još pitaš?! U 
prvom redu, da se zna što je s tobom, pa ako i ona potvrdi, 
treba da odbiješ maloga. Djetetu će tvoje mlijeko škoditi. — 
Dobro! — Eva je pristala. 

No prije toga govorit će ona još s Đukom. I kad mu je 
rekla, on se prenerazio. Ni on nije želio, da mu žena svake 
godine rađa. Evi se stislo oko srca, zaplakala je: -— Eto, i 
majki nije pravo. — Pa što ću? — Što ćeš? Što ja znam! 
Majka ima pravo. Tko još dobro živi s mnogo djece? — Pa to 
bi tek drugo bilo! — usudi se Eva protusloviti. — Jest, drugo, 
ali svake godine po jedno — nasmije se jetko Đuka. 

Što da radi, i kako da sebi pomogne? 

Kad je drugi dan babica potvrdila Evinu sumnju, i ona 
to rekla svekrvi, nije više bilo lijepih riječi među njima. — 
Znala sam ja, od kakove si ti forme. Zato sam i bila protiv 
toga, da se dovedeš u našu kuću. Što vrijedi, ako sam i 
othranila moga Đuku kao gospodsko dijete, ako ćeš ga sada 
ti upropastiti. Ili možda misliš, da ja nisam mogla roditi više 
djece? O, i kako! To je bar najlakše. Ali ja sam mislila, što 
radim. Nisam htjela upropastiti Ivanov temelj. Jok! No — 
eto — došla je druga, koja ne misli dalje od nosa. Eva je 
samo šutjela i plakala. Kod Đuke nije našla zaštite, a onome, 
koji bi sigurno njoj stranu držao, nije od stida i reda smjela 
govoriti! Gazdi Iliji ne bi bilo teško podignuti na noge dvoje 
unučadi. No on je zamišljeno radio, i nije opažao, što se u 
kući odigrava. i 

Svekrva se stala kloniti djeteta, koje je do sada pomagala 
Evi njegovati. — Eva, Eva! Marko plače — vikala bi iz avlije 
u bašču Evi, koja je ondje nešto plijevila. — Eva, skuhaj 
malome mlijeka, gladan je — zvala je Evu s bunara, gdje je 
ova lužila rubine, a kad bi se Eva požurila u kuhinju, 
mrmljala bi: — Kada možeš svake godine po jedmo, a ti ih 
othranjuj. Ne čekaj, da svekrva sve posluži. 

Eva je uzdahnula: — Pa što da radim? Nisam ja to htjela, 
ali što ću?! 

— Što ćeš? Čudna li pitanja! A što rade sve druge mlade? 
Pomognu sebi same, Nisi dijete — znaš ti, da tu babica može 
pomoći. 

— Ju, majka!!! 

— Jest, tebi je to — Ju majka! — mjesto da si sama o 
tome razmislila, i odmah uradila. Tebi je to strašno, — a mi 
u kući neka svi patimo i nije mogla od ljutine dalje govoriti. 

Evi je bilo sve teže snositi svekrvin bijes, a i nezadovolj- 
stvo Đukino. On je jedva na nju pogledao, i kratko ili nikako 
odgovarao na njezina pitanja. 

Tko bi znao, da li se slučajno našla babica, gospoja Nena, 
jedno predvečerje u Ivanovoj kuhinji, dok su muškarci bili 


na stanu, a snaša Anka se opet ljutila na Evino stanje. Sigurno . 


je samo to, da su obje nagovarale Evu, pa se čak i svekrva 
omekšala i slatko govorila: — Što se bojiš, Eva? To ti je malo 
pa ništa. Gospoja Nena je vješta, časom svrši svoj posao — 
i bilo pa nije. Ti si opet slobodna kao ptica. 

— Ne ću te nagovarati, snašice. Da znaš samo, kolike me 
mole da im utrošim, ali ja ne ću. Nije meni nužda. Samo 
tebe mi je žao. Mlada si, lijepa i neiskusna. Kamo ćeš s dvoje 
nejake djece? Mnogo toga ti još i ne znaš, — no vjeruj, žena 
dosadi čovjeku, kad ga obasiplje djecom. A tvoj Đuka voli 
živjeti i uživati — govorila je gospoja Nena i mislila na dukat, 
koji joj je obećala snaša Anka. — Hajde da vidimo, što se 
da uraditi. Znam ja, i tebi je teško. 

— Dobro, kad hoćete — rekla je Eva, jer se nije usudila 
kazati, da su njoj teška svekrvina predbacivanja i Đukin 
nehaj, a ne njezino stanje. 

Tek što je to Eva izustila, a svekrva uze u krilo Marka, pa 
se smiješi i hrani ga, dok gospoja Nena baca u vrelu od 
lizola smrdljivu vodu očišćen korijen purje trave. 

— Hajde — gotovo zapovijeda Evi, i odvuče je u sobu ... 

Kad su se vratile, Eva je bila još bljeđa, i kao da je i 
drhtala. — Vidiš i sama, nije to, ne znam, kakav teret. Samo 
sada se ne šali! Dvije ili tri večeri dođi k mojoj kući, da vidim, 
što treba dalje raditi. Pazi! Točno dolazi, da ne stradaš, i po 
mraku, da te svijet ne vidi, pa da selo koješta ne govori. Znaš 
Anka, skoro je i prekasno za taj posao, i vjeruj mi, da sam 
to učinila samo tebi za volju, od staroga prijateljstva. 

Nato stade vezivati maramu na glavu, i oprosti se da 
ode. Snaša Anka je otprati do kapije, šapćući zahvaljuje i 
koješta obećaje. 

— Zašto sam to uradila? — predbacuje sebi Eva i ne 
osjeća nikakovo zadovoljstvo, što je poslušala svekrvu. Ne će 

ona tamo ići, pa što bilo da bilo. Možda gospoja Nena i nije 
još ništa uradila? ža ' 

No svekrva je požuruje drugo večer, pa i treće, 

— Gotovo je — rekla je gospoja Nena, kad je Eva 
četvrti puta bila kod nje, a Evu trese groznica, krsta je bole, 
i sve jači bolovi sijevaju tijelom. 

Noć je bez mjesečine, kad se vraćala od gospoje Nene, 
koja stanuje na kraj sela. Vijugava i neravna staza vodi do nje 


iz sela, a Evine ukočene noge se potiplju po mraku. 


Negdje daleko na tamnom nebu sijevne munja, i onda se 
čuje mumljanje grmljavine. Kao da nebo nečemu prigovara. 


— Što sam, što sam uradila? — pita očajno samu sebe, 


'a savjest jasno odgovara: — Ubila si svoje dijete, — isto tako, 


kao da si ubila Marka. 
— Nije isto! — rado bi ona kriknula, no već se nove slike 


| ređaju u njezinoj duši. Što je ono govorio župnik neke ne-- 


djelje s propovjedaonice? Pripovijedao je priču o nekoj ženi, 
koja je sedam puta to učinila. Mučila je savjest tu nesretnicu, 
i nigdje nije našla mira. U sumraku je otišla u crkvu, klekla 
pred oltar, i molila Boga, da joj oprosti. M najedamput je za- 
plamsalo sedam plamenčića na oltaru. Sedam plamenčića bez 
svijeća. — Gdje su vam, plameni, svijeće? — viknula je. u 
očajnom strahu, a plameni su treperili: — Svijeće? Mi smo 
plameni bez svijeća — duše bez tijela — duše, koje lutaju, 
jer tijela si nam ubila ti! 
 — Jao, kako je strašna ta slika! 

— No kakova je ono svijećica, što luta preko puta? ... 
Možda ... možda ... njezin plamečak — bez svijeće! 

Strah je Evu. Žuri se kući u mraku, a koljena joj 
klecaju u muci i bolu. Nikada to ona više ne će uraditi. 
— Oprosti, Gospode. Svemogući, ti znaš, ja to nisam htjela — 
moli se ona, i vrele, slane suze poteku joj po obrazima, a ona 
zna, da to više nikada ne će moći popraviti. 

Bolovi bivaju sve žešći, ona se žuri, i kad je ušla u avliju, 


zalupi brzo kapijom, kao da hoće spriječiti nekim nevidljivim 


i strašnim avetima, da za njom uđu. 

Eva doista nije nikada više to učinila. Razboljela se, 
gubila krv i svijest, buncala, pretrpjela užasne bolove i 
ostala nesposobna, da ikada više postane mati. 


»k 


Nekoliko se je godina selo oporavljalo od rata, koji ga je 


prilično iscrpio. Počelo se je zaboravljati na rekviziciju, i na * 


soldačiju, koja je prolazila. Godine su bile rodne, a suvišci se 
mogli dobro unovčiti. No to nije dugo trajalo. Kao i u Svetom 
pismu — poslije rodnih godina došle su loše, no iako su 
godine bile nerodne, cijene su na tržištu trgle naglo natrag. 
Pa kud nemaš, što da prodaš, to ono malo, što otkineš od 
usta, ode u bescijenje. Porezi veliki, a egzekutor svaki čas u 
selu. Činilo se, da je veće uzbuđenje i strah pred njim, nego 
pred vojskom, koja je prolazila. Ne vjeruju gospoda, da seljak 
nema. Četnik je dobovao, da se spremi novac za porez, jer će 
inače egzekutor s pratnjom žandara naći načina, da prisili 
nemarne dužnike. Grecalo se po ladicama do posljednjeg dina- 


Ta, preokretali izderani džepovi u tražnji za novcima, ali nikada * 


nije bilo dosta ni izdaleka. A odakle da i skupi novac za porez, 
kad selo uvečer nema više od pet, šest rasvijetljenih kuća, a 
svi ostali ostaju u mraku, jer ni za petrolej novaca ne dostaje. 

Stara su se špenzla istrošila i poderala, masni šeširi iz- 
gubili formu, a novaca nema, da se nabavi novo. 

Gdje se je što okrbalo, ili se što ruši, ostaje neopravljeno. 
Siromaštvo je zakucalo na naša sela. 

Zna se, da u gradu nije tako, zna se, da snaša četrdeset 
jaja prodaje za deset dinara, a trgovac oduzima žito za osam- 
deset, a tamo u gradu ima bogatih ljudi, i mnogo gospode, 
koji primaju istu ili još bolju plaću nego prije. 

Mrzi selo grad i zaboravlja, da i tamo tumaraju ljudi, 
koji nemaju posla, i mnogi ni toliko novaca, da i te jeftine 
proizvodnje kupuju. Selo vidi samo goleme i raskošne palače, 
i svoje zgrade žedne kreča. 

Đuka ne krivi grad. On krivi oca, što ga je jedinca ostavio 
na zemlji i odgojio za seljaka. Često se on s ocem protjeruje, 
jer se s njim ne slaže. — Ne cvatu nigdje uvijek ruže, sine, 
Proći će i to. Nastat će bolja vremena, a tebi će sve ovo ostati 
sačuvano. Samo treba izdržati. 

— Ruže? Daleko je to uvijek od ruža. Crkni, magarče, dok 
trava ne naraste! Mi smo seljaci ovdje samo zato, da nas 
gospoda izrabljuju. 

— Nemoj tako, uvijek nekom svane, a nekom omrkne. 
Ali ja ti kažem uza svu težinu današnjega našeg položaja, ja 
se ne bih ni s kim mijenjao. Gospodar sam na svojemu. 

— Jadan gospodar, kojega egzekucija nateže svakog 
prvog za sto dinara, kojih često nema. 


I kako nije mario za seljački posao, dok je bilo računa, 
da ga radi, sada je pogotovo izmicao pred njim. Ide on radije 
u lov, kada god može, sam, i s gospodom, koja ga pozivlju, jer 
se zna, da je dobar lovac, a i s gorima od sebe, kad nema 
izbora. Gazda ga Ilija prekorava, ali Đuka se ne da skrenuti 
sa svojega puta. Odrastao je on čovjek, i ne treba tutorstva. 
Odbacuje on seljačke misli i nazore, ali druge ne nalazi, i luta 
u duševnom mraku. Tako prolaze godine, u kojima se gazda 
Ilija bori, da održi na visini zadrugu. U to mali Marko doraste 
i do škole. Eva šutke radi, a snaša Anka žali sina, misleći, da 
ga ona jedina razumije u njegovim željama za drugim ži- 
votom. Ona i ne sluti, da je sama u njemu već od rane 
mladosti zasadila te takove želje, omalovažavajući sve domaće, 
šokačko, i vjerujući, da je svaki seoski trgovčić nešto finije i 
bolje nego seljak. Da je bilo po njezinoj želji, njihov bi sin 
sigurno postao gospodin, a gospodin je za nju značio i poštar 
i blagajnik i bilježnik, — a tek predstojnik! Koliko je samo 
zaviđala snaši Olivi Burđinoj, kad joj je sin postao pred- 
stojnik. Istina, njegovim školovanjem ispraznila se je kuća, 
istina je, da oni od njega nikad ništa nisu imali, pa i svijet 
ga nije trpio, — odnarodio se, ali opet imali su snaju finu 
gradsku gospoju, koja doduše nije k njima dolazila, jer nije 
imala vremena. Ali on je doista postao pravi gospodin, toliko 
daje sasvim zaboravio, da je bio šokačko dijete. — Eto — 
pripovijeda snaša Oliva — trebalo mu neka potvrda iz općine. 
Znate, i gospoda trebaju kadikad neke općinske svjedodžbe. 
I zapitao ga bilježnik: — Molit ću vas, gospodine, kako vam 
se zvao djed? — a moj Martin ne zna. — Napišite — veli on — 
kako hoćete: Ilija, Pera, Kuzma — svejedno. Zbilja joj se 
moglo zaviđati već i onda, kad ona digne oholo glavu i kaže: 
— A moj sin, gospodin predstojnik! 

Nu što snaša Anka nije mogla od sina uraditi, možda će 
moći od unuka. Zato ona i odobrava, kad se Đuka u selu 
zadržava u društvu gospode, s kojima se karta i lovi, jer kroz 
to prijateljstvo naći će se put, da se Marko pošalje na škole. 
Samo ne na one poljodjelske, na koje bi možda gazda Ilija 
pristao, pa da se vrati natrag zemlji, nego na fine i visoke 
škole, da postane pravi gospodin. Ona o tom više puta raz- 
govara s Đukom i Evom (no dobro pazi, da je ne čuje gazda 
Ilija), a Đuka joj odobrava. Eva se ne usuđuje mnogo protu- 
sloviti, tek veli: — Ja bih voljela, da Marko ostane kod nas. 
Jedinac je on moj. Teško bi mi bilo, da ga u velikom svijetu 
izgubim. No sve je to u Božjim rukama. — Mali je Marko 
išao u pučku školu i nije znao, što s njime nakanjuju, no, 
čini se, nije naginjao gospodskim poslima. Trčao je za djedom, 
sjedao s njime u kola, a gazda Ilija mu stavljao u ruke, uzde 
i govorio: — Uči, Marko, kočijašiti. Djeda će tebi najljepše 
konje u selu othraniti. Neka imaš što, kad odrasteš. — Četvrt 
.kom, kad nije bilo u školi obuke, išao bi na najveći bijes 
svoje bake sa svinjarom čuvati svinje, a preko praznika je 
trčao na stan, i svuda pomagao. 

I tada se je jedne večeri dogodilo nešto, što je Đuki dalo 
povoda, da u daljnjem životu opravdava zlovolju na svoj rad. 
.  Ivanovi su se vraćali s njive kolima u večer, kad se 
*:svršila kosidba žita. Gazda Ilija prebrojio kršće i bio je zado- 
voljan. Kršće je ležalo teško i gusto poslagano po njivi. Još 
koji dan da se prosuši, pa se može vršiti. Cijene su se žitari- 
cama popravile, i gazda Ilija je razmišljao, koliko će dobiti 
za suvišak. 

Prolazili su pored njiva, na kojima se je zelenio kukuruz 
visok, sočan i zelen. Klipovi se na njima razvijali dugački i 
debeli, znak, da će biti i kukuruza. ' 

Sumrak se je spustio, zrak je bio težak. 

Na zapadu se pružila tamna crta oblaka. 


— Bit će kiše, a baš je ne bi trebalo — rekao je netko u 


kolima. 

Oblak se je širio k istoku. Treba se požuriti kući, da ne 
prokisnemo. Gazda Ilija potjera konje. ' 

Oblak je bivao sve širi i crnji, i žurio se nebom spram 
njih. Izdaleka se je vidjelo, kako munje šaraju nebom, u da- 
ljini je grmjelo. 

Kad su stigli u selo, oblak je bio tik pred njima. Požurili 


. su se pod krov. Nakon nekoliko časaka stigla je oluja. Vjetar 


je hujio i lomio grane. Huka je na nebu postala jača, a tada 
na zamračeno selo stade šibati krupna kiša, a onda u jedan 
čas poče udarati po krovovima led. Kao da je gorostasni i 
opasni oblak čekao, da se baš ovdje prolomi i istrese svu 
svoju snagu, pogubnu i opaku. Lupa sa svih strana. Krupan 
led probijao je prozore, a vjetar nosio polupane crepove 
s krovova, udarao kapijama nasilno i snažno, a onda za ne- 


. koliko časova pojurio dalje. 


Mali je Marko plakao, snaša Anka začepila uši od straha, 
a Eva klečeći molila Boga, dok je gazda Ilija sa strahom po- 
gledavao u Đuku, i mislio, kamo je otišla oluja, i koliko je 
već zla učinila. 

Izišao je u trijem. Oblak je jurio dalje k istoku. 

U avliji je bilo hladno, led se je mogao lopatama zgrtati. 
U svijetlu munje vidjelo se otrcano lišće po zemlji, a velika | 
jabuka je iz korijena bila iščupana i ležala posred avlije 
kao mrtvac, 

Sa zebnjom se je očekivalo jutro. ' 

I tek što se je zora stala javljati, gazda Ilija pođe 
s Đukom u polje. I u prvom osvitku dana opaze svu grozotu, 
koju je oluja počinila, 

Blatnim drumom su se vukli spram svojih njiva i gledali 
s užasom, kako je sve uništeno. 

Stabla ogoljena kao u kasnoj jeseni, Tamo, gdje se sinoć 
još zelenio kukumugz, sada vire samo izlomljene batrljice ku- 
kuružnjaka, izlomljene i oguljene do srži. 

Razbacano je i utučeno kršće, led ga je s vjetrom ovršio, 
Čak je i trnje uz put pocrnilo, kao da je izgorjelo, a pod njim 
mrtve ptičice i žečići, koji su tražili zaklona. Grom je udario 
u staru bukvu i raspolovio je. Od svega godišnjega napora 
i rada — nema više što ovdje tražiti. 

Idu oni dalje, do svojega stana. Vodi ih nada, koja tinja 
u dnu duše, da je možda ipak tamo oblak promijenio smjer, 
i njihovo poštedio. 

No kad su došli tamo, imali su što i vidjeti, Ne mogu 
govoriti: Đuka bijesno gleda u svu nevolju, a gazdi Iliji se 
suze vrte u očima. — Eto ti tvojeg seljačkog gospodstva — 

Đuka će ocu na povratku. — Bog dao, Bog uzeo — veli gazda 
Ilija, i već smišlja, kako će utučena polja s kukuruzom pre- 
oriti na ugar, da do godine na njima rodi dobro žito, Nije 
njega mnogo toga uništilo, pa ne će ni ta nesreća. Upet će 
dvostruko snagu, pa što Bog da, 


* 


Đuka je izišao iz štale, gdje je dao konjima obrok. Prošao 
avlijom, i unišao u kuću, Izvadio je iz ormara čistu košulju i 
bolje odijelo, unišao u kuhinju, pa se stao umivati, Kad se je 
umio, pođe do prozora, jer je sunce već nagnulo k zapadu, 
da se obrije. Snaša Anka je pekla listariće za večeru, Marko 
je pored stola pisao zadaću, a Eva unišla s muzlicom i stala 
cijediti svježe, pjenušavo mlijeko. Kad se je Đuka obrijao, 
skide opanke, obuče cipele i presvuče odijelo. — Valjda ćeš 
u selo, Đuka? — zapita Eva, prolazeći s teglama mlijeka u 
smoćnicu. — Da, idem malo da se prođem — nehajno odgo- 
vori Đuka, češljajući svoju kosu, Eva je šutjela, samo joj 
rumen izbi na obraze, kao uvijek, kad je sakrivala uzbuđenje. 
Đuka je bio gotov, i pođe k vratima, Mlada je žena za njim 
gledala. Uvijek je odlazio, pa bi trebalo da se je na to već 
privikla, ali eto — ne može. U njoj se nešto buni, kađ on 
odlazi, premda zna, da ga je uzalud od toga odvraćati, Prije, 
u prvim godinama njihova braka, znala ga je moliti, da ostane 
večerom kod kuće, raspredala bi razgovor s njime, da zabo- 
ravi na drugo. Sada je to već davno napustila, Kadikad bi se 
vratio do večere, kadikad se zadržavao do kasne noći, i onda 
sam po kuhinji tražio što da pojede, a znao je izostati i do 
zore. 


Više puta joj nije bilo pravo jasno, tko ima pravo, — 
ona, koja je mislila, da on treba da bude više kod kuće, i 
kadikad za nju nađe vremena, ili on, za kojega. je bila naj- 
naravnija stvar, da je zapušta. Je li bila na njoj krivnja, 
što u prvi mah nije znala odlučno prigovoriti, i što je mnogo 
toga pregledala u svojoj velikoj odanosti? Činila je sve, što 
je mogla, da mu ugodi. Držala je kuću i dijete u redu, nije se 
S njim svađala, ugađala mu, koliko je znala, a drugo nije 
znala, što bi učinila, da mu dom omili. 

Đuka je krenuo uzduž sokaka do trgovca Rosengolda. 
Tamo je vrlo često odilazio u predvečerje, Ugodno mu bilo 
sjedjeti u tom dućanu, gdje se je uvijek našlo boljega seoskog 
društva: bilježnik, blagajnik, nekolicina seljaka, a kadikad 
koji učitelj, pa i šumar. 

Trgovina je glasila na Samuela Rosengolda, no, kako je 
taj davno već umro, vodila je posao njegova udovica, gospođa 
Regina sa sinom Fredom i kćerkom Selmom, Gospođa Regina 
je bila dobra trgovkinja i održavala posao sama dotle, dok 
joj se je sin u Pešti pripremao za trgovca, i dok je Selma ne- 
koliko godina u nekom njemačkom zavodu sticala naobrazbu. 

Sada su svi troje radili u dućanu, ili bolje, ovo dvoje 
mladih pod kontrolom matere, 

Fred nije odviše volio Selmino pomaganje, no vlasnica 
je bila od svega mati, koja je odredila, da Selma do svoje 
udaje ima ista prava i dužnosti kao i sin, I baš ta Selma, 
rasna židovka s kovrčastom crnom kosom, vitka i ljepušasta, 
a vanredno oštroumna, privlačila je Đuku u dućan. Ona nije 
ni u kojem pogledu omalovažavala njegovo seljaštvo, nego se 
je spram njega držala kao spram druge seoske gospode, jer 
je dobro shvatila modernost seljačkog pokreta i demokratskih 
načela, a i zato, jer joj se je on sviđao. Đuka je uvijek i ne- 
hotice pokazivao, da osjeća njihovu duševnu nadmoć, a to joj 
je godilo, I kad je unišao u dućan, Fred je palio veliku petro- 
lejsku lampu, a Selma je sjedjela prekrštenih ruku i razgo- 
varala s bilježnikom, koji se je k njima navratio iz općine, 
dok. je za blagajnom sjedjela gospođa Regina. Za Đukom je 
došao Marijan Pavalov, koji je kao i Đuka imao pravo zala- 
ziti u to društvo. 

Dućan je bio prostran i pun različite robe, kakove selo 
treba. Pored tezge je nekoliko stolica, koje su stajale tu za 
njihovo društvo, 

Đuka i Marijan zauzmu svoja mjesta kao obično jedan do 
drugoga. Marijan zatraži odmah cigareta, a Fred, poslužujući 
Marijana, zapita: — Đuka, trebaš li i ti sigareta? — Hvala 
— odgovori Đuka — mislim, da imam dosta za večeras, — 
E, Đuka mora štedjeti — veli Selma — doskora će mu sin na 
škole, pa će trebati puno novaca, a otkuda ako od sebe ne 
otkine? Iz zadruge se lagano novaca ne dobiva — jelda 

' Đuka? — Ona se je smješkala, i iza namazanih usnica poka- 
zivala njegovane i pravilne zube. Đuki nije bilo pravo, što je 
ona to rekla. Učinilo mu se, kao da ona hoće pokazati, da je 
on, imućni seljak, ipak skučen u komuni zadruge, i da ne 
smije i ne može raditi, kako hoće, Ili zar nije tako, kad na- 
glašuje, da ni za sinovljevo školovanje ne će moći odlučiti, 
kako on želi? Kao da je slutila, kako se već sada pomalo pro- 
tjeruje s ocem radi toga. — Na cigaretama ću slabo zašte- 
djeti, gospođice Selma, a ja se ne kanim u tome skučivati ni 
sada, a ni do godine, kad Marko pođe u više škole — rekao je 
povrijeđeno i pogledao u Selmu, No njene su oči bile već 
uprte u njega i ona umiljato reče: — Nemojte se ljutiti, nisam 
"vas htjela time bockati, 


Fred izađe iz dućana, da večera, Đuka izvadi dozu, da 
pripali cigaretu i kao iznenađen reče: — Pa ja .i nemam više 
od četiri komada. Molim vas, gospođice, za četiri dinara Ibra. 
— On je čekao priliku, da ga Selma podvori cigaretama, jer 
mu je ona često davala više komada, nego što mu je pripa- 
dalo. Večeras se je čak osmjelio, i, primajući cigarete, stisnuo 
Selmine prstiće, Selma ga je začuđeno pogledala, ali nije 
prste sustegla. Čak se je jedva primjetljivo nasmiješila, gle- 
dajući pred sebe, Đuka se okrene i pođe do blagajne, da 
plati cigarete gospođi Regini, a ova brže jednim većim pa- 
Pirom prekrije časopis, u koji se je toliko zadubila, da gotovo 
i nije opazila, kako joj se Đuka približuje. Bio je to neki cio- 
nistički tjednik, na koji su Rosengoldovi bili pretplaćeni, i svi 
ga s nekom pobožnošću čitali, no koji Đuka doista nije smio 
vidjeti, jer su oni u svojem društvu i u selu htjeli biti na 
glasu kao patrioti, jugoslaveni, pa im nije bilo u interesu, da 
se sazna, da simpatiziraju s cionističkom internacionalom, 

Dobar večer, dobar večer! — pozdravljao je blagajnik 
ulazeći, — Što se lijepo radi? — Fred se je vratio u dućan, 
i večernje naklapanje je započelo. Gospođa Regina je vodila 
glavnu riječ, a danas je imala doista i o čemu govoriti i protiv 
čega se buniti. — U. selu je naime osnovana seljačka zadruga, 
koja je stala nabavljati i dijeliti među svoje članove robu, 
koju je seljaštvo najviše trošilo, naravno uz nižu cijenu nego 
po dućanima, — Gospodine bilježniče, danas je naša zadruga 
dijelila šećer! — započne ona glasom, koji je utvrđivao i 

optuživao u isti mah, Bilježnik, koji nije simpatizirao s onim, 

što je bilo hrvatsko, seljačko i zadružno, odvrati: — Ja ne 
znam, zašto se baš na mene obraćate, gospođo, kad vrlo dobro 
znate da ja s tim nemam nikakova posla ni veze, niti sam 
član te zadruge, — No, samo hoću da vam kažem — nastav« 

ljala je gospođa Regina, a glas joj je drhtao od ljutine i zlobe. 

— Mislim, da općina ne bi trebala mirno gledati, kako se: 
seljaci — varaju. — Odakle varaju? — zapita Marijan, — 
Eto, odakle! Dijeli se tobože šećer jeftinije, samo što mjesto 
kile odmjeravaju devedeset i dva dekagrama. — Znate li vi 
to sigurno, gospođo? — zapita blagajnik, — U što se ne 
uvjerim, to ne tvrdim. Ja sam danas premjjerila oko dvadeset 
zamotaka toga zadružnog šećera, i ustanovila, da na svakom 
kilogramu fali osam deka, Naravno iako može šećer biti 
jeftin! Lijepo se vara na vagi, pa nikome ništa, Ja mislim, da 
bi se takav rad zadruge trebao zabraniti, a vi gospodine — 
opet se obratila bilježniku, — tu treba da napravite red. Osim 
toga kako ćemo se mi trgovci boriti protiv takove nepoštene 
konkurencije, koja radi, što hoće, a ne potpada pod porez, mi 
trgovci, koji izdržavamo općinu i potpomažemo državu. 
Valjda ne ćemo skrštenih ruku stajati, ne tražeći zaštite, koja 
nam s punim pravom pripada — deklamirala je gospođa 
Regina, Bilježnik je vrlo dobro shvatio bijes gospođe Regine. 
Bila je dobra trgovkinja i u zadrugama vidjela opravdanu 
zapreku svojeg napretka, i nije mogla to lagano podnijeti. Da 
li zadruga vara, o tome nije bio baš uvjeren, jer je znao, da 
je u rukama poštenih i ozbiljnih ljudi, No đa je umiri, rekao 
je: — Najbolje bi bilo, da sutra dođete u općinu, vi, gospođo, 
ili Fred. Možemo se o tome zapisnički uvjeriti, i sve poslati 
kotaru. — Kako vi to sebi zamišljate, dragi bilježniče? — 
umiješa se Fred, — Mi tngovci ne možemo o tome praviti 
prijave, nego bi to vi, već ureda radi, trebali učiniti. Tako je 
svatko ostao na svojem stajalištu, Đuka je s interesom slušao 
sav razgovor, i sada se okrenuo svojem prijatelju Marijanu: 


' — Eto vidiš, kakovi smo mi seljaci, Ni šećer ne znamo pošteno 


razvagati. — Sladak je, — lijepi se za prste, — Svi su se zna- 
čajno nasmijali. — Znate, što bi bilo najbolje? — uskoči 
Selma: — Đuka neka ide sutra u općinu i podnese prijavu, a 
mi ćemo posvjedočiti, — Ja? Zašto baš ja? — trgne se Đuka. 

— Netko treba da ide, ja ne mogu sam, a ne vidim razloga, 


zašto ne bi ti, Đuka, išao — ubaci Fred, — Zašto? Pa ja se 
nisam o tome sam uvjerio. — Znači, vi nama ne vjerujete. Ne 


vjerujete, da je istina, da ja istinu govorim, kad velim, da 
je svaki zamotak lakši od kile, Jelte Đuka? — oštro ga gle- 


dajući govorila je gospođa Regina. — Nemoj se, mama ljutiti. 


umiljato će Selma. — Đuka će to već učiniti. Vjeruje on, da 
ti imaš pravo, a osim toga on je naš prijatelj — govorila je 
još materi, ali je gledala u Đuku. 

Đuka je vidio, da mu je položaj kod Rosengoldovih u 
opasnosti, a sjetio se je cigareta i stiska ruke. Kolebao je. 
No što se njega na koncu i tiče ta zadruga? Nisu ga oni zvali 
ni u odbor. On možda ne bi išao, da se ne zamjeri svojemu 
društvu, ali krivo mu je bilo, što nije zvan. Selma ga je još 
umiljato i moleći gledala. Možda, možda je taj pogled čak i 
nešto obećavao? ...1I on odluči: — Dobro, ja ću vam to učiniti. 
Sutra ću otići do općine, i prijaviti čitavu stvar. — No Fred 
podigne glavu: — Koliko to činiš nama, činiš i sebi, Đuka. 
pošteno širenje takova poslovanja. — Poslije toga prepiranja 
društvo je bilo neraspoloženo za daljnje razgovore. 

Bilježnik se stade spremati na odlazak, a za njim i ostali. 

— Laku noć — govorili su na odlasku, a Fred je zaključa_ 
Vao vrata na dućanu, Kad su ostali sami, zapita sin majku: — 
Mama, kaži mi pravo, kako si to izvela? — Slab si mi trgovac, 
Fred, ako to ne shvaćaš. Naprosto sam danas čitav dan stajala 
na vratima dućana, i tkogod je prošao sa zamotkom zadružnog 
šećera, ja sam ga zvala, da mu šećer premjerim. Mnogi su se 
odazvali i, vidiš, Šokci su bili razočarani, pa su i sami stali 
grditi upravu svoje zadruge. — Ali, kako, mama? Zar zbilja? 
— Da, zbilja — odgovori podrugljivo trgovkinja, pođe do 
vage, podigne papir na zdjelici, gdje stoje utezi i pobjedonosno 
izvuče komad lima. — Taj je težak osam deka! Kako vidiš, 
vrlo jednostavna stvar. — Oh, mama, od tebe se može uvijek 
nešto naučiti — smijao se Fred. 

Selma je zamišljeno šutjela i izašla iz dućana u baštu. 
Mjesec je sjao nasred neba i točio mliječno svijetlo po bašti. 
Sjena golemog oraha ocrtavala se posred bašte, kao da je 
netko prosuo tamnu tekućinu po gredicama i puteljku. Iz 
busa crvenih ruža širio se svjež i sladak miris. Negdje među 

granama ciknulo je ptiče. Selma je sjela na klupčicu. Blag je 
bio noćni zrak i ona ga je udisala punim plućima. Nije bila 
večeras zadovoljna. Nešto se je u njoj budilo i bunilo u za- 
mamnoj noći, Pust i prazan joj se učinio život među bratom 
i materom. Dokle će živjeti tim jednoličnim životom, koji već 


provodi deset godina? Tada se iznenada sjeti Đuke. Nešto ju ' 


je k njemu privlačilo. Uživala je, kako ga ona svojim duhom 
uoblikuje, kako hoće. I njegovih muževnih trideset i pet go- 
dina njoj se sviđaju. I nije on kao drugi Šokci. Nešto je fino 
u njegovu načinu, govoru i kretnjama. Smiješno — što će ona 
s njime — što uopće o njemu razmišlja? ... No koliki su ljudi 
iz ničega nešto postali! Baš je to novo doba pokazalo. Zar se 
baš mora iz razreda u razred, da se stekne ime obrazovana 
čovjeka. No ... što se to uopće sve nje tiče? ... Ništa. — Baš 
ništa. — Samo sutra će da mu pozajmi nove, moderne knjige. 
Zbilja čudno, kako on shvaća i kako se zanima za sva nova 
izdanja. 

Ustane. Uzbere zrelu jabuku sa stabla, na koju je već 
noćna rosa pala, i zagrize u nju, a tada se polagano sagne do 
rascvjetane ruže, pomiriši je — i poljubi. 

Nasmije se sama sebi. Što će ta sentimentalnost? — I po- 
trči u svoju sobu, da legne spavati. 

Kad se je drugi dan Đuka vraćao s kolima s ocem sa 
stana, otac je dugo šutio i premišljavao, kako da započne 
razgovor. Napokon ga zapita: — Što je tebe, Đuka, koštalo, 
da ideš u općinu i prijaviš stvar sa šećerom? — Nisam htio 
šutjeti. Zašto da nas njih nekoliko vara? Šta ti je to krivo? 
— Nije mi krivo, samo bih volio, da znam, kako si se o tom 
osvjedočio? Kad čovjek nešto tvrdi, treba i da zna, zašto 
tvrdi. — Kazali su mi Rosengoldovi. Oni su premjeravali 
šećer i vidjeli, koliko fali u svakom zamotku. — A zašto su 
mjerili? Otkad se oni brinu za pravdu u selu? Zar ti ne vidiš, 
Đuka, da je to samo njihov interes, a ti njihovo oruđe. Ja ne 
volim, da se moj sin upliće u stvari, koje su protiv nas 
seljaka. Vjerujem, da u našoj zadruzi nije nitko na to spao, 
da zataji nekoliko kila šećera. — A ja vjerujem Rosengoldo- 
vima, njihov sam prijatelj — odgovorio je tvrdoglavo Đuka, 

Gazda Ilija je naučio, da mu se sin ne pokorava. Radio 
je, kako je htio, i onda, kad nije mogao uvjeriti ni sebe ni 
druge, da je pravo, što čini. Zašutio je i gledao pred sebe. I 

Đuka je šutio. Bio je nezadovoljan. Nije mogao, da im ne 
učini tu uslugu. Molili su ga. I Selma je to željala, a Selmi 
je on samo dobro želio, i, eto, potpomogao ih je. Pa zašto da 
sada sam sebi to predbacuje? Nitko u njihovom večernjem 
društvu nije vjerovao u pokret seljaka, nitko nije ni odobra- 


vao, da se seljak osovljava na svoje noge. — Kamo to vodi? | 


— govorio je bilježnik. — Sigurno ničemu, koliko valja uopće 
uzeti taj pokret kao ozbiljnu stvar. — A Đuka je slušajući 
njihove tvrdnje povodio se za njima i nehotice u tom pitanju 
kao i u mnogima drugim društvenim i političkim. Gazda 
Ilija je bio smrknut. — Kamo to sve vodi? — pitao je sam 
sebe. Njegov sin, koji bi trebao kao mlad, napredan i ugledan 
seljak da bude u vodstvu onih, koji hoće selo da dižu, radi 


protiv njih. Boljelo ga je. Čemu sav njegov trud i rad, kad: 


sin toga ne razumije i ne voli. Za koga da radi? 

Stigli su u selo. Đuka je sišao kod Rosengoldova dućana 
s isprikom, da nema više cigareta. A kad je gazda Ilija došao 
do svoje kuće, dotrči mu mali Marko ususret i stade otvarati 
kapiju. — Čekaj, djede, da se popnem u kola — molio je sav 
zadihan od žurbe, i vješto se popeo gore. — Molim te, daj 
mi kajase. Samo malo, Ne boj se, ne ću okrbati zid. Znam ja 
kočijašiti. Gazda Ilija ga je s uživanjem promatrao. Dao mu je, 
da utjera konje kroz avliju do štale, a kad su stali, Marko je 
s djetinjastom važnosti pomagao djedu otkopčavati uzice, i 
isprezati konje. Čak je i kola htio odvući na mjesto pod šupu. 
Gazda Ilija pomiluje njegovu glavu svojom snažnom šakom 
i promrmlja: — Za tebe, za tebe, sinko moj. — Što si rekao, 
djede? — upita mali. — Ništa, samo da ćeš biti dobar kočijaš, 
jelda Marko? 

Pošli su avlijom u kuću. Eva je stajala kraj baščice. 
— Zna li Marko što već oko konja pomagati? — pitala ih je. 
— Je li, djede, da znam! Skoro sam ih sam ispregao. Kad bi 
djed dao, ja bi ih sam hranio i pojio. Dok porastem ići ću ja 
uvijek s djedom na oranje i sijanje. — Istina je — potvrdio 
je djed. — Naš će Marko biti Šokac, kojemu se ne će lagano 
para naći — govorio je, ulazeći u kuhinju, a snaša Anka, koja 
je po svom običaju nešto šeprtljila po kuhinji i čula posljed- 
nje riječi, procijedi kroz zube: — Ne dao mu Bog! 


»k 

Đuka je unišao u Rosengoldov dućan. Selma je sjedjela 
sama. U prvom sumraku je dovršavala neki vez. — Dobar 
večer, gospođice! — rekao joj je, a ona ustala, pružila mu 
ruku i srdačno rekla: — Hvala vam, Đuka! Lijepo je od vas, 
što ste svoje obećanje izvršili. Možda i nismo trebali, da na 
vas radi toga navaljujemo. — Nemate na čemu da mi zahva- 
ljujete. Mene je radovalo, što sam mogao vama ugoditi — 
rekao joj je, smjelo je gledajući, a onda nadoveže: — Pro- 
čitao sam one knjige, što ste mi posudili. — A ja sam vam 
već druge priredila — kaže Selma i skine s police nekoliko 
knjiga. — Evo ih — htjela sam vas pitati, koja vam se knjiga 
od posljednjih najviše sviđa? — Možda ćete se čuditi. Ne ona, 
u kojoj Sinclair rješava probleme klasa, ni ona, u kojoj 
Galsworthy opisuje društveni život Engleza, nego ona nježna 
knjiga talijanske spisateljice: Mea culpa. Znate, gospođice 
Selma, meni se čini, da je tamo prekrasno opisana slobodna 
ljubav između lijepe mlade Engleskinje s Arapom, pripad- 
nikom jedne od Engleza prezrene rase. Vidite, ta njegova 
ljubav duboka je i uvijek jednaka, i ljubav, koja nju obu- 
zimlje i pušta, a napokon spasava, za mene je divna. — Selma 
je zamišljeno slušala, a onda je podigla glavu i polagano 
govorila: — Stvar je doista lijepa, i kad je čitate, stojite pod 
jakim dojmom spisateljice, koja vam u toj knjizi kaže: — Što 
su pisani zakoni spram zakona srca? — Ali još nešto ona 
veli, a to je, da onaj, koga ljubiš, ne može biti prezrena i 
a rasa, pa ma što bio.., — Trgla se je, kao da je previše 
rekla. 

Uto uniđe neka plavokosa djevojčica i zatraži četvrt kile 


kave. Selma joj odmjeri i primi novac. Uniđe i druga mušterija 


i zatraži soli. 


Đuka uzme knjige i pođe spram vrata. — Do viđenja po- 
slije večere. — Do viđenja. 

Đuka je brzo večerao šutke, i požurio se natrag u dućan. 
Rosengoldovi su bili sami te večeri. Gospođa Regina ga vrlo 
ljubezno dočeka. — No znate, Duka, vama se može čestitati. 
Vi ste čitav čovjek, ne bojite se mase, i ne kadite umišljenim 
Vođama. To mi se sviđa! To mi imponira! — A što bi se ja 
njih bojao? — smješka se Đuka. — Šta će meni masa? Ne 
živim ja od njih. — Znaš, Đuka, ti si rijetkost među tvojim 
Seljanima. No i ti nisi više pravi Šokac — rekao je Fred. — 

Zašto da nisam? Ima nas više takovih, koji misle kao ja, a ne 
povode se za cijelim selom — odgovori Đuka, i sjedne na svoju 
stolicu. Fred je s nekom vatrenošću govorio dalje: — To su 
doista časne iznimke, kad i sam znaš, da se zadnjih godina 
gleda provesti seljački pokret. A čemu je to potrebno? Vjeruj 
mi, sve su to utopije — i ništa više. Što oni kane s tim pokre- 
tom? Nešto promijeniti? Pitam te, zašto? Doći na vlast? Smi- 
ješna stvar. Seljak ima svoju kuću i zemlju, pa nije revo- 
lucionaran. Revolucionaran je samo proletar, a to znaš, bez 
revolucije ne će klasa, koja vlada ispustiti vlast iz svojih ruku. 
Ili zar da masa dođe na vlast, masa pa makar se ona i seljačka 
zvala? To bi nastao nečuven teror. Ja mislim, da ne bi bilo 
mnogo bolje nego u Rusiji. — Malo se je trgnuo kad je spo- 
menuo Rusiju, jer na koncu znalo se, da tamo ne čini zlo na- 
rod, nego šaka Židova, pa je čekao, da li će mu Đuka protu- 
sloviti. No Đuka je samo slušao pažljivo, što je Fred govorio. 
I ovaj nastavi: — Ja sam samo za građanske stranke, jer su 
pravedne i liberalne. — Naravno da nije kazao, da oni, Rosen- 
goldovi, ne bi nikada pošli u opoziciju, jer bi im to naškodilo 
kao trgovcima svagdje, a pogotovo kod oporezovanja, jer je 
pravedno oporezovanje tecivarine vrlo rastezljiv pojam. 
Đuka mu je odobravao. On je bio pod utjecajem različitih 
knjiga, koje je pročitao, i mislio, da se svi događaji u svijetu 
odigravaju po želji nekolicine novcem jakih ljudi ili kartela. 
Nije polazio na zadrugarske sastanke svojih seljana, pa nije 
mogao ni prosuđivati njihov rad. Isprva je mislio, da će ga 
oni zvati, kad to dobije ozbiljnije forme, a nije znao, da je 
svojim nehajem i držanjem pobudio nepovjerenje kod svojih 
drugova, i da je prošlo vrijeme, kad su nekog zvali na gotovo, 
da preuzme prve uloge, nego su vodili oni, koji su sebe ustraj- 
nim radom stavili naprijed. Kako drugdje, tako i kod Šokaca. 
— Ja ti odobravam Fred. I ja nisam za te pokrete. Ima i većih 
država od naše gdje su seljaci u većini. Na primjer Francuska, 
pa ipak francuski seljak nema niti jedne seljačke stranke. 
Kako bi tek kod nas bilo da vladaju seljaci? Eto, ne znaju ni 
šećer podijeliti. Tada bi nastala prava korupcija. Ta, zar ne bi 
sve seljačke vođe pokupovao strani kapital, i od nas napravio 
pravo roblje? — Fred je uvidio, da je Đuku sasvim pridobio 
za sebe, a vjerovao je, da je sada i pravi čas, da mu govori o 
jednoj svojoj davnoj nakani. Poznavao je on njega dobro, i 

znao je, da bi on volio biti na prvom mjestu, a i Fred je želio 
biti jedan od onih, koji vedre i oblače selom, samo kao Židov 
nije mogao niti htio, da se sam odviše ističe. Stoga je počeo 
Đuki govoriti: — Vidiš, ja se s tobom vrlo dobro slažem u 
svemu. Ni meni ni tebi nije sve pravo, što se radi u selu. Pa 
zašto da stojimo skrštenih ruku, kad ne moramo. 


— Pa šta da radimo? — zapita ga Đuka. — Osnujmo vla- 
dinu stranku. Bilježnik bi bio prvi za to. No zašto da on kao 
činovnik vodi uvijek glavnu riječ? Vodit ćeš je ti, Đuka! Znaš 
i sam, da je vladi stalo do seljaka, a ti kao pravi Šokac i kao 
predsjednik vladine stranke imat ćeš ugleda i koristi. Pomisli 
samo: dođeš u kotar, a svi ti stoje na uslugu. Ti određuješ, 
tko će dobiti oružni list, tko smije držati pušku, tko može ići 
u lov. Tko ti nije po ćudi u selu od činovnika, možeš ga pre- 
mjestiti, uvijek se nađe razlog za to, da makneš tobože na 
korist stranke nekoga, tko ti smeta. Onda ti i te kako udvaraju 
ta seoska gospoda, i učitelji i lugari, — a bome i oni viši. 
Stvorit ćeš sebi veze i danas sutra uguraš Marka besplatno u 
koji državni zavod. Možeš dobiti i državnog ždrijepca ili bika, 
a ako hoćeš i za sebe unosno mjesto općinskog načelnika 1li 
vijećnika imovne općine. 


Đuka je promišljavao. S ocem će se zamjeriti, a i selo 
ga ne će trpjeti. Svo je selo u opoziciji, ali da je to zamamna 
stvar, koja se lagano ne odbacuje, bilo je sasvim jasno. — Da 
osnujemo vladinu stranku? A gdje su nam pristaše? — Pusti 
ti to samo meni. Ušto je bilježnik ovdje? On će morati, a i 
htjeti za nas raditi. Njegova će rodbina za njim, a činovnici i 
penzionirci moraju. — Ti budi predsjednik, Marijan tajnik, a 
ja ću naravno sve pismene poslove preuzeti na sebe. To bi bio 
dobar početak. Ako ti je pravo, govorit ću s bilježnikom, dogo- 
vorit ćemo se s Marijanom, — i stvar je u redu. — Đuka je 
šutio i gledao pred sebe. — Kazat ću ti sutra, kako o tome 
mislim. — Dobro, ja ne navaljujem na tebe, tek ti dobro 
mislim. — Selma, koja je dosada šutjela, digne se sa svog 
mjesta i stane pred Đuku: — Đuka, promislite tu stvar ozbilj- 
no. Sad imate prilike, da krenete naprijed. Ako ne ćete vi, 
htjet će drugi, a meni bi žao bilo, da vas drugi i ovdje izigraju. 


Ima Selma pravo. Ako ovako radi, ostat će uvijek u poza- 
dini, i nitko ne će o njemu voditi računa. On će s njima osno- 

vati tu stranku, usprkos ocu, usprkos selu. Šta mu tko može? 
Zašto bi on uvijek stajao pred ocem kao dijete, koje ne smije 
misliti svojom glavom? Zašto da se povodi za selom, koje nije 
vodilo računa u svojim pothvatima o njemu? — Sutra ću vam 
na sve odgovoriti — rekao je i stao se spremati kući, a bio je 
uvjeren, da će na sve pristati. 

Tako se je osnovala vladina stranka u selu, kojoj je pred- 
sjednik postao Đuka Ivanov. 


* 


Mora se priznati, Đuka je porastao u cijeni u svojem 
društvu, otkako je postao predsjednikom vladine stranke. Sam 
bilježnik, koji se je osjećao kao najača sila u selu, postao je 
spram njega ljubezan i učtiv. Rosengoldovi ga naprosto nisu 
puštali iz vida, kadili su mu, i svaki čas tražili od njega inter- 
vencije. Gospoda od kotara zvali ga u svoje društvo, a kad je 
došlo predizborno vrijeme, štrepali su seoski činovnici, da 
mu se ne zamjere, da ne bi bili premješteni u koje nepoćudno 
mjesto. Čast imovinskog vijećnika došla je kao sama od sebe, 
a i državni ždrijebac mu je bio ponuđen. Samo toga gazda 
lija nije htio primiti. Ništa on Đuki nije mogao, pa barem 
s time će mu pokazati svoje negodovanje. Sada je Đuka pogo- 
tovo zanemario posao kod kuće. Nije više htio sam orati, nego 
je odlučio iz svoga džepa plaćati slugu. Imao je sada novih 
obaveza, političkih, društvenih, a kadikad je morao i putovati. 

U ]ov je išao, kad je htio, znao je dobro, da može u šumu 
s puškom, kad hoće, jer sada doista ni jedan lugar nije imao 
odvažnosti, da ga prijavi. I pošto je zagledao izbliže u život 
gospode, s kojima je dolazio u doticaj, učinio mu se je njegov 
život dosada još jadniji, a očev rad sićušan. 

Stao je oponašati gospodu iz svojega društva u odijevanju 
i držanju. Eva je dotle proživljavala teške časove. Ako je 
dosada imala od muža malo, sada doista nije imala ništa. 
Rijetko je s njom i razgovarao. No on je mislio, da i nema 
s njome šta govoriti, jer ga ona ne bi mogla razumjeti. Ona, 
koja je znala samo raditi, i nije pokazivala nikakav interes za 
nešto bolje od šokačkog načina i običaja. Kadikad ju je žalio, 
a nekad se je ljutio, jer ona nije htjela za njim poći. Nije ga 
shvaćala, kao što ga na primjer shvaća Selma. Imala je doduše 

i ona svoj razum i svoje mišljenje, nu to se je kosilo s njego- 
vim. Kako mu je samo stala predbacivati, što je odnemario 
kuću, i posvetio se politici! Kakova je samo pitanja znala stav- 
ljati, za koja on nije znao, jesu li zamke, predbacivanja ili 
naivnost. — Zašto si, Đuka, pošao protivnim putem od svega 
sela? Bit će, da znaš više od nas i od sela, a kad znaš, reci i 
meni. Ja bih htjela znati, zašto ti činiš takove stvari, radi kojih 
gubiš povjerenje Šokaca? — Što joj je mogao na to odgovoriti! 
Da joj kaže, da on ne zna više od njih, ali da se je polakomio 
za probitkom, da je htio biti ravan gospodi, — pa to nije htio 
ni sam sebi priznati. Da joj dobaci, da njemu nije stalo baš ni 
najmanje, što njegovo selo o njemu misli, da mu je svejedno, 
što Šokci zašute, kad se on približava, da ne čuje on njihove 
razgovore, jer ga smatraju izdajicom sela, i da čak već neki 
okreću glavu od njega? Nije htio lagati, nije htio priznati, da 
mu je to i kako teško, stoga joj grubo odbrusi: — Zašto me 
koješta pitaš, što ne možeš razumjeti ni da ti deset puta tuma- 
čim. Pusti me na miru. — Eva ga je puštala na miru, samo 
joj je bilo teško, što ih život, koji pod jednim krovom provode, 
svakim danom otuđuje jedno od drugog. La 

No ona, koja je tek sada pravo uživala u Đuki, bila je 
njegova mati, snaša Anka. Njezin je sin našao puta, da se po- 
miješa s gospodom, pa još i više, našao je način, da ga oni 
traže. Što su je njezine druge bockale, da njezin sin nije pa 
pravom putu, ljutilo ju je, ali opet bila je uvjerena, da je to 
čista zavist. Neka samo pucaju od bijesa. Krivo im je, što 
njihovi sinovi hodaju u opancima blatni do koljena, a njezinom 
Đuki to nije nužda. Selo viče na njega? — Neka samo viče, 
on selo i ne treba, ima za njega i boljega društva. 


* 


Umorno je selo gasilo malena crvenkasta svijetla svojih 
lampa. Noć je tamna i bez zvijezda. Zdrava Marija je već 
davno odzvonila. Ulice su prazne, tek na uglovima sokaka 
skupili se momci i pjevaju, a njihove glasove nosi zapadnjak, 

ji naviještava kišu. ' i mn 
E: Đuka je izišao iz Rosengoldova dućana i zapalio cigaretu, 
jednu od onih, koje mu je Selma prebrojala. Posljednje vrije- 
me je slabo kupovao cigareta, Selma mu ih je u izobilju 
dijelila. Nije bio umoran, pa je postajkujući razmišljao, što 

da počne. Da pođe kući? Srce ga tamo nije vuklo. Sigurno 
Već svi spavaju, a on nije pospan. 

Trag je svijetla pred birtijom kazivao, da ondje ima 
još gostiju. Uputi se i on tamo laganim korakom. On je 
jedan od najredovitijih posjetilaca birtije. Nije se opijao, 
nego je tražio društvo za kartanje. Volio je kartati ferbla s 
gospodom, a ako nije nikoga od njih bilo u birtiji, zadovoljio 
se je i s onima, koje je tamo našao, 

U zadimljenoj birtiji drijemala je, sjedeći na stolici, de- 
bela birtašica, a poveće društvo za stolom miješalo je karte. 
Bili su to seoski šverceri duhana. On sjedne k njima, izvadi 
iz džepa novaca, glasno lupi njima o stol, i zapita ih, hoće 
li i njega primiti u partiju. Šverceri su pristali. Onda on na- 
ruči čašu vina, i kartanje započne. Đuka je gubio — dobivao, 
— pa opet gubio. Nije stoga htio s kartanjem prestati. Šver- 
ceri su se smijali, kleli i pili. Đuka je pazio na karte, i nije 
više pio od svoje čaše vina. No karta je vrag, okrenula sreću 
napitim švercerima, Ne hasni Đuki oprez — šverceri dobi- 
vaju. Pred zoru obračunaju, Đuka je gubio oko četiri stotine 
dinara. Šverceri naruče još svaki deci rakije, a Đuka nabije 
šešir na glavu i pođe kući. Kad je izišao na zrak, razbistri 
sei stane se ljutiti. Svu noć se trudio, da dobije na kartanju, 
i na koncu izgubio. I to se je baš sada moralo dogoditi, kad 
mu novac toliko nužno treba, da plati dug bilježniku, od ko- 
jega je novac pozajmio na tri nedjelje. Taj je rok istekao, i on 
se ne može pred njim sramotiti. Kako je samo uvijek malo 
tih novaca! Uviđao je on, da ovakav način života više stoji, 
nego što nosi. Mora slugu platiti, na odijelo više troši, pola- 
zak u društvo nije jeftin, a od njegovih političkih poslova 
nije mnogo preostajalo. Bilo je. doduše dnevnica na putu, 
nu te je skoro sve na putu potrošio. Često je bio u novčanoj 
neprilici. Pozajmljivao je, a znao je točno, gdje se smije za 
koliku svotu obratiti. Osim strica Kuzme i bilježnika bio je 
tu Fred i još neki prijatelj. Zajmovi su se kretali obično oko 
par stotina dinara, no ovaj puta su svi vjerovnici već bili 
obredani. I sada još ta smola u kartanju! Đukin je džep bio 
ozbiljno presušio, a kao za inat sada se nisu ni oni javljali, 
koji su s političkim računom nešto davali, ne tražeći nikad 
ozbiljno natrag. — Treba odnekale smoći novaca, da se ne 
osramotim — pomišlja Đuka i polagano ide kući. 

Zora sviće, a kišica lagano sipi, 

— Upleo sam se kao pile u kučine, bez nužde, nego da 
bacim sav taj život u kraj, i politiku i birtiju, i da počnem 
nanovo, drugačije — bolje. No kako? 

Prolazio je kraj Rosengoldova dućana, i sjeti se Selme. 
Ne može on natrag. U tom slučaju on bi morao i s Rosengol- 
dovima prekinuti, U Selminim očima postao bi opet samo 
seljak, ako ne i kukavica. Mora naprijed, i mora nešto po- 

Gledajući u zatvorene prozore njezine sobe osjeti, koliko 
ga Selma privlači i draži, Ne, da je u nju zaljubljen, ali da- 
leko od toga, da je i ona prema njemu ravnodušna. Selma, 
u svojoj zreloj mladosti, čista i namirisana, u prozirnim ha- 
ljinama, ispod kojih se naslučuje fino svileno rublje, prkos- 
na i odbojna, a opet koji puta mekana i čeznutljiva pogleda! 
Selma, koja društveno iznad njega stoji, ali koju bi on želio 
svladati i povući k sebi, i da ona svojim silazom njega digne. 
Jest, on će zaigrati i na tu kartu, kad tad, on će se njoj 
približiti, jer i njezine oči nekad pitaju: — Što čekaš Duka? 
Mladost prolazi. 

Pošao je do svoje kuće, lagano otvori kapiju, pa se 
odšuljao u sobu. Evin je krevet već bio prazan. Ranila je 
ona zorom, da nahrani i podoji krave. Čuo je i očev tvrđ 
korak. Otac se je jutrom brinuo za konje. 

— Trebao bih i ja nešto da od toga jutrom poradim — 
predbacio je sam sebi i legao u krevet, da spava. 


šk 


Nakon nekoliko dana sreo je Selmu, kad se je vraćala 
s pošte. Nije bio dvije večeri u njihovu dućanu, i još ga je 
uvijek mučila misao, odakle da smogne novaca, da vrati dug. 
Razmišljao je već, da od oca zaište, no to mu je bilo teško, a 
i nije imao mnogo nade, da će mu otac lako novac dati. Selma 
ga je pričekala i zapitala, što ne dolazi k njima i što je tako 
zamišljen. — Teško mi je, gospođice Selma, Nemojte me pitati. 
Da vam kažem, vi bi mi možda i zamjerili prije, nego razu- 
mjeli. — Ja nisam zaslužila, da tako sa mnom govorite. Uvijek 
sam vas shvaćala, i to pokazivala. Povjerite mi se. Podijeljena 

briga je pola brige. — Pa eto, vidite, Za moj sadašnji život i 
planove trebam više novaca, nego što zaradim. Kod kuće me 
ne shvaćaju, i ne odobravaju, što radim, pa stoga od oca ne 
ću i ne mogu tražiti novaca. Pogotovo otkako još i Marka ško- 
lujemo, a to znate, da ocu nije pravo. Zadužio sam se, treba 
da platim. Nemam odakle. Kartao sam, da na tom zaradim, 
ali sam izgubio. Nisam imao sreće. Šta ću? Ne znam, odakle 
da smognem tih hiljadu dinara. — Zar je samo to, Đuka? 
Zar niste pomislili na mene? Kao da vam ja ne bih htjela 
rado pomoći, da se izvučete iz te momentane neprilike, — Vi, 
Selma? — Ne, — što ćete o meni misliti? — Ništa, samo da 
sam vam pomogla, kao što ste i vi to nama na drugi način 
koji puta učinili. Dići ću iz moje štedne knjižice s pošte, a kad 
smognete, vi ćete mi vratiti. Samo na jedno vas moram upo- 
zoriti: moji to ne smiju znati, ne bih htjela da misle... — 
prekinula je misao. — Što da misle? — upita Đuka, i zagleda 
joj se u oči. — Ah, — ništa — odgovori ona u neprilici i pro- 
guta slinu. — Slušajte, dođite sutra pred noć do naše kuće. Ja 
ću se pred kućom šetati i produljiti komadić puta s vama. 
Onda ću vam dati novac. Je li u redu? 

A kad mu je drugi dan u sumraku Selma pružila novac, 
Đuka se sagne do njezine ruke, i poljubi je. Bili su zaklonjeni 
za starom i širokom lipom. Đuka se je ogledao, da li ih tko 
ne vidi, i kad se je osvjedočio, da u blizini nema nikoga, pri- 
makne svoju glavu Selminoj i skoro šapčući reče: — Hvala 
vam, Selma. Vi ste mi tako dobri, Vi me jedina razumijete. 
— Ona je šuteći spustila glavu. Vrat joj se je bjelasao u polu- 
mraku, Đuka je časak krzmao, a onda pritisne na taj mirisni 


vrat svoje usne. Selma je izdržala poljubac, protrnula i po- 


bjegla u dućan. ' 
* 
Kad se je Đuka nakon godine dana sjećao svojih daljnih 
doživljaja, činile su mu se kao san, Sastanci sa Selmom, koja 
je i sama tražila njegovu blizinu u četiri oka, omaglica, koja 
je i njega i nju zanosila od zagrljaja i poljubaca, drhtaji, koje 
su osjećali od poluizgovorenih riječi i pogleda, i napokon samo- 
svijest, koja ga je obuzela onda, kad je Selmu, tu mirisnu i 
pametnu djevojku, ostavio u njezinoj sobi plačući, nakon što 
je postala njegova ljubavnica. 

Nisu to sada više bile draži za djevojkom, koja mu se je 
činila nečim višim od njega, i kojom je on u podsvijesti možda 
ipak samo želio, da zagospodari, bila je to golema strast, koja 
ih je obuzela u snažnoj harmoniji duša, a ta je tražila udovo- 
ljenje, — bila je to bujica, u koju su se bacili vrtoglavce i 
koja ih je nosila. 

I kao da je sav stvarni život nestao. Sve dužnosti i obziri 
Đukini spram žene i djeteta iščezli su u vatri osjećaja, i sva 
Selmina briga za budućnost. Sve pregrade društvenog života 
među njima su pale, i bar zasada oni se nisu pitali, što će 
biti dalje. 


Đuki je Selma postala duševna i tjelesna potreba, stvor, 
koji mu je usavršavao život, i pružao savršene radosti svojim 
tijelom, koje je i predugo čekalo na ljubav. Dobro je on osje- 
ćao razliku između Selme i Eve, te blijede opatici sličnoj žene, 
koja je šutnjom sve negodovanje iskazivala, koja ga je izazi- 
vala svojim mirom i vršenjem dužnosti žene i matere, i koja 
je stajala pred njim kao opomena na zbiljski život, dok je ona 
druga, koju je nazivao svojom ljubavi, bila puna strasti, vatre, 
i iza svakog zagrljaja svježija i spremnija na nove poljupce i 
novo opijanje — Eva koja je njegove zagrljaje primala tiha, 
kao pokorna žrtva, i Selma, koja se je u ushićenju rasipala. 


Pa i sama razlika između tog zakonitog braka u šokačkoj 
kući, pod roditeljskom paskom, i potajna ljubav u Selminoj 
sobi s mirisavim jastucima i svilenim jorganom, s pjenastim 
čipkama, opšivenim rubljem, iza kojega je drhtalo tijelo va- 
trene Selme, bila je tako snažna, da on nikada nije ni htio vi- 
djeti besmislenost i podlost tog odnošaja. On nije opažao, da 
sada više i ne radi ništa na svojim planovima, da ustaloži svoj 
politički položaj i izvuče neku korist iz njega, nego da je usre- 
dotočio sve misli na tome, kako da što više noćnih sati provede 
uz svoju ljubavnicu. Omršavio je od nespavanja, jer svaku noć, 
u kojoj je htio biti sa Selmom, trebalo je zapravo probdjeti. 
U birtiji je sjedio ili kartao nakon zatvaranja Rosengoldova 
dućana, i tek onda, kad je bio siguran, da selo spava, i da ga 
nitko ne će spaziti, šuljao se je do stražnjih vratašca Rosen- 
goldove kuće, koje mu je Selma otvarala, a prije prvog zna- 
mena jutra trebalo je pažljivo otići kući, obilaznim putevima 
kroz bašte i voćnjake, jer selo rani zorom, i selo je zlobno... > 

I što je dulje taj odnos trajao, to se je on jače osjećao 
vezan uz nju. Selma je imala dosta židovske praktičnosti u 
svojoj naravi, pa je polagano stala kovati planove. Nije ni on 
za nju značio prolazan doživljaj i samo ljubavno zadovoljenje, 
nego golemu strast, koja se možda samo jedamput proživljava, 
i u kojoj najsnažniji osjećaji mogu sagorjeti u pepeo, i nikada 
više ne usplamtjeti, i zato se nije kanila od njega odijeliti. Tek 
nije htjela dovijeka ostati njegova potajna ljubavnica. Napo- 
kon nije se to moglo dovijeka ni tajiti. Ona je imala u sebi 
neku trgovačku praksu, a i dio iz kuće je jednom morala dobiti, 
pa i Đuka nije puki siromah, a vjerovala je, da bi i on nešto 
mogao sam u životu postići. Zar nije uvijek pokazivao težnju 
za nečim boljim od njegova svakidašnjeg života? Trebalo ga 
je polagano spremiti na to, da sve svoje ostavi i s njom pođe 
u svijet. Da nije bilo strasti, koja je njome gospodarila, vidjela 
bi ona, da to sve nije lagano izvesti, ali ovako, kad joj je bio 
glavni cilj, da ostane u zajednici s njime, činilo joj se je sve 
moguće. I ona ga je u tim ljubavnim noćima stala nagovarati. 
Govorila mu je pripijena uz njega, koliko ga voli, koliko je 
sretna uz njega, i kako ga se nikada ne će moći odreći; kako 
je njihov položaj težak ovako skriven pred javnošću, i nikamo 
ne vodi, i kako oni dvoje, koji su stvoreni jedno za drugo, mo- 
raju sami sebi stvoriti mogućnost zajedničkog života, Ona će 
tražiti svoj dio iz kuće — ona zna raditi — ali i on mora 
nešto poduzeti. U prvom redu treba da izvuče ono, što bude 
mogao iz svoje zadruge, da štedi s onim, što zarađuje od imo- 
vine, — pa da na koncu ima i koješta, što bi mogao prodati 
i što bi njihovu buduću zajedničku imovinu povećalo. Ne će 
mu, na primjer, biti potrebna u gradu puška, pa rogovi ubi- 
jenih jelena, a sigurno će se još koješta naći. Đuka je slušao 
njezino razlaganje odobravajući, snen od bdijenja i zagrljaja. 
No koliko joj je odobravao, toliko ipak nije ništa poduzeo. 
Selmina kombinacija, da otvore dućan i zajedno negdje počnu 
živjeti, nije mu se sviđala. Da će taj dućan dobro ići i napre- 
dovati, bila je Selma sigurna, ali Đuka nije mario misliti o 
sebi kao trgovčiću za tezgom, pod komandom žene, koja je na 
tom polju dosta znala, dok on nije znao ništa. Zar da sada 
stane šegrtovati? Pa onda zar da se svojih običaja odreče i 
proda ono, što voli — čak i pušku, što je Selmi sasvim na- 
ravno, a njemu je potreba i užitak još iz mladih dana? Zar da 

prestane biti on, i da se pretvori u njezinu sjenu? Pa tek neka 
još sve ne uspije, šta onda? — Zar da se vrati osramoćen u 
selo? I kamo da se vrati? Zar bi ga otac natrag primio? I što 
bi, što bi rekao na sve to danas sutra njegov sin? Samo koliko 
je ona jačim žarom o tome govorila, toliko je njemu bilo 
manje moguće, da se tome protivi, i da joj kaže, da on to ne će 
i ne može. Ljutio se, što ona takovim mislima kvari njihovu 
ljubav, koja je njemu baš takova odgovarala. Obećavao joj, da 
će u tom smislu raditi, a nadao se, da će ona i sama uvidjeti, 
kako je sve njezino nastojanje plod nezdrava maštanja i u 
zbilji neizvedivo. Samo — izgubiti Selmu, to nije htio. Njegove 
su misli s njom skopčane, i njegova krv za njom viče. Treba 
pustiti da vrijeme i sudbina o svemu odluči, 

Tako je prolazilo vrijeme, u kojemu je Selma polagano 
spremala svoj bijeg iz kuće, i u kojemu je već selo počelo 
šaputati o nedopuštenom odnosu između Đuke Ivanova i stra- 
sne Židovke. ' 

Mora da je dočula to šaputanje i gospođa Regina, dok je 
jedne noći iznenada unišla u Selminu sobu i tamo našla Đuku. 
No ona je bila pametna žena i nije htjela sablazni. Problijedila 
je doduše do korijena kose kao vapno i samo izustila: — A, 
to ste vi, Đuka! — pa se onda okrenula i izašla iz sobe. Duka 
je bio presenećen, i nije mogao govoriti, a Selma je očajno za- 
plakala. Ipak se u stvari nije mnogo promijenilo. On je i dalje 
dolazio u Rosengoldov dućan, dalje prijateljevao s Fredom i 
sastajao se sa Selmom. Što se je međutim događalo između 
matere i kćeri, nije saznao. Samo je Selma sve više na njega 
navaljivala, da pobjegnu, pa čak i da ne čekaju s različnim 
pripremama, nego neka on skupi novac iz kuće, a ona će iz 
svoje štedne knjižice i blagajne, pa kad budu daleko od svega 
ovoga, što ih veže, uredit će se već dalje. Kako urediti, nije 
valjda ni sama znala. Tražila je od njega odlučan odgovor, i 
nije htjela biti više u neizvjesnosti. — Ne može se dalje tako, 
Đuka. Ne ću da te se odreknem, a ovdje se to više ne može pro- 
duljivati. Ne ću da ti budem ljubavnica u tajnosti, a da pred 
svijetom i zakonom pripadaš drugima. Ja sam za tebe, Duka, 
sve žrtvovala. Sve, što sam imala. Ako me doista voliš, shvatit 
ćeš me sada ti i poći ćeš sa mnom. — Ne nagli, Selma! Ne 
može se to naprečac uraditi. — Tebi je to naprečac — kao da 
ti ne govorim o tome već preko godinu dana? Kao da te nisam 

toliko puta molila? No ja vidim, ti si mene sit, ti me više ne 
voliš. — Tebe ne volim, Selma? Život si moj. Kako možeš u 
to sumnjati? — govorio je iskreno uzbuđen. Stao joj je ljubiti 
suzne oči, privukao je sebi, i opet su zaboravili na sve drugo. 
Ipak se je među njih uvlačila neka gorčina. Zbiljski je 
život pomiješao svoje prste, i kidao iluzije, — jer dok ozbi- 
ljan brak podnosi mnoge udarce, a da se ne razbija, dotle se 
strast, koja je sama sebi svrha, lako gubi. Selma je još uvijek 
uzvraćala Đukine zagrljaje, ali se je stala povlačiti u sebe. 
Možda se je budila u stvaran život. 
Đuka je još uvijek za njom žudio, premda je osjećao jaz, 
koji se je otvarao među njima. ' 
I možda bi to stanje dugo potrajalo, možda bi se i popra- 
vilo, da je Selma svoje nakane otvoreno rekla Duki, i da nije 


jedne večeri u Rosengoldovu dućanu Selmino mjesto ostalo 
prazno. 


Đuka je najprije mislio, da ona večera, onda da valjda 
prkosi, kako je to u posljednje vrijeme bio njezin običaj, a na- 
pokon, kad je izgubio strpljenje čekajući, zapita, što je nema 
u dućanu, da li se nije možda razboljela. Gospođa Regina, 
listajući za blagajnom svoje novine, digne pogled i mirno izu- 
sti: — Zar vi, Đuka, ne znate? Selma je otputovala rođacima 
u grad. I sama se čudim, da smo vam to zaboravili reći, — 
Onda je mirno listala dalje po svojim novinama. 

Duki se zamrači pred očima. Skoro nije u prvi čas ni vje- 
rovao, Kako je mogla otići, a da mu to ne rekne. Što je na- 
kanila? Tada se sjeti, da je ona u posljednjim noćima bila 
čudna, kao da je htjela nešto da ga pita, nešto da mu kaže, a 
onda se predomišljala. Zašto je bio kukavica i nije htio da je 
navede, da mu se povjeri, od straha, da ona opet ne predloži 
bijeg, pa napokon, zašto nije pristao, da s njome pođe u svijet? 
Sada, kad je njezino mjesto vidio prazno, i kad je znao, da 
ona nije više u njegovoj blizini, osjetio je duboku bol i žudnju 
za njom. Bilo mu je jasno, da to nije čist posao, i da se je 
sada među njih umiješala gospođa Regina, ta prokleta baba, 
— koja sve zna i koja je sigurno čvrsto odlučila, da sve po- 
kvari. Čak nije htjela da kaže, u koji je grad Selma otišla, i 
sada se sigurno raduje, što joj je to uspjelo. Kako je on nju 
sada mrzio, a ništa joj nije mogao učiniti! 

Prosjedio je još koji čas, a onda otišao u birtiju, da se u 
društvu zamori, ne bi li kasno u noći mogao zaspati i zabo- 
raviti na svoj jad. 

* 


Prolazili su dani i nedjelje, a od Selme ni glasa. Kad je 
pitao za nju, dobivao je odgovore, od kojih nije postajao pa- 
metniji, da je zdrava, da se zabavlja, da je nakupovala novih 
haljina, i da joj oni od srca puštaju tu razonodu u gradu, kad 
i onako nema mnogo od života u selu. Đuka je kao izgubljen. 
Lutao je selom, skitao se po birtijama, samo da utuče prazne ' 
dane. Vukao se je sa psom i puškom po livadama i šumi u 
blatnoj jeseni, dolazio mokar i prozebao kući s lovinom, bacao 
je na kuhinjski stol mrk i nepristupačan, i odlazio opet u selo. 
Loše je izgledao. Osjećao je već dulje vremena probadanje 
pod rebrima, a koji puta i groznicu sa znojenjem iza napornog 
lova, kojega se nije htio odreći. Nijema i mokra šuma u jese- 
njem umiranju kao da je shvaćala njegov jad. Na divljači, koja 
bi istrkala pred njega, gasio je svoj bijes. Ubijao je s uživa- 
njem. No jedne kišne noći, kad je iz lova opet mokar kući 
došao, pozlilo mu. Temperatura je rasla, obrazi se zacrvenili, 
oči pekle, a svaki uzdah je stajao muke. — Probadalo ga je 
pod rebrima, kao da netko zabada oštre i dugačke igle u njega. 
Pred zoru je Eva otišla po liječnika, koji je ustanovio upalu 
porebrice na tuberkuloznoj bazi, prepisao lijekove i upozorio 
ukućane, da paze na bolesnika, jer je stvar ozbiljna. 

Đuka je odležao šest nedjelja, a onda mršav i žut stao se 
pridizati. Još ga je probadalo, još ga je boljelo, ali neki nemir 
tjerao ga je iz kuće. Uputio se polako selom, i naišao k Rosen- 
goldovima. Ovi su bili susretljivi prema njemu, a gospođi Re- 
gini se je osobito sjalo lice od unutrašnjeg zadovoljstva. Na- 
kon nekoliko časaka, što je prosjedio, unišla je Selma. Đuka 
se je zbunio, kad ju je tako iznenada opazio nakon tri mjeseca, 
zamucao je, kad je htio da joj nešto kaže, no ona sabrano i 
mirno reče: — Dobar. dan! Čula sam od Freda, da ste bili 
bolesni. No sada je već dobro, zar ne? Eto to vam je donio 
lov — znala sam ja, da ćete u lovu nastradati. — Pružila mu 
je ruku s crveno olaštenim noktima, na kojoj se je sjao nov 
prsten s krupnim kamenom. (— Gle, to je novo, ti crveni nokti 

i taj prsten, — a ja nisam ni obrijan, — sijevne mu kroz 

glavu). Stisnuo joj je ruku i promrmljao: — Dobro došli, go- 
spođice. Jeste li se dobro proveli u gradu? — Gledao joj je 
ravno u oči moleći i predbacivajući. — Jeste li mnogo lijepih 
stvari vidjeli? Bili ste valjda u kazalištu i kinu, zar ne? — Pa 
prilično — odgovori Selma i stane pripovijedati, kako joj je 
bilo, i što je sve vidjela i čula. Sve je tako čudno bilo. Nije 
se osobito na nj obzirala. Nije ga ni gledala. Nije ga običajnim 
znakom upozorila, da će ga večeras čekati. Ili je on to u 
uzbuđenju pregledao. 

U kasnu večer, iako ga je groznica tresla, ode do Rosen- 
goldove kuće, prošulja se baštom do vratašca, koja mu je 
Selma redovno otvarala. Vrata su bila zatvorena. On dva tri 
puta tiho kucne. — Selma, Selma! — Nitko se nije javljao. 
Pritisne lagano bravu, Vrata nisu popuštala, bila su zaključana. 
Pođe do prozora Selmine sobe. U sobi je bio mrak, sve je 
spavalo. Selma ga nije čekala. — Zašto? — pitao se je očajno 
i gorio u groznici i žudnji za njom u vlažnoj i hladnoj noći. 
Stajao je dugo, gledajući u njene prozore. Pseto je odnekale 
stalo lajati. Đuka se udalji. 

— Moram se ja s njome razjasniti, moram popraviti, što 
sam pokvario — odlučuje Đuka, i nekoliko dana traži priliku, 
da se sa Selmom nasamo vidi. No gospođa Regina je uvijek s 
njome, ljubezna i ustrajna. Kao da mu prkosi, kao da je čuva. 
I Selma ne traži njegove blizine. — Je li to samo pred dru- 
gima? Hoće li se promijeniti, kad on ipak dođe k njoj? - A 
on mora k njoj doći, makar silom i kroz prozor, da je zagrli 
kao nekada. 

Opet je došao u dućan — u predvečerje, jer je ona često 
puta u to doba bila sama u dućanu. Prevario se je. Našao je 
ondje čitavo društvo, čak i nekoliko seoskih gospođa, a Selma 
ih je nudila likerom i kolačima. — Gle, tu je čitava svečanost 
— reče Đuka ulazeći, a gospođa blagajnikovica, debela žena u: 
okratkoj plavoj haljini, smijala se, pokazujući krupne, zdrave 
zube: — Hajdete, Đuka, da se i vi počastite, kad je za to tako 
lijepa prilika. On zapita, gledajući ih sve redom: — Što se to 
dogodilo? Vidi se, da si bio bolestan. Zar ne znaš? — pitao 
ga Fred, a gospođa Regina sva zajapurena i suznih očiju reče: 
— Pa naša se je Selma zaručila! 


* 

— Kako može samo takova biti, kako može šutjeti i ne 
osjećati potrebe, da se barem razjasni sa mnom — grizao se 
Đuka, ubijajući svoje načeto zdravlje lutanjem po mokrim 
prosjekama u danima punim vlage, dok Selma mirna i ledena, 
ne dopuštajući nikome, da zagleda u njezinu dušu, a sa svojim 
zaručnikom, koji je svake nedjelje posjećuje, šeće selom ohola 
i elegantna. Kao da ne vidi Đuku, ili bolje, vidi ga kao i sve 
ostale. Ne opaža li, da je propao, da se suši, i da groznica 
govori iz njegovih očiju? Ne čuje li, da noću pije, a to nije 
nikad radio? Ne vidi li ga pred večer umorna s puškom i za- 
blaćena, kada se mokar iz šume vraća? Možda to i opaža i 
pripisuje njegovu neuspjehu, jer otkako se je vlada promije- 
nila, on je opet gurnut u pozadinu, a da zapravo i nije nikada 
velike koristi izvukao. A možda ona i ne opaža ništa, jer je 
vrlo zabavljena drugim. Ozbiljno se nagađa s bratom za svoj 
dio, dogovara se sa zaručnikom o budućem životu, i otvoreno 
mu govori, što će u brak ponijeti. Miraz, namještaj, i svoje 
trgovačke sposobnosti. Gospodin Josef Silberstein je zadovo- 
ljan. Čini se, da je oduvijek tražio takovu ženu, pametnu i 
agilnu, a nije se javio na oglas u novinama, što ga je gospođa 
Regina sastavila: »Gospođica iz dobre kuće, trgovački naobra- 
žena, stasita, jevrejske vjeroispovijesti, s mirazom i opremom 
traži radi slabog poznanstva ozbiljnog dobro situiranog go- 
spodina u svrhu ženidbe. Advokati i trgovci imaju prednost. 
Arijevci isključeni«, — Gospodin Silberstein je bio trgovac, i 
to dobar trgovac zemaljskim proizvodima. Ako nije bio, ne 
znam kako, lijep, ipak je njegova ojaka figura imponirala u 
dobro krojenom odijelu. Pred tom realnošću, koja je imala 
smisla u Selminoj duši, stala je blijediti Đukina slika. Kadikad 
je još zaplamtjela u njoj čežnja i žudnja u uspomenama na 
prošle dane, no ona se nije htjela vratiti; ona se je budila. 
Bilo je časova, kad mu je i pomalo zahvalna bila, što nije htio 
s njome bježati, sada, kad je vidjela pred sobom sređenu bu- 
dućnost, u krugu, koji je njoj odgovarao. Možda se je čak 
i za sve stidjela, i požurivala vjenčanje, malo u strahu, da joj 
Đuka kakovom nesmotrenošću štogod ne pokvari. 

I tako, dok se je Selma u obližnjem gradu vjenčala u si- 
nagogi, Đuka je tu noć pio i lupao čaše, kao nekad njegovi 
obijesni pradjedovi, dok je ciganin cvilio u gusle uz njegove 
uši: 

»Plači draga, ta i ja sam plako, 
Sudbina je odredila tako«. 


TA Đuka je bio ipak samo Šokac, zanesen i fantastičan, 


osjećajan i... nesretan. 


šk 


Nakon par mjeseci izlazio je opet liječnik iz Ivanove kuće. 
Klimao je glavom i, gledajući kroz debele očale pred sebe, 
pazio je, da ne ugazi u vodu po trošnom putu, uz kuće ciglama 
taracanom. Proljetno je sunce posljednji snijeg topilo po seo- 
skim krovovima, a voda je iz žljebova veselo tekla. Negdje 
su cvrkutali vrapci, debeli, prehranjeni zimi po seoskim čar- 
dacima. Liječnik je bio zabrinut, i nekoliko puta za sebe pro- 
mrmljao: — Zašto? — Da zašto opet novi slučaj tuberkuloze u 
njegovu selu? Zar ih nije već dosta ta bolest pokosila? Odakle 
ta slabost u tom lijepom naraštaju? Od vlage, što dolazi iz 
bara i šuma? Od toga, što se generacijama žene iz istoga sela? 
Od lošega života sigurno ne. Jesu li im kuće zaražene, pa bo- 
lest u njima klija, i čim se nađe prilika, onda se samo razvije? 


Tko bi znao, koji je sve razlog, tek jedno je sigurno, u nje-. 


govoj praksi je bilo i suviše slučajeva, da su mlade djevojke, 
momci, pa i ljudi u najboljim godinama odlazili u groblje 
shrvani od te nemile bolesti. Eno Klarine kuće — dvije dje- 
vojke umrle nježne i vitke s nešto preuzanim prsnim košom. 
Tamo Bistrini — Pava Bistrin u trideset petoj godini, ti nema 
.još ni godinu dana. Ondje Anica Begova, anđelak od dvanaest 
godina, mlad i nježan, koju je bolest isušila do kože i kosti. 
Abramovi — otac i kćer, pa Iva Okrugić, koji je tako snažan 
izgledao i u tridest osmoj godini umro, jer mu je ta gadna 
bolest izgrizala ždrijelo, da nije ni vode bez muke pio, i samo 
šaptom žalio za životom, 

I sada — Đuka Ivanov. Obje strane pluća zaražene do 
polovice, Ljutio se, što ga taj inače razumni i načitani čovjek 
nije slušao, što je skoro hotimice sebe upropaštavao, i što su 
ga tako kasno zvali. 

Predbacio je to i gazda Iliji, no ovaj je slegnuo ramenima 
i rekao, da Đuka nije htio liječnika, i da je uvijek tvrdio, da 
je zdrav. 

Liječnik je bio optimist. Volio je svoje selo. Vidio je težak 
slučaj pred sobom, pa je ipak odlučio sve moguće poduzeti, ne 
bi li zakrpao Đukino zdravlje. Izvukao je s police debelu 


knjigu, očistio zamagljene očale, i stao čitati. Kad je pročitao, 


što je tražio, stane iskuhavati štrcaljku za injekcije i pisati 
recepte. 
Kucanje na vratima. Unišao je gazda Ilija. Ruka, kojom 


«je šešir držao, drtala je. — Gospodine doktore, došao sam vam: 


kazati i zamoliti vas, — spasite mi sina! Jedinac mi je. Znam, 
da je jako bolestan, ali, gospodine doktore, ja imam odakle 
platiti, i sve ću raditi, kako vi odredite. — Gledao je u liječ- 
nika, kao da od njega očekuje riječi spasa. Ovaj je šutke ustao | 
i prošao nekoliko puta sobom. Onda se zaustavi tik pred gazda 
Uijom: — Ne ću vas zavaravati, gazda Ilija; posvema zdrav 
on više nikad ne će biti, ali sve ćemo poduzeti, da mu pro- 
duljimo život. — Što treba da radimo? — pitao. je gazda Ilija. 
=— U prvom redu, da me slušate, i da me sluša on. Ja ću ga 
liječiti, samo da se malo ojača, a onda ćemo ga poslati u lječi- 
lište za tuberkulozne. Stajat će vas to dosta novaca, no ja 
mislim, da je tako najbolje. Doći će u drugi kraj, u zavod, | 
gdje je stroga disciplina za bolesnike, a to je baš važno za 
njega. Tamo se tuberkuloza liječi na moderan način. Mislim, 
da će trebati, da mu se zrak u pluća pumpa — pneum se to. 
zove. — Kako god kažete, gospodine, slušat ćemo vas — samo 
pomozite. — Još nešto hoću da vam kažem. Dijete odstranite' 
iz kuće. Dijete je mlado stabalce, kojemu mnogo ne treba. 
Gazda Ilija, koji je uvijek bio za to, da unuk bude kod 
kuće, pristane. — Hoću, gospodine. Smjestit ću Marka u Vin- 
kovce kod kuma Jose. Nudio mi je on to više puta, tek ja sam 


bolje volio, da on jutrom vlakom ide, a pred večer se vraća. 


Manje je koštalo, a i vidimo ga svaki dan. Sada neka bude, 
kako vi preporučate. 

Dotle je Đuka ležao u svojem krevetu zatvorenih očiju, 
umoran, slab i prestrašen. Jutros, kad je htio ustati, a svu se 
noć znojio, navria mu je krv na usta. Kakav strašan osjećaj: 
slane i crvene krvi puna usta! 

Eva je na prstima hodala po sobi i puna brige pogleda- 
vala na njega. Snaša Anka je u kuhinji prala maramice, pune | 
krvi, i plakala, 

A. napolju je sunce sve jače sjalo, kao da je odlučilo i 
posljednje krpice snijega rastopiti. 


*& 


Nastali su dani strepnje i nadanja u Ivanovoj kući. Stra- 
hovali su u neizvjesnosti i hrabrili bolesnika. Njegovali ga 
i čuvali dan i noć. Eva kao da nije osjećala umora, kao da joj 
san nije bio potreban. Sa smiješkom na blijedim usnama sta- 
jala mu je uvijek na usluzi. Sjedjela je kraj njega, držeći mu 
ruku, kao od neke strave, kad nije mogao zaspati noću, dok je 
sablasni mjesec hodao nebom. Ona ga je šutke voljela, i znala 
samo za jedno — za zakletvu, koju je položila pred oltarom u 
tamnoj crkvi: .., i da ga ne ću ostaviti, ni u jednoj potrebi — 
tako mi Bog pomogao. 


Liječnik je dolazio, kuckao po njemu, davao mu injekcije 
i mijenjao lijekove, i čim se je oporavio, poslao ga na Golnik. 


I dok se je kod kuće naprezalo i štedjelo, da se namakne 
trošak za Đukino liječenje, i svakim danom očekivalo sa zeb- 
njom poštara, Đuka se je pomalo oporavljao u lječilištu. 

Bila je opet zima, kad se je vratio. Šest mjeseci liječenja 
nije mu povratilo zdravlje, ali ga je zakrpalo. Došao je mršav 
kući, odijelo je na njemu visjelo, no nije nadu izgubio, jer se 
je bolje osjećao. Treba samo da se dalje liječi i živi, kao što je 
živio u lječilištu. Išao je selom i osjećao ispitljive poglede na 
sebi. Više puta i sažalne. To ga je ljutilo, i neugodno mu je 
bilo, da ga smatraju bolesnim, a još više, da ga žale. Krivo 
mu je bilo, što njegovi parnjaci hodaju čili i zdravi, a on mora 
da živi kao starac. Gubio je strpljenje, a onda, htio je još to 
malo života proživjeti, kako on hoće. Uzdržavao se od te želje, 
i opet išao liječniku na liječenje. 

Jednoga dana, kad se je vraćao od liječnika, malo pogr- 
bljen i dobro zamotan, sreo je Selmu s mužem. Sjala je od 
zdravlja i ljubezno uzvratila pozdrav. Stala je, držeći muža 
ispod ruke, i prijazno rekla: — Joco, to je Đuka Ivanov. Dobar 
prijatelj naše kuće. Dok sam bila djevojka, često sam s njime 
razgovarala, mijenjali smo knjige i naša mišljenja. Vjerujte, 
Đuka, da se često na vas sjećam i o vama govorim, jer vi ste 
zbilja jedan rijedak Šokac. — Kako vam je, gospođo? — zapita 


196 





Đuka, tek da nešto kaže, a gospodin Silberstein mjesto nje 
odgovori: — Hvala, dobro nam je, — samo se Selma boji, da 
se ne udeblja. Čuva liniju! 


Đuka ju je u tom času mrzio toliko, koliko može slab 
jačega mrziti, koliko sukrivac mrzi sukrivca, koji nije stradao. 
Pred njom se je najviše stidio svoje bolesti, kojoj je i ona 
svoj obol pridonijela. A iza svih tih osjećaja budila se u njemu 
stara strast, strast, koju baš tuberkulozni osjećaju u instink- 
tivnoj želji održanja loze. 

Pošao je kući, odležao svoja dva sata po propisu, a onda 
pošao u birtiju. Zadržao se je dugo. Kartao je i pomalo pio. 
Čini se, da mu nije naškodio dimom prezasićeni zrak, te je 
kroz koji dan opet tamo otišao, i tako ušao u svoj neuredni 
život otprije. Zalud opominjanje liječnikovo, zalud očeve 
grdnje i Evine molbe, Đuka je noću izostajao, kartao se i 
pušio po svu noć, i snažio se rakijom. Kao da je ludo sam 
sebe tjerao u smrt, ili da je sam od sebe htio pobjeći u strahu 
i razočaranju. 

Kada je ponovo legao u krevet (a termometar je stalno 
pokazivao 39), izgubila je sva kuća nadu. Vršili su se nalozi 
ozlojeđenog liječnika, kuhale se potajno trave, što ih je Bo- 
sanka Pera donijela ravno s Majevice, ali sve to bez nade, 
apatično, tek da se nešto radi. 

Eva se opet nije micala od njega. I sada, kad je kraj po- 
lagano, ali sigurno dolazio, on je samo nju tražio. Ona nije 
plakala. Bila je uvijek mirna pred njim, i nije nikome dopu- 
štala, da pred njim govori o njegovoj bolesti, da se on ne 
uzrujava. Nježno mu je brisala oznojeno čelo i gledala, kako 
od dana u dan nestaje. — Kako si mi dobra, Eva! Kako ću ti 
to vratiti? — pitao ju je, brzo dišući. — Idi, Đuka, ne radi 
se tu o vraćanju. Zar ne bi i ti mene poslužio, da sam ja bo- 
lesna? — Bih, Eva. Samo to više ne može biti, jer ja više 
nikada ne ću ozdraviti. — Nemoj govoriti makar što. Kao da 
se to samo tako umire, Eto, malo mu je zlo, i već misli na 
smrt. Ne smiješ takav biti — govorila je i silila se, da joj 
glas bude bezbrižan i veseo. — Sjedi kraj mene — zvao ju 
je, a kad je sjela, uhvatio je mršavom i vrelom rukom nje- 
zinu ruku, i opet govorio: — Dobra si mi, Eva. Tako dobra. 
— A ja tebi nisam uvijek bio. — Bio si, bio, Đuka. A kad 


197 


ozdraviš, bit ćeš još bolji, je li? — Kad bi Bog dao! No ja 
osjećam, da ne ću dugo. Umrijet ću, i svi ćete me zaboraviti. 
I ti, Eva, a pravo ćeš imati. Još si mlada, pa možeš početi 
novi život. Uz mene nisi mnogo uživala. 


Njezine se oči uozbiljile. Suzdržavala je suze. — Ti treba 
da ozdraviš, Đuka, i nemoj na drugo misliti, ali da tebe ne- 
stane, jedno znaj, i moje bi srce s tobom sahranili, Za mene 
nema više nova života. Jedamput sam voljela, jedamput sam 
dala sve, što sam imala, i ako toga nestane, ja ostajem prazna. 
— Drugi puta se to više ne daje, jer drugi puta toga nema. 
Bio ti živ ili mrtav, ti živiš u meni, jer ja sam kao dio tebe. 
Zar ne znaš, Đuka, da sam te voljela, sramota je i kazati, od 
moje šesnaeste godine. To se ne ponavlja, jer to je ljubav. 


Da, to je ljubav, vjedovao je i — Đuka — sada, kad mu 
se je život trnuo. Zašto bar to nije prije shvatio? 


' Gazda Ilija je znao od liječnika, da mora jedinca izgu- 
biti, ali je muževno snosio bol u radu i naporu, ozbiljan, žalo- 
stan i jak. 


Samo je snaša Anka još uvijek govorila, kako je čula, 
o dasui teži bolesnici ozdravili, da je njezin Đuka rumen u licu, 
pa potajno i puši, a dok puši, ne će umrijeti. No jednoga dana 
nje više ni cigareta prijala. Ni jelo. Tek koja banana ili parče 


čokolade. Liječena pluća su još nekako vršila svoju dužnost, - 


.no bolest je prešla u crijeva. 

...I umrije jednog podneva Đuka, mirno, skoro neopa- 
ženo, iscrpljen do kraja od bolesti. Nije ni hroptao. Nije ni- 
kome ništa pred smrt kazao. Samo je zavrnuo očima, koje mu 
je Eva polagano zaklopila. 


* 


Od Đukine smrti prošlo je poldrug godine. Proljeće se 
opet smijalo nad selom, poljima i grobljem. Marko se je vra- 
tio na uskrsne praznike iz škole kući, u kojoj su žene bile 
još u crninu zavijene. Valjda je nisu ni kanile skinuti za ži- 
vota. Mati ga je privinula na srce, kao da ga nikad ne će ispu- 
stiti iz zagrljaja. Bio je sadržaj njezina života. Baka ga je 
s uživanjem gledala,.a djed ga i nije puštao s vida. | 


198 


Marko je volio oca, plakao je za njim i žalio, ali mladost 
ima svoje zakone i svoja prava, i lagano zaboravlja. Sada 
je radosno trčao svuda: u štalu konjima, da ih češe, a konji 
su i bili lijepi, obli i sjajne dlake, — šarenim kravama što su 


' mirno preživale, gledajući dobrim očima, — po voćnjaku, gdje 


je djed mlade voćke kalamio, — i k toru ovaca, gdje su mali 
svileni jaganjci meketali. Sve ga je zanimalo, 
Gazda Ilija, malo osijedio i bolnom crtom, urezanom oko 
usana i među očima, prati njegove korake, pa sve kao da 
nešto smišlja. ; 


Osvanulo uskrsno jutro. Marko je uranio, da ponese u 
ranu zoru svetenje u crkvu. Što je to lijepo bilo! Baka i mati 
su spremili korpu sa svetenjem: šunkom, slaninom i pečenim 
jagnjetom, i uskrsni kruh, što se je žutio kao dukat, i mlad 
luk, koji je izvirivao među šarenim jajima, a kad je gazda 
Ilija ugurao u korpu i bočicu šljivovice, da Bog blagoslovi 
šljivin rod, Eva je sve pda, dugačkim, prebijelim, crveno 
utkanim peškirom. 


Samo što je došlo gazda Iliji na pamet, da odnekale iz 
ormara izvuče novo ukrašeno špenzle, i da ga s nekim lukavim 
smiješkom preda Marku? Snaša Anka nije mogla prešutjeti: 
— Što će mu to? Ta on je četvrtoškolac! — Zar u špenzletu 
da na Uskrs hoda? 


No Marko je ciknuo od donja: — Ju, djede, alaj je lijepo, 
zar si to za mene spremio, djede, moj slatki djede. — I brže 
je skinuo kaputić svoga kupovnog odijela i obukao špenzle. 
Lijepo mu je pristajalo sa svojom kićenom šarom. Kao da je 
u njemu i širi izgledao. I uzevši korpu pođe u crkvu na blago- 


. slov. Putem je sretao mlađariju s korpama i mlade snaše, što 


su vesela lica dovikivale: »Sretan Uskrsl« — Poslije blago- 
slova požurio se kući. I dok je on sa slašću kušao od svega 
svetenja, sjedeći među materom i bakom, gazda Ilija tek malo 


“okusi jela, guene rakije, i kao da ga nešto požuruje, izađe u 


avliju. Brzo se vrati i s vrata zapita: — Marko, jesi li gotov? 
— Jesam, djede! — Zapita i žene: — Jeste li spremile svetenje 
za ovčara? — Gotovo je — rekla je snaša Anka. — Onda haj- 
demo — namigne on Marku. — Kamo djede? — Hajde samo. 
Vidjet ćeš. — Izišli su u avliju, a u avliji stoje zapregnuti 
vranci u lagana žuta kola. Na sjedalu šarena ponjavica, na 

vrancima svjetlucava nova orma. — Popni se, Marko! — za- 
povijedi gazda Ilija, pa sjeda do njega. — Istjera konje kroz 
avliju, i bičem mahne po zraku. Konji jurnuše kroz selo, a 
onda gazda Ilija okrene na njive. — Na stan. ćemo sinko — i 
suzdrži konje u lagani kas. — Sunce je odskočilo iza šume 
rumeno i okruglo. Na plavom nebu plovili su bijeli oblačci. 
Tek oni bliže istoku bili su još rumeni, Uz put u kanalima 
tekla je bistra i čista voda, a u njoj se širio sitan vodeni bijeli 
cvijet i žabokrečina. Trava je na livadama krenula, i u njoj 
se žutio maslačak kao žute zvijezde. Na rubovima je cvjetala 
guščarica. Na livadi pase krava, šarena i bijela, a tele uzdi- 
gnuta repa jogunasto trči. Za livadom je njiva preorana, pa 
se crna brazda sja u jutarnjem suncu. Za njom se zelene svježa 
žitna polja, a na svakoj tankoj žitnoj stabljici sja se na vrhu 
kap rose, kao suza radosnica, kao Božji dar. U barama bliješti 
voda među tamnim šašom i cvate žabljak, krhak i zlatan. 
Prolaze oni pored šume, što je tek krenula. Grmlje lista njež- 
nim listom, brijest i grab dobivaju svijetle krošnje, a glog je 
bijeli oblak, što je pao s neba. Uz rub šume cvate plava lju- 
bičica. Ševa je prhnula u zrak i odletjela visoko, da pozdravi 
sunce. 

Gazda Ilija šuti, i promatra unuka, kojemu se lice sja od 
mladosti i zadovoljstva. 

Sada se već vidi i njihov stan. Koliba i pojata. Prolaze 
najprije pored voćnjaka, gdje stare jabuke pružaju rascvjetane 
grane, što mirišu na proljeće prefinim mirisom. I šljive se 
osule sitnim cvjetićima. 

Prođu pašnjakom do ovčara. Gazda Ilija zaustavi konje, a 
Marko skoči s kola i otkopča užeta. Dohvate korpicu sa sve- 
tenjem i priđu ovčaru: — Sretan ti Uskrs, Mata, i evo sve- 
tenja — govori gazda Ilija, a Marko mu pruža korpicu. — 
Kako ovce? — Dobro, gazda, hajde, da ih vidite. — Ovce 
su stajale mirno na pašnjaku, mali jaganjci su veselo ska- 
kutali i sisali matere. — Me-e-e — dovikivali jedno drugom, 
kad su bili siti. — Morat ćemo ovce šišati za dan dva, dok 
otopi. — Tako je, gazda, a bit će dosta vune. — Hvala Bogu! 

Gazda Ilija pođe s unukom dalje. Dođe do staroga panja 
i sjedne. Marko je stao pored njega. Pred njima su se sada 
pružale njihove njive i livade. — Gledaj — govorio je djed — 
onaj brijest tamo daleko lijevo, pa sve desno do onog bijelog 

glogovog trnja, onda opet do šume, — pa do naše kolibe, 
Vidiš li? — Vidim, djede. — Eto, sinko, to je sve naše. — Zar 
toliko mnogo, djede? — Gazda Ilija se zadovoljno nasmiješio. 
— Jest. I to, sinko, od davnine. Djedovi su moji na toj našoj 
zemlji orali i kopali i kosili, i ostavljali mlađima, kad su 
umorni lijegali pod ledinu. Od sina je prelazilo na sina. Bilo 
je godina, kad je zemlja mnogo davala, i naši se bogatili; bilo 
je godina, kad je podbacivala, i neka je viša sila sav rad uni- 
štila — preživjelo se. Ratovi su pustošili svijet — ona je osta- 
jala — konjsko je kopito nije uništilo. Bilo je doba, kadi se 
je seljak ništio — nisu ga ponizili, — Bilo je vremena, kad se 
je seljaku kadilo — nije se pooholio. Tek jedno smo znali 
uvijek, da je ona sveto naše pravo, i izgubiti nju da je — ne- 
sreća. — Ponosno je naše zvanje. Gospodar si na svojemu, i 
nikome se me klanjaš, i nikome ne služiš do Bogu i njoj. A 
zemlja je, sinko, dobra. Bacaš u nju zrno, i ona ti sto puta 
vraća. Brine se ona za tebe upravo toliko, koliko ti za nju. 
Kažu danas neki, da je bolje biti gospodin — možda nekima, 
no ja, ja mislim, rijetkima od onih, koji od nas u gospodu odu. 
Gospoda imaju svoje putove, koje mi ne znamo, baš kao što 
ni oni ne znaju naše. Kažu, da je teško naše zvanje. — Teško 
je, ali je i lijepo. Što može biti ljepše, nego kad za sunčana 
dana staneš na svoju zemlju i gledaš je kao svoje malo kra- 
ljevstvo, u kojemu ti radiš, ti gospodariš i stvaraš jedno čitavo 
djelo? Čitav si ti onda i čovjek, sinko! A kad dođu teški dani, 
ti znaš — ona te ne će iznevjeriti — nikada. Ona će s tobom 
uživati i patiti, dok si živ, a onda će isto tako spremno davati 
tvojoj djeci, jer ona je neiscrpiva i vječna. Gledaj žito, kako 
se zeleni! Za koju nedjelju lelijat će se novi klas. Gledaj crnu 
oranu brazdu! Na njoj će za koji dan vijoriti veselo zastavice 
kukuruza u proljetnom vjetru. Gledaj livade! Na njima će 
se kroz mjesec dva kositi mirisno sijeno, Gledaj, sinko moj 
jedini, sunce, što te obasjava, i raduj se, raduj, što je to naše, 
i što si naše zemlje sin. — Gazda Ilija se zanio i govorio, kao 
da ima pred sobom odrasla čovjeka, a Marko, što nije razumio 
glavom, shvatio je srcem. 

— I vidiš, ti treba da pođeš drugim putem. Da svršiš škole 
i pođeš novim putovima, koje ja ne znam. A ja da nemam 
koga, da učim, što sam naučio od djeda i oca, i stekao svojim 
iskustvom? Da naše njive jedared prevlada trn, ili da dođe to 

sveto pravo u tuđe ruke? Meni je to teško. Zar da sa mnom 
nestane naš temelj ovdje, a ja da ne znam, što će s tobom biti? 
Snažan sam ja još. Radio bih ja s tobom. Htio bih te učiti, 
kako se ore crna brazda, kako se zamahuje oštrom kosom. 
Htio bih, da u našem selu budeš prvi među prvima, i da svima 
pokažeš, što znači biti pravi Šokac. Neka oživi naša kuća, 
neka ožive stari običaji, ja ću te na njih učiti, i jedared, kad 
umoran i star legnem, da zauvijek zaspim, neka znam, da u 
miru mogu zaklopiti oči, jer sam izvršio svoju životnu zadaću: 
othranio sam potomka, koji zna, što je zemlja. — Hoćeš li, 
sinko moj jedini, ostati sa mnom? — Podigao je oči i skoro 
moleći u očekivanju upiljio ih u unuka, a Marko radosno za- 
grli djeda i izusti: — Pa ja i nisam nikada drugo želio! 

Tada se gazda Ilija ganut digne i stisne među svoje izra- 
đene ruke unukovu glavu, sagne se i poljubi ga u čelo, sve- 
čano i ozbiljno, kao da izvršava sveti zavjet. I kad su sjeli u 
kola, da pođu kući, gazda Ilija preda unuku kajase. 


U selu su zvonila zvona radosno i svečano, i zvala vjer- 
nike, da slave uskrslog Boga. 

DUKATI MALE ADIKE 


Zapravo je sve bilo u najboljem redu kod Bistrinih sve 
dotle, dok se Stanko nije oženio. A nije bilo ni razloga nika- 
kovu nemiru, jer, na koncu, tko bi se svađao u toj dobro sto- 
jećoj šokačkoj kući, ostatku nekadašnje Bistrine zadruge. 
Stanko je bio miran i povučen toliko, da se i nije znalo, što 
se u njemu skriva, što opet nije čudo s obzirom na to, kako je 
i tko ga je othranio, jer Stanko nije imao ni oca ni majke. | 
Othranili ga djed Pera i njegova druga žena, snaša Eva. Ko- 
mandu u kući je i držala baš ta snaša Eva. Imala je i pravo, 
jer ona se je i dosta žrtvovala. Bila je mlada udovica, jedva 
prošla dvadesetu godinu, kad je pošla za Peru Bistrinog, 
udovca, čak djeda Stankovog, kad se je poslije smrti gazda ' 
Perinog sina Ike njegova žena preudala u drugo selo, ostavlja- 
jući jedinca na temelju. Vrijedna je bila snaša Eva, i snažna 
i okretna. Pa i jedna od najljepših žena u selu. Što se je udala' 
za gazda Peru, znala je, što radi. U bogatu je kuću došla, i 
postala u pravom smislu gazdarica. A što on više nije bio 
mlad, malo ju je smetalo. Nije on njoj ni branio slobode. Uza 
sav posao ona je imala vremena i za ljubav. Naravno ne 
s gazda Perom. Nu kad je tko štogod i douškao gazda Peri, 
on se je samo nasmiješio sitnim očima, mljasnuo jezikom u 
krezubim ustima (uh!, što to mljaskanje nije trpjela snaša 
Eva!) i kazao: — Neka, i meni dosta ostaje. Da se drugi za 
njom ne otimaju, ne bih ni ja — jer ne bi ni valjala. — No 
to je bila zapravo njezina privatna stvar, jer u kući je ona 
bila na oko stroga i uredna maćeha-baka, vrijedna žena i dobra 
domaćica, Tako je Stanko rastao u redu i miru, bez roditeljske 
ljubavi, no to je bilo i jedino, što mu je falilo. Kad su se nje- 
govi parnjaci poženili, stali su gazda Pera i snaša Eva nago- 
varati Stanka, da se ženi, Zapravo više gazda Pera, jer snaša 

Eva nije imala, zašto da želi snaju. Bolje je njoj bilo samoj. 
Poradi ona, što može, a bila je brza u poslu, a što ne može, 
pomogne ciganka Mila. Gazdovala je dobro, pa je uvijek imala 
suvišaka za prodaju: živadi i jaja, pa čak masti i suha mesa, 
što je rijetkost u šokačkoj kući. Što je prodala, bilo je nje- 
zino, nije valjda luda, da to nekom daje ili dijeli s kućanskim 
dohocima. Snaji to sigurno ne bi bilo pravo, zavirkivala bi 
svuda, i eto belaja. Ipak je ona pokazivala, kao da joj je stalo 
do Stankove ženidbe, već sela radi. Neka se ne divani, da se 
on ne ženi zato, što nema roditelje, pa se nema tko da brine 
za njegovu budućnost. Ne pristoji se to Bistrinom momku, 
Poslije podužeg dogovaranja i razmišljanja pošao je gazda Pera 
do Begovog Adama, da isprosi njihovu Đenku za Stanka. 
Stanku je bilo pravo. Nije on u nju bio zaljubljen, no divanio 
je s njom mnogo puta, hvatao se u kolu uz nju, pa se s njom 
i sporazumio. Bila je doduše godinu-dvije od njega starija, 


pa je i gazda Pera kazao: — Što starija — to milija, a i Be-' 


gova je kuća odgovarala njihovoj kući, pa se je i dobro znalo, 
da je Đenkina mati, pokojna snaša Marica, natkala i priredila 
ĐDenki svega, dok je Đenka još školu polazila, baš kao da je 
slutila, da će mlada na drugi svijet. Dva niza dukata nisu 
falila, da bude miraz naočit, a znalo se je, da je i taloškinja, 
jer je od matere naslijedila nekoliko jutara dobre zemlje. Sa 
stankovom ženidbom je tako bilo sve u redu. Svatovi su bili 
— ma da je milina, mlada u svijetlo ružičastoj svili s plavim 
viticama oko glave. Mladoženja u kupovnom odijelu, samo je 
zlatom vezena misirska košulja odavala, da je Šokac, pa ve- 
seli uzvanici i cigani s gajdama i egedama. Pečenka je u avliji 
mirisala s ražnja, a krušna je peć jedva primila sve savijače 
ukiselo i uslatko u svoju zagrijanu utrobu, da ne spominjemo 
različite torte, šidsko vino i staru rakiju. 

Bilo je doduše bezobraznika, koji su se podrugljivo smje- 
škali na doktora Lazića, pedeset-godišnjeg neženju, kad je 
mladoj darovao veliki dukat, i oko kojega je mlada svekrva- 
baka (ta nije joj bilo još pravo četrdeset) — skakutala i zna- 
čajno se smješkala, no to svakako nije bilo u redu. Ako se je 
po selu divanilo, da se on već dulje vremena voli sa snaš' 
Evom, i svoju ljubav pokazuje time, što je novcima pomaže, 
to se u prvom redu nikoga ne tiče, a u drugom, tko zna, što je 
istina, i tko bi selu zatvorio usta? Snaša Eva je dvojicu-trojicu 


204 


1] 











neuljudnika ošinula svojim crnim očima, a kad je gazda Pera 
doktoru nazdravio, svi su uvidjeli, da je baš i čast, što se 
gospodin od njih ne oholi, nego s njima trači svatove. 

Tako se je mlada Đenka uselila u Bistrine komorice, ure- 
dila svoju sobu s fino politiranim pokućtvom, objesila veliku 
sliku Matere Božje s raspuštenom plavom kosom nad krevet, 
između prozora postavila kanape, pravo gospodsko kanape, 
presvučeno crvenim plišom, i stala se okretati po kući, da vidi 
gdje i što da pomaže. 

No premda je snaša Eva ljubezno Đenku zvala i s njome 
razgovarala, od prvih dana je među njima rasla neka nesu- 
glasnost. Za par mjeseci izbijalo je to već i u prepirkama. 
Đenka nije mogla shvatiti, zašto ne bi bilo sve kućansko? 
Zašto da one — žene — koješta prodaju, i to sebi spremaju, 
a ako je to još kradom bilo (jer na koncu muškarci ne mo- 
raju sve znati!) — njoj se je to činilo nepošteno, a onda, ako 
snaša Eva od njih sebi sprema i sakriva, sigurno će i od nje. 
Da se pravo kaže, Đenka nije ni mnogo poštivala snašu Evu. 
Čula je koješta o njoj pripovijedati, a možda je imala prilike 
i da što vidi, pa eto — ona je sama bila zrela djevojka, kad 
se je udavala, pa je imala druge nazore o braku i kućnom 
životu, nego snaša Eva. Pa i svog mirnog Stanka je zavoljela, 
i krivo joj je bilo, kad snaša Eva njima u torbu sprema luka 
i slanine za doručak na njivi, a ona sama, čim kola odrndaju 
iz avlije, loži vatru i kuha kavu. — Ili svima, ili nikome — 
govorila je ona i otklanjala prkosno šalicu, iz koje je mirisala 
zavodljivo i fino kava, — Od volje ti. Ja sam dosad tako živila, 
pa ću i dalje — odbrusila je Eva i bijesno zalupila vratima. 
Kad je Đenka rodila malu Adiku, odnos je među njima bio 
već toliko napet, da je snaša Eva već prve dane jedva podvo- 
rila mladu mater. Na koncu i zašto bi? Nije to bila njezina 
krv, a nije ona ni gospoja, koja bi trebala, da se valja nedje- 
ljama po krevetu iza poroda, i čeka, da joj drugi dijete 
kupaju i peru pelene. Zna se, da su u stara dobra vremena 
žene i na polju rađale i još same do kuće se s djetetom do- 
vlačile, pa im, hvala Bogu, nije ništa falilo — ne će ni Bistrinoj 
snaši. 

Tako je iz dana u dan rastao nemir u Bistrinoj kući. Snaša 
Eva je grdila pred mužem snaju, a bome ni Đenka nije šu- 
tjela pred Stankom. — Ona je, vidiš — govorila je Đenka — 

stvor za sebe, i kao da ne spada k nama. Kad govori o sebi 
veli — ja, a kad o nama — vi. Nikada ne kaže — mi i naše, 
a tako ti i rađi. Vjerujem ja, da je ona kroz godine krala 
našu kuću, ali ne će više. Ja ne dam. Tko je u kući, neka se 


i brine za kuću. Dotle je snaša Eva jadikovala: — Zar da ona | 


meni prigovara? Meni! Jel? Meni, koja sam sve žrtvovala 
za Bistrine: mladost i snagu i prije reda se babom nazvala? 
Ni on nije čovjek, kad joj to ne brani. Zar Stanko ne zna, da 
sam ga ja othranila i da bi musav i krmeljiv hodao, da ga ja 
nisam prikupila? Neka! Nije to meni nužda. Koršov ide na 
vodu, dok se ne razlupa. Sjećat će se ona još mene! 

Pa sve tako dalje, i svaki dan gore, 


Muškarci su šutjeli i krili svu tu neslogu jedan pred dru- 
gim kao neki teret, kao svoje teško. 
I da nije bilo onoga čabrića masti, za koje je Eva tvrdila, 
da je ona uštedjela, a Đenka, da je to kućansko, možda bi još 
. dugo trajalo to napeto stanje, i ne bi došlo do loma, Ali ovako 
podijeli se Bistrin temelj radi čabrića masti! Eva doduše baš 
kao da je htjela, da Đenki pokaže, tko je stariji u kući, pa 
donijela iz podruma čabrić, i pozvala Milu: — Hajde, Mila, 
odnesi tu mast do Sepa mesara. Kazao mi je, da plaća šesnaest 
dinara kilu. U čabriću ima oko petnaest kila, a čabrić je težak 
pet i pol. Dobit ćeš oko 240 dinara, pa mi novce donesi, a i 
čabrić povrati. — Sve je to govorila naoko mirno, pogledava- 
jući u Đenku, koja je u trijemu ljuljala dijete. Đenka je pro- 
blijedila, pa kad je Mila postavila na kolica čabrić, skoči Đenka. 
— Kamo će mast? — uzbuđeno je uzviknula. — Što se tebe 
tiče, kamo će moja mast? — Nema ovdje moje i tvoje, nego 
samo naše. Hvala Bogu, zadruga smo. — Slušaj, Đenka, ne 
šali se. — Rekla sam, mast je moja, i ja ću je prodati. Zar 
sam ja kriva, što ti ne znaš kuvati i mastiš toliko,,gda se jelo 
u napoj baca? Štedi, pa ćeš i ti imati svoje. — Znam ja ku- 
vati, ne moram od vas učiti, hvala Bogu, kao što ne ću ni 
učiti, da iz kuće kradem kao vi, — Kradem? — cikne snaša 
Eva. — Zar ti meni to da kažeš? Zanijemila ti usta! Sram 
te bilo, nečestiti gade! — No Đenka je stala na kapiju, i ne 
pušta Mili, da izađe. A ciganka sva u neprilici stala kukati: 
— Ju, žene nekate! Zar je vrijedno, da se svađate za čabrić 
masti? Ima, hvala Bogu, masti u Bistrinoj kući. 

Đenka stoji na kapiji, pa se trese od zla, Mila drži ručke 
od kolica, pa ne zna, što će, a Eva skočila razjarena i gurnula 
Đenku s kapije. No i Đenka se ne da, pa je baš od srca natrag 
gurnula Evu. Tada nasta dreka i vika, da su se komšinice 
sjatile kao na čudo. I mast je ostala u Bistrinoj kući, ali nije 
Eva. Bilo joj je svega dosta. Nije joj ni nužno bilo, da se 
dalje pati u Bistrinoj kući. Razložila ona gazda Peri, kako 
nemaju što da traže u toj zadruzi, da se je goropadna Đenka 
na nju zaletjela, a da će i on vidjeti zla svojim očima, ako 
poživi još koju godinu uz njih. Lijepo mu je i umiljato govo- 
rila, kao što već davno nije, da će ona svoje dukate razbiti, pa 
uz svoju ušteđevinu može lagano kuću kupiti, a pola im zemlje 
ne fali, kad u Bistrine zgrade ne diraju. Teško je bilo gazda 
Peri, no na koncu je pristao. Podijelili se Bistrini, snaša Eva 
kupila kuću, a dvadeset je jutara zaista dosta bilo: za njih 
dvoje, da u miru žive. Možda je bila i zadovoljna, što se je 
tako sve svršilo, samo pred svijetom nije htjela to da pokaže. 
Govorila je: — Eto, vidite žene, istjerala me je snaja iz kuće 
— Neka. — I njoj će Bog platiti. Mene je lopovom nazvala 
— prosto joj ne bilo! A ja vas pitam: da se kroz godine nisam 
brinula i štedjela, kuda bi sada ja i ovaj moj sijedi grob? 
— Ovako, hvala Bogu, imamo svoju kućicu, imamo zemlje, 
pa ćemo u miru živjeti. — A doktor Lazić je kazao gazda Peri: 
— Najbolje je tako. Da vi umrete, što bi bilo od sirote snaše 
Eve, da je ostala kod Bistrinih? — I kako je bio dobar i pra- 
vedan čovjek, pozajmio je dvije hiljadarke snaši Evi, da ne 
mora jadna dukate mijenjati. No kad su kola stala u avliji, 
da iznesu krevete i ormare, gazda Peri se oči zasuzile, a Stanko 
se zavukao u hambar, da to sve ne vidi. Eva nije mogla pre- 
šutjeti: — Sada ti je valjda srce na mjestu, gazdarice! Da 
Bog da, gazdovanje ti. kratkog vijeka bilo, i prokleta bila tii 


sve, što se tvojim nazove. To je ona tako od srca rekla, jer je 


mrzila u tom času Đenku i pored svega dijela i nove kuće 
žalila je za starom, gdje je ona bila viđena domaćica, a 
sada je dobro znala, da to prestaje zauvijek. Đenka je protr- 
nula na kletvu i šutke pritegla malu Adiku k sebi, a kad je 
odmjerila Eva nju i dijete pakosnim okom, sakrila je plavu 
dječju glavicu na svoje grudi, kao da je htjela da je zaštiti od 
zla pogleda i rđavih želja. 

Tako su stali živjeti svako za sebe. Snaši Evi i gazda Peri 
je bilo dosta, što su dobili na diobi, no Đenka se je osjećala 
kriva, što je pola imetka otišlo za njih u nepovrat. Mladi su 
bili, mogla je još i koje dijete roditi, obitelj se je mogla po- 
većati, a možda je moglo sve njima ostati, da je bila pametnija 
i strpljivija. Tko bi vjerovao, da će ta stara budala poslušati 
ženu i izaći iz kuće. S time Đenka nije nikad računala, a nije 
u to ni vjerovala. Kao da mu je ptica mozak popila, ode sa 


ženom i ukine unuka i njegovu djecu. A za koga? Zašto? Da 


ugodi, Bože prosti, toj..., koja ne misli na drugo nego na 
sebe. Đenka radi za dvoje i sve smišlja, kako da nadoknadi 
izgubljeno. Stanko nije prigovarao, samo se uvukao u sebe. 


Nakon par godina toga nezadovoljnog rada, u kojemu se 
imetak nije povećao, učinilo se Đenki, da je došao čas, kad će 
moći učiniti nešto, čime će moći imetak ponovno porasti. 


Bilo je to ovako. Jednog dana, a tek je snijeg bio okopnio 
i prve se visibabe rascvale, zatrubio selom automobil. Lijep 
automobil, upravo je šteta bilo, da se kalja blatnim drumom. 
Đenka ga je gledala kroz prozor, gdje je namjestila stative i 
tkala. Automobil je stao pred nekoliko boljih kuća i na naj- 
veće njezino čudo krenuo s pram njihove i stao pred njihovu 
kapiju. Iz automobila izišao fin gospodin, malen i okretan, 
s krznenim okovratnikom i kožnatom torbom pod rukom. 
Lijepo unišao u njihovu avliju. Pokucao na vrata, unišao u 
sobu i vrlo ljubezno pozdravio. Zapitao je, da li je gazda 
Stanko Bistrin kod kuće. Đenka se je začudila i prestrašila. 
Nije kod kuće, ali će se svaki čas vratiti iz sela. On će pri- 
čekati. I već je skinuo kaput, pa ga je Đenka morala ponuditi, 
da se ogrije uz peć i sjedne. On je rekao, da mu nije zima, 
pa je sjeo uz stol, i počeo pripovijedati. Otvorio je kožnatu 
torbu i stao vaditi neke spise i knjižice. Đenka gleda u knji- 


žice i vidi, da su na njoj naslikane mašine, samo ne može da | 


pročita, što ispod njih piše. Čini se, da piše madžarski. Bar 
tako joj se čini. — Eto, snašo, ja baš došao do vašeg gazde. 
Hoću s njime da govorim. Čuo sam, da je vrijedan i napre- 
dan gospodar, pa će razumjeti, što ću mu predložiti. — Uto 
zalupi kapija, a Stanko stade otresati blato s opanaka pred 
trijemom. — Evo ga, pa možete govoriti s njime. — Kad je 
Stanko unišao i pozdravio se s njime, stao je stranac raspre- 

dati, radi čega je došao. On je Tibor Hlasz, zastupnik firme 
koja prodaje traktore. Zna li on, što su traktori? Kako ne bi 
znao — govori Stanko. Strojevi, što mogu da oru i vrše. Eto 
baš je tako, i on kao napredan gospodar treba da kupi takav 
traktor, Da kupi? To je skupo. Odakle mu novci? Ne treba. da 
se nagli — govorio je Halasz, lahko je za novce. Traktor će ih 
zaraditi, Može on na otplatu kupiti, i stao tumačiti: — Vama 
će izgledati mnogo, kad vam kažem, da takova vršaća garni- 
tura košta 180 hiljada dinara. No to je samo naoko, jer vi 
možete s njom mnogo više zaraditi, — Ta, gospodine, nemojte 
dalje ni govoriti, ne mogu to ja. — Kako ne možete, samo 
malo strpljenja, gazda Stanko, i kad vam protumačim, vidjet 
ćete, da je to drugačije, nego što vi gledate. Istina, traktor 
toliko košta, ali tu je i vršalica i elevator i sve, što uz to treba. 
Vi možete vršiti u selu za ušur, i zaradit ćete dva do tri va- 
gona hrane. Uzmimo dvjesta pedeset metričkih centi. Koliko 
je to novaca? Pošto je žito? Molim lijepo, 350 dinara, jelda? 
Sada računajte pola vagona na troškove i ostane vam dva. 
To je sedamdeset hiljada. To su novci! Molim lijepo, ako po- 
slije kupite još i plug za oranje na traktoru, uštedit će vam 
on posao od četiri konja. Ja vam mogu traktor dati na otplatu 
od pet godina. Prvu ratu dat ćete mi poslije vršidbe, i to 
četrdeset hiljada, jer kad je na otplatu, moram nešto kamata 
računati. No to je malenkost. 

Češe se Stanko iza uha, i ne zna, kako bi se riješio na- 
srtljivog Madžara, ali Đenka je naćulila uši, pa svaku riječ 
guta, Čini joj se, da je sada došla prilika, da poveća imetak 
i vrati ono, što je sa starima izgubila. — Da nije tako skupo 
dobro bi to bilo — veli ona zamišljeno, a Madžar je to jedva 
dočekao. Vidi on, da se treba žene držati, pa stao ponovo hva- 
liti svoje traktore i iznositi primjere, kako su se ljudi s njime 
pomogli. Na sve je Stanko ostao neodlučan i bio je sretan, kad 
je agent otišao. Na rastanku je još rekao, da će ih opet skoro 
pohoditi. U Đenki je stalo kopati. Zar nije govorio o onom 
Švabi, koji je kupio traktor i njime toliko zaradio, da je novu 
kuću sazidao? Prodat će i ona svoja tri jutra zemlje pa će i 
to uložiti u traktor i petrolej. Vratit će joj se s kamatama. . 
Stala je Stanka nagovarati, i kad je Halasz treći put došao, 


zaključio je dobar posao. Stanko Bistrin je kupio vršalicu 


s traktorom za 200 hiljada dinara na otplatu od pet godina. 

Đenka je dobro mislila, tek nije na jedno, na ono »ne- 
predviđeno«, što u životu često dolazi, Prve su godine dobro 
prošli i otplatili ratu, samo je onda malo hasne njima pre- 
ostalo. Petrolej skup, a godina osrednja. Morali su uzeti stro- 
jara, uz njega je Stanko tek i učio, kako se barata mašinama, 
a taj nije bio jeftin, a kad stane, pa ne će da se upali, treba 
zvati stručnjaka, a taj tek znade masno računati. Na porez se 
nije mislilo, a trebalo ga je platiti. Da je samo i tako ostalo, 
dobro bi bilo, ali iduće se godine raspisale novine o suvišku 
pšenice, baš tako kao da i ne će više biti siromašnog i gladnog 
svijeta, pa cijena pala hrani, Sada nije bilo dosta ni za ratu. 
"Treće godine još gore. Pšenica ni sto dinara, a traktor guta 
kao lud skupi petrolej. Šta da se radi? I žetva je s njive otišla 
za traktor, kuća polako ostajala prazna, a novaca još uvijek 
malo za otplatu te drndave nakaze. Đenka radi za trojicu, i 
kod kuće i na njivi, ne bi li uštedjela štogod na nadničarima, 
da nabavi bar svinje za klanje, jer sramota je i kazati: Bistrini 
su ostali bez ranjenika. 

Stanko je stao piti. Tko bi znao, da li je htio svoju brigu 
zapiti ili je u rakiji tražio novu snagu za rad?... 

No to se već zna. Nikada ne dolazi jedna nesreća sama, i 
u svoj toj nevolji i brizi Đenka se osjetila ponovo materom. 
Valjda je svakom jasno, da ona u takvim prilikama ne može 
roditi. Samo što da radi? Kome da se povjeri? Čini se, da je 
najnezgodniju osobu za to izabrala: ciganku Milu, Vidjela je 
Mila, da jnju nešto strašno tišti, pa je zapitala, što joj je..A Đenka 
joj kazala. Mila ko Mila, svašta je znala — ta sirota je bila, 
pa je i ona morala nekako živjeti, i predloži joj, da će joj ona 
plod otjerati. Nije to teško, a ni Mili prvi put. Mnogoj je ženi 
ona već pomogla, pa će i njoj. Samo ono, što je kod mnogih 
dobro prošlo, kod Đenke nije. Bit će, da je rođena pod nesret- 
nom zvijezdom, kad je baš nju moralo to u grob spremiti. 
Otrovala joj se krv, i u kratkom je roku umrla. Bolova se na- 
patila, teško umirala i do posljednjeg časa staklenim pogle- 
dom u jedanaestgodišnju Adiku gledala. Teško joj je bilo za 
njom, a drugog života je i onako bila sita. Još joj je u bolesti 
kazala, da su ormari puni tkanja i truba, i da je to njezino, 
Adikino, kad nje više ne bude bilo. Sačuvala je svome djetetu, 
što je njoj njezina majka spremila. I dva niza dukata stisla 
joj u ruke, da se ima čime okititi, kad bude cura — i da ne 

bude sirota. Sahranili Đenku u smrznutu zemlju, a na njezin 
grob pao snijeg i zatrpao toliko grob, da se nije vidjelo, ni 
gdje je zakopana, pa je Adika kod kuće oplakivala majku, i 
gledala u oca, koji je tupo buljio pred sebe. — Kao sva djeca 
bez matere stala je ubrzo shvaćati ozbiljnost života. Znala je 
ona, da dada ima briga, i da je sve to kriv taj prokleti traktor, 
i da je mrk i da pije, kad dobi od »firme« pisma u plavom 
omotu, Stoga je strepala više od njega izjutra, kad je stari 
poštar s kapije vikao: — pošta, pošta! Kadikad je i sama pisma 
otvarala, da vidi, što mu pišu, pa je i koju opomenu bacila u 
vatru, da se jadni dada uvijek ne jedi. Svojim je slabim ru- 
kama mela i prala i pokušala kuhati, no nije nikada mogla 
sve u red dotjerati, a Mila je rijetko dolazila, jer nije imala 
što tražiti iz prazne kuće. 

Samo u sumraku polako bi otišla do ormara, otključala ga, 
izvadila dukate, sjela u trijem pa ih promatrala, Kadikad bi 
proplakala nad njima, žaleći za materom i sjećajući se bolnog 
njezinog lica, kad joj je dukate predala. Kadikad bi opet nad 
njima sanjarila: kako će ih kroz dvije-tri godine povezati pod 
vrat i kako će s njima poći u nedjelju na misu. Alaj će svijet 
za njom gledati, a dukati će zveckati pod vratom! Tada će no- 
siti i svilenu haljinu i lakovane cipelice. Kosu će pripeti po 
modi, i bit će prava djevojka. Što li će joj druge zaviđati! I 
to one, koje je sada gledaju nekako sažalno i podrugljivo, baš 
kao i baba Eva, koja je otišla iz njihove kuće i proklela joj 
majku. Zna to Adika,. kazale su joj komšinice i mrzi Evu, jer 
tko bi znao: možda je majka baš radi te kletve tako rano 
umrla! Kažu, da je Eva i nju proklela. — Jao! Šta će ona, ako 
i na nju kletva padne? A baš ništa nije kriva. No ne treba se 
ona kletve bojati. Gospodin župnik je kazao, da Bog i ne čuje 
pakosnih želja. Pa ustaje i sprema dukate u fijoku pod trube 
i sakriva ključeve pod slamnjaču. Tada je zna uhvatiti očajan 
strah od sablasnog mraka u sobi, i čini joj se, da joj se prijete 
neke nevidljive i neshvatljive aveti, koje su joj majku iz te 
sobe i kroz taj trijem odvele zauvijek; boji se šušnja, koji 
dolazi iz avlije i štale, pa joj srce stane kucati toliko, da ga 
čuje kao sat, i onda trči pred kuću, ne ogledavajući se, da 
je nešto strašno ne uhvati, šćućuri se pred kapijom i čeka do 
mrkle noći u vlazi, kad već rosa padne, na dadu, koji se odne- 
kuda vraća nesigurna koraka i miriši oštrim mirisom birtije 

i rakije. On je tada prikuplja k sebi, siroticu svoju i vodi u 
kuhinju, da večeraju ohladnjelu večeru. A u kuhinji ih nitko 
ne čeka, samo stari mačak, što prede u zapećku. 

Prolaze tako nedjelje i mjeseci, a Adika raste krhka i 
ljupka, kao ona mlada trešnja ukraj bašte. Finog je i blijedog 
lica i dubokih plavih očiju. Usta joj se rijetko smješkaju, 
valjda i nemaju zašto. Naučila je na samotovanje, na brigu 
prerano. I uvijek joj je žao dade, kojemu ne zna, kako da 
pomogne. Ne čuje ona ništa radosno. Komšinice i tetke kao 
da uživaju u tome, da je žale, i u žaljenju nabrajaju njezino 
teško. Kako je sama, kako njezin dada izjeda sebe radi duga, 
kako je kuća prazna, a nekoji krive i njezinu majku, Oh, samo 
to neka ne govore. Voljela bi ona njima nokte zarinuti u kožu, 
da šute. Boli je to toliko, da joj se grlo steže od ljutine. I kad 
je dočula od neke strine, da se njezin dada hoće da oženi, ne 
može ona to da vjeruje. Ne će ni da ga pita. Ta gdje bi on, 
Stanko Bistrin, uzeo Anku Jovinu, nadničarku! Ne može to 
biti, ako ona i jest mlada i vesela, a kažu, da je i vrijedna. 
Nikada nije dada njoj o tome govorio. Ne, — dada je njezin. 
Šta će mu tuđa žena u kući? A Anka, kad prolazi, sve postaj- 
kuje pored njihove kuće i zagledava se u njihove prozore, pa 
ljubazno pozdravlja, no Adika ne će da čuje, i ne odzdravlja. 
Ljubomorna je ona na dadu, pa drugoga i nema. Koliko se je 
samo naljutila, kad je vidjela, da on s Ankom iza večernje 
govori pred birtijom. Ipak je to bio slučaj, jer da se kani 

* ženiti, valjda bi on to njoj rekao. A ako ne bi rekao? Gle, 
zar i ona koješta ne taji pred dadom? Pisma, koja uništava, 
pa i to, da već dulje vremena kašljuca, i da je kojiput iska- 
šljala malo rumene krvi. No to je zato, da se on ne brine. Krv 
je bila iz nosa, tako bar misli baba Liza komšinica, koja se u 
sve boljetice razumije. 

Ne da se kazati, koliko se je Adika prestrašila na duhovsku 
subotu: Sve su se curice za Duhove ponovile. Samo nije Adika. 
* Nije bilo odakle. Kad se nije ponovila, nije mogla ni u crkvu. 
To se zna. Da se utješi, otključala je ormar, da se pozabavi 
*: svojim dukatima. Dukati nisu bili ispod tkanja. Brzo je razba- 
cala sav ormar, ali dukata nema pa nema. Počela je drhtati. 
Zanijemila od straha. Ponovo ormar prebacila. Uzalud. Tada 
se baci na krevet i zakuka u sav glas. Bog zna, ne bi li i u 
bunar skočila, da nije u pravi čas došao dada. Shvatio je od- 

mah, o čemu se radi, i razjasnio joj stvar. On je dukate spre- 
mio na sigurno mjesto. Bojao se je, da ih ona ne izgubi, jer 
ih uvijek ogledava, a mogao bi ih tkogod i iz kuće ukrasti. 
Kad bude vrijeme, on će joj dukate povratiti, da ih ona ponese 
pod vratom, kako se to i doliči Bistrinoj djevojci. Možda bi 


. ona još što zapitala o dukatima, ali je dada stao razvezivati 


omot, koji je donio sa sobom i izvukao iz njega zelenkastu 
svilu i lakovane cipelice. Eto, malo je kasno za Duhove, ali 
može se ponoviti i u drugu nedjelju. Što se je Adika obveselila! 
Stala se je smijati, prije nego li su joj se osušile suze na obra- 
zima. Ciči od radosti kao mlado ptiče. A dada sve sakriva oči, 
i ne gleda u nju. — Pa — valjda — se je sjetio — njezine po- 
kojne majke... Ona i ne pita, odakle su novci. Sva se za- 
grcala od smijeha, a tada zakašljala — jako zakašljala — 
toliko, da su joj pocrvenili blijedi obrazi, i opet iskašljala — 
krv. Sada je dada problijedio. Odakle krv? — Ah, ništa. To 
je iz nosa. Tako je rekla baba Liza. Više puta to dolazi u 
posljednje vrijeme, ali nju baš ništa ne boli, samo se kadikad 
znoji po noći. Prestrašio se Stanko za svoju jedinicu. I liječ- 
niku ju je vodio. A ovaj kaže — katar na plućima. Prepisao 
joj je lijekove, udarao u nježne ruke injekcije, ali Adika svaki 
dan slabija. Sreća, što se je ponovila u svilu još ljeti, jer u 
ranoj je jeseni legla u krevet. Sada bolesnu stale ju obilaziti 
strine i tetke i sve se otimaju, koja će je njegovati. Tetoše je 
i donose mlijeka, blagoslivljaju je svetom vodom, pa čak joj 
je i baba Eva poslala teglu meda, jer da je med dobro uzimati 
u takovoj bolji. Samo ona Evin med nije htjela ni da okusi, 
jer tko bi znao, ne boluje li ona. baš radi njezine kletve, a 
sigurno ni majci s onoga svijeta ne bi bilo pravo, da ona 
njezin med jede. 

Kad se zažari, sve babe kukaju nad njom, lijepom bole- 
snom golubicom, a kad misle, da spava, ponavljaju stare priče, 


koje ona sa zatvorenim očima sluša: kako su Bistrini dobro 


stajali, kako je Stanko stradao s traktorom, kako je Đenka 
svojom krivnjom umrla, kako je kuća prazna, kako će se 
Stanko sigurno oženiti, kad nestane Adike, a njoj lijeka više 
nema, i kako je — oh strahote! — promijenio dukate male 
Adike i novce potrošio. Sve to čuje Adika, muči se, vjeruje i 
ne vjeruje. Zar da njezin dada njoj laže, zar da je dukate? 
ne može da misli na to. Samo kad on tužno nad njezinim 

uzglavljem sjedi, nju muči jedno pitanje: Gdje su dukati? Što | 


će reći? Donijet će ih on njoj i ona će svima njima pokazati, 
kako su lagali, i nije istina da je dada nju prevario. I napo- 
kon ga zapita jedne večeri, kad je već vrlo oslabila: — Dado, 
gdje su moji dukati? — Dukati? Hoćeš li da ih vidiš? Da se 
igraš njima? Donijet ću ti ih, kad ozdraviš. Pa da ih povežeš 
pod vrat, srce moje — govori, a kao da grca. Ona prati očima 


svaki njegov mig. Drugo veče opet započinje: — Dado, do- 
nesi mi moje dukate! — Zar odmah? — Da, odmah. — A što 
će ti, zlato moje, dok si bolesna? — Samo da ih vidim. — 


Stanko vidi, da ona sumnja i ne može da podnese, da mu 
dijete s bolnom sumnjom u njega umre. Sutra će joj donijeti. 
Mora ih donijeti, i ako ih on — više nema. — Progutao ih je 
traktor, ali on će smoći dukate, da je utješi, jer to je sve, što 
joj može dati još na ovome svijetu. 

Drugo je jutro Adiki bilo zlo. Gušila je krv, vrućina je 
popustila i ona je teško i kratko disala. Stanko se uputi do 
Olive Đermine, drugarice Đenkine, U nje su bili jednaki nizovi 
dukata kao i u pokojnice. Zamoli je, da mu pozajmi dukate. 
Samo na jedan sat. Što će mu? Oliva je sumnjala. Znala je, 
da je on prezadužen, i da se govori, da su Đenkini dukati 
propali. — Stala se ispričavati. Dukati joj nisu kod kuće. Tada 
se on ponizi do kraja: — Oliva, dijete mi umire. Traži svoje 
dukate. Oliva, ja ih više nemam, — razmijenio sam ih, — 
otišli su u nepovrat. — Oliva shvati i zaplače. Dijete je to 
njezine pokojne druge. Izvadi iz fijoke dukate pa mu ih pruži: 
— Evo ti Stanko, i oprosti. — On ih grčevito stisne u ruke i 
požuri se kući. Kad je otvorio vrata, dva grozničava Adikina 
oka su ga čekala. — Dado! — Srce moje, evo dukata. — Tada 
se ona nasmije zadovoljno i pobjedonosno, kao da je još u 
tom smiješku htjela reći, da ima dukate, da sve strine i babe 
lažu, a samo dada, njezin dada, ima pravo. Prozirnim je prsti- 
ćima uhvatila dukate pa ih miluje i motri. Najednom joj se 
zjenice raširiše, pogled joj se upiljio u blistavo zlato, gurne ih 
nisko od sebe i zajeca. — Što je, dijete, za Boga? — pitao ju 
je nekoliko puta, dok je odgovorila. — Mamini su dukati — 
bili — drugačije — uvezani! 

Tada se naglo izgubi namješten smiješak s njegovih usana, 
on skoči, rukne, zgrabi se za kosu i izleti na trijem i zaplače 
gorko i bolno kao onaj, koji zna, da je učinio nešto strašno — 
što se više nikada ne može popraviti. 

IVO KOZARČANIN: Tihi putovi. 

ANTON NIZETEO: Nevjesta na otoku. 
RIKARD NIKOLIĆ: Sudbinom vijani. 

MATE ORIŠKOVIĆ: Mejrina krv. 

ZLATKO MILKOVIĆ: Buđenje. Romam. , 
MILE BUDAK: Na Veliki Petak, Pripovijetke. 


Peto kolo 


VJEKOSLAV KALEB: Na kamenju. Novele, 


JAKOV SEKULIĆ: Za srećom. 
ANTUN BONIFAČIĆ: Paul Valery. 




















